
i 
Den eldre bronsealder. 


Jordhaug og gravrøis. Graver med ubrente lik. 


„Derpå kom den strålende broncealder med våben, redskaper og smykker 
af det skinnende, gyldenbrune malm, med langskibe, krummende sig statelig 
i vejret og med højtsvungne lurer." 

Slik innleder Axel Olrik sin skildring av troslivet i nordisk bronsealder”. 

Nyere arkeologisk forskning har i noen grad revidert forestillingen om 
den strålende bronsealder”. Tidsrummet er blitt det mest omstridte i vår 
forhistorie, og undersøkelsene har slitt litt både på glansen og renheten. 
Til å begynne med hadde forskningen uten videre gått ut fra at bronse- 
alderen var et tidsrum av fullstendig samme karakter som sten- og jern- 
alderen. Nyere undersøkelser — særlig av danske boplasser — har godtgjort 
at bronsen her i Norden aldri har dannet det materielle grunnlag for kulturen 
på samme måten som flint og jern. Med all ønskelig klarhet fortalte disse 
avfallshaugene — oversådd som de var med flint fra de nederste til de 
øverste kulturlag — at arbeidslivet i bronsealderen i stor utstrekning bygde 
videre på stenalderens flintindustri, mens bronsen særlig tjente til våben, 
smykker og finere redskaper. Og like så tydelig fremgikk det av disse 
blandingsfundene at det var det samme folk som var bæreren av sten- og 
bronsealderens kulturer her i Norden. All tale om en veksling i befolkningen 
i og med skiftet av materiale, og en hurtig, gjennemgripende og voldsom 
omforming av kulturen ved bronsealderens begynnelse, var bragt til å 
forstumme>. 

Tross denne innskrenkning i bruken av metallet kan det sydlige Skandi- 
navia likevel opvise en rikdom av gamle bronser som søker sin like hvor 


! Axel Olrik og Hans Ellekilde: Nordens Gudeverden, s. 65- 

2 Banebrytende arbeider er Oscar Montelius: Die Chronologie der åltesten Bronzezeit in 
Nord-Deutschland und Scandinavien. Braunschweig 1900. Dessuten de nedenfor citerte 
verker av Sophus Miller. 

3 Sophus Miller: Bopladsfund fra Bronzealderen. Årb. f. n. Oldk. 1919, 5. 35 flg. Smin. 
også Lauritz Weibull: Det arkeologiska treperiode-systemet. Hist. tidskrift för Skåneland V, 
s. 247. Curt Weibull: Sveriges Bebyggelse. Bronsålderns karaktär. Lund 1923. H. Shetelig: 
Primitive tider i Norge, s. 354 fg. A. Bjørn: Stenaldersstudier, s. 41 flg. G. Ekholm: 
Det nyaste bidraget til vår fornhistoria, Fornvännen 1923, S. 48 flg. K. Schuchhardt: 
Vorgeschichte von Deutschland. 1928, s. 99 flg. 

som helst i samtiden. Hjemlig tilgang på råemne kan ikke forklare denne 
praktfulle nordiske bronsealder. Hvert stykke metall måtte jo tvertom importeres 
og det fra ganske fjerne områder’. Grunnlaget er å søke på et helt annet 
hold, i forekomsten av et enkelt sterkt efterspurt naturprodukt. Det var 
handelen med rav som skaffet Norden bronsen i slike mengder at den 
kunde bli grunnlaget for kulturutviklingen. Ravet, som nu var blitt et meget 
søkt stoff til smykker i Sydeuropa, åpnet forbindelsen med Sydens kultur- 
land og gjorde Norden delaktig i dets bronse. Flinten satte vår bronsealder- 
befolkning i stand til å bevare og utnytte denne rikdom”. 

Dermed har også Sydskandinavias ledende stilling i dette tidsrummet 
fått sin naturlige forklaring. Likesom rikdommen på flint var forutsetningen 
for Danmarks kulturoverlegenhet i stenalderen, var det den rike tilgang på 
rav og flint som sammen dannet grunnlaget for bronsealderkulturen i de 
gammeldanske land. I den eldre bronsealder blev ravet særlig utført langs 
Elben, og Jylland var i denne tid det egentlige midtpunkt for kulturen. 
I den yngre bronsealder blev tyngdepunktet forskjøvet mot øst, til de danske 
øer og Skåne, og ravhandelen fulgte mere østlige veier, langs Oder og 
Weichsel*, Denne kulturflytning henger øiensynlig sammen med en tilsvarende 
østlig orientering i Nordtyskland. Med støtte i gullarmringenes utbredelse 
har Kossina påvist at centret for den germanske kulturen i løpet av bronse- 
alderen beveget sig stadig mere østover, fra traktene vest for Oder til 
Nordøsttyskland, som nu blev midtpunktet i et baltisk kulturområde>, og 
samtidig overtar Uppland* og Gotland” meget av den rolle som Sydskandi- 
navia tidligere hadde spillet. Men hele tidsrummet igjennem kom de nærmeste 
impulsene fra det metallrike Centraleuropa, mens de vestlige påvirkninger 
var blitt langt svakere enn i stenalderen*. 

Danmarks kulturblomstring i bronsealderen — den annen i dets for- 
historie — knytter sig imidlertid ikke umiddelbart til stenalderens slutning. 
Vår senere bronsealderforsking, som med særlig energi har kastet sig over 
problemene fra tidsrummets begynnelse, har godtgjort at den nye metalltid 
ikke har reist sig ganske plutselig uten forbindelse med de foregående 
tidsrums kulturformer, men tvertom har vokset frem av en meget ringe 


begynnelse”. 


1 Shetelig: Norges forhistorie. 1925, 5. 79. 

2 Shetelig, s. 78—79. G. Ekholm: Studier i Upplands bebyggelsehistoria II. Bronsåldern, s. 22. 

3 Curt Weibull; Sveriges och Danmarks Älsta Historia, 1922, 5. 57- 

4 Vor Oldtid, s. 292 flg. Ekholm: Studier II, s, 29. C. Weibull, s. 56. 

5 Mannus VIII, s. 19 og 117. 

6 Fornvånnen 1920, s. 212 flg. 

7 H, Hansson: Gotlands Bronsålder, s. 41. 

8 Vor Oldtid, s. 293. Samme forf. Urgeschichte Europas, 1905, S. 133 og 143. Sønder- 
jyllands Bronzealder. Årb. f. nord. oldk. 1914. s. 195. Weibull, s. 56. 

° Smin. særlig S. Müllers arbeider: Bronzealderens Begyndelse og ældre Udvikling i 
Danmark (Årb. f. nord. Oldk. 1909). Sønderjyllands Bronzealder (Arb. 1914). Boplads- 
fund fra Bronzealderen (ÄÅrb. 1919). 


1933: No. 4. FRA GRAVSKIKKER TIL DØDSTRO I NORDISK BRONSEALDER Få 


De forhold som vi her flyktig har skissert, er det nødvendig å ha for 
øie, når en søker det rette utgangspunkt for en fremstilling av gravskikker 
og dødstro i bronsealderen. Den fattigdom og mangel på særpreg som hviler 
over periodens eldste kjente fund, får sin naturlige forklaring i en ut- 
vikling som bare langsomt og famlende fører bort fra stenalderens kultur- 
grunnlag. Vi har sett hvorledes opfatningen av graven som den dødes bolig 
begynte å svekkes mot slutten av megalittiden'. De åpne kammere blev 
avløst av lukkede kister, og man gikk over til å dekke graven med svære 
jordhauger. Utstyret blev sparsommere og innskrenket sig til de smykker 
og våben som hørte med til drakten. I begynnelsen av bronsealderen 
hadde gravskikkene helt og holdent samme karakter. Gravene fra tids- 
rummets første periode — tiden fra begynnelsen av det 18. årh. til midten 
av det 16. efter Montelius’ kronologiske system — er få og ennu lite kjent. 
Men så meget kan dog sies at tidsrummet bygger videre på gravskikkene 
fra stenalderens slutning. Når oldsaker som regel mangler, henger det vel 
sammen med kulturforholdene i overgangstiden; stenen hadde utspilt sin 
rolle som gravgods, og bronsen var ennu for kostbar til at de levende 
vilde gi slipp på den?. Det er dog ikke så svært lenge man har forstått 
saken på denne måten. Før man hadde vunnet et nøiere kjennskap til 
gravskikkene i den yngste stenalderen, måtte der synes å rå en skarp 
motsetning mellem fellesgravene i megalittiden og den konsekvent gjennem- 
førte enkeltgrav i bronsealderen. Undersøkelsen av de jyske gravkistene 
viser at der har vært en jevnere overgang. Bindeleddet danner en rekke 
av stenalderkister som antas å representere det siste stadium i utviklingen 
av de jyske gravene. Disse kister har nemlig — efter plassen og fundene 
av oldsaker å dømme — bare vært brukt til en enkelt jordfestelse?. Fore- 
komsten av disse gravene er ikke begrenset til Jylland alene; også i Syd- 
og Østsverige* og Finland5 har enkeltgraver vært i bruk. 

Meget enkle gravkister er det også som møter oss i begynnelsen av 
bronsealderen. Samtidig fortsetter bruken av enmannsgraver under flat 
mark*. Når denne gravskikk blir forholdsvis almindelig også i bronsealderen, 
er dette — som Harald Hansen peker på — i god overensstemmelse med 
hellekistenes forandring fra massegrav til grav for bare ett individ”. I bronse- 
alderen er dog sikre fund av markgraver med ubrente lik ikke særlig 
tallrike. Men uanselige som disse gravene er, unddrar de sig lett opmerk- 


I G. Sverdrup: Fra gravskikker til dødstro i nordisk stenalder, s. 65. 
2 


Folke Hansen i Fornvännen 1923, S. 231. 

3 S. Müller: De jydske Enkeltgrave fra Stenalderen. Årb. 1898. H. Kjær: Gravkister 
fra Stenalderens Slutningstid. Årb. 1910. 

Arne: Ensamgrafvar från stenåldern i Sverige. Fornvånnen 1909. Frödin: Några 
lerkårl från Bornholms stenålder. Fornvännen 1916. 

Europæus i Finskt Museum 1913, S. 47- 

G. Ekholm: Studier Il, s. 27 og 73. Norden: Östergötlands bronsålder, s. 17. Schnittger: 
Flatmarksgrafvar från den yngre bronsåldern i Skåne och Blekinge. Rig 1919. 
Gotlands bronsaålder, s. 52- 

somheten, og en gjør derfor sikkert rett i med Ekholm å gå ut fra at 
„en avsevärd del av de såsom lösa upptagna fynden — der ej votiv- eller 
andra depåfynd föreligga — i själva verket förskriva sig från gravar“! 
Også om ekekisten gjelder det at den kjennes fra begge perioder. Ja, 
selv det mest karakteristiske bronsealderminne, jordhaugen som hvelver sig 
vidt synlig over grav og sten, var ganske almindelig i stenalderens slut- 
ningstid, om enn i langt mindre format. 

Også i gravutstyret fortsetter tradisjonen fra megalittiden. Gravgodset 
innskrenker sig til en enkelt dolk, det samme utstyret altså som i de yngste 
mannsgravene fra stenalderen. Bronsealderens første begynnelse er da 
ennu halvt en stenalder; de to hovedformer av oldsaker, dolkene i graven 
og øksene fra mark og mose, er snart av flint, snart av metall’. I det 
hele betegner overgangen mellem de to perioder — så vanskelig å gripe 
på andre områder også — ikke noe avgjørende skille i gravformenes historie. 
Riktignok byr det tarvelige materiale få holdepunkter for en virkelig for- 
dypelse i tidens trosliv. Men så meget forteller det oss i hvert fall at 
forestillingene om de døde ikke kan ha fjernet sig meget fra dem som 
rådde i slutten av megalittiden. Nu — som i hellekistetiden — var ad- 
gangen stengt. Hvad man tilsiktet, var tvertom at den døde skulde få 
hvile i fred. Derfor nøide man sig med å legge ham til hvile i en fast 
beholder og avslutte denne så omhyggelig som mulig ved stenmasser og 
jordlag. Omsorgen for den dødes ve og vel, for hans legemlige behov, 
trådte altså sterkt i bakgrunnen, uten at man ennu kan spore en annen 
og ny interesse for ham. Det vel tillukkede gravgjemme synes snarere å 
peke på at forholdet var preget av en viss frykt og forsiktighet; man var, 
som Hoops uttrykker det, ,anscheinend mehr auf die Sicherheit vor ihm als 
får ihn bedacht"*. Men det er også mulig å opfatte innesperringen som et 
utslag av konserveringstanken, av kampen mot forråtnelsen. I så fall må 
den forestillingen ha gjort sig gjeldende, at den døde var velbjerget når 
bare de vesentligste deler av kroppen blev bevart; mere var det strengt 
tatt ikke nødvendig å bry sig med. Kanskje har begge disse momentene 
gjort sig gjeldende, uten at det er mulig å avgjøre hvilket har veid mest. 

Det har vært fremhevet at slutten av stenalderen og begynnelsen av 
bronsealderen fra flere synspunkter kan betraktes som en degenerasjonstid, 
Den gamle kulturen, som var betinget av stenen og flinten som materiell 
for redskap og våben, var i utdøen, og den nye kulturen, som førte med 
sig bronsen, hadde ennu ikke vunnet fasthet*. I samme retning synes fattig- 
dommen på gravfund å peke, selv om en regner med at tidfestingen i 
overgangstiden ofte må bli rent skjønsmessig. Som et forfallstegn kunde 


) Studier, s. 27. 

2 S, Möller: Bronzealderens Begyndelse og ældre Udvikling i Danmark. Arb. for nord. 
oldk. 1909, 5. 16. 

Hoops Reallexicon der germanischen Altertumskunde IV, s. 334. 


Smln. Folke Hansen i Fornvännen 1923, s. 229 — 30. 

en kanskje også tyde det, at man så å si ikke hadde noen fast gravplass 
og gravform for de døde. Man følte sig ikke bundet til de formene som 
tidsrummet selv hadde skapt, men overtok uten videre gravanlegg som 
stenalderen hadde efterlatt sig. Men her står vi ved et trekk som mere 
særpreger bronsealderen i sin helhet enn begynnelsen av tidsrummet. 
I megalittiden synes denne fremgangsmåten å ha hørt til undtagelsen. Kun 
en sjelden gang er det påvist at en mann fra ganggravtiden har jordfestet 
sin døde slektning i en dysse!. Noe vanligere er det å treffe jettestuer 
brukt i hellekistetiden?. 

Det er da tegn på større frihet og mindre grundighet i omsorgen for 
de døde, kanskje også en viss nedgang i interessen, når man i bronse- 
alderen rett som det er tyr til svunne tiders gravhauger og herunder ikke 
holder sig til en bestemt type, men bruker både hauger med dysser, jette- 
stuer og hellekister, anlegg altså som var gått av bruk for hundrer, ja for 
tusen år siden?. Det er da ikke tale om en ubrutt og tradisjonsmessig 
bruk av en og samme gravplass under flere på hverandre følgende slekt- 
ledd. Først et stykke inn i bronsealderen blir denne fremgangsmåten mere 
almindelig; i den tidligste del av tidsrummet er det en meget sjelden und- 
tagelse å finne en grav i en stenalderhaug*. Tvertom er det et særkjenne 
for bronsealderens begynnelse at gravanlegget er primært, lagt fra nytt av 
på jordoverflaten eller litt senket ned i den. De sekundærbegravelser som 
det her er tale om, har funnet sted efter en kortere eller lengere mellemtid, 
da ingen blev jordet på plassen; ofte er tidsavstandene mellem dem så 
store at oldsakene — særlig stridsøksene — hadde forandret form i mellem- 
tiden? En slik bruk av eldre gravhauger kan da ikke bygge på tradisjon 
og slektsamhold. 

Skikken å legge flere graver i en haug strekker sig inn i megalittiden. 
Men almindelig blev den først i bronsealderen. Den tilhører de nye folke- 
elementer som fra Mellemeuropa trengte op gjennem Sønderjylland i slutten 
av jettestuetiden og førte med sig den skikk å begrave de døde enkelt- 
vis*. I begynnelsen av bronsealderen er der ikke lenger tale om noen slik 
geografisk og rasemessig begrensning av hauger med mange graver. De 
to befolkningslag er nu smeltet sammen — det skjedde alt mot slutten 
av stenalderen — og sekundærgraver i anlegg fra megalittiden kan en nu 
finne overalt. At der har ligget strid og rivninger bak denne utjevnings- 
prosess, er en nokså nærliggende slutning, og tilfellet har også gitt oss et 
fund som synes å tyde på et fiendtlig forhold mellem menn fra den gamle 


! Hans Kjær: Vor Oldtids Mindesmærker, s. 54—55. 

2 Smsts. s. 77. O. Montelius: Stenåldersgrafvar begagnade under bronsåldern. Fornvånnen 
1906, 5. 169 flg. 

3 Vor Oldtids Mindesmærker, 5. 77- 

4 Kjær: Vor Oldtids Mindesmærker, 5. 77- 

Smsts. s. 92. 

é Smin. anf. litt. i mitt arheide om gravskikker og dødstro i stenalderen, s. 56—57. 

og nye tid. I en hellekiste fra slutten av stenalderen ved Over Vindinge, 
‘Sydsjælland, fant man skjelettet av en mann såret med et bronsespyd som 
ennu satt i hoften”. 

Noen av disse bronsealdergravene i hauger fra megalittiden skriver 
sig fra bronsealderens første eller annen periode, andre fra dens senere 
del, noen er først kommet til i jernalderen”. Karakteristisk for den her 
omtalte gravtypen — hauger med uranlegg fra stenalderen og andre graver 
fra senere avsnitt — er Bobølgraven i Ribe amt. Foruten en ikke nærmere 
tidfestet stenlegning inneholder den tre graver fra den yngre stenalder, to 
fra bronsealderens eldre del og fire fra dens yngre. Stenaldergravene 
hadde plass midt i haugen, den ene over den andre; bronsealdergravene 
lå derimot spredt i haugen og snart høiere, snart dypere’. Skillet mellem 
den oprinnelige haug — ca. 1,25 meter høi — og den senere påfylning, 
tegnet sig ganske tydelig i materialet, gulbrun sandjord blandet med grus 
og småstein underst, mørk, grus- og stenblandet jord øverst”. Utenom 
stenalderhaugen var det bygget en svær stenring, som den senere påfyl- 
ning hadde skjult fullstendig. 

At alle tre hovedavsnitt av de forhistoriske tider kan være represen- 
tert i en og samme gravhaug, har man flere ganger hatt høve til å kon- 
statere. Et snitt gjennem en haug kan således strekke sig over årtusener 
og avgi vidnesbyrd om hele vår forhistorie. Usedvanlig rent og tydelig 
trer dette frem i en haug ved Ramløse i Fredriksberg amt. Tre stensatte 
graver lå her over hverandre, en for hver av de tre store periodene. 
Allerede mellem de to første anleggene har der ligget en lengere tid, og 
den siste er føiet til mange hundre år senere”. 

Så vidt forskjellige tider som disse gravene tilhører, sier det sig selv 
at de som regel ikke er kommet i veien for hverandre; næsten aldri har 
en yngre gravlegning gått så dypt at den har forstyrret en eldre. Det er 
da ikke selve stenaldergravene — dyssene, jettestuene og hellekistene — 
som bronsealderfolket har tatt i bruk, men bare jordhaugen over dem. 
Der er dog undtagelser. Jettestuen Brønhøi ved Enslev 1 Randers amt 
inneholdt således et skjelett med oldsaker fra den tidlige bronsealder; 
15—20 cm dypere nede i kammeret lå omkring 30 skjeletter med sten- og 
benredskaper, men ingen metallgjenstander*. I en ganggrav ved Alsbjerg 
like nord for Limfjorden — et stort anlegg med tre kammere bak hver- 
andre — blev det funnet en kniv fra midten av bronsealderen i nordenden 


! Kjær: Et mærkeligt arkæol. Fund. Arb. f. nord. Oldk. 1912, 5. 67. 

2 Fornvännen 1906, s. 169 flg. 

3 Neergaard: Høie med mange Grave. Arb. 1910, 5. 333— 34- 

1 Smsts. 

Smsts. S: 322. 

© Flere eks. i Vor Oldtid, s. 302 flg. og hos Kjær: Vor Oldtids Mindesmærker, s. 95 flg. 
Vor Oldtid, s. 302 — 3903. 

av det store kammeret. Den lå ved siden av brente ben på et stenlag 
som øiensynlig utgjorde gravens bunn, og beliggenheten utelukket mulig- 
heten av at den kunde være ført inn gjennem veggene eller taket på jette- 
stuen. „Ännu så långt ned i tiden har man således användt en grafby gnad 
från en förgången period och fört resterna från likbålet in genom grafvens 
gång“'. Enda merkeligere var forholdene i en jettestue på Vellerup mark 
i Fredriksborg amt. Her hadde man nemlig i bronsealderen anbragt en 
ekekiste med ubrent lik; for å få kisten inn har man måttet løfte noen 
av dekkstenene?. Også hellekister fra megalittiden rummer undertiden grav- 
legninger fra bronsealderen. Montelius nevner 6 eksempler fra Sverige”. 
I et av disse tilfellene hadde man i den yngre bronsealder løftet av gravens 
takheller og satt ned tre lerkar med brente ben og bronsesaker”*. 

En enkelt gang har man gått den motsatte vei, ødelagt en hellekiste 
fra stenalderen og så opført en bronsealdergrav i stedet. Denne fremgangs- 
måten — den tør visst betegnes som ganske enestående — blev iakttatt 
ved Kvarnby utenfor Malmø. Engang i bronsealderen hadde man her revet 
ned en hellekiste med tilhørende fotkjede. Alle benrestene hadde man latt 
ligge igjen på marken — så nær som kraniene; disse siste var kastet inn 
i den røisen som blev opført over bronsealdergraven. Til stenkransen rundt 
haugen hadde man tatt stenene fra fotkjeden omkring hellekisten3. 

Disse innbrudd i selve hvilestedet for den døde hører visstnok til 
undtagelsene på en tid da massegraven var opgitt og skikken å jordfeste 
den døde enkeltvis hadde seiret overalt. I enkeltgraven er det da reglen 
at selve liket har fått ligge uforstyrret; det var bare jordhaugen som man 
uten skrupler brøt inn i og gjorde bruk av. 

På bakgrunn av disse kjennsgjerninger må vi se en opfatning som 
man undertiden har gjort gjeldende: at disse oldtidsminner har vært hvad 
Schuchardt kaller „einheitliche Anlagen . . . . deren Steinkammer får eine 
vornehme Familie und deren langgestreckter Hügel für einfachere Leute 
zur Bestattung bereitgehalten wurde“. Haugens stensetning skulde da ha 
til hensikt å inngjerde en kirkegård, slik at en fornem familie hadde sin 
grav i kammeret, mens jevne folk holdt til i det omgivende jordfyll%. Denne 
teorien gjenoptar i grunnen den populære opfatning her i Norden for gene- 
rasjoner tilbake. Det var en tid da man kalte disse oldtidsminner for 
ættehauger og trodde at de rummet medlemmer av en og samme slekt. 
Slike familiegraver har man også nu og da funnet, særlig blandt små- 
haugene fra den yngre bronsealder. Men i den eldre bronsealder er det 


Å 


forholdsvis sjeldent å finne efterbegravelser i anlegg fra megalittiden. Det 


1 C. A. Nordmann i Arb. f. nord. Oldk. 1915, S. 123- 

2 K. Bahnson i Arb. f. nord. Oldk. 1892, s- 187. Smin. Fornvännen 1906, s. 173. 
Fornvännen 1906, s. 169— 172. 

Smsts. s. 172. 

5 Folke Hansen i Finska fornm. Tidskrift bd. 36, 1927, s. 88. 

5 Zeitschrift für Ethnologie, bd. 40, 1908, s. 813 flg. 

er ikke i haugen, men i selve kammeret at massebegravelsene har funnet 
sted, og de stammer alltid fra stenalderen. Jordhaugen omkring er som 
regel fattig på likrester; når den en sjelden gang rummer graver, tilhører 
disse alltid en langt senere tid enn uranlegget. Det var først i den yngre 
bronsealder, da likbrenningen var blitt enerådende, at det blev almindelig 
å anlegge sekundærgraver, og graver med brente ben ligger da som regel 
i eldre hauger”. 

Spredt og tilfeldig som efterbegravelsen i den eldre bronsealder op- 
trer i jordhauger fra stenalderen, kan de heller ikke uten videre opfattes 
som vidnesbyrd om gravhaugens hellighet. Det er i det hele vanskelig å 
ta dem til inntekt for visse religiøse forestillinger. Skikken har snarere et 
irreligiøst preg. I høiden kan en betegne fremgangsmåten som de første 
famlende utslag av bronsealderens forkjærlighet for haugen som gravplass. 
Det var ikke først og fremst for å gi de døde et ærverdig og fredlyst 
hvilested at man tydde til ferdige jordhauger, men fordi man således på 
en lettvint måte kunde skaffe dem et anselig gravmæle. 


x * 
t 


Samlet gir da materialet det inntrykk, at interessen for de henfarne 
slekter har vært vikende ved bronsealderens begynnelse. Men noen lang 
varighet kan denne nedgang i dødstroen ikke ha hatt. Med den andre 
perioden — tiden fra midten av det 16. til slutten av det 14. årh. — får 
bronsealderen sin første glanstid, og den rikere kultur setter også sitt preg 
på gravene. Jordfyllet i haugen over kisten blir større, og gravgodset blir 
fyldigere. Samtidig inntrer der en forskjell mellem de syd- og nord- 
skandinaviske gravformene. 

De mest iøinefallende vidnesbyrd om Danmarks kulturblomstring i 
bronsealderen er de mektige jordhaugene. ,Høiene ere i samme Grad 
charakteristiske for denne Periode som de store Stengrave fra den forud- 
gaaende Tid og Gravpladserne paa flad Mark fra Jernalderen", skriver 
S. Miller? Løsrevet kunde denne uttalelsen gi det inntrykk, at jordhaugene 
er like så tidsbundet som dyssene, jettestuene og hellekistene i megalittiden. 
Men S. Möller gjør samtidig opmerksom på at skikken å hvelve en haug 
over den døde optrer i alle avsnitt av de forhistoriske tider og er spredt 
over store deler av den gamle og nye verden. „Efter det ydre alene kan 
det saaledes ikke afgjøres, til hvilken Periode en Gravhøi henhører“. 
I Danmark blev haugen som dekke over graven almindelig i den senere 
del av stenalderen. Langsomt og gradvis vokste skikken frem. Den lave 
forhøining av jord og sten som omslutter dyssens stenkammer, er ennu 
ikke noen egentlig haug; for sjelden og aldri fra først av har den dekket 
kamret. Men alt over jettestuen hvelver haugen sig, stundom enda ganske 


1 Zinck i Årb. f. nord. Oldk. 1871, s. 27. Vor Oldtid, s. 368 —69. 


2 Vor Oldtid, s. 296. 
3 Smsts. 

anselig, og likeledes har hellekisten alltid en mindre haug som dekke. Om 
jordhaugen stammer fra stenalderens siste periode eller fra bronsealderen, 
kan da bare gravninger og fund bringe på det rene. Gravhaugen i spesiell 
betydning er dog den som herer til og dekker enkeltgraven, og det var 
først i bronsealderen at den blev enerådende så å si overalt’. I landet 
inntil Kongeåen finnes det henved 100000 slike gravhauger, og de fleste 
av dem synes å være reist i den eldre bronsealder; den yngre bronse- 
alders graver er nemlig næsten alltid sekundæranlegg i eldre hauger”. 
Dette vil igjen si at jordhaugens tilblivelsestid omfatter et tidsrum på ca. 
500 år, som for største delen ligger forut for år 1000 f. Kr.3. Også i for- 
skjellige avsnitt av jernalderen blev graven dekket med en haug. Men 
dette forhold volder ingen særlige vanskeligheter for dateringen. De store 
og tette samlinger av små hauger fra jernalderen kan nemlig med letthet 
skjelnes fra bronsealderens grupper*. 

Der er hauger som ligger få meter over havet eller sjøbredd. Men 
oftest står de høit og fritt i lendet med vid utsikt over land og hav. Selv den 
næsten umerkelige forhøining er alltid blitt foretrukket til plass fremfor 
flaten omkring. „Det kan“, skriver S. Müller, „i Almindelighed siges, at 
der ikke er nogen betydelig Heide i en overhovedet beboet Egn, som ikke 
frembyder Gravhøie"*. Denne trang til å søke høidene er så utpreget i 
bronsealderen at det nok kan forsvares å stemple den som et særkjenne 
for tidsrummet. Ikke sjelden kan en derfor bare efter plassen i terrænet 
bestemme stenalder- og bronsealderhaugene. 

Så tallrike og iøinefallende er disse kjempehaugene at de likefrem 
danner et karakteristisk trekk i det danske landskap. Overalt ser en dem 
tegne sin profil mot himlen fra en bakkekam eller heve sin kuppel op av 
en kjedelig, flat mark. Størrelsen varierer sterkt. Fra en høide av 1—2 
fot kan de danske gravhaugene reise sig inntil noen og tyve fot, og tverr- 
målet kan nå 130 fot. Hyppigst er de av middelsstørrelse, 5—7 fot høie 
og 50—70 fot i tverrmål; en bredde av mere enn 100 fot treffes meget 
sjelden”. Langt større er dog enkelte av haugene i folkevandrings- og 
vikingetiden; således er „Tors haug“ ved Uppsala, Gorms haug ved Jellinge 
og Gokstadhaugen i Sandeherad henholdsvis 10, 7,5 og 5 meter høie. 

Det mest karakteristiske trekk ved gravhaugene i den eldre bronse- 
alder er den iøinefallende motsetning mellem det ytre dekkes omfang og 
soliditet og den snevre og tarvelige opbygning av selve likgjemmet. Dette 
gjelder over hele det germanske område. I enkelte strøk kunde man nok 


Hans Kjær: Vor Oldtids Mindesmærker, s. 89. 

2 Vor Oldtid, s. 302. 

3 S. Müller: Sønderjyllands Bronzealder. Årb. f. nord. Oldk. 1914, S. 197- 
Smsts. s. 198. 

5 Årb.f. nord. Oldk. 1911, S. 245- 

6 Vor Oldtids Mindesmærker, s. 96. 

7 Vor Oldtid, s. 301. 

reise omhyggelig tømrede gravboliger for de fornemme, en skikk som viser 
at urtanken nu og da kunde bryte igjennem". De berømte fyrstegravene 
ved Helmsdorf og Leubingen rummet således en grav i form av et trehus, 
i Leubingen forsynt med hoi gavl og steile taksider dekket av sivmatter?. 
Men hus og hjem for de døde hører nu til sjeldenhetene, og i Danmark 
forekommer de overhodet ikke. Det første gravstedet, det som haugen blev 
laget for, ligger her som regel i midten, sjelden til siden og enten umiddel- 
bart ovenpå den naturlige jordoverflaten eller — mindre ofte — gravd et 
par fot ned under denne. Der er truffet graver fra den eldre bronsealder 
som meget ligner stenalderens gravkister, avlange, firkantede rum av manns- 
lengde eller ofte noe lengere, så brede og dype at et enkelt lik kunde få 
rikelig plass. Sidene dannes av sten som er stillet på høikant med flatene 
innad, sedvanlig 2—4 i hver langside og 1—2 for endene. De har sjelden 
så svære dimensjoner som i gravene fra stenalderen, og den innvendige 
høiden er også som regel langt mindre, '"s—1/2 meter. Dekket over graven 
dannes av 3—4 stener, som undertiden har sluttet så godt at jordmassene 
omkring ikke har kunnet trenge ned i rummet; ved undersøkelsen viser det 
sig jordfritt som da graven blev lukket for henved 3 tusen år siden”. 
Denne mannslange kisten av sten, som er så almindelig i det øvrige Skan- 
dinavia, er i det hele nokså sjelden på dansk grunn. Den forekommer 
særlig i Østdanmark og i de deler av Jylland hvor stenalderens storstens- 
minnesmerker finnest Langt oftere er gravene i de danske jordhaugene 
et avlangt, trauformet leie dannet av mindre stener. I andre tilfelle kan 
den døde være nedlagt i en rektangulær stenramme. Men om begge disse 
formene gjelder det at de neppe har utgjort hele graven, men bare tjent 
til å beskytte et indre og mere forgjengelig likgjemme av tred. I alt dette 
er der intet nytt, ingen vesentlig forandring fra den første perioden av 
bronsealderen. Nu som da har likgjemmet de samme enkle former. Det 
er jordhaugen som har vokset, uten at vi kan spore en tilsvarende økning 
i omhuen og arbeidet med selve graven. Dette er et forhold som får sin 
naturlige forklaring i og med den kjensgjerning, at det nu er Ækkisten som 
er blitt den herskende gravform. Likkisten rummer jo ikke de muligheter i 
retning av forandringer og utvikling som stenalderens gravboliger. Det ligger i 
sakens natur at den må bli mere stereotyp, mindre formrik og derfor heller 
ikke i stand til å avspeile svingningene i gravskikkene og dødstroen. 
Likkisten hører enkeltgraven til og går som denne tilbake til sten- 
alderens slutning. Men det er først i bronsealderen at den blir enerådende. 


1 Hoops VI, s. 334. Smin. også Jahresschrift får die Vorgeschichte der såchsisch-thöring- 
ischen Lånder, bd. 5, s. I flg. og bd. 6, s. I flg. 

2 Fr. Kaufmann: Deutsche Altertumskunde I, München 1913, s. 134. Schuchhardt: 
Vorgeschichte von Deutschland, Munchen 1928, s. 109 (med anf. litt.). 

3 Vor Oldtid, s. 305 — 306. 

4 Vor Oldtids Mindesmærker, s. 95. 

Neergaard i Årb. f. nord. Oldk. 1910, S. 345- 

De eldste tider kjenner den ikke. Dette gjelder ikke bare for Norden, men 
hele Europa over. Overalt er likkisten yngre enn stenkammeret, hvor likene 
ikke blir tatt vare på hver for sig, men samles i store fellesrum. Ønsket 
om å beskytte de døde enkeltvis — hvad enten det nu gjaldt å isolere 
eller konservere dem — måtte naturlig føre til bruken av kister, hvor det 
til slutt måtte bli kroppslengden som kom til å bestemme størrelsen. Vi 
ser dette i Grekenland, hvor man til å begynne med kunde nøie sig med 
å hylle liket inn i palmegrener og oljeblad. Senere — i Dipylontiden — 
kom store lerkar i bruk, og enda yngre er sarkofager av ler, sten eller 
tre, sannsynligvis efter egyptisk forbillede". 

I Mellemeuropas og i Nordens skogrike trakter måtte simple trekister 
tjene de samme behov som de mere kunstige orientalske likgjemmer. Slike 
fjelekister har i virkeligheten vært langt mere brukt enn man tidligere har 
antatt. Alt hvad der i bronsealderens hauger har gått inn under navn av 
stenleier, stenlegninger eller store kuplede stendynger, har nemlig i virke- 
ligheten ikke vært annet enn innramninger, avstivninger eller skjermende 
hedy overe mdiaer com mi e alt sammen, helt opløst eller forsvunnet”. 
Nyere og heldigere undersøkelser har godtgjort at liket aldri hvilte umiddel- 
bart på stenleiet; det har alltid ligget i en trekiste som det egentlige lik- 
gjemme. ,Betegnelsen: Stenleie må således helt utgå” s 

Med den snevre trekisten var spørsmålet om hvorledes den døde skulde 
opbevares, løst på en langt enklere og mere praktisk måte enn i sten- 
alderen. Til de store stenkamrene trengtes mektige stenblokker, og reisningen 
av dem krevde rene masseopbud av krefter. En trekiste derimot kunde 
enhver skaffe sig som kunde håndtere en øks. Det kan derfor synes på- 
fallende at likkisten ikke møter oss tidligere i gravskikkenes historie. For- 
klaringen er vel den, at de forutsetter andre og senere forestillinger om de 
døde enn de som gravboligen bygger på. 

Sett i denne sammenheng danner de berømte sydskandinaviske eke- 
kistene ingen egentlig særgruppe. Også de er likkister i egentlig forstand, 
beholdere eller likgjemmer av tre. Solide som de er, har de riktignok 
motstått tidens tann og beskyttet gravgodset på en ganske anderledes 
effektiv måte enn de skrøpeligere fjelekistene. Men „ret beseet er det kun 
den forskjellige Bevaringstilstand af Liggjemmet og dermed ogsaa af Old- 
sagerne, der skiller dem ad“*. Forskjellen er bare den, at ekekistene ikke 
er laget av fjeler, men av selve trestammen, som blev rett avhugget for 
begge ender, kløvd på langs og hulet ut, slik at den ene halvdelen rummer 
lik og gravgods, mens den andre er lagt over som lokk. Undertiden er 


! O. Schrader: Begraben und Verbrennen, S. 18. 

Årb. f. nord. Oldk. 1910, S. 345. 

3 Smsts. s. 326. Smin. også Fornvännen 1912, S. 91—92 Og 1927, 5. 361. 

4 Årb I910, s. 336. Det flg. efter Montelius: Gravkistor av kluvna och urholkade stockar. 
Sv. fornm. Tidskr. b. 9. V. Boye: Fund af Egekister fra Bronzealderen i Danmark. 
Kjbn. 1894. 


16 GEORG SVERDRUP EF KI: 


der utenom anbragt en ytterkiste, som er hvelvet over innerkisten og består 
av den uthulede halvdel av en enda større, kløvd ekestamme. Som regel 
er ekestokken så medtatt av tidens tann at der bare er ubetydelige rester 
av den tilbake; men stundom har den holdt sig så godt at en enda tydelig 
kan skjelne merker efter øksen. 

En slik ,Totenbaum*, som tyskerne kaller den, står i reglen på jord- 
nivået nederst i haugen. For enden er den avstivet med peler eller støttet 
nedentil med stener, og ofte er også lokket dekket av en større eller mindre 
stendynge. Når avstanden fra strandbredden ikke er stor, kan kisten være 
dekket med tykt lag av tang; i to store gravhauger ved Jægersborg og 
Buddinge var disse tanglag ennu fullstendig bevart. 

Kistens ytre lengde er oftest 2%—3!/ m, og den indre åpning er da 
en del lenger enn vanlig kroppslengde; plassen er gjort så rikelig forat 
den døde kunde få med sig forskjellige, til dels større gjenstander. 

Men der er også funnet mindre kister, enda så små at de må være 
laget for barn. En slik barnekiste blev funnet i hver av de store haugene 
Treenhøi og Kongehøi, som blev undersøkt alt i 1861—62; hver av dem 
målte litt over en meter innvendig. 

Ekekistene forekommer i runde jordhauger, undertiden meget store, 
undertiden mindre og navnlig lavere, flatere. Der er i det hele ikke noen 
regel for haugens størrelse. Noen av dem hører til de betydeligste grav- 
minner som kjennes; Borum Eshøi har vært 7 m høi og 37,7 m i tverr- 
mål ved foten, Store Kongehøi 8,2 m høi og 35 m i tverrmål, Garderhøi 
6,8 m og et tverrmål på 33 m. Men flere av haugene har vel oprindelig 
vært en del mindre; likesom mange andre av datidens gravhauger er de 
blitt øket og utvidet, efter hvert som de skulde skaffe plass til flere grav- 
steder. De nye gravlegningene tilhører undertiden en annen type enn den 
første; men stundom kan de være ekekister de også. Både Treenhøi og 
Kongshøi inneholdt således 4 ekekister hver; i Kongshøi var to av dem 
— en manns- og en barnekiste — dobbelte, idet en mindre var satt inn i 
en større. Den store Bonhøi i Hammarlöf sogn, Skåne, inneholdt også 4 
ekekister, og ved Stora Köpinge i Köpinge sogn grov O. Montelius ut en 
mektig haug som inneholdt hele fem ekekister. Derimot er det reglen at 
selve ekekisten bare rummer et enkelt lik, som blev nedlagt ubrent i ut- 
strakt stilling vel utstyrt og omhyggelig dekket. Det er ganske uten side- 
stykke når det berømte Egtvedfundet inneholdt brent og ubrent gravleg- 
ning i én og samme kiste. 

Da Vilhelm Boye utgav sitt hovedverk om de danske ekekistene — 
samme år som Montelius publiserte sitt arbeide om det samme emne”, var 
der i Danmark med Sønderjylland gjort 43 fund av ekekister i 33 hauger; 
dertil kommer 28 lignende kister fra de gamle danske provinser Skåne og 


I Gravkistor av kluvna och urholkade stockar. Svenska Fornm. Tidskrift bd. 9. 

Halland'. Sophus Miller understreker at antallet er ganske stort i forhold 
til samtlige fund fra denne tid. ,Det er saaledes Grund til at antage, at 
denne Begravelsesmaade har været ret almindelig anvendt hele landet over”? 
De eldste fund av ekekister tilhører tredje avsnitt av bronsealderen; fra 
dette tidspunkt av var de i bruk helt frem til den tid da den skikken vant 
innpass å brenne likene og gravlegge benrestene i en urne’. 

Når ekekistene forholdsvis hurtig kom i bruk i Sydskandinavia, kann 
dette naturligvis for en stor del bero på forhold som ikke har noe med 
dødstroen å gjøre. Disse kistene var jo forholdsvis bekvemme å ty til i 
de mektige ekeskogene, som alt i kjøkkenmøddingenes tid hadde fortrengt 
furuen over store deler av Norden. Materialet var altså for hånden alt i 
stenalderen. Men hendige redskaper til å lage dem med bragte først 
bronsealderens metallkultur. De fleste av ekekistene bærer tydelige merker 
efter øksehugg, og noen av dem synes også å være bearbeidet med et 
redskap omtrent av samme beskaffenhet som våre stemmejern*. Men heller 
ikke i bronsealderen kan ekekistene ha vært lette å lage. ,Fældingen af 
den store Stamme, Kløvningen, Udhulingen og den øvrige Tildannelse af 
det seige, friske Træ have sikkert krævet meget Arbeide og Taalmodighed, 
hvad der særlig gjælder de Kister, hvor Kisterummets Endestykker ere 


"5, Man må ha hatt vektige grunner 


udhuggede indenfor Stammens Ender 
til å gi sig i kast med dette besværlige arbeide istedenfor å danne en kiste 
av sammenstillede stener. Boye antar derfor at ekekistene har rummet lik 
av menn, kvinner og barn „der have været Medlemmer af en særegen 
Samfundsklasse eller Kaste, som i visse f. Eks. religiøse Henseender have 
adskilt sig fra deres Samtidige" *. 

Dette er en antagelse som fund av beslektet art utenfor Norden synes 
å bekrefte. Det store gravmonument som i 1907 blev avdekket ved Helms- 
dorf i Thüringen, har utvilsomt vært en virkelig fyrstegrav. Her som i 
Leubingen har man jordfestet den døde i et gravhus av tre og omgitt dette 
med en solid stenpyramide, som igjen blev beskyttet av en mektig jord- 
haug. Til alle disse forholdsregler er der i Helmsdorfergraven føiet ennu 
en ny: liket hviler her i en tømret ekekiste som er satt inn i gravhuset”. 
I et tykt askelag under hovedgraven fant man dessuten skjelettene av to 


menn, som den døde øiensynlig hadde fått med sig som tjenere*; dette 


! Fund af Egekister, s. 8. 

? Vor Oldtid, s. 311. 

Arb. f. nord. Oldk. 1914, S- 253- 

4 Fund af Egekister, s. 156. 

5 Smsts. s. 169. 

Smsts. s. 169. 

Jahresschrift för die Vorgeschichte der såchsisch-thöringischen Länder, bd. 6, s. 1 flg. 
Götze: Altertiimer Thüringens, s. 30 flg. 

O. Schrader: Begraben und Verbrennen im Lichte der Religions- und Kulturgeschichte, 
Breslau 1900, s. 15. 

fund sammen med det rike gravutstyr i gull og bronse godtgjør at vi her 
står overfor en fornem manns gravsted. 

Helmsdorfergraven tyder da på at ekekisten har vært en særlig gild 
gravform, som først og fremst — om enn kanskje ikke utelukkende — 
blev forbeholdt de utvalgte i samfundet. Men hvorfor? Forklaringen ligger 
snublende nær. Det dreier sig her om en tresort som har en mere enn 
almindelig konserverende evne. Hvad andre folk på et høiere kulturtrin 
har opnådd ved en møisommelig balsameringskunst, har Nordens bronse- 
alder vunnet på den langt enklere måte å legge den døde i eketreets ut- 
hulede stamme. Fremgangsmåten er en annen. Men resultatet er blitt det 
samme, ja i visse henseender ennu mere virkningsfullt. For det er ikke 
bare selve liket som ekekisten har bevart til våre dager. Ekens garvesyre 
og markens fuktighet har i gunstige tilfelle også konservert hele grav- 
utstyret, ikke bare våben og redskaper, men også drakten som den døde 
blev klædd i; noen av fundene har endog muliggjort mikroskopiske under- 
søkelser av hårets og øinenes farve!. At denne konservering har vært til- 
siktet, er det ingen rimelig grunn til å tvile på, og det skulde da være 
berettiget å jevnføre den med de konserveringsmetoder som egypterne og 
visse andre kulturfolk har praktisert. Det er en velkjent sak at balsameringen 
i det gamle Egypten var forbeholdt kongene og andre fornemme folk som 
en nødvendig forutsetning for den dødes fortsatte liv. I Peru hadde for- 
uten Inkaherskerne også alle aristokrater privilegium på mumifiering efter 
døden, og denne blev vanligvis foretatt gjennem tørkning i kold luft på 
høie fjell Menigmann derimot blev lagt i jordgraver og hjemfalt forråt- 
nelsen, hvis ikke klimaet hindret det. ,Balsameringen”, skriver R. Karsten, 
„Stod i sammanhang med tron på en kommande återuppståndelse eller åter- 
födelse av de döda. Vi ha uttryckliga uppgifter om att denna återfödelse 
ansågs möjlig endast ifall kropparna hade blivit välbevarade“ *. 

Det ligger nær å tro at lignende forestillinger har vært med om å 
utforme den gravskikken som møter oss i de danske ekekistene fra bronse- 
alderen. At konserveringen er gjennemført med andre midler, er bare en 
naturlig følge av forskjellen i klima og naturforhold; hensikten har vært 
den samme: å verne liket mot tilintetgjørelsen. 

Nær beslektet med denne opfatning er en hypotese som Oscar Alm- 
gren har fremsatt i sitt verk om „Hällristningar och Kultbruk". Almgren 
tenker sig muligheten av at ,bruket av de urholkade ekkistorna uppstått i 
anslutning till vegetationskulten, i det man tånkt sig, att den heliga eken 
kunde meddela sin livskraft åt de döda“; og han henviser til den egyptiske 
skikken å legge et Osirisbillede inn i en uthulet trestamme og gjemme det 
den et ari. 


1 Fund af Egekister, s. 158. 
2 Inledning til Religionsvetenskapen, s. 312. 
3 Hällristningar och Kultbruk, s. 187- 

Efter denne antagelsen skulde begravelsen i ekekister ha trekultussen 
til sin forutsetning og spesielt dyrkelsen av eken som et hellig tre. Dette 
er jo forutsetninger som i fullt mål har vært til stede hos de gamle stam- 
mer av den ariske rasen. Den kjennsgjerning, at tredyrkelsen kan følges 
helt tilbake til den indoeuropeiske urtid, og ikke minst den omstendighet, at 
eken står i første rekke blandt germanernes hellige trær, gir da den smuk- 
keste bakgrunn for Almgrens hypotese. Den dag i dag rummer nordisk 
folketro et rikholdig materiale til studiet av den gamle trekultus. Men i 
denne sammenheng kan det være av særlig interesse å minne om at tre- 
dyrkelsen er eldgammel på nordisk grunn; det har vi direkte beviser for 
i de treidoler som er funnet i danske moser fra sten- og bronsealderen". 
Riktignok dreier det sig her om mer eller mindre rått tildannede eke- 
stokker; men trestammen som kultgjenstand forutsetter utvilsomt dyrkelsen 
av levende trær”. 

Med trekultussen er det naturligvis ikke gitt mere enn en mulighet for 
at troen på ekens livgivende kraft kan ha ført til den skikken å begrave 
den døde i en uthulet ekestamme. Et sikkert bevisgrunnlag kan oldsaks- 
forskningen ikke gi. Og utenfor det arkeologiske materiale nytter det ikke 
å lete efter beviser. Fruktbarhetsteorien styrkes neppe ved henvisning til 
yngre folketro, maitreet, bryllups-, begravelses- og julestenger osv., alle 
disse velkjente fruktbarhetsriter, som stadig må gjøre tjeneste når en frukt- 
barhetsteori skal lanseres på det videnskapelige marked. I den senere tid 
har jo også den overdrevne betoning av vegetasjonskultussen vært gjen- 
stand for en sund og berettiget kritikk. Således har C. W. von Sydow 
påvist at granen anvendt ved bryllupp, jul m. m. ikke er fruktbarhetsfrem- 
mende, men har avvergende betydning’, og i en annen sammenheng hevder 
han at den skikken å strø granbar utenfor den dødes bolig også er av 
apotropeisk art; de kvasse nålene er demonforjagende*. Men det er en 
nærliggende og tiltalende tanke at man i bronsealderen — på en tid altså 
da fruktbarhetsmagien møter oss i så mange former — også har villet gi 
den døde del i vegetasjonens krefter. Det er kanskje en variasjon av den 
samme grunntanken som møter oss i vestgoterkongen Alariks begravelse i et 
elveleie og i et eiendommelig fund fra Örby sogn i det sydlige Vestergötland; 
der traff man nemlig under bunnen av en bekk en uthulet ekekiste av bronse- 
aldertype; den inneholdt et skjelett og deler av en treeske>. Et beslektet 
fund er nylig gjort i Rone sogn på Gotland. Ekekisten var her satt ut i 
en myr, hvor den blev funnet på den oprinnelige bunn; gravgodset kunde 


1 R. Feddersen: To Mosefund. Arb. f. nord. Oldk. 1881, s. 376 flg. Smin. K. Helm: 
Altgermanische Religionsgeschichte 1, s. 214 flg. 

Smln. en uttalelse hos C. Clemen: Religionsgeschichte Europas I, s. 41. 

3 Budkavlen, bd. 8, s. 12 flg. 

Folkm. o. folkt. 1919, s. 8—9. Smin. Louise Hagberg: „Varot emot". Fataburem 1929, 
Skapte: 

Hällristningar och Kultbruk, s. 187. 

dateres til slutten av den andre eller begynnelsen av den tredje perioden 
av bronsealderen". Bak disse fundene turde en skimte en interessant kom- 
binasjon av forestillingen om vannets og vegetasjonens livgivende kraft for 


den døde. 


Som nevnt har ekekisten i reglen den samme mektige jordhaugen over 
sig som de øvrige likgjemmer fra den eldre bronsealder. Det er da haugen 
som blir det synlige gravmæle efter hvert som stenkamrene for de mange 
lik viker plassen for enmannsgravene. 

Det er derfor ikke vanskelig å se hvad strevet og interessen først og 
fremst har dreid sig om i den eldre bronsealders gravskikker. Likgjemmet 
står nu i annen rekke; jordhaugen er blitt hovedsaken. Dette forhold blir 
især iøinefallende når vi sammenligner bronsealderhaugen med stenalderens 
omhyggelig utførte gravboliger. Gravbolig er i det hele et uttrykk som 
ikke passer lenger. Den plass som den døde nu har fått, kan i de fleste 
tilfelle ikke engang betegnes som en kiste, men nærmest som et gjemme 
eller en beholder for liket, mens det ytre dekke med sine mektige, isole- 
rende og innesperrende jordmasser snarest leder tanken hen på et fengsel. 
Den døde ligger trygt nok på sin plass; men noe hjem har han ikke lenger. 
Jordhaugen er så å si sett utenfra, med den levendes øine, ikke innenfra 
med den dødes. 

Denne kontrast mellem det mektige gravdekke og den snevre grav- 
kjerne er det nødvendig å ha for øie, når en vil forstå det problem som 
jordhaugen rummer. Det vilde nemlig være helt utilstrekkelig å betegne 
haugen som det nødvendige jorddekke over graven. Undertiden kan nok 
størrelsen helt enkelt bero på den skikk å knytte senere begravelser til et 
eldre gravsted. Et av de beste eksempler på en slik sekundær økning av 
jordmassene gir en gravhaug i nærheten av Halmstad i Halland? Den var 
oprinnelig reist i stenalderen og gjemte en ganggrav på bunnen. I den 
eldre bronsealder hadde man satt inn to ekekister ved siden av grav- 
kammerets takstener og dekket kistene under en stor stenrøis med et tykt 
jordlag øverst. I dette jordlaget var det så til forskjellige tider av bronse- 
alderen innrettet tre graver med brente ben. I tilfelle som dette er det i 
reglen ikke vanskelig å avgjøre hvor den senere påfylling begynner. Den 
råtne gresstorven over det første gravanlegg vil nemlig sees som et mørkt 
jordlag i et visst nivå i haugen”. Itre av bronsealderhaugene ved Köpinge, 
Raus sogn. Skåne, kunde man således iaktta en sort rand, som gikk tvers 
igjennem jordmassen ca. 1-2 meter under overflaten. „Denne rand kan 
endast utgöra spåren efter en åldre grafkulles förmultnade våxttåcke"*, De 
profiler som blev tatt gjennem en bronsealderhaug ved Kvarnby utenfor 


1 Fornvånnen 1931, s. 284 flg. 

2 O. Montelius i Svenska fornminnesföreningens Tidskrift V, s. 21, 

3 O. Almgren: Sveriges fasta fornlämningar, s. 38. 

4 O. Rydbeck: Undersökning af bronsåldershaugen i Köpinge. Fornvännen 1912, S. 88. 

Malmö, viste at haugen ikke hadde fått sin endelige størrelse før efter to 
påfyllinger. Haugen i sin oprinnelige skikkelse stammet fra et tidlig av- 
snitt av den eldre bronsealder, og den første økningen må ha skjedd sam- 
tidig med en grav fra den andre perioden. Utgravningen blottla 7 graver, 
3 med ubrente lik, 4 med likbrenning!. En annen haug på samme sted 
var enda rikholdigere; den rummet nemlig hele 17 graver, alle på én nær 
— sannsynligvis en stenaldergrav — fra bronsealderen?. En jysk grav- 
haug på matr. nr. 15 av Rom by og sogn viste at opbygningen hadde 
foregått i to etapper. Utgravningene — de blev foretatt av det danske 
nasjonalmuseum — godtgjorde at det oprinnelige anlegg tilhørte en tidlig 
del av bronsealderen. Omtrent midt i haugen støtte man på en mannslang 
grav av mindre sten, som øiensynlig bare hadde tjent som underlag for 
det egentlige likgjemme, en ekekiste. Efter tidens skikk var den lagt på 
den gamle muldoverflaten eller gravd litt ned i den. Der var ingen old- 
saker å finne. Størrelsen av haugen over denne eldste grav kunde ikke 
avgjøres med sikkerhet; den må ha vært minst ı meter høi, men kan godt 
ha vært en del større. Noen hundre år senere blev nu denne haugen be- 
nyttet til en ny jordfestelse; den nye graven blev lagt i overflaten eller litt 
nede i det oprinnelige anlegget, og samtidig blev haugen bygget større. 
Også denne gang var likgjemmet en stenbygning av samme utstrekning 
omtrent som den første, 2,4 meter i lengden og 1,8 i bredden; størrelsen 
viser at graven var bestemt for et ubrent lik, som det også blev funnet 
noen benrester av på de nederste stenlag. Sannsynligvis har også dette 
stenleiet omsluttet en trekiste. Det var i og med dette nye gravanlegg at 
haugen fikk sitt endelige omfang med et tverrmål på ca. 24 meter ved 
foten, „hvilket erfaringsmæssigt svarer til en Højde af mindst 3—4 M."*, 
altså en økning på 2—3 meter i høiden. 

Hauger med mange graver er i det hele velkjent overalt i bronse- 
alderen. Både de nordiske jordhaugene og de tyske Higelgråber innehol- 
der ofte flere enkeltgraver. Gode oplysninger om den gradvise fremvekst 
av de tyske gravhaugene gir utgravningen av gruppen Labersricht ved 
Neumarkt*. Det fremgikk av undersøkelsen at inventaret i en gravhaug 
kunde rekke fra den eldre bronsealder til inn i den yngre Hallstatt-tid. 
Nøiaktige målinger viste også at gravgods fra bronsealderen hørte til de 
underste lag i haugen, fund fra den yngre Hallstatt-tid uten undtagelse til 
de øverste. Mellem begge, i de midtre deler av haugen, kunde der finnes 
graver med likbrenning. Derimot var både likene fra den eldre bronse- 
alder og fra den yngre Hallstatt-tid jordfestet uten ild og innrammet av 
stener. Graver som inneholdt saker fra både bronse- og jernalder, lå be- 
tegnende nok alltid høiere enn de som bare rummet begravelser fra bronse- 


! Folke Hansen i Finska fornminnesföreningens tidskrift, bd. 36, s. 82. 


2 Smsts. s. 85 flg. 


3 Hans Kjær i ,Ligbrændingens Historie i Danmark", Kjøbenhavn 1931, s. 43. 


Zeitschrift för Ethnologie 1903, s. 143 flg. 


22 GEORG SVERDRUP H.-F. Kl 


alderen, og de inneholdt også flere lik. Først i løpet av den yngre Hall- 
statt-tid kan da disse haugene ha fått sin endelige form. Undersøkelsene 
syntes også å vise „dafs jeder Grabhigel ein Friedhof war, welcher durch 
Jahrhunderte lang benutzt wurde und gerade durch diese Benutzung an 
Grösse stetig zunahm*". Med støtte i iakttagelser som disse kunde det ligge 
nær å betegne kjempehaugen i bronsealderen som et verk av tilfeldigheten 
alene. Den synes ikke å ha vært planlagt i sin endelige form; det er først 
litt efter litt at anlegget er blitt en storhaug, og dette var en nødvendig 
følge av de mange efterbegravelser?. 

Så enkel er imidlertid saken ikke, ialfall ikke for Nordens vedkom- 
mende. Leilighetsvis kan en nok støte på lignende uttalelser av nordiske 
arkeologer. Således skriver Folke Hansen at ,en stor del af högarna först 
efter upprepade påfyllningar fått sin nuvarande storlek. En dylik utökning 
af kulten gjordes i samband med en ny grafliggning"*. Men hvad det 
her er uttalt om en del av de skånske jordhaugene, kan ikke gjelde som 
almindelig regel i nordisk bronsealder. Ganske oplysende for dette spørs- 
målet er de runde haugene over de jyske enkeltgravene fra stenalderen. 
Disse er meget avvekslende i høide og omfang; mange danner bare en 
ubetydelig forhøining; de fleste har hatt en ganske ringe høide, mens en- 
kelte har hørt til de største gravhaugene som overhodet kjennes. Denne 
forskjell beror dog bare på at mange hauger er blitt til ved senere jord- 
festelser, mens andre har bevart sin oprinnelige form, fordi de ikke har 
rummet mere enn én enkelt grav”. For så vidt kunde de jyske enkelt- 
gravene synes å bekrefte den antagelsen, at bronsealderhaugen er vokset 
frem ganske mekanisk gjennem de mange begravelser. Nu er det imidlertid 
å legge merke til at det er særlig i løpet av bronsealderen at haugen har 
tiltatt betydelig i høide og omfang. Hverken i stenalderen eller jernalderen 
har de påviste sekundærbegravelser ført til noen nevneverdig økning av 
jordmassend. Bronsealderfolkets forkjærlighet for storhaugen over graven 
røper sig da tydelig selv i de tilfellene hvor haugen i sin endelige form 
ikke har vært planlagt fra begynnelsen av. 

Bronsealderens kjempehauger er da ingen nødvendig følge av sekundær- 
begravelsene. I mange tilfelle greide man sig godt med de oprinnelige 
jordmasser, så det ikke blev nødvendig å fylle på jord ved hver ny be- 
gravelse. Ofte grov man sig ned i haugen, enten bare i det øverste jord- 
dekke eller så dypere inn. Snart blev den sekundære grav innrettet ved 
foten, snart på siden eller overdelen av haugen, og bare i siste tilfelle fikk 
haugen et nytt jordlagt. I Bobølhaugen i Ribe amt lå bronsealdergravene 


1 Smsts. S. 145- 

2 Deutsche Altertumskunde I, s. 132. 

3 Svenska fornm. för. Tidskr. bd. 36, s. 79. 

4 S, Miller: De jydske Enkeltgraver fra Stenalderen. Arb. f. nord. Oldk. 1898, s. 159. 
5 Smsts. s. 160. 

6 Vor Oldtid, S. 304. 

spredt i haugen, snart dypere, snart høiere, mens gravene fra stenalderen 
var anbragt midt inni, den ene over den andre”. Av gravens dypere eller 
høiere plass i haugen er det derfor ikke alltid mulig å avlese den større 
eller mindre elde’. 

Det var da særlig i bredden at mange graver vokste, når nye anlegg 
kom til, og ofte kan utviklingen følges trin for trin; mange hauger inne- 
holder nemlig flere jorddekkede stenkretser utenom hverandre, som hver 
en tid lang har betegnet haugens omfang?. Den ene av bronsealder- 
haugene ved Köpinge hadde således dobbel fotkjede, den indre omkring 
1 m innenfor den ytre. „Den förra betecknade såkerligen den ursprung- 
liga högen, den senare den tillökta** Eller man bygde til på siden når 
en ny grav skulde få plass i haugen; på den måten er de fleste lang- 
haugene i den eldre bronsealder blitt til3. Endelig passer jo teorien om 
den gradvise fremvekst av bronsealderhaugen slett ikke på de mange til- 
fellene hvor haugen bare rummer en eneste grav. Ikke få av de aller 
største haugene er utvilsomt bygget i den eldre bronsealder, således de 
svære Slotsbjergbyhaugene ved Slagelse (7 meter) og ,Hohøi" ved Marı- 
ager*. Et typisk eksempel på en storhaug uten sekundærgraver er ,Garder- 
hoien“ ved Jægersborg. Den var noe over 100 fot i tverrmål og ca. 20 
fot høi og inneholdt over 400 kubikfavner jord”. 

Nettop i den eldre bronsealder — storhaugenes tilblivelsestid — var 
det på sett og vis minst påkrevd å lage store hauger; det var jo den gang 
reglen at hver grav skulde ha sin haug*. Riktignok kunde enkelte graver 
ha en slik form at de hver for sig trengte rikelig jordfyll. De store, ofte 
stensatte gravene fra den eldre bronsealder krevde således ofte ganske 
svære jordmasser som dekke. Men denne gravform er forholdsvis sjelden 
på dansk grunn, hvor jordhaugene nettop er talrikest. Og selv de største 
av gravkistene er som regel dekket av en jordhaug som langt overskrider 
det nødvendige omfang, et forhold som straks blir tydelig nar en sammen- 
ligner bronsealderhaugen med den lave forhøining omkring stenalderens 
stenbyggede gravkammere. 

Jordhaugen er da ingen nødvendig eller naturlig del av graven. Heller 
ikke kan den sies å være en likefrem kopi av jordhaugen omkring de store 
stenkammergravene fra megalittiden. Riktignok er det så at haugen av 
jord eller jord og sten alt i stenalderen utgjør en viktig del av grav- 
monumentet, og den blir mer og mer fremtredende, jo mere kammeret sa 


1 Neergaard i Årb. f. nord. Oldk. 1910, s. 333—334- 
Smsts. s. 342. 

3 Vor Oldtid, s. 304. 

Rydbeck i Fornvännen 1912, S. 88. 

5 Vor Oldtids Mindesmærker, S. 101. 

Smsts. s. 96. 

7 Vor Oldtid, s. 302. 

Smsts. 

å si synker ned i haugen". Men bare enkelte hellekister fra stenalderens 
siste tid anlegges slik at de helt og holdent skjules av haugen. Motset- 
ningen mellem den kneisende jordhaug og den lave forhøining omkring 
stenalderens gravboliger er for stor til at den første kan betraktes som en 
tradisjonsbunden fortsettelse av den siste under forhold som egentlig gjorde 
storhaugen mer og mer overflødig. 

Det er imidlertid ikke bare storhaugens form og omfang som den dag 
i dag vekker eftertidens opmerksomhet og dens trang til å finne en årsak. 
løinefallende er også deres beliggenhet. Det er påvist at de gjerne grup- 
perer sig om bestemte linjer som må angi tidens viktigste ferdselsveier?. 
I visse jyske egner ligger haugene i lange rekker fordelt over lange, smale 
landstrimler mil efter mil hen over bakke og dal. Der er talt 800 og flere 
hauger i slike rekker, og de fleste av dem stammer sikkert fra bronsealderen. 
Den eneste rimelige forklaring på dette merkelige forhold er den, at det 
er gamle ferdselsveier vi her kan følge, hvor bygd har ligget ved bygd og 
anbragt sine gravhauger tett ved alfarvei. Ofte tar hauggruppen sitt utgangs- 
punkt fra eller leder til gamle vadesteder over større og mindre vannløp, 
og ofte flokker de sig i større tall på bestemte punkter som står i forhold 
til gamle kommunikasjonslinjer. En lignende beliggenhet mener H. Hansson 
å kunne påvise for de gottlandske skibssetninger fra bronse- og jernalderen; 
også de synes å „markera forntida huvudvägar“ >. 

At man har hatt en eller annen mening med denne plasering, kan det 
vel ikke være tvil om, og det kunde ligge fristende nær å sette den i for- 
bindelse med helt nye forestillinger om den døde, især når en tar i betraktning 
at denne gruppering er ukjent i megalittiden. På en endring i dødstroen 
peker vel også den omstendighet, at bygningsmaterialet nu er blitt et annet. 
Jord har avløst sten, og det kan neppe bety annet enn at megalittkulturens 
stendyrkelse ikke fortsetter inn i bronsealderen. Forskjellen er så stor at 
den lett vil fremkalle forestillingen om et fullstendig brudd i utviklingen. 
Det er imidlertid et moment her som maner en til å være litt forsiktig i 
sine slutninger. Skjedde det helt frivillig, når man nu opgav stenblokkene 
til bygning av gravene? Var det ikke snarere så, at bronsealderfolket ikke 
stod fritt lenger, i hvert fall ikke på gammeldansk grunn, hvor stenmaterialet 
nu øiensynlig truet med å slippe op? Det blir da ikke lett å avgjøre hvad 
der i denne utvikling kan føres tilbake til et trosskifte, og hvad der bare 
var frukten av den hårde nødvendighet. At det var jord som avløste sten, 
kan ialfall ikke brukes som argument for at dyrkelsen av et nytt materiale 
nu hadde trådt i stedet for den gamle stenkultus; jord bød sig frem av 


! O. Almgren: Sveriges fasta fornlämningar från hednatiden, s. 25. 

2 S. Miller: Vor Oldtid, s. 298 flg. og utførligere i Arb. 1904, s. 1 —65 (Vei og Bygd 
i Sten- og Bronzealderen). Smln. også samme forf. i Arb. 1911, s. 261. Vilh. la Cour: 
Sjællands ældste Bygder, 1927, s. 312 flg. og Hans Kjær: Vor Oldtids Mindesmærker, 
sS. 112 flg. 

3 Gotlands Bronsålder, s. 62. 

sig selv, når stenen sviktet. I jorden, fruktbarhetens skjød, har jo menneskene 
til alle tider gjemt sine døde, så det for så vidt nårsomhelst kunde være 
høve til å kombinere jord- og dødskultus og med utgangspunkt i denne 
kombinasjon boltre sig i forestillingen om de døde som fruktbarhetsdemoner. 
Paralleller til en slik opfatning er det ikke vanskelig å finne hos de gamle 
kulturfolkene". Men jevnføringer av denne art hjelper oss selvsagt ikke til 
å avgjøre om også bronsealderens jordgraver har hatt en lignende tros- 
bakgrunn. Riktignok viser — som vi skal se — helleristningenes frukt- 
barhetsriter at også våre forfedre har kjent omsorgen for den dødes kraft 
og trivsel. Men derfor kan en selvsagt ikke uten videre gå ut fra at de 
har knyttet jordfestelsen til en bevisst forestilling om jordens livgivende 
kraft for den døde. 

Under forutsetning av at det var jordkultusen som hadde skapt bronse- 
alderhaugen, skulde en vente at denne gravtypen hadde erobret også de 
områder av Norden hvor man stod mere fritt i valget av råemne. Men 
denne forutsetning svikter helt. I Sverige er det bare de sydligere landsdeler 
— de gammeldanske land altså — hvor jordhaugen er rådende. I de sten- 
fattige kysttraktene i Skåne og Halland ligger ofte flere av dem sammen 
og når gjerne betydelige dimensjoner; 20 til 30 diameter er vanlig”. Over 
hele det øvrige Sverige derimot består bronsealderens hauger mest av 
stenrøiser uten jordfyll (svensk stenrör eller stenkummel); bare en og annen 
gang kan en treffe større hauger av både jord og sten på gammel-svensk 
grunn’. Dette er så meget naturligere som man i almindelighet anla disse 
gravene oppe på berghøider. Det er særlig i de svenske kystlandskapene 
at stenrøisene er å finne; tallrikest er de på vestkysten, i Båhuslen og omegn, 
hvorfra de fortsetter inn i Norge. I de indre landsdelene ligger de især 
nær sjøer og vassdrag. Man har i det hele ofte gjort den iakttagelsen at 
de er lagt på steder med vidstrakt utsikt over hav og sjø*. „En god utsikt 
över bygden eller farvattnen ville de gamle ha från sina gravplatser", skriver 
Sune Lundqvist. „Denna allestådes i Norden observerade strävan har ingen- 
stådes kunnat realiseras på ett mer anslående och i den framtida landskaps- 
bilden mer inngripande sått ån just i Bohuslån och sårskilt i dess trådlösa 
skårgård*5. 

Den nærmere datering av gravrøisene har ofte budt på store vanskelig- 
heter, da man sjelden har funnet tidsbestemmende oldsaker i dem*. For de 
svenske røisenes vedkommende henger dette øiensynlig sammen med den 

1 Smin. W. Brede Kristensen: Livet fra døden, Oslo 1925, S. 202. Å. Dietrich: Mutter 
Erde, s. 38 flg. E. Gjerstad: Tod und Leben. Eine historisch-komparative Studie zur 
altgriechischen Religion (Archiv fur Religionswissenschaft bd. 26, 1928, s. 153). 

2 O. Almgren: Sveriges fasta fornlämningar, S. 39- 

Smsts., 5. 40. 
+ Smets S: 45. 
5 Bohuslenska fornminnen. Svenska Turistföreningens Arsskrift 1917, Ss. 98. 


€ Almgren, s. 45. Smln. Sarauw og Alin: Götaelvområdets fornminnen. Göteborg 1923, 

løse byggemåten. Uten beskyttende dekke, som disse haugene er, har væte 
og luft hatt fri adgang mellem stenene og i tidens løp ødelagt bronsesakene 
som den døde fikk med i graven. Dertil kommer at skattesøkere har hatt 
lettere arbeide her enn i jordhaugene, og de fleste røisene er derfor blitt 
plyndret og tømt for lenge siden. I Vårmland har man således beregnet 
gravrøisenes antall til mellem ett og to tusen; men de har alle sammen 
, undergått den mest hänsynslösa plundring från befolkningens sida*”. Imidlertid 
har man gjort sikre bronsealderfund i flere av dem. På den andre siden 
viser også forekomsten av jernsaker at vi her har å gjøre med en gravskikk 
som strekker sig langt ned i det følgende hovedavsnitt. Både den eldre og 
yngre jernalder er representert i gravrøisene. I den nordøstligste del av 
Angermanland og i Vester- og Norrbotten utgjør således stenrøisen den 
eneste kjente gravformen fra den hedenske tiden. Anderledes ligger forholdet 
an i de mellemsvenske landskapene. Her — som i Norge — har man beholdt 
den primitive graven under flat mark, som i stenalderen synes å ha utgjort 
den eneste gravform innen store deler av den skandinaviske halvø’. 
Gravrøisen har stundom et så tilfeldig og skjødesløst utseende at det 
kan være vanskelig å skille dem fra rydningshaugene 08 andre ophopninger 
av sten. Men ofte har man iakttatt at der er anvendt stor omhu på bygningen 
av dem. Fjerner man alt det løse stenfyllet som skattesøkere har revet ut 
av røisen og spredt utover den, vil man ofte finne at sidene er muret 
ordentlig op og undertiden forsynt med en liten terrasse ved foten. Ellers 
har røisene gjerne samme form som hvilken som helst simpel stenhaug. 
Men der finnes også avlange røiser, stundom meget smale i forhold til 
lengden, og med rettvinklede eller avrundede ender. Kvadratiske, rektangulære 
og tresidede røiser kan også forekomme; men de synes å tilhøre den eldre 


jernalder”. 
Også her i Norge er det åsrøisene — opført av sten uten blanding 
eller dekke av jord — som utgjør flertallet av gravminnene fra bronse- 


alderen. De er å finne langs hele kysten av landet helt fra Båhuslen til 
Nord-Norge, men også i innlandsbygdene østpå og nordenijellst. Bare 
enkelte steder på Vestlandet — særlig på Jæren og Karm —- inntar jord- 
haugen gravrøisens plass. Den er helst lagt op helt av gresstorver; midt i 
haugen er der gjerne en liten stenreis; den omgir gravkammeret, som er 
bygget op av heller. Jordhaugen vidner om at den sydlige del av landet 
vårt i den eldre bronsealder har stått i nær og livlig forbindelse med 
Danmark, mens resten av Norge i denne tid mere hadde sine forbindelser 
østover. 


1 E. Nygren: Värmlands Fornminnen 1918, s. 17. 

Almgren, s. 45—46. 

Almgren, S. 47. 

4 Gabriel Gustafson: Norges Oldtid, Kr.a. 1906, 5. 53 08 137- Shetelig: Norges For- 
historie, s. 88 flg. A. W. Brøgger: Det norske Folk i Oldtiden, s. 133— 134- 

5 Oldtiden bd. IV, s. 61. Shetelig: Norges Forhistorie, 5. 90. 

Også de norske gravrøisene er oftest runde. Men der forekommer 
undertiden en mere oval form og ikke sjelden virkelige langhauger, hvor 
lengden er mere enn dobbelt så stor som bredden, i regelen mange ganger 
så stor". Helst ligger røisene på fjell nær sjøen, på høie nes eller åser 
(s. k. åsrøiser, vestlandsk: munkerøiser)?. På toppen av Vetten, det høieste 
fjell på Nøtterø (98 meter over havet), ved Sandebukten, på Slagen og på 
Mølen ved Nevlunghavn ligger slike karakteristiske bronsealdersrøiser. „Hvor 
månge hundre eller snarere tusener vi har fra hele vårt land på ness og 
åser som stikker ut i sjøen, på holmer og øier i skjærgården, på berg ved 
de gamle innsjøene innenfor kysten, har vi ikke greie på" >. Heller ikke vet 
vi med sikkerhet hvor mange av dem det er som virkelig skriver sig fra 
bronsealderen. Det er ikke fordi undersøkelsene mangler; men utbyttet har 
som regel vært magert. Ingen andre steder i Norden er gravhaugene fra 
bronsealderen så fattige på gravgods som i Norge. Enkelte våben, et sverd, 
en dolk, en bronseknapp til sverdremmen, en sjelden gang en armring av 
gull, og i kvinners graver et visst utstyr av smykker, belteplate og sikkerhets- 
nåler, et par armbånd, og i et par graver rester av klær av vevet ulltøi, 
det er hele materialet fra norske graver på denne tid*. Rimeligvis har de 
også oprindelig inneholdt mere forgjengelige ting som er kjent fra syd- 
skandinaviske gravfund. Shetelig nevner treskåler, nevertiner med vin av 
ville bær, skinn og tepper* Det skulde synes søkt å lete efter religiøse 
årsaker til denne fattigdom på bronser i de norske gravene. Forholdet har 
nok sine mere nærliggende, økonomiske grunner. ,Her hjemme“, skriver 
Shetelig, „har bronsen vært langt sjeldflere, vanskelig å erstatte; de har 
ikke kunnet, eller ikke villet, ofre den døde disse kostbare ting som utstyr 
i graven*%. Et efter norske forhold ganske stort gravfelt på gårdene Todnes 
og Holan i Sparbu i Inntrøndelag er blitt meget inngående undersøkt av 
K. Rygh”. De enkelte hauger var her kastet sammen av store stener og 
innesluttet et mannslangt hellekammer nogenlunde midt i røisen; en eller 
flere kister lå dessuten nærmere utkanten i de fleste av dem. Gravgodset 
bestod vesentlig av en enkelt gjenstand: sverd, dolk, rakekniv eller en eller 
annen smykkegjenstand. Utstyret var altså ikke rikt; men det var da nok 
til at man kunde fastslå at gravene var anlagt av en befolkning som var 
delaktig i bronsealderens kultur, om enn kanskje i avbleket form”. Vi har 
således sikre beviser for at de norske åsrøisene rekker tilbake endog til 
tidlige avsnitt av bronsealderen, og den opfatning tør være den rådende, 


1 Gustafson: Norges Oldtid, s. 137- 

2 Shetelig: Norges Forhistorie, 5. 91- 

3 A. W. Brøgger: Det norske Folk i Oldtiden, s. 133- 

4 Shetelig i „Det norske Folks Liv og Historie" I, s. 66. 

5 Smsts. 

6 Smsts. 

1 En gravplads fra bronsealderen. Det kgl. norske vid. selsk. skr. 1906, nr. I. 


8 Brøgger i „De forhistoriske Tider i Europa" Il, s. 270—271. 

at også de fleste av dem tilhører denne tusenårige perioden i vår forhistorie. 
Men det er sikkert nok at der er blitt opført gravrøiser i første perioden 
av jernalderen og; skikken har altså holdt sig en tid lang ut over det tids- 
rum som har skapt den. Ellers er det de samlede gravplasser under flat 
mark som er karakteristisk for vår jernalders begynnelse. Men selve haugen 
holder man også i jernalderen fast ved, bare med den forskjell, at den ikke 
nu lenger lages av sten, men av jord. Med rette har man derfor fremhevet 
at neppe noe kulturområde har vist en slik trofasthet mot gravhaugen som 
det norske’. 

At stenrøisene er særlig utbredt i Nordskandinavia, kunde jo tyde på 
at denne gravformen tilhører et bestemt kulturmiljø. Men en slik slutning 
lar sig ikke forlike med den kjensgjerning, at de forekommer i de gammel- 
danske land og. Også fra Jylland og øene kjennes mange, især mindre 
bronsealderhauger som utelukkende er reist av sten; de er gjerne dekket 
av et ganske tynt jordlag, som kanskje oftest ikke er lagt på i oldtiden, 
men dannet litt efter litt. De danske stenhaugene finnes især ved kyster 
hvor der er rikelig tilgang på strandsten, og på andre stenrike steder”. 
Især er de almindelige på Bornholm, og E. Vedels omfattende undersøkelser 
har vist at de bornholmske røisene er blitt dannet i alle avsnitt av oldtiden, 
fra stenalderen av inntil den yngre jernalders slutning*. Forholdet er da 
øjensynlig det, at stenrøisen har inntatt jordhaugens plass overalt hvor de 
naturlige betingelser var til stede, og fordelingen mellem de to gravformene 
kan neppe sies å avspeile noen bestemt kulturmotsetning i Norden. For- 
skjellen omfatter da heller ikke selve graven; den er ens bygget hvad enten 
den blev dekket med jord eller sten, og består her i Norge av et avlangt, 
firkantet rum av noe mere enn mannslengde* Når en ser bort fra det 
anvendte materiale, blir jo også hovedinntrykket det, at jordhaugen og ås- 
røisen representerer en og samme gravtanke. Det monumentale preg og den 
jøinefallende plasering er felles for dem begge. Også gravrøisen hever sig 
som en mektig haug over et forholdsvis uanselig likgjemme. Man har ikke 
nøid sig med å skjule og beskytte den mannslange kisten av sten som 
røisen gjerne inneholder. Her som ved jordhaugen er det noe langt mere 
— og i begge tilfelle likevel vesentlig det samme — som man har tatt sikte 
på. De sydskandinaviske jordhaugene og de nordskandinaviske gravrøisene 
utgjør således en fast enhet og hviler på et i det vesentlige ensartet materielt 
og åndelig kulturgrunnlag. Håkon Shetelig har med styrke fremhevet at 
begge gravformene er uttrykk for de samme aristokratiske forhold og dermed 
også for en langt høiere kulturtype enn den som rådde her i landet i sten- 


1 H. Shetelig: Norges Forhistorie, s. or. 
2 A. W. Brøgger: Førromerske fund fra Stavanger amt, Oldtiden I, s. 101. Smin. Bjørn 
Haugen: Grav og Gravplass, s. 21. 

3 Sophus Miller: Vor Oldtid, s. 304 — 305. 

4 E. Vedel: Bornholms Oldtidsminder og Oldsager, s. 18 flg. 

alderen, da de enkle graver under flat mark, ofte uten enhver markering 
av graven, var så godt som den eneste gravformen. Like fullt som de 
svenske og danske bronsealderhaugene har også de norske krevd stor 
folkemakt og organiserte samfund’. Det er da først med bronsealderen vi 
kommer helt inn under de almene europeiske bevegelser i tidens gravskikk ê. 
Derfor hører det ingensteds hjemme å ville avskaffe bronsealderen i vår 
forhistorie. ,Den lar sig ikke avskaffe, men den lar sig vurdere for hvad 
den virkelig har vært*3. Når man har fremholdt at Sverige og enda mere 
Norge er så overordentlig fattig på bronser, at 1200 års historie i de 
gammelsvenske land må bygges på ikke meget mere enn 1200 små bronse- 
saker*, og at hele Norge bare kan opvise 485 bronser, mens det fra Jylland 
alene lavt regnet kjennes over tyve tusen*, har andre forskere med rette 
understreket at begrepet bronsealder omfatter hele tidens kultur, og at 
spørsmålet derfor må sees i forhold til alt det som teknisk, sosialt og 
religiøst karakteriserer tidsrummet*. På denne bredere kulturhistoriske bak- 
grunn vidner Norges bronsealder om levende forbindelse med periodens 
kulturforhold i Europa, kanskje med den reservasjon, at forbindelsen gjelder 
visse avgrensede områder av landet. Alle de sydskandinaviske formene av 
bronsealderens graver forekommer også i Norge og i stort tall; en und- 
tagelse danner bare ekekistene, som hittil ikke er påvist på norsk område". 
Påvirkningen fra fremmed kultur røper sig også på en slående måte i enkelte 
detaljer. Shetelig nevner den skikk å legge en stenmur som en cirkel innenfor 
gravhaugens område, dekket av haugen, og han peker på tilsvarende anlegg 
i England og på gravkretsen i Mykene?" Skikken å hugge inn figurer på 
vegger og tak i gravkammeret er også et kulturfenomen som vi deler med 
det øvrige Norden og med store deler av Europa ellers. Det kan da ikke 
undre at likbrenningen gjør sig gjeldende i Norge samtidig med at den 
vinner fotfeste i det sydlige Skandinavia. 

I en tid da stridens bølger har gått høit om norsk bronsealder, blir 
da våre gravrøiser om ikke de eneste, så ialfall de sikreste beviser for at 
Norge gjennem denne perioden har stått i levende rapport med det øvrige 
Norden og følgelig også har mottatt sin del av de almene europeiske 
strømninger. Men røisene forteller oss også noe mere. Både i annlegg og 
form er likheten mellem dem og jordhaugene så stor at det trosgrunnlag 
som ikke passer for den ene gravformen, neppe kan legges til grunn for 
andre heller. Jordfyllet over de sydskandinaviske bronsealdergravene kan 


1 Norges Forhistorie, s. 92—93- 

2 Smsts. s. 88—89. 

3 A. W. Brøgger: Det norske Folk i Oidtiden, s. 107. 

4 Curt Weibull: Sveriges och Danmarks Älsta Historia, s. 57. 
5 Brøgger i De forhistoriske Tider i Europa Il, s. 269. 

da ikke tas til inntekt for den opfatning, at den gamle stendyrkelsen i 
megalittiden er blitt avløst av en like så utpreget jordkultus i bronsealderen. 
Stenrøisen, jordhaugens nordskandinaviske pendant, tør vel sies å utelukke 
ethvert forsøk på å opkonstruere et slikt skifte i dødstroen. Der er like 
stor grunn til å tale om en viss sammenheng i utviklingen. Størrelse og 
soliditet er egenskaper som bronsealderhaugen — hvad enten den er av 
jord eller sten — har felles med de store megalitgravene. Den står det 
naturlige og selvfølgelige ikke mindre fjernt enn dyssene og jettestuene. 
[øinefallende som gravhaugen er, og overflødig som den virker med sine 
veldige jord- eller stenmasser, egger også den til å finne det tankegrunnlag 
som den har vokset så kraftig op av. Det er innlysende at ethvert forsøk 
på å nå inn til meningen med denne gravtypen først og fremst må ta 
hensyn til dens form og beliggenhet. Men hefter en sig altfor ensidig ved 
disse trekkene, kan en lett komme galt av sted. Det tør således være til- 
felle med den antagelsen, at jordhaugen har tjent som utsiktspunkt for den 
døde. Fra haugen — har man tenkt sig — skulde den døde kunne se ut 
over bygden og hjemmet og vedlikeholde forbindelsen mellem slekt og 
venner”. Dette er forestillinger som er kjent fra tider hvor gravskikkene 
gir anvisning på hvorledes den døde skal kunne ta plass i toppen av haugen, 
og de litterære kilder til overflod taler sitt tydelige sprog. En viss støtte 
har jo også denne muligheten i det intime samliv mellem levende og døde 
som den faste samhørighet mellem grav og bolig gir et så slående uttrykk 
for, ialfall på dansk grunn. Men å knytte slike tanker til bronsealderhaugen 
synes unektelig noe dristig, når en tar i betraktning hvor dypt og solid 
den døde er gjemt på bunnen av haugen. I tider da troen på at den døde 
nok var i stand til å greie sig uten de levendes hjelp, var så fremmed for 
bevisstheten som vel mulig, måtte en vente at de levende hadde gjort ialfall 
noe for å imøtekomme hans ønske om å få adgang til haugens topp. For- 
klaringen kan nok på en måte sies å tilgodese haugens størrelse og beliggenhet 
ved alfarvei; men den overser ganske dens indre bygning og særlig gravens 
plasering 1 haugen. 

Bedre begrunnet er da den opfatning, at den massive jordhaugen har 
hatt til opgave å holde den døde på plass. For denne teorien kunde det 
jo anføres at et tett lag av rullestener ofte er bredt over likgjemmet, mens 
sterke stenpakninger kegleformet dekker gravstedet for — som Kaufmann 
uttrykker det — „durch einen sicheren, undurchdringlichen Steinschutz die 
Lebenden von dem Toten abzusondern und seine gespenstische Rückkehr 
zu verhindern*?. Men heller ikke på denne vei når en frem til det rette 
psykologiske grunnlag for det som må sies å være jordhaugens særkjenne: 
dens statelige, monumentale form og dens iøinefallende beliggenhet, trekk 
som snarere synes å peke bort fra slike følelser som frykt og uvilje. 


| Smin. ovenfor, s. 25- 
2 Deutsche Altertumskunde I, s. 133. 

Ved første øiekast kan disse trekk synes å fortelle svært lite om det 
trosgrunnlag som bronsealderhaugen bygger på. Men er det engang fastslått 
at disse drag er de i egentlig forstand konstitutive for denne gravtypen, 
vilde det være å gå utenom spørsmålet om én av den grunn undlot å ta 
dem til utgangspunkt for en religionspykologisk vurdering. Det sikre og 
avgjørende er da at bronsealderhaugen er blitt til ut fra et levende ønske 
om å gjøre den dødes hvilested synlig — så vidt omkring og for så mange 
som vel mulig. Derfor hevet man haugen heit, overflødig høit, over det 
tarvelige likgjemme og tillot sig endog visse knep for å opnå den rette 
monumentale virkning. Således er en liten isolert bakkeknute undertiden 
benyttet som grunnlag*, eller man har lagt graven ned i en naturlig grus- 
bakke som hadde noen likhet med en haug; ved å bygge videre på 
naturens verk, øke og avrunde det, kunde man da få i stand en tilsyne- 
latende mektig haug. De norske haugene — det gjelder både om dem fra 
bronse- og fra jernalderen — er ofte lagt på kanten av terrasseformede avsatser 
i terrenget, slik at haugens ene side falt sammen med den naturlige terrasse- 
skråning; de kom da til å synes meget større enn de virkelig var’, Med 
forkjærlighet valgte man en beliggenhet som var så iøinefallende som mulig: 
knutepunkter for utviklingen, mindre høider og bakkekammer. Det er ikke 
bare de danske jordhaugene som er plasert slik. Også de skånske bronse- 
alderhaugene ligger gjerne så dominerende som mulig, på skogløse forhøi- 
ninger av strandvoldene og av indre høidestrekninger, langs vassdragene 
eller på høideplatåer. ,De förlåna dårför ofta åt landskapet en såregen 
prågel av måktig fornståmning mitt inom den rikt odlade nutidsbygden*". 
Ikke mindre iøinefallende er plaseringen av de svenske og norske grav- 
røisene. I Båhuslen er røisene gjerne anbragt slik at de ,vid horisonten 
ses bryta de skoglösa bergens rundade, enformiga konturer och liksom ge 
topp åt dem. Man kan knappt tänka sig ett i all sin naturliga enkelhet mera 
imponerande gravskick ån detta: de gamla kåmparna stadda til vila, var och 
en inom sin stenkista i sin stenkulle dår uppe på bergshöjden med våldig 
utsikt såvål över de bördiga dalbottnarna, dår de plöjt och skördat, som 
över havsfårdarna, där de färdats, och där deras efterkommande nu styra 
sina farkoster med de gamla griftrören som Jandmårken**. I Smålenene er 
stenrøisene snart lagt oppe på de lavere knauser ute ved kysten, snart inne 
på de høiere åser med utsikt over havet og , den dyrkede grænd og omliggende 
skog og fjeld, hvor den gravlagte i levende live hadde sin daglige færd“ *. 

I våre dager ligger kirkegården, de dødes verden, så langt borte fra 
de levendes liv og larm som mulig; selv i storbyen, hvor det er trangt 


I Vor oldtid, s. 301. 

2 Gustafson: Norges Oldtid, s. 138. 

3 Smsts. 

4 O. Almgren: Sveriges fasta fornlämningar, s. 108. 
5 Smsts. 5. I IL. 

om plassen, danner den gjerne en stille, fredlyst plett; menneskene må ikke 
få lov til å komme de døde for tett inn på livet. Denne gravhelg er jo 
først og fremst uttrykk for noe passivt i forholdet; den døde skal være i 
fred, han må ikke forulempes. Bak plaseringen av bronsealderhaugen møter 
vi en tankegang som går i stikk motsatt retning av nutidens. Det eldgamle 
bofellesskap mellem levende og døde var vel for lengst opløst. Med megalit- 
gravene i den yngre stenalder hadde de hedengangne fått sine separatboliger. 
Men denne adskillelse betegnet ikke noe brudd; den etablerte ikke to verdener 
uten enhver forbindelse og samhørighet. Et eget dødsrike hadde den døde 
ennu ikke fått, og det trengte han ikke heller. For hans hus og grunn lå 
fremdeles i de levendes verden; den hadde ikke døden revet ham ut av, 
og den var det han fremdeles vilde og skulde tilhøre. Derfor måtte han 
ikke fjernes så langt fra bygd og grend at han mistet kontakten med slekt 
og venner, som han fremdeles var knyttet til med så mange bånd. I nordisk 
bronsealder har disse forestillinger fått sitt slående uttrykk i valget av bosted 
for den døde. På dansk grunn har samhørigheten mellem grav og bolig 
vært så intim at den har kunnet danne grunnlaget for omfattende studier i 
bosetningsforholdene i sten- og bronsealderen. Med full sikkerhet har disse 
undersøkelsene slått fast at gravene blev lagt der hvor menneskene levde 
og ferdedes. Sophus Miller, som har skapt den solide basis for granskingen 
av Danmarks oldtidsbebyggelse, kunde derfor gi sin opfatning den fyndige 
og tilspissede form: ,Et fuldstændigt Høikort er tillige et fuldstændigt og 
nøiagtigt Bebyggelseskort"*. Og han antok at avstanden mellem bolig og 
grav var så liten som den praktisk talt kunde bli: „Den som havde sit 
Hus ved Veikant, reiste Gravhøi dèr; boede man paa Bakken i Nærheden, 
blev Høien hvælvet der; og havde man sit bo borte fra Færdselsvei, saa 
gravlagdes ogsaa den Døde ved Hjemmet" ?. 

Utenfor Danmark foreligger der bare spredte bidrag til studiet av for- 
holdet mellem grav og bolig. I sin oversikt over Sveriges faste fornlevninger 
peker O. Almgren på at man i Svealandskapene ,vid nåstan hvarje by med 
gammalt navn" kan ,återfinna dess begrafningsplats från hednatiden"”. 
Dette gjelder især om de store gravfelter av hauger fra jernalderen. Men 
også fra bronsealderen har man leilighetsvis gjort lignende iakttagelser. 
Således hevder O. Rydbeck at bronsealderhaugene ved Köpinge — 14 i 
tallet — må ha ligget på de samme høidedrag hvor de levende hadde sine 
boliger og sine offerplasser. ,Liksom det ånnu år sed att lågga grafvarna 
i omedelbar nårhet af kyrkan och denna ,midt i byn“, så var förhållandet 
såkerligen detsamma under nåmnda aflågsna kulturperiod” 4, 

Også utenfor Norden foreligger der tallrike vidnesbyrd om at grav og 
bolig har ligget nær hverandre og utgjort en sammenhengende bosetning 


` Årb. for nord. Oldk. 1904, S. 56. 
Smsts. s. 55. 

av levende og døde. Ved Jordansmöhl i Schlesien blotla utgravninger både 
en neolitisk „by“ og dens gravplass innenfor ett og samme snevre område; 
en enkelt liten strekning på 35 xX 10 m rummet ikke mindre enn fire hytte- 
tomter og 7 graver. Graver og nærliggende boliger fra samme tid blev 
også funnet ved Schönfeld, Kreis Stendal, Altmark. Hunenberg ved Selchow 
Mark bærer en gravplass på sin nordlige halvdel, en boplass på sin sydlige, 
begge neolitiske. På sydskråningen av Möhlenberge ved Blankenfelde, Kreis 
Teltow, har der ligget en boplass og oppe på selve høiden en gravplass, 
begge fra bronsealderen. Med støtte i det tyske materiale har man derfor 
kunnet uttale at ,zu jedem Gråberfelde muf3 notwendigerweise mindestens 
eine Wohnståtte gehören“ ', 

Det er ikke bare innenfor den germanske kulturkrets at trangen til å 
gjøre veien fra bolig til grav så kort som mulig har gitt sig slike påtagelige 
utslag. Ved ferdselsveier og tett op til de levendes verden reiste også 
grekerne og romerne gravhauger over den døde. „The Romans“, skriver 
religionshistorikeren Franz Cumont, ,placed their dead along the great 
roads, near the gates of towns, where there was press of passers-by 
and the rolling of chariot-wheels." Således „an effort was made to render 
their isolation less hard to bear by bringing them into touch with many 
people". I den store gravplassen på Akropolis" sydskråning fra eftermykensk 
tid — de første århundrer av årtusenet før Kr. — fant man rester av hus- 
anlegg like op til gravene. De levendes og dødes boliger lå således nær 
hverandre’, De eleusinske småborgerne la sine simple gravhull tett op ved 
husene, og når plassen blev optatt, opsøkte de ikke nye steder, men ødela 
heller hensynsløst gamle graver”. På klassisk grunn er det en eldgammel 
skikk vi her har å gjøre med; den er påvist alt i neolitisk tid? Også hos 
grekerne og romerne skulde da de døde ha følelsen av å tilhøre denne 
verden og leve med blandt slekt og venner. Men når alt kommer til alt, 
er det kanskje ikke først og fremst slike ønsker som er uttrykt i plaseringen 
av våre bronsealderhauger. Ved siden av fund som godtgjør at grav og 
bolig har ligget nær hverandre, står der også vidnesbyrd om at forholdet 
kan ha vært et helt annet, og at der til tider kan ha vært en ganske stor 
avstand mellem boligene og de graver som må antas å høre sammen med 
dem. Man har således gjort opmerksom på det påfallende i at der ikke i 
nærheten av den store Grofagartach-bosettelsen med sikkerhet kan påvises 
en eneste grav som gir inntrykk av å høre byen til. På lignende måte 
kjennes der ingen graver ved Diemarden-boplassen nær Göttingen eller ved 
Leipzig-Entritzsch-boplassen med dens tusen ildsteder. Den gravplass som 
må ha hørt til Hasenfelde-boplassen, ligger på en høide ca. 800 m fra 


1 Citert hos V. la Cour: Sjællands ældste Bygder, s. 314, hvor flere eks. og litt. 
2 After Life in Roman Paganism, London 1923, s. 58. 

3 Fr. Poulsen: Dipylongravene og Dipylonvasene, Kjøbh. 1904, s. 31. 

5 Se Fr. von Duhn: Italische Gråberkunde, s. 17, 36, 573- 

bebyggelsen og adskilt fra den ved en eng, og ved Buch-byen er den 
tilhørende gravplass fjernet ca. ti minutters gang fra bosettelsen!. At jord- 
festelsen i visse danske strøk — slett ikke alle? — i store trekk kan påvises 
å ha fulgt bebyggelsen, er jo heller ikke ensbetydende med en detaljert og 
intim samsvarighet mellem grav og bolig. Dette var vel heller ikke Sophus 
Müllers mening, når han uttalte at man ygravlagde den Døde ved Hjemmet". 
Selv innrømmer han i hvert fall at det ganske nære forhold mellem haug 
og hus ikke alltid er blitt fastholdt. „En Høining eller Bakke kan være 
valgt, fordi det var en smuk Plads o. lign. I et saadant Forhold vil der 
altid være en vis Bevægelighed"*. Sikre og klare slutninger kan en bare 
bygge på de enkelte fund; men gravninger som er foretatt på passende 
steder ved og mellem haugene, har hittil vært resultatløse. Antallet av 
kjente danske boplasser er i det hele alt for lite til at der kan tegnes noe 
fullstendig billede. Leilighetsvis har det dog vist sig at gravene har ligget 
endog temmelig langt borte fra de boplassene de har tilhørt. I Ørum sogn 
(Nørre Dyrs herred, Randers amt) er der således funnet boplasslag fra den 
yngre stenalder på den lave odden mellem de nuværende Dystrup og 
Ramten sjøer; megalitgravene derimot hvor folkene fra denne »sjøbygden" 
ligger begravd, står ikke like i nærheten, men lenger inne på det faste 
land. Fra Trill-boplassen i Hørup sogn (Als Sønder herred, Sønderborg 
amt) er der endog en avstand av ca. 1000 meter til gravene fra samme tid’. 

Trekker man de svenske og norske stenrøisene med inn 1 undersøkelsen, 
vil man snart se at det man har tilstrebt, mere er den iøinefallende be- 
liggenhet enn det intime naboskap til de levendes verden. Dette forhold 
trer kanskje tydeligst frem i bygder hvor en har høve til å sammenligne 
plaseringen av røiser og helleristninger. I Båhuslen har således O. Almgren 
påvist at ristningen slutter sig nær til den beste jordbruksbygden, mens 
røisene gjennemgående holder sig oppe på åsryggene*, altså 1 en viss av- 
stand fra de trakter der menneskene holdt til med sitt arbeide og hadde 
sine boliger. Stundom kan gravhaugen endog ligge langt inne i ville marken. 
Men det er betegnende at man i slike tilfelle har følt trang til å knytte 
båndet mellem levende og døde på en mere håndfast måte. Det viser de 
såkalte stenstrengene, lange rekker av stensetninger, Som €N har påvist i 
flere svenske bygder, Vestmanland, Uppland, men særlig i Østergotland”. 
Fra menneskenes bygd går disse merkelige anlegg frem gjennem skoger, 
akrer, enger, kjerr eller myr, inntil de som regel ender ved et gammelt 


1 V.la Cour: Sjællands ældste Bygder, 5. 315, med litt.-henv. 

2 Se Hans Kjærs reservasjoner i , Vor Oldtids Mindesmærker”, s. 112—113. 

3 Arb.f. nord. Oldk. 1913, S. 56. 

4 Smsts. 5. 57- 

5 V. la Cour, s. 317—318. 

gravfelt fra jernalderen eller overgangstiden mellem bronse- og jernalder. 
Stenstrengenes sammenheng med dødstroen fremgår tydelig av utgravningene 
ved Ljungens bakke i Tåby sogn Östergötland. Her var forholdet nemlig 
det, at den som fulgte stengangen frem til graven, „skulle finna en rak, 
omsorgsfullt markerad och bekvämt utröjd korridor fram til stenröset i mitten“ ?. 

Også de norske åsrøisene kan ligge noxså langt borte fra gård og 
grend med øde moser, ensomme, mørke fjelltjern eller tykke skogen omkring”. 
Ja, det har endog vært uttalt at der ikke er noen påviselig sammenheng 
mellem våre røiser og bronsealderfolkets bosetninger. Tross sine stolte og 
skjønne dimensjoner skulde de derfor være ,våre minst fortellende minner 
fra vår oldtid"? Det tør hende at det de forteller, ikke er så lite enda, 
selv om de har vært en skuffelse både for arkeologene og landnåmsforskerne. 
For det kan vel ikke påståes at beliggenheten av våre gravrøiser er preget 
av den rene tilfeldighet og planløshet. Tvertom, der er en ledende tanke 
som hårdnakket og næsten undtagelsesløst har stemplet arbeidet med dem. 
Oppe på fjellet skulde de ligge, vidt synlig skulde de være. Så sterkt har 
dette krav vært at man ikke har spart noen møie for å kunne opfylle det. 
Uhyre stenmasser på flere hundre hestelass har man slept op til fjellets 
høieste topp, stablet sten på sten og ikke sluttet før røisen stod der som 
et mektig minnesmerke over den døde. ,I den øde fjeldnatur taler dei ai 
sin vælde sit eget tause sprog om de gamle bronsealderfolks alvorlige op- 
fatning av døden og ærefrygt for den døde*." Senere slektledd som for 
lengst har rystet de døde av sig eller ialfall sørget for å holde dem på 
rummelig avstand, har stått undrende og uforstående overfor alt dette strev 
og slit; snart har man forklart disse imponerende menneskeverk som varder, 
snart som ,kjempekast", snart som festninger. Alle disse ,tydninger" har 
jo bare interesse som vidnesbyrd om folkefantasiens trang til å beskjeftige 
sig med det usedvanlige og gåtefulle. Men i følelsen av at der stod en dyp 
menneskelig realitet bak, har almuen vært på det rette spor. Arkeologen 
og bosetningsforskeren kan slippe denne realitet, så snart han har fastslått 
at den ikke har noe å gi ham. Men granskeren av dødstroen kommer ikke 
utenom den. Så kraftig og håndgripelig som gravrøisen taler om de dødes 
makt over de levende, kan han hverken avvise opgaven eller overlate den 
til andre. I samme grad som gravrøisen avgrenses som et trosproblem, 
stiger tvertom nødvendigheten av å forsøke en religionshistorisk tydning. 

En sådan er for øvrig allerede antydet av O. Almgren i hans arbeide 
om helleristningene. ,Når gravarna flyttades upp på höjderna“, skriver den 
svenske arkeolog, ,och byggdes av lösa stenar, mellan vilka vindarna kunde 
spela in, betydde nog detta at underlåtta de dödas resa til himlamakterna, 


1 Fornvännen 1930, s. 88. 

något som sedan ytterligare befråmjades genom likbränningen“!. Mot denne 
interessante og dristige tolkning kan det dog innvendes at den utelukkende 
tar sikte på gravrøisen. Den massive jordhaugen passer den ikke på. For 
dens vedkommende har forskningen for lengst — og sikkert med rette — 
tatt avstand fra alle luftige teorier om den dødes reise til sol- eller himmel- 
gudens rike. „Paa en Tid“, skriver S. Möller, „da en Gruppe av Grav- 
høie betragtedes som Minde om Slag, da Runddysser vare Altre og Lang- 
dysser Tingsteder, faldt det naturligt at antage, at de Døde bleve førte 
bort fra Bopladsen til mulig fjærne Høider for der at stædes til Hvile nær- 
mere ved Himlen og Solen"*. Slike spekulasjoner bygger ikke på noe 
virkelig kjennskap til de faktiske forhold, og allerede den omstendighet, at 
gravhaugene ikke bare ligger på de høieste punkter, men også på ganske 
ringe høider, er nok til å vise deres uholdbarhet?. Godtar en Almgrens 
tolkning, havner en altså i den urimelige antagelse, at jordhaugen og grav- 
røisen bygger på vidt forskjellig tankegrunnlag. Hypotesen knytter dessuten 
denne gravskikken til forestillinger som vi ikke har sikre vidnesbyrd om 
her i Norden før likbrenningen vinner innpass. På et annet sted har også 
Almgren selv understreket at ,förestållningar om den dödes himmelsfård 
befinnas vara intimt förbunden med likbrånningsseden på vitt skilda tider 
och områden“, og han tenker sig derfor muligheten av at de , kunna höra 
med til likbrånningens ursprungliga innebörd och syfte"*. Ønsket om å 
lette de dødes reise til de himmelske gudemakter kan da i hvert fall ikke 
ha skapt den skikken å reise en jordhaug eller en gravrøis over den døde; 
men det er en tiltalende tanke at disse forestillinger sekundært har knyttet 
sig til denne gravform og derved skjerpet tendensen til å legge graven så 
høit og fritt som mulig. 

Når de religionshistoriske spekulasjoner glipper, ter det heri ligge et 
vink om at en mere nøktern betraktning har større chanse til å føre en 
inn i problemets kjerne. Det kan i hvert fall være grunn til å undersøke 
om ikke rent praktiske hensyn i det minste har vært medbestemmende ved 
valget av plassen for jordhaugen. Når flatene skremmet og høidene til- 
trakk, er det — som S. Miller har fremholdt — rimelig å finne forklaringen 
i den omstendighet, at „Vand og Fugtighed hindrede Benyttelsen af Fla- 
derne, og at Tørhed og Afløb gav Høiderne Tiltrækning"*. S. Müller inn- 
rømmer dog at denne opfatning ikke passer like godt på alle tilfelle. Man 
nøide sig ikke med å søke så høit som hensynet til væte og fuktighet 
krevde, men valgte med forkjærlighet de aller høieste punkter. At skjønn- 
hetssansen her kan ha virket sammen med de rent praktiske hensyn, er jo 


1 Hällristningar och Kultbruk, s. 256. 

en mulighet som ikke uten videre lar sig avvise. ,Naar det vide Udsyn 
tiltaler Nutidsmennesket saa stærkt, har det vel ogsaa havt Betydning for 
Oldtidens Folk, der sikkert stode i et nærmere Forhold til Naturen"'. Og 
at man i mange tilfelle mere har tenkt på å se enn å bli sett, synes den 
omstendighet å tyde på, at haugen ofte er lagt ytterst på åsbrynet med 
front mot stranden og havet utenfor. Denne beliggenhet gjør at den lett 
forsvinner for øiet, når en nærmer sig foten av bakken fra det indre land, 
hvor menneskene bor og ferdes. Det er først i lengere avstand at den 
blir synlig; men det vilde den jo også være, om den lå noe fjernere fra 
bakkeranden?. Allikevel har det sine betenkeligheter å regne med ,Sandsen 
for det store i Naturen“ for å tale med S. Müller — som en av hovedgrun- 
nene til bronsealderhaugens iøinefallende beliggenhet. Gjennem et halvt 
årtusen skulde rent estetiske hensyn ha diktert en hel befolknings grav- 
skikker! Det er ganske visst riktig nok at bronsealderens folk stod i et 
nærmere forhold til naturen enn senere slektledd. Men dette er jo på 
ingen måte ensbetydende med at også deres natursans var mere utviklet. 
Tvertom! Den bevisste naturfølelse er et forholdsvis sent kulturprodukt; 
den opstår først hos mennesker som til en viss grad har frigjort sig fra 
den ureflekterte samfølelse med naturen og den intime avhengighet av den. 
Det er ikke natursansen, men naturøvet, som er primitivt og oprinnelig. 
„Vi gaar ud til naturen, og dens impulser omsætter sig til æstetiske stem- 
moger Å GÅ 040 209 300 For naturmennesket staar naturen umiddelbart uden 
for døren, — hvis den da ikke kommer belt ind i huset til ham, — hans 
forhold bliver et praktisk, fjendskab eller venskab*"?. Snarere kunde det 
derfor være grunn til å argumentere med natursansen ut fra den opfatning, 
at nordisk bronsealderkultur ikke var så primitiv enda. Men da burde en 
vel begynne med de levendes boliger og anta at hjemmet så å si trakk 
graven efter sig. Men ut fra dette resonnement blir det atter ønsket 
om å gjøre veien fra grav til bolig så kort som mulig, som kommer i for- 
grunnen. En nærmere betraktning har jo også vist at det ikke bare er 
hensynet til den fri beliggenhet med den vide utsikt som har bestemt pla- 
seringen av jordhaugene og gravrøisene i bronsealderen. I enkelte tilfelle 
kan det kanskje hevdes at dette krav har skjøvet alle andre til side, så 
man for dets skyld endog har tapt de levendes verden helt av syne. Men 
som regel ligger gravhaugen slik at de levende stadig kunde ha den for 
øie. Den slutning ligger da snublende nær, at det som den døde først og 
fremst fryktet for og vilde forebygge, det var å bli glemt av slekt og 
venner. For så vidt kan en gjerne bruke den gjengse betegnelsen: grav- 
monument eller minnesmerke om bronsealderhaugen. Man må bare ikke 
nøie sig med det vakre innhold som dette uttrykk har fått i senere tid. 


! Smsts. s. 245. 


2 Smsts. s. 244. 
3 Vilhelm Grønbech: Pr-imitiv Religion, s. 3—4. 

På det mere primitive kulturtrin har eftermælet vært noe langt mere enn 
en pietets- og forfengelighetssak alene. Forfengeligheten kan nok ha spilt 
inn, ikke minst for den herskende klasse av stormenn som de mektige 
jordhaugene først og fremst har vært reist for. Men eftermælet hadde 
samtidig en dyp religiøs realitet; det tok ikke bare sikte på de levende; 
dets verdi lå først og fremst i den betydning det hadde for den dødes 
eget liv. Det var noe som den døde kunde ta med sig i graven, fryde sig ved 
og øke sin livskraft på der. Således var eftermælet en del av selve kul- 
tussen, som overalt bygget på en dobbelt rekke forestillinger, dels troen 
på de dødes vernekraft, dels forestillingen om at deres velvære var av- 
hengig av de efterlevendes omhu for dem. Men denne omhu gav sig ikke 
bare utslag i de mere håndgripelige ting som bolig, mat, klær, redskaper 
og våben til den døde. Den kunde også ytre sig i gode tanker og god 
omtale av ham. Det kan kanskje synes som om en slik opfatning av grav- 
haugens betydning og rolle i dødstroen liten eller ingen forklaring rummer. 
Men kjenneren av primitiv mentalitet vil neppe Jegge større vekt på denne 
innvending. Han vet hvor likefrem skjebnesvangert det var for den en- 
kelte om han mistet kontakten med den krets av mennesker som han til- 
hørte. Den som blev satt utenfor, var med det samme vanfør på sjæl og 
legeme; han hadde mistet noe av den kraft som gjorde ham til et helt 
menneske. For vår tanke står det som en selvfølge at hvert menneske har 
sitt eget liv, at ,sjelen" er en privateiendom som ikke kan deles med andre. 
Efter primitivt tenkesett er det like så selvfølgelig at livskraften er kollektiv, 
knyttet til ætten eller stammen. Å tilhøre en bestemt menneskegruppe, en 
ætt, en klan, en stamme, var nøiaktig og nøkternt uttrykt selve livsbetin- 
gelsen for den enkelte. Han stod i samme forhold til sin gruppe som det 
enkelte lem til organismen; han var ingen selvstendig personlighet, men 
bare medeier av en personlighet, den som gruppen var bæreren av. I tider 
da gruppelivet betydde alt, var det da utenkelig at den enkelte kunde gå 
sine egne veier. I samliv med andre måtte livet leves fra vuggen til graven, 
ja hinsides graven. Frenders og venners omtale og omtanke gav trygghet 
og selvfølelse til den levende, og denne styrkelse blev det dobbelt be- 
tydningsfullt å sikre sig når døden hadde revet en ut av frendekretsen. 
Eftermælet måtte nu bygge bro tilbake til de levende, og den kneisende 
gravhaug sørget for å holde liv i minnet. Som synlige og håndgripelige 
vidnesbyrd om samhørigheten mellem levende og døde hever de sig den 
dag i dag op over landskapet og bryter dets linjer. Vi slipper ikke våre 
døde, synes de å si; vi gjemmer dem, men vi glemmer dem ikke. At 
disse vidnesbyrd er tause, at de stammer fra en tid som ikke kjente bruken 
av skrift, har hindret den dypere forståelse av gravhaugens mening og 
rolle i dødstroen. Man har oversett den reelle betydning som minnet om 
og omtalen av den døde har hatt i primitiv tro og tenkning, og derfor 
ensidig heftet sig ved andre, mindre karakteristiske og mere underordnede 
trekk, trekk som imidlertid hadde den fordelen, at det var lettere å bygge 

dødstro på dem. De talende vidnesbyrd om eftermælets plass i troslivet 
finner vi først hos andre folk og tider. Således var det det romerske grav- 
mæles opgave å fortelle den fremmede at her ligger den og den, forat 
samme fremmede kunde minnes og nevne den døde, så han ikke kom til 
å ligge ene, men blev gjennemstrømmet av varme, sympatiske menneske- 
følelser". Hos romerne som hos grekerne, israelittene og hinduene var det 
ikke frykten for døden, men frykten for å bli glemt efter døden, som be- 
hersket sindene. Særlig sterke uttrykk for de skjebnesvangre følger av 
glemslen finner vi i det gamle testamente. Hos israelittene var utryddelsen 
av navnet så fryktelig, fordi den betydde den fulle tilintetgjørelse. Navnet 
var hele mannens sjelelige innhold; blev det glemt, var det bare den abso- 
lutte tomhet tilbake? Derfor var slektens utdøen den frykteligste van- 
skjebne som kunde times den døde; truet en slik ulykke, gjaldt det om å 
sikre sig et fortsatt efterliv ved adopsjon. Hos jødene krevde leviratsloven 
at den avdødes bror skulde træde til og ekte enken for å hindre den heden- 
gangnes absolutte død. ,Ved at skaffe Broderen Afkom hævder han hans 
Navn, opretholder det; han sikrer hans Sjæl mot at forsvinde"*. Å adop- 
tere en sønn var således å sørge for en fortsettelse av fedredyrkelsen og 
dermed også av eftermælet. En passus i Mahabharata taler om en gammel 
ungkar som er optatt med Vedastudier. Engang går han ut i skogen og 
finner der sine egne aner hengende i trærne som små dverger. Med- 
lidende spør han hvem der har bragt dem i denne stilling, og får det svar, 
at det er ham seiv, da han snart skal dø sønneles og således ikke vil 
efterlate noen som kan pleie og minnes forfedrene*. Battafolket på Sumatra 
tror at den døde blir til intet når minnet om ham ophører å leve. Dør 
erindringen om den hedengangne, dør han også selv. Efter generasjoners 
forløp dør man således den annen død i dødsriket og blir da fullstendig 
til intet. 

Å nevne den dødes navn på høitidelig måte har vært av magisk virk- 
ning i alle tiders folketro, og bronsealderen har sikkert ikke dannet noen 
undtagelse; tvertom synes den å ha lagt en særlig vekt på denne plikt 
mot de døde. En kunde kanskje innvende at slekten ikke behøvde noen 
opfordring til å gi den døde gode ord og tanker med i livet hinsides 
graven; den visste nok hvad den hadde å gjøre. Men den mektige bronse- 
alderhaug ved alfarvei eller på knauser og åsrygger har sikkert tatt sikte 
på en større krets enn ætten. Slekt efter slekt har den minnet den frem- 
mede, den forbigående, ja hele bygden, om gravens eiermann, så den dødes 
eftermæle kunde bæres videre ut og lenger ned i tiden enn slekten alene 
var I stand til. 


1 1. P. Jakobsen: Manes. De døde og Menneskelivet I, s.or flg. 
2 Johs. Pedersen: Israel. Kbh. 1920, s. 194— 95. 

Smsts s. 195. 

4 Zeitschrift für Ethnologie, 1902, S. 61. 


5 Smsts. 

Det nære samliv og den inderlige samling mellem levende og døde 
— gjennem skiftende tider snart sterkere, snart svakere isprengt den spen- 
ning som frykten avler, — har til alle tider vært et grunnkrav i dødstroen. 
Men utslagene av dette krav har skiftet, og disse utslag angir samtidig 
veksten fra lavere eller barnligere til høiere religiøst liv. I den eldre sten- 
alder førte samfølelsen til at de døde skulde bo sammen med de levende, 
i den yngre stenalder at de skulde ha egne boliger og utstyr som i levende 
live. Nu — i den eldre bronsealder — er det ikke lenger boligspørsmålet 
og heller ikke livsfornødenhetene som er det mest aktuelle. På dette punkt 
er ikke gravskikkene lenger preget av den selvfølgelighet som sikre og 
sterke tradisjoner har skapt. Livets første fornødenheter stod vel fremdeles 
i første rekke. Men de utgjorde ikke lenger de dødes eneste krav til de 
efterlevende. Med den stigende kultur var der kommet andre og større 
fordringer til livet og til døden. Den døde var ikke nøid med å bli pleiet 
og livnæret. Gjennem eftermælet vilde han også opnå et varigere liv. 
For den ting synes bronsealderens mennesker å ha hatt klarere på det 
rene enn de foregående tider: det er ikke døden som danner grensen, men 
utslettelsen av hukommelsen, navneglemslen. Udødelig er mennesket bare 
gjennem sine efterkommere. Døde og levende danner én familie. Så lenge 
familien forplanter sig her på jorden og holder minnet om den hedengangne 
ved live, lever også fedrene videre i sin verden; men når slekten dør ut, 
da er det også forbi med de dødes liv. 

Mot hele denne opfatning av gravhaugens plass i dødskultussen kunde 
en kanskje reise den innvending, at den er utilstrekkelig fordi den er for 
rummelig. Trangen til å gjøre bindeleddet mellem levende og døde så 
kraftig som mulig kunde jo tenkes å gi sig andre utslag enn den kneisende 
jordhaug; senere tiders gravmonumenter av forskjellig art viser at det her 
var flere muligheter som stod åpne for fantasien. Og hvorfor skjedde det 
først i bronsealderen at samhørigheten mellem levende og døde førte til 
anlegg av storhaugen over den hedengangne, mens denne gravform er 
ukjent i stenalderen? Til dette kunde det kanskje svares at den monumen- 
talitet som jordhaugen tok sikte på, til en viss grad også preger stenalde- 
rens dysser og jettestuer. Og når de store fellesrum for de døde engang 
var blitt avløst av de mere uanselige enkeltgraver, kunde den monumen- 
talitet som i megalittiden dannet en uløselig del av selve gravkonstruksjonen, 
i bronsealderen lettest og naturligst nåes på den måten, at man reiste en 
mektig haug av jord eller sten over hele likgjemmet. Den retning som 
fantasien under dette arbeide slo inn på, hadde jo fullt op av tilknytnings- 
punkter i naturformasjoner som fjell, hauger og klipper, fenomener som til 
alle tider har satt innbildningskraften i bevegelse. Både haugens hellighet 
og den derved vakte trang til å gi den et eiendommelig utseende byr 
bronsealderen et særlig karakteristisk eksempel på. Borgbjærg banke ved 
Boeslunde ved Skelsør er engang i bronsealderen blitt omformet av menneske- 
hånd, slik at det var gravd tre terrasser i bakken, hver omtent 10 meter 

hei og 3/2 m bred. Tett under jordflaten blev der funnet en praktfull 
samling av gullskåler, snarest til bruk ved de store offerfester". Haugens 
hellighet har da her virket så kraftig at den har vakt trangen til å fortsette 
naturens verk; det usedvanlige er blitt understreket og potensert på kunstig 
vis. På samme måten er andre hauger fra bronsealderen og senere tider 
blitt til, f. eks. Borrebjerg på Sejerø fra det første årh. e. Kr.?. Det er 
særlig i Danmark, hvor høider og fjell er sjeldne, at man har bygget slike 
kunstige terrasser av usedvenlig form og monumentalitet. Andre steder i 
Norden har naturlige knauser og koller tjent som kultplasser, hvor maktene 
blev dyrket. Bronsealderen har da kjent den kunstige jordhaugen ikke 
bare som bolig for den døde, men også som offersted. Uvilkårlig ledes 
man inn på den tanken, at der har eksistert en sammenheng mellem begge. 
Trangen til å gi den døde et monumentalt gravsted måtte naturligvis føre 
til opførelse av jordhaugen, når denne på forhånd var kjent og brukt 


som helligsted. 


I løpet av den eldre bronsealder har da gravene i form og utstyr 
fjernet sig langt fra stenalderens typer. Den slutning ligger derfor nær, at 
også forestillingen om de døde må ha vært vesentlig forskjellige i de to 
tidsrum. Vi har pekt på de grunner som taler for at visse nye momenter 
er kommet til. Men det kunde være fristende å utnytte materialet til 
mere vidtgående slutninger ut fra den forutsetning som ser så bestikkende 
selvfølgelig ut, at der rår en mere eller mindre intim samsvarighet mellem 
gravskikker og dødstro; de forskjellige fremgangsmåter i dødepleien betraktes 
da uten videre som utslag av tilsvarende forestillinger om den hedengangne. 
Ut fra en slik tankegang måtte en uundgåelig komme til det resultat, at det 
er på de enklere og mere primitive kulturtrin at menneskene har dannet 
sig de klareste og fyldigste forestillinger om de dødes vesen og behov; 
for det er gjennemgående i slike tider at man mest konsekvent og om- 
hyggelig har fulgt livets grunnkrav i behandlingen av de hedengangne. 
Så urimelige blir de slutninger en kommer til, når en uten videre knytter 
gravskikkene sammen med forestillingslivet og lar dem avspeile klare og 
bestemte opfatninger. At sammenhengen er eller kan ha vært en annen, 
er det særlig Martin P. Nilssons fortjeneste å ha påvist. Den svenske 
religionsforsker fester opmerksomheten på den makt som assosiasjonen har 
over primitive mennesker. De kulturfattige beherskes helt og holdent av 
de forestillinger som de har dannet sig om alt det som eier deres interesse 
og får betydning for deres liv; de forandringer som skjer med gjenstanden 
eller personen efterat assosiasjonsprosessen har festnet sig, makter derfor 
ikke å gjøre sig fullt gjeldende i bevisstheten. Særlig iøinefallende og for- 


1 Vor Oldtid, s. 390. Fornvännen 1916, s. 61—62. Hans Kjær i Arb. f. hist. Samf. for 
Sorø Amt 1928. 
2 W. Anderson: Das altnordische Paradies. Mannus, bd. 24, 1932, b. 1 —2. 

virrende for den logiske tenkning er assosiasjonens makt ved overgangen 
fra liv til død. Forestillingen om hus, klær og varme, mat og våben, 
smykker og stas er blitt så uopløselig vevet inn i billedet av den levende 
at disse livsfornødenheter uten videre følger med i graven. Det er livets 
lover som forlenger sig inn i døden; det er forestillingen om den levende 
som ubevisst og ureflektert bestemmer behandlingen av den døde. Man 
taler om gravutstyr eller offergaver; i virkeligheten er det ikke annet enn 
assosiasjoner en har å gjøre med. Assosiasjonene er det også som for- 
klarer gjengangertroen; det er den levendes bevegelighet som uvilkårlig er 
blitt overført på den døde”. 

Men assosiasjonene alene kan ikke gi den fulle forklaring på den mek- 
tige rolle som gravskikkene har spillet og til dels ennu spiller. Hadde den 
tro alltid vært rådende at menneskene gjennem døden gled ut av de le- 
vendes verden, vilde gravrøkten neppe ha nådd ut over de fattige hand- 
linger som en vak pietetsfølelse kan skape. Bare på grunnlag av en sterk 
og umiddelbar overbevisning om de dødes makt og betydning for de efter- 
levende når vi frem til en virkelig forståelse av menneskenes forhold til 
sine døde gjennem tidene. 

Det er ikke bare i gravens form og beliggenhet at bronsealderfolkets 
samfølelse med sine hedengangne gir sig utslag; den røper sig også i selve 
likgjemmet, om enn på en mindre iøinefallende måte enn i stenalderens stor- 
hetstid. Med rette fremhever A. Olrik at interessen for den dødes pleie nu 
er vikende; „han ikke lever og virker, men han sover i gravhøjen, han 
hviler i fred“? Det er her selvfølgelig ikke den levendes søvn det er tale 
om — slik som i boplassgraven fra den eldre stenalder; det er den søvn 
som også den døde trenger til. Men forestillingen om at den hedengangne skal 
hvile i fred dypt nede i jordens skjød, har ennu ikke helt fortrengt den 
gamle omhu for å dekke og hygge om ham. Det trange kammer har hatt 
stenbygde vegger og tykke heller eller bretter til tak, hvor liket lå godt 
gjemt og hadde rikelig plass; for rummet var både bredt og dypt og som 
regel mere enn mannslangt. Enda tryggere og tørrere lå den døde når 
kisten — som i enkelte svenske og norske graver — både blev gulvlagt 
og tekket ovenpå med never? eller når man med øksen hulet ut en eke- 
stamme til sovekammer. Sammen med jordhaugens størrelse og soliditet 
peker imidlertid disse forholdsregler i retning av at samfølelsen mellem 
levende og døde ikke lenger ytret sig i et virkelig samkvem mellem dem, 
slik som tilfellet var i megalittiden, da jettestuens gang stod åpen ut mot 
omverden, så de døde fritt kunde ,færdes ud ved nattetid, og de levende 


Existiert ein primitiver Seelenbegriff. Actes du VS Congrès international d'histoire 
des religions å Lund 1929. Lund 1930, S. 90 flg. 

Nordens Gudeverden, s. 83. 

3 G. Hallström: Bronsåldersfynd i Norrland. Jåmtl. f. för. tidskrift 1917, s. 267. Shetelig 
i „Det norske Folks Liv og Historie" I, s. 66. 

let komme ind og yde de døde den dem tilkommende dyrkelse" ". Alt mot 
stenalderens slutning møter vi den lukkede grav i hellekisten, og den mek- 
tige bronsealderhaug med gravkisten dypt nede på bunnen viser enda 
tydeligere at de gamle forestillinger om den stadige og åpne adgang mellem 
levende og døde for lengst er glemt og borte. For så vidt kan det vel 
sies at frykten for de døde ikke er uforenelig med gravskikkene i bronse- 
alderen, selv om det vel tør betraktes som utelukket at frykten alene kan 
ha skapt den monumentale og iøinefallende gravtypen som jordhaugen og 
gravrøisen representerer? Forestillingen om den dødes skadeevne har i 
hvert fall neppe vært ukjent i eldre nordisk dødstro. Alt i hellekistetiden 
synes graven først og fremst å ha vært et gjemmested for liket, som det 
gjaldt om å innkapsle så omhyggelig som mulig, og den slutning ligger da 
nær, at frykten for den døde har vært i sterk vekst mot utgangen av sten- 
alderen. Den danske folkeminneforsker J. S. Møller, som har sluttet sig til 
denne betraktning, fremhever at gravskikkene fra hellekistetiden fortsetter 
inn i bronsealderen, og kommer således til det resultat, at også dette tids- 
rum beherskes av frykten for de døde’. Men han synes da å overse den 
rike utvikling som skiller jordhaugen og gravrøisen i bronsealderens første 
blomstringstid fra det mere uanselige likgjemme i begynnelsen av perioden. 
Efter hvert som jordhaugen reiser sig i bronsealderen og på nytt knytter 
båndet mellem levende og døde, trær ønsket om å isolere og uskadelig- 
gjøre den hedengangne mere og mere i bakgrunnen. Heller ikke sten- 
kransen som undertiden omgir haugens, fot, kan tas til intekt for den op- 
fatning, at den dødes verden var stengt for de levende. Skikken synes 
nemlig å være en arv fra megalittidens stengraver* og hører altså op- 
rindelig hjemme i de åpne kammeres tid. Hvad randstenene har villet 
markere, er da neppe mere enn grensen mellem den dødes og de leven- 
des rett. Det er den samme tankegang som kommer til orde i det gamle 
indiske gravritual, når presten i en av Rigvedahymnene setter et skjell 
som skal skille gravstedet fra de levendes verden, og så uttaler: „Dette 
gjerde setter jeg for de levende, at ikke noen annen av dem skal gå til dette 
mål (d. v.s. lide døden); gid de leve 100 forår fulle av velsignelse, og la dem 
sperre døden ute med stenen“. Som en talende kommentar til den stumme 
nordiske skikk klinger også de romerske gravskriftene som inneholder en 
nøiaktig angivelse av gravplassens areal og så å si utgjør målebrevet for 
den døde. Brudd på gravfreden var da ensbetydende med krenkelse av 
eiendomsretten. Men det var også noe mere; det var helligbrøde, sacrile- 
gium, og undertiden heter det også uttrykkelig at den som krenker graven, 


Nordens Gudeverden, S. 54- 

må frykte de dødes eller manenes vrede og fiendskap". Gravplassen var 
da et hellig sted, hvor de levende ikke uten videre kunde bryte inn og 
rumstere som de vilde. Fotkransen forbød uvedkommende adgang. Men 
fullstendig isolasjon kan den ikke ha markert; den isolerte ikke den døde 
fra den krets av levende hvis omsorg han fremdeles var avhengig av. 
Opfattet som et uoverstigelig stengsel blir fotkransen uforenelig med grav- 
skikkene i megalittiden, hvor den først og fremst hører hjemme. 

At den døde» verden var avgrenset, kunde da ikke frita hans på- 
rørende fra å opfylle sine forpliktelser mot ham. Likeså tydelig som jord- 
haugen vidner om en fortsatt gravrøkt i bronsealderen, likeså tydelig for- 
teller gravgodset at også den gamle likpleie levde videre. Utstyret i de 
danske og svenske bronsealdergravene med ubrente lik er ofte meget rikt. 
Det mest karakteristiske trekk er den skikk å begrave den døde fullt på- 
klædd. Over den dødes legeme bredte man hans kappe, og denne blev 
igjen dekket av en dyrehud, som ofte synes å ha omsluttet liket på alle 
sider. Undertiden blev den døde svøpt inn i never, en skikk som ellers 
er mest almindelig i jernalderen i Nordskandinavia og også kjennes fra 
lappene og andre arktiske folk i yngre tid? Ved mannens side la man 
hans våben, først og fremst det praktfulle bronsesverd, dernæst dolken, som 
også har gjort nytte ved det daglige arbeide’. Typisk for utstyret i de 
eldre sydskandinaviske bronsealdergravene er langhaugen ,Muldbjerg" i 
Hover sogn, Ringkjøbing amt. I ekekisten lå mannen på et dyreskinn med 
lue på hodet og iført undertøiet sitt, som har vært holdt sammen med et 
lærbelte. I høire arm hvilte sverdet i en stor kjede av tre, vel vedlike- 
holdt. Over hele kisten var den store kappen bredt, og øverst lå et fir- 
kantet teppe ca. 7 fot langt og 4 fot bredt. Mannen var gravlagt slik som 
„han hvilede om natten, liggende på dyreskind og med kappen og tæppet 
trukne over sig" 

Hvor gravgodset har holdt sig godt — som i ekekistene? — finner 
vi hyppig gjenstander av samme art og i lignende fyldig sammensetning. 
Utstyret må således betegnes som ganske rikt. Men et uttømmende billede 
av tidens materielle kår gir det ikke. Det er nemlig ikke et utvalg av alle 
sine eiendeler som den døde har fått med sig. Det viser periodens mark- 
fund, som foruten de fra gravene kjente gjenstander inneholder våben- og 
arbeidsøkser, spydspisser, bronsekar o. a. På den annen side har den dødes 
utrustning, hans ,Totenteil", ikke vært gitt tilfellet og enkeltmanns luner i 
vold. Gravgodset fra denne tid har gjennemgående et ensartet preg, som 
forteller oss at vi står overfor en fast gravskikk skapt av tidens tro, sed 


1 I. P. Jacobsen: Manes I, s. 80. 

2 Gustav Hallström: Bronsåldersfynd i Norrland. Jämtl. f. för. Tidskr. 1917, s. 267. 

3 Vor Oldtid, s. 222. De forhistoriske Tider i Europa Il, s. 230. 

4 Vor Oldtid, s. 308. V. Boye: Fund av Egekister, s. 30—37. 

5 Se f. eks. Vor Oldtid, s. 243 flg. Fund av Egekister, s. 88—95 (Treenhøi) og pl. 12. 
(Borum Eshøi). 

vane og rett til sammen. Gjennemgår man sakene i de danske ekekistene 
efter V. Boyes beskrivelse, vil man se at klær, våben (sverd og dolk), 
toilettgjenstander (rakekniv til tatovering), smykker (bøllenåler, gullarmringer 
for menn, hals-, arm- og fingerringer av bronse for kvinnene) har hørt med 
til det faste utstyr. Betegnende er utvalget av våben. Forsvarsvåben 
mangler helt". Så meget hyppigere forekommer sverdet og dolken?, d. v. s. 
de våben som krigeren aldri skilte sig ved. Krigeren blev således ikke 
gravlagt i full krigsrustning, men bare med det utstyr som fulgte ham i 
den daglige ferd. Gravgodset innskrenker sig med andre ord til det rent 
personlige og daglige utstyr; men innenfor denne ramme er utvalget som 
regel rikt og omhyggelig gjennemført. At våbenøksen forholdsvis sjelden 
og spydet næsten ikke optrær i gravene, strider ikke med den idé som 
har bestemt utrustningen for den døde; for disse våben har mannen neppe 
ført med sig til daglig. Dessuten var vel spydstaken — som S. Müller 
fremhever — simpelthen for lang til å få plass i graven, og „at medgive 
den Døde Odden alene uden Skaft eller med halvt afbrudt Stage måtte 
stride mod den Tanke, som i det hele har ligget til Grund for Grav- 
udstyret i hin Tid, nemlig at det skulde være en virkelig Udrustning for 
det andet Liv*3. 

Den største omhu synes man å ha lagt på drakten. Man har da ikke 
i bronsealderen — som i langt senere, historisk tid — nøid sig med å 
svøpe det nøkne lik inn i et laken ut fra den tankegang, at døden var en 
søvn, og at den sovendes drakt derfor også skulde være den dødes. Man 
har tvertom klædd den døde omhyggelig på og betegnende nok ikke valgt 
festdrakten hans, men de klærne som han gikk og stod i til hverdags. 
Det er — som bekjent — særlig de danske ekekistene som har gitt os en 
rekke fyldige og enestående oplysninger om manns- og kvinnedrakten i 
bronsealderen*. „Men icke högtidliga som klädda till parad komma de oss 
til møtes. Endast ett ögonblick av tidens ändlösa ström har förunnit, sedan 
Borum-Eshöjkvinnan klädde sig i sin med omtånksamhet skervade blus och 
svepte kjolen om sine höfter, fårdig til vardagens id“5. Den døde hadde 
altså annet å bestille enn å sove og ligge på stas. At han også skulde 
leve og arbeide i sin nye tilværelse, det viser ikke bare hverdagsdrakten 
hans. Når han reiste sig fra sitt leie, behøvde han bare strekke hånden 
ut og forsyne sig av det måltid som stod ferdig til ham. I mange av 
bronsealdergravene står der nemlig — likesom i stenalderens og jernalde- 
rens — kar av ler eller tre som engang må ha inneholdt fødemidler". 
Hvilken rørende omhu man kunde vise i omsorgen for den døde, røper en 


1 Vor Oldtid, s. 229. 

Smsts. s. 222. 

3 Smnsts.15228: 

4 Smsts. 241 flg. Smin. Bahnson i Arb. f. nord. Oldk. 1886, s. 251 — 300. 
5 Hanna Rydh: Kvinnen i Nordens Forntid, s. 34- 

6 Vor Oldtid, s. 230 og s. 236 flg. 

dansk barnegrav, hvor omtenksomme og ømme foreldre har gitt den lille 
fem små epler med i graven!. Trekk som disse viser hvor nær op til hver- 
andre livet og døden har stått for bevisstheten. Men selvsagt er det uråd 
å avgjøre hvor meget der i alt dette skyldes assosiasjonens makt, og hvor 
sterkt bestemte forestillinger har virket inn. 

At døden heller ikke betydde noen vesentlig forenkling i fordringene 
til livet, fremgår også av det rent personlige utstyr i gravene fra denne 
tid. En kan kanskje ikke legge noen synderlig vekt på et så enestående 
fund som det i Guldhøi i Vamdrup, Ribe amt, hvor ekekisten inneholdt 
flere ualmindelig vel bevarede tresaker og deriblandt en meget fint for- 
arbeidet klappstol med sete av oterskinn. Mere betegnende er det at manns- 
gravene stadig rummer saker som hører til legemets pryd og pleie: pin- 
setter, syler og bøilenåler av bronse, undertiden også gullarmringer og 
rakekniver. Utenkelig er det vel ikke at man kan ha tillagt flere av disse 
sakene en særlig makt som vern mot alt ondt, slik som det er tilfelle med 
alle slags hvasse eller spisse gjenstander i folketroen, egghvast stål, nåler, 
torner, enerris, dyretenner, dyrehorn o. a.’ Om en gammel kone i Horla 
sogn i Sverige fortelles det at hun pleide å putte en rakekniv inn på bar- 
men, når hun gikk med barn, forat trollene ikke skulde få gjøre henne noe. 
Kom de, hadde rakekniven nemlig makt til å reise på sig og skjære dem*. 
Men fund av rakekniver i bronsealdergravene er det vel rimeligere å tyde 
på en annen måte. Flere av dem er nemlig ofte utstyrt med forskjellige 
hellige tegn*; grepet avsluttes gjerne av et dyrehode, og bladet er ornert 
med siksaklinjer eller bånd, eller det er prydet med linjefigurer eller skib. 
Disse prydelser har man satt i forbindelse med soldyrkelsen, og også heste- 
hodet turde være lånt fra samme forestillingskrets; solen tenkte man sig jo 
i bronsealderen trukket av en hest*. Når derfor disse kniver med religiøse 
billeder er kommet med i gravene, ligger det nær å tro at man har villet 
stille de døde under vern av de samme guddomsmakter som de levende 
dyrket og søkte sin tilflukt til. Om disse rakeknivene har Gunnar Ekholm 
fremsatt den formodning, at de er laget til bruk for de døde alene, og at 
skibsbilledene på dem forestiller dødsskib*. Imidlertid har Sophus Miller 
påvist at de er blitt opslipt og altså har vært i langvarig bruk før den 
døde fikk dem med i graven”. Oscar Almgren foreslår derfor en tydning 
i tilslutning til håndtakenes prydelser, som undertiden er solhjul, oftere 


UR vdb eJ58: 

2 L. Hagberg: Vasstemot. Fataburen 19929, s. 12 flg. 

S msts. SMIS 

t Nordman j Oldtiden VIII, s. 195. 

5 Smin. solbilledet fra Trundholm (behandlet av S. Miller i Nord. fortidsm. I, s. 303— 25, 
A. Olrik og E. Lehmann i Danske Studier 1904, s. 65—79, F. Kaufmann i Archiv f. 
Religionsw. 8, s. 121 flg., Helm i Altgerm. Religionsw. I, s. 178 flg. Nordens Gude- 
verden, s. 68. 

€ Upplands Fornminnesförenings Tidskrift VIII, s. 173- 

7 Arb. f. nord. Oldk. 1920, s. 146. 

hodene av solens dyr, hester eller fugler. Disse symbolene omfatter han 
som rituelle uttryksmidler og viser at de avbilder sol- og fruktbarhetsriter. 
Skibsbilledene skulde da fremstille ikke dødsskib, men kultskib og høre 
hjemme i de religiøse optog som tjente til å fremme markens grøde og 
buskapens trivsel. ,Att heliga symboler anbragtes på rakknivarna år ju 
lätt förståeligt, då man betänker, at rakning ofta varit av rituell karaktår, 
såsom hos de egyptiska prästerna och de katolska”". 

Et betydningsfullt skifte i den religiøse utvikling avspeiler sig således 
nu i gravskikkene. I stenalderen har de religiøse handlinger først og fremst 
vært av rent magisk art, og for så vidt som vi kan tale om religiøse følelser 
og forestillinger i denne tid, måtte det bli en slektsreligion. Hver familie 
hadde sin egen kultus og sin egen gjenstand for denne kultus i den døde. 
Slektsbåndet omfattet levende og døde; et menneskes rettigheter ophørte 
ikke med livets avslutning, og de efterlevendes plikter beholdt sin fulle 
gyldighet efter døden. Først i bronsealderen stiller gravskikkene oss ansikt 
til ansikt med nordisk gudstro. Og det kan ikke ha vært en svak og 
famlende religion vi her har fått øie på; disse guder har vært så sterke 
at man har følt trang til å stille også de døde under deres varetekt. Alle- 
rede derfor kunde det være grunn til å søke oprinnelsen til denne gudstro 
i tider som ligger forut for bronsealderen. At jordbrukskulturens spredning 
fra Asia til Europa har satt dype merker også i religionslivet, er sikkert 
nok? Det turde da kanskje ikke være for dristig å anta at de religiøse 
nydannelser har omfattet ikke bare magiske fruktbarhetsriter, men også fore- 
stillingen om personlige guder. Religionsforskningen er ialfall på vei til 
— riktignok usikkert og famlende ennu — å føre nordisk gudstro ut 
over bronsealderens tidgrense og inn i den siste del av stenalderen?. 

Når man gravla den døde fullt påklædd og i ekekisten fant et ypperlig 
konserveringsmiddel, har dette selvsagt i høi grad utdypet vårt kjennskap 
til tidens materielle kår. Men også visse sider av det sosiale liv kommer 
nu i et klarere lys. Med støtte i gravfundene blir vi i stand til å danne 
oss en forestilling om kvinnens stilling. Efter hele sitt anlegg er kvinne- 
gravene av den samme typen som mannsgravene. Men i utstyr og antall 
står de til å begynne med langt tilbake. Sophus Miller har derfor ment 
at hovedmassen av tidens kvinner fra først av har hatt ringere kår enn 
mennene*. Men i løpet av det tredje tidsrum inntrær der en forandring i 
dette forhold. Kvinnegravene blir nu langt tallrikere og fyldigere i sitt 
utstyr, og efterhånden utjevnes forskjellen helt. Mot slutten av den eldre 
bronsealder har man øiensynlig begravd kvinnen med samme ære og omhu 
som mannen. Dette har lenge vært sett. Alt i 1886 kunde Montelius ut- 
tale at „den friborna nordiska qvinnan redan för årtusenden sedan innehade 


1 Hälristningar och Kultbruk, s. 196. 

2 Smln. mine uttalelser i „Fra gravskikker til dødstro i nordisk stenalder“, s. 34. 
3 Hällristningar och kultbruk, s. 262 flg. og der anf. litt. 

4 Arb. f. nord. Oldk. 1909, s. 55- Smln. også Bahnson i Årb. 1886, s. 299. 

den ansedda stållning, hvilken under hela den af historien kånda tiden varit 
en åra för vårt folk". Et smukt bevis på denne jevnbyrdighet gir den 
nylig avdekkede bronsealderhaug ved Bustrup i Vestsalling?. Den var op- 
rinnelig bygget over en ere enn mannslang, bred og solid stenkiste med 
en mektig, skjermende stenkappe over. Gravgodset — bronsesverdet, 
stridsøksen og forskjellige toalettgjenstander — fortalte straks at det var 
en mann som her hadde fått sitt siste hvilested. Men bare 3—4 meter 
ved siden av støtte man på stenkappen omkring et nytt anlegg, som senere 
var blitt gjort til hovedgraven i haugen. Og her var det en kvinne man 
hadde jordfestet; det fortalte utstyret, dolken, det store, runde beltesmykke, 
halsringen, tannsmykkene (hundetenner og en villsvintann gjemt under belte- 
smykket) og noen små bronsecylindre til snoreskjørtet. Også hun var lagt 
i en stensatt kiste litt mindre enn mannsgraven, men like så omhyggelig 
laget og ført helt ned til den gamle mulden under haugen. Heller ikke 
reisekosten var glemt; der var et lite drikkebeger til å slukke tørsten, og 
en stor krukke dekket av en stenblokk har inneholdt fødemidler3. 

Dette fundet er ikke enestående. Det suppleres på en verdig måte av 
den 3000-årige ekekisten fra Egtved ved Kolding. Den rummet liket av 
en fullt påklædd 20-årig kvinne med kortklippet pasjefrisyre; hun hvilte på 
en kohud, og et teppe beskyttet henne mot kulden. På drakten var smyk- 
kene hennes anbragt, og ringer prydet håndleddene og det ene øret. Ved 
ansiktet stod det en liten eske med en syl og en snor og ved føttene et 
spann av birkebark; det hadde vært fylt med en leskedrikk, en blanding 
av øl og fruktvin brygget på hvete og tilsatt honning, som har gjort den 
rikere på alkohol. Drakten var en liten bluse i kimonofason og et kort og 
lett skjørt, en påklædning som uvilkårlig førte tanken hen på noen små 
kvinnefigurer i bronse som man har pleid tyde som danserinner på grunn 
av de akrobatiske stillinger de inntar. Men en nærmere undersøkelse av 
graven bragte detaljer for dagen som gav den rette forklaring. Man fant 
nemlig en blomst nedlagt på den døde; det var dermed godtgjort at jord- 
festelsen hadde funnet sted på den varmeste årstid, og at det var en kvinne 
i sommerdrakt man her hadde for sig. Ved siden av henne lå det dessuten 
et langt stykke ulltøi til bruk for vinteren* 

Fra kvinnegraven i Egtved slår det oss i møte en omsorg og en omhu 
som når op til grensen av det bronsealderen kjente og la for dagen. Det 
kan da ikke være tvil om at tidens kvinner har inntatt den samme sosiale 
stilling som mannen. Det er nu bare forskjellen i kjønn og ikke ulike kår 
som avspeiler sig i gravutstyret. Drakten har forskjellig snitt; men stoffet 
er det samme, og det øvrige utstyr har ikke forskjellig verdi. Hos mannen 


Svenska fornminnesföreningens Tidskrift VI, s. 54. 

2 H. Kjær: Vor Oldtids Mindesmærker, s. 118 —119-. 

3 Smsts. 

4 Thomas Thomsen: Egekistefundet fra Egtved. Nordiske Fortidsminder, bd. II, h. 4, 
særlig s. 185 flg. 

blev der lagt sterkest vekt på våbnene, hos kvinnen på smykkene". Men 
heller ikke på dette punkt er motsetningen særlig skarp. Den er ialfall 
ikke så utpreget som f. eks. i gresk bronsealder, hvor våbnene overalt følger 
mannen, smykkene kvinnen i graven? De mykenske fyrstegravene inne- 
holder således rene våbenarsenaler, mens kvinnelikene kunde være helt 
overlesset med juveler, en praksis som også menigmann fulgte efter fattig 
leilighet?. Til dette skarpe skille er der intet sidestykke her i Norden. 
Også den nordiske kvinnen får et håndvåben med i graven, om enn av 
ringere slag enn det mannen blev forsynt med. Og heller ikke krigeren 
forsømte sitt ytre; det viser den enkle bøilenålen og de mindre smykke- 
platene, men fremfor alt de forskjellige redskaper til legemets pleie. Alt 
tyder således på at mannens og kvinnens dødsære har vært den samme. 
Man har derfor også antatt at engifte har dannet familiens og samfundets 
grunnlag i motsetning til hvad tilfellet var hos mange oldtidsfolk. Dette er 
en opfatning som gravfundene også mere direkte synes å bekrefte. Under- 
tiden er der i bunnen av haugen side om side funnet to graver, den ene 
med mannssaker, den andre tom eller med utstyr for en kvinne. Enkelte 
ganger har en grav vært delt ved et skillerum, og gravgodset har vist at 
de to rum var bestemt for et individ av hvert kjønn*. Derimot er det 
ingen grunn til å tro at kvinnen har spilt en særlig rolle i den religiøse 
kultus. Mot en slik antagelse taler den store likhet i mannens og kvin- 
nens utstyr. 

Av langt større interesse for troslivet er de manns- og kvinnegravene 
som gir oss et gløtt inn i tidens trolldom. I den eldre bronsealder lærer 
vi for første gang trollmannens grav å kjenne. I året 1888 åpnet man en 
jordhaug i Maglehøi ved Fredrikssund*. Den rummet en stenkiste med et 
rikt og eiendommelig utstyr, og det til tross for at graven var en brand- 
grav. I dette tilfelle hadde da den nye gravskikken ikke forandret en tøddel 
i de gamle forestillinger fra legemsgravenes tid, og fundet kan derfor be- 
handles i denne sammenheng. De brente og rensede ben lå spredt i et 
tett lag over hele bunnen av kisten. Utstyret omfattet en dobbeltknapp, 
en kniv med skaft og en bøilenål, alt av bronse. Men det merkeligste 
stykke var et såkalt ,hengekar" av bronse, som var lagt oppå benene. 
Det hadde spiss bunn og et flatt lokk, som var festet til underdelen med en 
trepinn. På undersiden var dåsen prydet med et stjerneformet ornament, som 
S. Müller henfører til den siste, sjette perioden av den eldre bronsealder*. 


! Vor Oldtid, s. 251. 

E. F. Bruck: Totenteil und Seclgeråt im griechischen Recht. (Münchener Beiträge zur 
Papyrusforschung und antiken Rechtsgeschichte). München 1926, s. 112. 

Det hører til sjeldenhetene å treffe slike kar i gravutstyret. Der finnes 
mindre dåser fra litt eldre tid, runde med flat bunn til å bære ved beltet". 
Sterkt slitt som karret var, synes det å ha hørt til den dødes personlige 
eiendeler; det har vært en bruksgjenstand som fulgte med under det dag- 
lige arbeide, og nettop derfor er det lagt ned i graven hos den døde. 
Interessantere enn karret selv var likevel det det inneholdt: kloleddet av 
et pattedyr, snarest loss, knokler av en røiskatt, hvirvelknokler av en slange 
feller muligens flere), sterkt sønderbrutte og slitte hestetenner, et 4 cm 
langt bruddstykke av en knokkel av et ungt pattedyr (lam eller rå), et 
1 cm langt tverrstykke av luftrøret på en ravnestrupe, høire og venstre 
fot av et pinnsvin, et par små bålbrente knokkelstumper (av menneske ?), 
kvist av rønn, trekull, knivstump, tråd av bronse og to stykker svovlkis. 
Et gravutstyr av en lignende eiendommelig art blev funnet i en manns- 
lang stensatt kiste i en jordhaug på Hvidegård ved Lyngby. Foruten ulltøi 
og en bøileformet spenne inneholdt kisten et sverd og en spåneske samt 
et merkelig, velbevaret etui av lær; det inneholdt bl. a. en slangehale, den 
venstre underkjeven av et ekorn, en rovfugleklo og noen planterøtter?. 
Et beslektet, men mindre fund blev gjort i en mannsgrav med ubrent lik 
fra Thorup i Sydvestjylland*. 
Hvem disse samlinger har tilhørt, kan der neppe rå noen tvil om. 

Alt i 1848 kunde C. F. Herbst uttale en i det vesentlige riktig opfatning 
av gjenstandene i Hvidegårdsfundet, når han hevdet at eieren av „denne 
besynderlige Samling af ellers unyttige Smaating" må ha befattet sig „med 
Spaadom, Seid eller Trolldom*5. I mannsgraven fra Hvidegård og kvinne- 
graven fra Maglehøi lærer vi da trollmannen å kjenne med den lille lær- 
tasken hengende på sig, og trollkvinnen (?) som bærer den vel tillukte 
esken med trolldomssaker. Det er heller ikke vanskelig å få øie på den 
tankegang som har bestemt valget av tryllemidler. Først og fremst meter 
vi en i all primitiv magi velkjent forestilling: de egenskaper som finnes i 
en ting som helhet, må også være til stede i de enkelte deler; kraften 
fyller gjenstanden, lever videre i ethvert selvstendig bruddstykke av den 
og virker på samme måten og med samme styrke som i den hele organisme. 
Derfor er stykker av bitende dyr, aller mest kloen, egnet til å meddele 
eierens kraft til den som bærer den; det samme gjelder om ildgnist og 
knivstump*. En særlig rolle må ravnen ha spillet, hvis man med Herluf 
Winge tør anta at flere av gjenstandene stammer fra maven på den ravn 
som strupehodet i dåsen hørte til”. Ravnen som hellig fugl i nordisk folketro 

1 Ligbrændingens Historie i Danmark, 5. 32. 

2 Ligbrændingen i Danmark, s. 33- 

3 Annaler f. nord. Oldk. og Historie 1848, s. 336— 52. 

Oslo 1928, s. 165 og 173: 
Meddelelser fra naturhist. forening 1904, S. 315- 


1933: No. 4. FRA GRAVSKIKKER TIL DØDSTRO I NORDISK BRONSEALDER Pr 


har da gamle tradisjoner. En annen tro er den, at det selsomme inneholder 
overnaturlig kraft. I denne forestilling er det ikke magiens vanlige ide- 
assosiasjon av likhet eller berøring som gjør sig gjeldende, men hvad 
C. W. v. Sydow har kalt fantasi- eller emosjonalassosiasjonen, tilbøielig- 
heten til å se noe betydningsfullt eller finne årsaken i noe som gjennem 
sin usedvanlige form fengsler opmerksomheten, egger fantasien og taler til 
følelsen". For ethvert primitivt tenkende menneske er det den selvfølgeligste 
ting av verden at alt det som avviker fra det sedvanlige, også inneholder 
usedvanlige krefter. Det er ganske enkelt fordi tingen er merkelig, 
anormal, at den tenkes ladd med kraft eller mana, og ikke fordi den - 
som mange forskere hevder — tillegges en personlig, virkende sjel. Det 
er i det hele en grunnvillfarelse å mene at troen på kraften forutsetter 
forestillingen om en sjel som bærer av denne kraft. Betegnende er det 
således at de tresorter som folkelig tro og skikk særlig knytter sig til, 
gjerne skiller sig fra andre trær gjennem en eller annen usedvanlig egen- 
skap som byr en ypperlig grobunn for fantasiassosiasjonen; derfor har 
tryllerønn eller flogrønn — rønn som vokser i andre trær — fått en viktig 
anvendelse, dels som vern mot trolldom, dels som ønskekvist. Det er da 
ingen grunn til å ty til den forklaringen, at tryllerønnen like så litt som 
den omstridte mistelteinen — rummer treets sjel”. Også stenalderens flint- 
våben forekommer nu som tryllemidler ifølge den lov i den religiøse ut- 
vikling, at det som fortrenges fra dagliglivet av nye bruksting, kan leve 
videre som helliggjenstand; særlig medvirkende har vel også vært opfat- 
ningen av flintvåbenet som tordenvåben. Men denne forklaring passer ikke 
på alle fund av flintsaker i eldre bronsealdergraver. Flintbladet treffes ofte 
buttslitt og i forbindelse med stykker av svovlkis; i slike tilfelle har da 
flinten tjent som ildsten, og svovlkisen har svart til stålet i våre fedres 
fyrtøi. Her har da nedleggingen av flintvåben hatt et rent praktisk formal; 
likesom i stenalderen vilde man sørge for opvarmning av den dødes bolig”. 
Men heller ikke de andre gjenstandene i Hvidegård- og Maglehøigraven 
kan en stemple som apotropeiske eller avvergende i egentlig forstand. De 
har snarere hatt til opgave å tjene trollmannen under utøvelsen av hans 
kall enn å beskytte liket. Det er dessuten ikke uten videre gitt at tennene 
og klørne i trollkvinnens eske skulde brukes som vern mot onde makter. 
Hos naturfolkene er det en utbredt forestilling at fjærene av demoniske 
fugler og tennene og klørne til visse dyr gir kroppen kraft”. Hos eskimoene 
i Amerikas nordligste egner gjør et rypehode og en rypefot innehaveren 
til en hurtig løper (d. v. s. rypens egenskap), et hermelinsskinn gjør bæreren 
sterk og behendig (som hermelinen er), en liten tørret flyndre beskytter 


1 Folkminnen och Folktankar 1926, s. 53 flg. og 1928, s.67. Smin. forf. i Vetenskaps- 
societeten i Lund. Årsbok 1929, s. 63 flg. 

2 Smsts. s. 71. Smln. E. Arbman: Seele und Mana. Archiv får Rel.wiss. bd. 29, s. 293 flg. 

3 Blinkenberg: Tordenvåbenet i danske Oldfund. Festskrift til H. F. Feilberg 1911, s. 59. 

1 R. Karsten: Inledning til Religionsvetenskapen, s. 241. 

gutten som bærer den, mot fare ved møte med fremmede, fordi flyndren 
forstår å bukte sig!. Man kan da ikke med K. Helm skjære alle disse over 
én kam og betrakte dem som amuletter’. Bedre synes denne opfatning å 
passe på den gjennemborede bjørnetann som blev funnet i en stenaldergrav 
fra Vestergötland, kanskje også på det tannlignende og med hull forsynte 
benstykket i en bronsealdergrav fra Skåne. Men også disse gjenstandene 
stiller eskimoenes nutidstro i et noe annet lys; en bjørnetann gir efter deres 
opfatning et kraftig bid og god fordøielse*. Med større sikkerhet tør en 
vel anvende den apotropeiske tydning på en eiendommelig skjoldlignende 
bronseplate i kvinnegraven fra Borum-Eshøi. Platen hadde sin plass på 
likets mellemgulv; men tynn og lett som den var, kan den ikke ha tjent 
som skjold. Det ligger nær å tro at den utstående metallpiggen har hatt 
til opgave å avverge onde makters anslag — likesom stålspissen i senere 
folketro. „Vad var naturligare, än att kvinnan skyddade sitt liv och den 
värdefulla och för onda anslag utsatta börda hon kanske bar dārinne“ 5. 
Fra gravfund som disse tør en slutte sig til den forestilling, at den døde 
fører en særlig utsatt tilværelse. Han er ikke bare en fare for sine om- 
givelser; han svever også selv i fare. Om denne tro har gjeldt døds- 
tilstanden i sin helhet eller bare for en viss periode i den dødes liv, eier 
vi ikke midler til å avgjøre. Ios naturfolkene er det en almindelig utbredt 
tro at tidsrummet mellem den foreløbige og endelige begravelse er særlig 
farefull for den døde. Varigheten av dette tidsrum kan skifte noe hos de 
forskjellige folk, men svarer som regel til den tid opløsningsprosessen tar; 
før denne er ferdig, kan liket bare opbevares omhyggelig, ikke begraves. 
I denne tid lever den døde så å si på grensen mellem to verdener; våger 
han sig inn i det hinsidige, blir han betraktet som en ubuden gjest; men 
også for dette liv er han blitt en fremmed, og man skyr naboskapet hans. 
At den døde først med den ordentlige begravelse er kommet til ro 
og til rette i sine nye omgivelser, er en så naturlig og nærliggende fore- 
stilling at den vel tør forutsettes kjent også i bronsealderen. Men når 
gjenstander av apotropeisk art blir gitt den døde med i selve gravboligen 
— hans endelige opholdssted altså — tør en vel slutte at der var farer 
til stede også efterat han var kommet vel i jorden. Imidlertid er der intet 
som tyder på at man i nordisk bronsealder fulgte den skikk å utsette be- 
gravelsen, til bare de varigere deler av liket var igjen. Det er derfor 
ingenting i veien for å anta at det nettop var likdemonene man fryktet og 
vilde beskytte den døde mot, de som tenktes angripe liket og fremkalle 


1 Knud Rasmussen. Fra Grønland til Stillehavet I, s. 363 flg. 

2 Allgem. Religionsgeschichte I, s. 166. 

3 Smln. E. Linderholm: Nordisk Magi 1919, s. 40—32 (Svenska landsmål, håft 143). 

4 K. Rasmussen I, s. 363- 

5 Hanna Rydh: Kvinnan i Nordens Forntid (Natur och kultur nr. 67) s. 36. 

6 Se R. Hertz: Mélanges de sociologie religieuse et folklore, Paris 1928, s. 3 flg. Lévy- 
Bruhl: L'Ame Primitive, Paris 1927, S. 300. 

forråtnelsen. Frykten for sykdoms- og dødsånden — av forskerne ofte for- 
vekslet med frykten for de døde selv — hører jo det mere primitive kul- 
turtrin til, og at en lignende tro er kjent og gammel også hos vår folke- 
stamme, har en jo mange vidnesbyrd om, selv om en ikke tør slutte sig 
til O. Schonings! og K. Helms? opfatning av jettene som liketere, men med 
v. Sydow betrakter dem som sforetere rett og slett’. Der blir jo nok igjen 
av vetter for sykdom og død i vår folketro, troll, tuss, alv, dverg og 
hulder*. 

De forholdsregler vi her har omtalt, peker ut over den ramme som 
er gitt i og med troen på de dødes rent legemlige, normale livsbehov. De 
viser at der dog var en forskjell mellem levende og døde, en gradsforskjell, 
men ikke det motsetningsforhold som våre forestillinger om døden munner uti. 
Døden betydde en nedsettelse av motstandskraften, en svekkelse av livet, men 
intet ophør av det. I all primitiv dødstro er det dette man mener med 
døden. Opfatningen kommer klart til orde hos folk hvor en ikke bare 
gjennem skikk og bruk, men også i det skrevne ord kan trenge frem til 
folkereligiøsiteten. Hos israelitene var det å miste livet ensbetydende med 
å miste kraften sin, potensen. Derfor skildres døden mest treffende som 
en uttømmelse, og de døde betegnes som de slappe og svake. Sjelen har 
i døden mistet sitt innhold og sin kraft; den er som en tåkedunst eller en 
skygge, ganske som psyke i det greske Hades*. Derfor var det ikke nok 
å sørge for hus og varme, klær, mat og drikke til de døde. I opfatningen 
av døden som et krafttap bunner en rekke forholdsregler som går ut på å 
sørge for en ekstraordinær kraittilførsel for den hedengangne. De eldste 
utslag av denne forestilling hører ikke bare hjemme på et relativt høiere 
kulturtrin. Det viser den skikk å bedekke den døde med et lag av jern- 
okker, som efter opløsningsprosessen har slått sig ned på skjelettdelene 
og overtrukket knoklene med rødt farvestoff. Skikken optrer alt i yngre 
paleolitikum og har øiensynlig hatt til hensikt å gi blodets farve og kraft 
til den bleke og blodløse døde. 

Okkerbegravelsen kjennes ikke på nordisk grunn. Men det trosgrunnlag 
som den hviler på — at den døde trenger særlig kraft og vern mot farlige 
makter — har hos oss gitt sig andre utslag. Hit hører således de såkalte 
blodstener som er funnet i enkelte bronsealdergraver i Skåne"; det ligger 
nær å tro at man har tillagt den røde farven livgivende kraft. I denne 


1 Dødsriger i nordisk hedentro. Studier fra sprog- og oldtidsforskning, nr. 57, S 12 flg. 
? Altgerm. Religionsgeschichte I, s. 209 fl. Smin. også Fr. Kaufmann i Archiv får Rel.- 
wiss.schaft VIII, s. 124 flg. 

Folkminnen och folktanker 1929, 5. 58. 

Smln. Reichborn-Kjennerud, s. 46 flg. 

Johs. Pedersen: Israel, s. 132— 33- 

M. Ebert: Die Anfänge des europäischen Totenkultus. Pråhist. Zeitschr. bd. XIII 1921, 
5. 5—6. v. Duhn i Archiv für Rel.wiss.schaft IX, s. 1 flg. 

Fornvännen 1929, s. 267- 

sammenheng bør en også se den skikk å la den døde få med i graven 
stener som enten er kunstig formet — som de hellige hvite stener — eller 
utilhuggede naturlige, men dog av en usedvanlig form eller farve. På høist 
forskjellige steder er disse stenene anbragt i graver fra bronse- eller jern- 
alderen, enten på haugens topp eller mellem denne og bunnen, i fyllen eller 
i selve graven. I Norge er de funnet omkring Oslofjorden, i nærheten av 
det gamle Skiringssal og på vestkysten fra Stavanger til Nordland, i Sverige, 
særlig i Södermannland, Nerike og Upland". Gjennem sin form og farve 
minner de om det mannlige avlelem, og særlig har Th. Petersen med styrke 
hevdet at de er phalliske og hører hjemme i fruktbarhetsmagien: , Uber- 
haupt wird uns immer klarer wie außerordentlich tief das phallische Element 
im Fruchtbarheitskulte in die alte, germanische, auf Ackerbau ruhende Ge- 
sellschaft hineingegriffen haben“?. 

De nordiske phallos-stenene har enkelte forskere opfattet som symboler 
på fruktbarhetsguddommer og da enten tenkt på Njord (Th. Petersen) eller 
på Tyr eller Ullr (Gjessing). Dette kan dog ikke betraktes som annet enn 
usikre hypoteser. Oprinnelig tilhører i hvert fall phallosdyrkelsen magien 
og har intet med gudstroen å gjøre. Et helt nett av fruktbarhetsriter 
strekker sig over den første akerbrukscivilisasjon verden over. For det 
primitive menneske er det ikke tilstrekkelig å pløie og vanne akeren. Den 
fruktbarhet som han ønsker, vil han så å si innpode på den og som den 
avlingskraftige selv hjelpe den sviktende natur. Den malaiiske bonden som 
parrer sig med sine frukttrær, viser oss i elementær form retningen av 
slike tanke”. Watschandi-stammen lager et kvinnelig formet hull i jorden og 
befrukter det ved en fest hvor bare menn er til stede og efter ophissende og 
obscure danser; spydet som de bærer foran sig, efterligner en phallus’. Al- 
mindelig utbredt er den forestilling, at stenen er avlekraftig, så at den 
ufruktbare av den kan hente kraft til å avle og føde. Et særskilt uttrykk 
for denne stenens fruktbarhetskraft er phallus-stenene, som er kjent fra både 
lavere og høiere kulturtrin. Ennu i det gamle Aten blev således phallus 
slynget i en jordkløft. En annen og hyppigere symbolikk er parringen som 
foregår på selve akerfeltet under pløiningen og såningen*. Forestillingen 
er her rent magisk, den handling som fremkaller fruktbarhet hos menneskene, 
kan også vekke fruktbarhet til live på aker og eng. Men jorddyrkeren har 
ikke stolt på sig selv alene; han har ikke nøid sig med sin egen kraft og 


1 Th. Petersen: Nogle bemerkninger om de saakaldte „hellige hvide stene“, i det kgl. norske 

vid.selsk. skr. 1905, nr. 8. Samme forf.: Zwei Kultobjekte. Festschrift für E. Mogk 

1924. H. Gjessing: Et gammelt kultsted i Sandeid. Mål og Minne 1915, s. 65 flg. 

H. Shetelig: Tidlige båtgraver. Oldtiden VIL, 1918, 8- 76. Ivar Lindquist i Göteborgs 

och Bohusläns fornm.för. Tidskrift 1923, S. 8. 

Festschrift für Mogk, s. 4. 

3 Preuss i Globus LXXXVI, 1905, nr. 22, s. 358. Smln. også A. Dieterich: Mutter Erde, 
s. 95 og der anf. litt. 

4 Mannhardt: Wald- und Feldkulte I, s. 469 flg. og 480 flg. 

makt til å betvinge naturen; tidlig har han også tydd til høiere makters 
hjelp. Med troen på mannlige og tillike himmelske guder trær den fore- 
stilling i forgrunnen, at guden befrukter jorden, snart gjennem regn, snart 
gjennem solstråler. Den alt befruktende phallus tillegges da guden, gre- 
kernes Priapus likesom Frey i Uppsala. Avlange stener som står i jorden, 
blir til guddommelige phallus; Sivakultens talløse linga i India gir det beste 
eksempel på denne tro”. 

At denne utvikling fra helt magisk til religiøs fruktbarhetskultus her i 
Norden har funnet sted alt i bronsealderen, er der ingen grunn til å tvile 
på. Den billedverden som helleristningene ruller op for oss, beherskes jo 
åpenbart sterkt av fruktbarhetstanken. De fleste mannlige figurer er ityfalliske, 
og selv om en ikke tyder dem alle sammen som guddommer”, tør en vel 
med O. Almgren gå ut fra at de ,dels åro gudar, dels i kultupptåg (bröl- 
lopsriter, rituella strider m. m.) uppträdande gudarepresentanter, dels väl 
också andra festdeltagere“3. Enkelte scener kan med rette betegnes som 
parringer eller bryllupsscener. Det er således tydelig sammenhengen på 
Hvitlyckeristningen, hvor et brudepar står foran en næsten dobbelt så høj, 
phallisk menneskeskikkelse, som løfter sin øks over parret. Almgren tolker 
scenen derhen, at det er maibrudeparret som er plasert foran den øksbærende 
gudens billede*. 

Phallus-stenenes første optreden i gravene rekker tilbake til slutten av 
bronsealderen. Men de tilhører utvilsomt en noe senere tid enn de eldste 
helleristninger. Allerede dette er et forhold som tyder på at deres anven- 
delse i dødskulten representerer en senere, sekundær utvikling. Denne 
antagelse stemmer også med hvad vi ellers vet om bruken av phallus i 
tro og kultus. Den avlende kraft som phallus var bæreren av, blev tidlig 
opfattet som en almindelig livskraft; således fikk betydningen av de ityfal- 
liske gjenstander en vesentlig utvidelse, idet man tilla dem en forhøiet kraft 
mot all den trolldom som truet liv og helse. Phallus blev derved til en 
almindelig apotropaion, som man ikke bare bar på sin kropp, men også 
anbragte på alle mulige gjenstander og navnlig også opbevarte i huset som 
vern mot enhver art av uhell5. Fra forhistorisk tid, både den paleolitiske” 
og den neolitiske”, foreligger der fremstillinger av phalloi i temmelig stort 

! Se Chantepie de la Saussaye: Lehrbuch der Religionsgeschichte, vierte Auflage, 1925, 
bd. I, 40—41 (E. Lehmann). E. Lehmann: Religionsvetenskapen, Stockholm 1914, 
s. 115—116. Frazer: The golden Bough, third ed. I, 2, s. 97 flg. G. Landtmann i 
Budkavlen V, s. 91. 

Nylig har A. W. Persson med gode grunner tydet de phalliske mannsfigurene som 
prester. Se: Åkerbruksriter och Hällristningar. Fornvännen 1930, 5. I flg. 
Hällristningar och Kultbruk, s. 136. 

Smsts. 5. 115. 

Georg Wilke: Die Religion der Indogermanen in archåologischer Beleuchtung. Mannus- 
bibl. nr. 31, s. 12. 

Smin. Herbert Kühn: Kunst und Kultur der Vorzeit Europas I. Das Palaeolitikum. Berlin 
und Leipzig 1929, 3.54, 84, 165, 464. O. Menghin: Weltgeschichte der Steinzeit. 


Wien 1931, s. 148, 409, 406. 

tall. Phallusstenene i gravene bør da opfattes som rene amuletter. Guds- 
troen er det ingen grunn til å sette dem i forbindelse med. Det vilde vel 
også være for dristig å følge den tolkning som A. Dieterich har gjort 
gjeldende, når phallus optrer i eller på graver hos oldtidsfolkene ved Middel- 
havet. Tanken, mener han, er den, at „in der mitterlichen Erde neue 
Zeugung stattfinde. Die steinernen Phallen auf den Gråbern sind in der Erde 
Schoss gestossen. Man darf sich nicht scheuen, so eigentlich als möglich die 
Gedanken auszudenken; dann ist man den ursprünglichen Anschauungen echter 
Volksreligion am nächsten“!. Navnlig i de tilfellene hvor phallus-stenene ikke 
er lagt inn til den døde, men anbragt i toppen av haugen, er det vel 
rimeligst å opfatte dem som vernemidler; det var ikke bare den døde selv 
man vilde beskytte, men også haugen han lå i’. 

Fra opfatningen av en gjenstands vernende makt er skrittet ikke langt 
til troen på dens styrkebringende kraft. Ofte løper de to forestillinger 
sammen og kan ikke skilles ad. Phallus-stenene i gravhaugen gir vel nær- 
mest uttrykk for den første forestilling; til den siste har man villet knytte 
forekomsten av kvernstener i graven’. I Danmark kan skikken å legge 
kvernstener i den dekkende haug over graven følges tilbake til den yngre 
stenalder. Men mere almindelig blir den først i bronsealderens gravhauger. 
Det eldste kjente eksempel fra Norge stammer fra den såkalte ,Sverres- 
haug" på Vestre Hauge i Vanse, Lista. Haugen rummet to graver, en 
sekundær fra den yngre bronsealder, og en centralgrav som efter sin byg- 
ningsmåte syntes å høre til den eldre bronsealder. Centralgraven selv var 
tom; men i den søndre siden av kjernerøisen lå en granitthelle med traug- 
formet uthulet overflate, som må ha tjent som underlag ved kornknusing. 
I løpet av jernalderen blir kvernstener i norske gravhauger mere almindelig. 
I gravfeltet ved Store-Dal i Skjeberg fra den eldre folkevandringstid 
var det således fire hauger som inneholdt kvernstener. Til samme tidsrum 
hører en grav fra Norby i Tjølling; i haugen stod et lerkar med brente 
ben, og over munningen på karret hadde man lagt en kvernsten med hull, 
som det var stukket en eggeformet rullesten i, vel en senkesten*. I syv 
hauger fra Penne i Vanse, Lista — sannsynligvis fra en tidlig-del av jern- 
alderen — fant man lerkarskår og flintstykker spredt i haugfyllen samt i fire 
dessuten kornknusere og kvernstener, mens haugen selv var tom. „Trods den 
tilsyneladende spredte og uordnede beliggenhet som de nævnte gjenstande 
har i disse hauger, skyldes deres tilstedeværelse dog neppe at de tilfældig er 
blit blandet ind i haugfylden"*. Dette forhold — at kvernstenen i gravhaugen 


1 Mutter Erde, s. 104—105. - 


? Smin. Anathon Bjørn: Kvernstener i gråvhauger. Mål og minne 1927, s 38. Victor 
Ewald: Esprahögen. Fornvännen 1929, s. 267. 

3 A. Bjørn, anf. avh, gir en utførlig oversikt, som den flg. fremstilling bygger på. 

å Maal og Minne 1927, s. 50. 

5 Smsts. 

er knust — kjennes også fra Sverige". Særlig oplysende var forholdet i 
en grav fra folkevandringstiden på Gottland; kvernstenen, som her blev 
funnet inne i selve gravkammeret, var åpenbart slått i stykker med hensikt; 
for stykker av den lå spredt over graven’. Forklaringen kan da i dette 
tilfelle ikke ha vært den, at man har avspist den døde med en ødelagt og 
kassert kvernsten. Heller ikke lar det sig gjøre å sette fundet i forbindelse 
med visse ceremonier ved anlegget av graven. Til støtte for en slik an- 
tagelse kunde en riktignok henvise til lignende fundforhold både fra tidligere 
og senere tid’. Men forklaringen passer bare på de tilfellene hvor de knuste 
gjenstandene ikke er gitt den døde med i graven, men er lagt utenfor selve 
likgjemmet. Plaseringen av kvernstykkene peker snarere mot den antagelsen 
at de skulde være til varig gagn for den døde, og tankegangen kan da 
ha vært den, at man har ment å kunne overføre en gjenstand fra de le- 
vendes verden til de dødes ved å knuse den. I så tilfelle matte vi imidlertid 
vente å finne en lignende behandling av hvilket som helst annet gravgods. 
En slik fremgangsmåte forekommer også ofte nok hos andre folk og tider‘; 
men her i Norden synes den å ha vært lite brukt. Ødelagte gjenstander 
i nordiske graver er som regel et verk av tilfellet, eller også dreier det 
sig om saker som er nedlagt i den tilstand man har funnet dem i?: Når 
kvernstenene er knust med forsett, synes vi da å stå overfor en spesiell 
behandling av en bestemt gjenstand, en omstendighet som tyder på at de 
ikke har vært tenkt som almindelige bruksting. Den eneste mulighet er 
derfor — hvad også A. Bjørn understreker — at kvernstenen i gravhaugen 
må. ha en religiøs eller magisk betydning. Men når A. Bjørn kommer til 
dette resultat fordi kvernstenene stadig finnes utenfor det egentlige gjemme- 
sted for de døde og uten forbindelse med andre saker, kan jeg ikke skjønne 
annet enn at han bygger på et skille som slett ikke er klart gitt i det 
materialet han selv støtter sig til. I det fund som vi her har drøftet — 
den gottlandske graven fra folkevandringstiden — lå jo kvernstenstykkene 
inne i gravkammeret, om enn ikke i nærmeste nærhet av den døde. Det 
er da ikke først og fremst plaseringen av kvernstenene som setter dem i 
en særstilling, men den omstendighet, at de er knust i småstykker. Dermed 
er det også gitt at vi ikke kan bruke en hypotese som R. Forrer har 
anvendt på noen graver fra yngre stenalder i Elsass; da kvernstenene her 
gjerne var lagt på den dødes føtter, hode eller skuldre, trekker han den 
slutning, at de var anbragt slik for å hindre den døde å gåen En 


! O. Rydbeck: Undersökning af bronsåldershögar i Köpinge, Skåne, Fornvännen 1912, 
s. 86. 

2 Antikvarisk Tidskrift för Sverige XV, nr. 3, s- 62. 

3 C. Nordmann: Studier öfver gånggriftskulturen i Danmark. Arb. for nord. oldk. 1917. 
s. 305. Lienau: Oldenburger Grabungen, Mannus 1920, s. 67 flg. 

4 Tylor: Primitive Culture I, s- 558 flg. R. Hertz: Melanges de Sociologie Religieuse 
et Folklore, Paris 1928, s. 31. 

5 S. Müller: Vor Oldtid, s. ror. 

Römisch-germanische Kommission. Bericht 1923—24, S. 84. 

annen forklaring har Bror Schnittger gitt. Under omtalen av en del kvern- 
stener og kornknusere i østergøtlandske gravrøiser fra vikingetiden frem- 
setter han den formodning, at vi her står overfor et utslag av homøopatisk 
magi; ved å gi den døde en kvernsten med i graven har man villet ønske 
ham meget korn å male, altså velstand og lykke i det annet liv'. Vi skulde 
da her stå overfor et utslag av den samme tankegang som både på klassisk 
og germansk grunn ytrer sig i den skikk å gi den døde korn og frukt 
med i graven? At dette kan ha vært den oprinnelige hensikt med ned- 
leggelse av kvernstener i gravhauger, er godt mulig. Men heller ikke dette 
tydningsforsøk gir noen forklaring på fund av knuste kvernstener sammen 
med annet gravgods i hel tilstand. Rimeligst blir det vel derfor å betrakte 
også kvernstenstykkene som apotropeiske amuletter og anta en utvikling 
i analogi med den som phallusstenene har gjennemgaått. 

Det er betegnende at forestillingen om de dødes svekkede livskraft 
ikke har utelukket troen på dem som hjelpende makter. I Tåbygraven lå 
der et lager av brente sten og kull i en lengde av 6 meter og betydelig 
bredde og mektighet. ,Bålhauger" kaller Norden slike fund og mener at 
de har ,tjånstgjort vid stekning av djur vid gillesmåltider för stora menig- 
heter, i detta fall vid gravölet och vid därmed sammanhängande offer”. 
Enda interessantere er fund av stenaltere i graven. I en bronsealderhaug 
fra Hammarlöf i Skåne støtte således Montelius på et alter av opdyngede 
sten ved siden av en større stendynge, som omgav en ekekiste med ubrent 
lik, på alteret lå rester av kull og hensmuldrede dyreben*. Et lignende 
alter mener O. Rydbeck å ha funnet i ,Drottninghögen" i Helsingborg. 
I ,Dronninghøi" i Slesvig stod det i kanten av haugen en opreist sten, 
og foran denne lå en helle med skålformede fordypninger; også den reiste 
hellen var forsynt med skålgroper%. Et anlegg av beslektet art mener 
Lorange og efter ham E. de Lange å ha funnet i den sydligste av Rege- 
haugene i Håland på Jæren. Omtrent midt i haugen stod en flat sten 
opreist, så toppen næsten rakk op til gresstorven; ut fra denne lå der en 
vel to meter lang helle med 15 skålgroper. Haugen var opført av sten 
og jord, men rummet ikke noen grav; men det ligger nær med Lorange 
å sette anlegget i forbindelse med graven i den nordre haug”. Fund som 
disse tyder da på at man har bragt den døde et gravoffer ikke bare av 
omhu for hans ve og vel, men — som A. Olrik uttrykker det — „på 


1 Östergötlands fornminnesförenings Tidskrift 1913—14, S. 21 flg. 

2 Familienfeste der Griechen und Römer, s.7. Mannhardt: Mythologische Forschungen, 
s. 350 flg. Dieterich: Mutter Erde, s. 103. v. Duhn i Archiv f. Rel. Wiss. XI, 1908, 
s. 441 og samme forf.: Italische Gråberkunde I, s. 424. 

3 Fornvännen 1930, S. 93, Samme forf.: Östergötlands Bronsålder, s. 64. 

4 Sveriges historia ved E. Hildebrand I, 3, s- 115. Smln. Ymer XII, s. 205. 

Fornvännen 1912, s. 84—85. 

6 E. de Lange: Ornerte heller i norske broncealdersgraver. Bergens museums arbok 

more, nr 4y S- 00 

Smsts. s. 10. 

gudeofres vis for at sikre sig ham til hjælper"". 


Det er altså her ikke 
tale om den likpleien som var et ledd av selve begravelsen, men om 
dødskultussen i snevrere og egentlig forstand, d. v. s. periodiske ofringer 
til døde som for lengst var kommet i jorden. At man i bronse- og jern- 
alderen har vært fortrolig med lignende ofringer på altere til høiere makter, 
viser de såkalte ildbukker eller leraltere som det er funnet en del eksem- 
plarer av i jyske moser og boplasser. På grunnlag av disse fundene blir 
det også mulig å danne sig en forestilling om fremgangsmåten under ofrin- 
gen. S. Miller tenker sig at ildbukken ,har staaet omgiven af en mindre 
lid, og at det som ofredes, Kjødstykker, blev lagt over Overkanten, hvor 
det blev langsomt opbrændt"?. Men fåtallige som fund av stenaltere er i 
gravene, tør en neppe gå ut fra at offerskikken som ledd i dødskultussen 
har vært almindelig utbredt her i Norden. Langt hyppigere optrer stenaltere 
i tyske gravhauger fra bronsealderen? og på gresk grunn i Mykenetiden*. 


Jordhaugene og stenrøisene er bronsealderens merkeligste og viktigste 
gravminner. Men en vilde sikkert få et forkjert billede både av tidens 
dødstro og økonomiske evne, om en bygget på dem alene. Forskjellen 
mellem høi og lav, mellem mektig og ringe har nok hatt sin fulle gyldighet 
også i døden og gitt sig synlige utslag i anlegget og utstyret av gravene. 
De mektige jordhaugene har selvsagt vært forbeholdt samfundets øverste; 
fattigfolk måtte nøie sig med de samme simple og uanselige gravene som 
i stenalderen var blitt menigmanns dødshus. Disse markgravene, som de 
gjerne kalles, er i regelen ikke synlige i terrænet; de kan derfor sjelden 
opsøkes; men en må vente på at tilfellet bringer dem for dagens lys. Det 
er følgelig heller ikke lett å bestemme deres plass og rolle i bronsealderens 
gravskikker. Efter fundene å dømme har markgraver med ubrente lik vært 
sjeldne i bronsealderen. Fra Danmark kjennes et par eksempler på at graven 
blev anlagt på flat mark uten dekkende haug, bare ubetydelig gravd ned 
under jordoverflaten og innrammet med stener eller dekket av et tynt 
jord- eller stenlag*d. Også i Sverige synes bruken av markgraver å ha 
gått tilbake i den eldre bronsealder. Til gjengjeld er det interessanteste 
fund av denne gravtypen gjort på svensk grunn. Under pløiningen av en 
aker sommeren rorrt i V. Virestad, Skytts herred i Skåne, støtte man på 
noen menneskeben og en armring av bronse, og den arkeologiske under- 
søkelse som straks blev satt i gang, blottla et helt gravfelt fra sten- og 
bronsealderen*. Det omfattet en grav fra slutten av ganggravstiden, seks 
skjelettgraver fra den eldre bronsealder med rester av ti lik, og fem urne- 


Nordens gudeverden, s. 85. 

2 Årb.f. nord. Oldk. 1907, S- 129- 

3 Lienau i Mannus V, s. 214—17 og IX, s. 101—102. 

t En oversikt gir E. F. Bruch: Totenteil und Seelgerat im griechischen Recht, s. 176. 

5 Vor Oldtid, s. 305- 

6 O. Rydbeck: Ett grafålt under flat mark från sten- och bronsåldern. Fornvännen 1912, 

graver fra den yngre bronsealder. Alle gravene var anlagt meget enkelt 
under flat mark, uten haugdekke. Det var da her høve til å studere fattig- 
mannsgraver fra bronsealderens begynnelse i større utstrekning’. Undersøkelsen 
gav det eiendommelige resultat, at fire av gravene rummmet to lik. Enda 
merkeligere var det at man i to av gravene hadde jordfestet et barnelik 
med utstyr av bronsesaker ved siden av et fullvoksent mannlig individ uten 
gravgods. O. Rydbeck tenker sig muligheten av at man her har med 
menneskeofringer å gjøre, siden begge barna har fått relativt rikelig utstyr, 
mens ingen av de eldre individene har fått noen ting med i graven. De 
små har da kanskje vært høiættet, mens de voksne kan ha vært ofret som 
slaver”. Rydbeck medgir dog at det kan synes noe dristig å bygge en slik 
teori på to eller tre fund alene. Smykkene ved siden av barnelikene er 
kanskje bare vidnesbyrd om en sørgende mors siste omsorg for sine små”. 
Men spørsmålet om menneskeofring reiser sig på nytt og med større styrke 
i den yngre bronsealder og behandles derfor best i en senere sammenheng. 

At de markgravene som er kjent og undersøkt, ikke gir noe riktig 
billede av deres utbredelse i den eldre bronsealder, fremgår tydelig nok av 
forholdene ved bronsealderhaugene i Köpinge. I otte undersøkte gravhauger 
fant man her elleve graver fra den eldre bronsealder, men hele 53 fra den 
yngre. Det kommer altså ca. fem graver fra det senere tidsrum på én fra 
det første, og det til tross for at de to periodene har" hatt omtrent samme 
varighet. Arsaken til denne sterke økning kan ikke være å finne i folke- 
tilveksten. For gravsifrene stiger plutselig under den fjerde perioden, altså 
på det tidspunkt da brandgravene kommer i bruk, og holder sig omtrent 
konstant. Rydbeck finner da — og som det synes med full rett — forklaringen 
i den omstendighet, at småfolk har nøiet sig med en enklere begravelse med 
eller uten kiste, under flat mark likesom ved slutten av stenalderen* 

Den uanselige markgraven har da sikkert vært i bruk side om side 
med den mektige jordhaugen, og der er intet som tyder på at dens ut- 
bredelse har vært skarpt avgrenset i tid og rum. Forskjellen mellem de to 
gravtypene må ha sin bakgrunn i tidsrummets sosiale og økonomiske mot- 
setninger. Når A. Olrik fremhever at bronsealderens nye, storslåtte guds- 
dyrkelse har vært båret oppe av en herskende stormannsklasse, , krigerskarenes 
førere og langskibenes styrere*5, ligger det nær å gjøre samme betraktning 
gjeldende innenfor dyrkelsen av de døde. At tidens tann har utslettet de 
fleste spor av menigmanns gravkultus, må da ikke forlede en til å tro at 
omsorgen for den hedengangne har vært et overklasseprivilegium. Men 
enda mere feilaktig vilde den slutning være, at man har vist småfolk og 
storfolk samme dødsære og jordfestet dem side om side under samme gravhvelv. 


1 O. Rydbeck: Ett graffålt under flat mark från sten- och bronsåldern. Fornvännen 1912, 
Su 364: 

2 Smsts. s. 156 —166. 

Smsts. s. 167. 

Smsts. s. 90. 

5 Nordens Gudeverden, s. 66. 

Ik 


Den yngre bronsealder. 
Likbrenning og urnegrav. Helleristning og dødskultus. 


Mens det i vår arkeologis barndom var en almindelig antagelse at det 
var en ny folkestamme som bragte både bronsekulturen og likbrenningen 
til Norden, hersker det nu fullstendig enighet om at den nye gravskikk først 
et stykke ut i bronsealderen vinner innpass hos de skandinaviske folk. 
Anderledes ligger forholdet an hos nabofolkene lenger sydpå. Over de om- 
råder som grenser op til datidens germanske folkeverden, kan likbrenningen 
føres tilbake til slutten av den yngre stenalder. Den optrer sporadisk i en 
sone som rekker fra Dnjeprs bredder gjennem Tyskland til Nordfrankrik". 
Innenfor dette område møter vi den i tre høit utviklede centrer: Bretagnes 
megalittkultur, den snorkeramiske kulturen i Mellem- og Sydtyskland og 
Dnjeprgebetets kultur. Men ingen av disse områder kan med bestemthet 
utpekes som likbrenningens hjemsted i Europa. Den mest almindelige op- 
fatning, at den nye gravskikken har utviklet sig på snorkeramisk grunn, 
synes å savne kronologisk underlag’. C. A. Nordman hevder at man med 
like stor rett kunde tenke på båndkeramikken*, og Kossinna og Helm antar 
også østlig innflydelse*. I tiden fra omkring 1400—1200 blir likbrenningen 
mere almindelig i Mellemeuropa. Fra næsten alle kanter av Tyskland fore- 
ligger nu neolitiske brandgraver. Men tross sin store utbredelse varte det 
meget lenge før bålferden vant almindelig gyldighet. Som regelmessig 
gravskikk optrer den europeiske likbrenning først i Hellas, men selv her 
på et så sent tidspunkt som i Dipylontiden, altså i den siste fasen av 
Grekenlands forhistoriske kultur. De veier den nye gravskikken har fulgt 
under sin utbredelse i Europa, venter ennu på å bli kartlagt. At den er 
kommet til Italia fra Hellas og derfra videre til Mellem- og Nordeuropa, 
er en opfatning som mere hviler på almindelige betraktninger over tidens 
kulturvandringer enn på sikre arkeologiske kjensgjerninger; det skulde da 
være den omstendighet, at gravurnene tyder på gresk-italisk innflydelse3. 
Spørsmålet om en mere direkte forbindelse mellem Norden og Mykene i 
bronsealderen har jo vært livlig diskutert; men problemet er fremdeles et 
stridens eple blandt arkeologene. Sikkert er det i hvert fall at de land som 
for oss var mellemleddene, hadde langt sterkere berøring med Italia i de 


1 Olshausen: Die Leichenverbrennung. Zeitschr. f. Ethnol. 1892, s. 129 flg. Kossinna: 
Korrespondenzblatt des Gesamtvereins 1908, s. 322 flg. Schuchardt: Die Anfange der 
Leichenverbrennung. Sitz.ber. der preuss. Åk. der Wissenschaft 1920, s. 502 flg. Ebert: 
Die Anfänge des europ. Totenkults. Praehist. Zeitschr. XIII, s. 15 flg. 

2 C. A. Nordman i „De forhistoriske Tider i Europa" II, s. 53. O. Menghin: Weltgeschichte 
der Steinzeit. Wien 1931, S. 383. 

3 Nordman, s. 51. 

4 Korr.-Bl. des Ges.-Ver. 1908, s. 324. Helm: Altgermanische Religionsgeschichte I, s. 153 

5 E Meyer: Geschichte des Altertums 12510745 

tider som det her er tale om. Men en jevnt fremadskridende utbredelse av 
brandskikken fra Hellas over Italia til Norden er det ikke mulig å forutsette. 
Det viser den omstendighet, at man har konstatert likbrenning flere steder 
i Mellemeuropa av eldre datum enn i Italia. Helt forfeilet vilde det derfor 
være å stemple likbrenningens utbredelse under ett som en bevegelse fra 
syd mot nord. I Italia har den nye gravskikken tvertom rykket frem i motsatt 
retning. Den synes å være kommet til halvøen på et fremrykket tidspunkt 
av bronsealderen, da pelebygningene for lengst var utbredt over hele Po- 
sletten". Dette tidsrummet får sitt særkjenne ved en intim berøring med den 
rike bronsealderkultur i Donauegnene?. Det ligger da nær å tro at det var 
de første flokker av italikere som mot slutten av terramaretiden bragte 
likbrenningen over Alpene, likesom det var deres stammefrender grekerne 
som førte den med sig til Hellas?. Hvis denne opfatning er riktig, må den 
nye gravskikken ha utbredt sig fra de greske til de italiske stammene før 
de to folkene hadde funnet sine fremtidige hjem ved Middelhavets bredder. 
Ut fra samme forutsetning blir det forståelig at man har villet finne lik- 
brenningens hjemsted ikke blandt Middelhavsfolkene, men i Mellemeuropa; 
men man synes da ikke å ha skjelnet skarpt nok mellem de spredte og 
forholdsvis fåtallige brandgravene i neolitisk tid og likbrenningen som her- 
skende gravform i bronsealderen. De stadig gjentatte, men alltid mislykkede 
forsøk på å utpeke et felles-europeisk centrum for den nye gravskikken* 
legger for øvrig det spørsmålet nær, om likbrenningens store utbredelse 
utelukkende skyldes kulturlån; en bør ialfall regne med den mulighet, at 
brandskikken kan ha opstått på flere steder i et vesentlig ensartet kulturmiljø. 

Også i Norden hører de første brandgravene til en så fjern tid at de 
er næsten samtidige med Italias. De optrer tidlig i bronsealderen, sikkert 
i det tredje avsnitt, kanskje enda tidligere*, og et av de merkeligste vidnesbyrd 
om den nye gravskikken hører nettop denne tid til. Det er ekekisten fra 
Egtved, som ved siden av det omtalte kvinnelik også inneholdt de brente 
ben av et 7—8 år gammelt barn”. Ved fund av de eldste gravformer har 
man iakttatt brente lik i 5, ubrente i 37 tilfelle”. Men det er først i den 
senere del av den eldre bronsealder at den nye gravskikk blir almindelig. 
Av noen og sytti fund inneholder nu 52 likbrenning, 21 skjelettbegravelse”. 
Mot slutten av den eldre bronsealder kan likbrenningen sies å være så 


1 De forhistoriske Tider i Europa I, s. 305. 

2 Smsts. s. 309. 

3 Smsts. s. 347 — 348. 

4 Se herom Dechelette: Manuel d'Archéologie I, s. 465 ffg. og Hoernes: Natur- und 
Urgeschichte II, s. 432 flg. 

5 Vor oldtid, s. 3325: 

6 S. Müller i Arb. f. nord. Oldk. 1914, s- 285. Vår forntid, s. 145. Ekholm i Studier II, 
Sa 19 (0. anf. litt.). 

7 Th. Thomsen: Egtvedfundet (Nationalmusæets Bog om sjældne Fund s. 9—17). 

3 Vor Oldtid s. 325. 

godt som enerådende, og i den yngre bronsealder kjennes det bare ett eller 
to fund som danner en undtagelse". Skikken å la likene gjennemgå en for- 
brenningsprosess og begrave restene er da først litt efter litt blitt almindelig 
i de skandinaviske land. Dette er det viktig å holde fast ved, når en vil 
forstå hvorledes den nye gravskikk avfinner sig med de gamle former for 
iordfestelse. Likesom likbrenningen bare meget langsomt vinner terræn — 
det ligger flere hundre år mellem dens første optreden og dens eneherre- 
dømme i Norden — skjer det også bare gradvis at den omdanner eller 
frigjør sig fra de gravskikkene som synes uløselig knyttet til det urgamle 
krav om å bevare det døde legeme så omhyggelig som mulig. En hel ny- 
ordning av begravelsen har da likbrenningen ikke i sitt følge. Til å begynne 
med holdt de ytre skikkene sig uforandret. De gamle velkjente kistene 
måtte tjene som gjemme for en håndfull ben og aske, og ved siden av de 
brente levninger la man ennu stadig det samme rike og omfattende gravgods. 
Hvor lett den nye gravskikken kunde overta de gamle former, viser undertiden 
fundene. På bunnen av en større gravhaug ved Stora Köpinge fant således 
O. Montelius fem ekekister, alle av mannslengde, de fire med ubrent lik, den 
femte med brent. I den siste kisten lå en dobbeltknapp, en fibula og en 
bronsedolk, gjenstander som viste at denne graven skrev sig fra overgangs- 
tiden mellem den andre og tredje perioden”. Et grelt eksempel på denne 
kryssning av tilsynelatende diametralt motsatte gravskikker er trollmannens 
gravhaug fra Hvidegård ved Lyngby. På bunnen av haugen stod det en 
stor stensatt kiste på hele to meters lengde. Den hadde således makelig 
plass til en fullvoksen mann, og at den inneholdt et ubrent lik, syntes også 
det øvrige gravutstyr å tyde på. På kistens stenlagte bunn var det nemlig 
utbredt en dyrehud; en av de vanlige store kapper av brunt ulltøi var 
foldet sammen om den dødes levninger; sverdet stakk frem ved høire side, 
og nær ved det — på en plass som om den hadde hengt ved beltet — 
lå det lille læretuiet med tryllemidler>. „Men — når man lettede kappen 
op, lå den døde der ikke, der var kun en bunke af brændte ben4.“ 

Dette fund av brente ben i en mannslang grav har flere sidestykker. 
Ved sløifningen av en haug på Gundsømagle mark, Frederiksborg amt, støtte 
man på en stor oval stendynge, som lå omtrent midt i haugen nede på 
bunnen. Kisten dekket over en ca. 7 fot lang stenkiste dannet av kantstillede 
sidestener og flattliggende dekkstener, som det lå et tykt lag med tang 
over. Kisten var så omhyggelig satt og alle mellemrummene så nøiaktig 
utfylt med mindre sten at det indre rum var ganske jordfritt. Gravutstyret 
lå derfor fullstendig uforstyrret. Dette bestod av restene av en dyrehud og 
det sedvanlige tykke ulltøi, som dekket over et tykt lag med hvitbrente 


U Vor Oldtid s. 325. 

2 Gravkistor af klufna och urholkade stockar. Svenska fornm. f. Tidskr. IX. Smin. også 
Folke Hansen i Fornvännen 1923, S. 232- 

3 Annaler for nord. Oldk. og Historie 1848, s. 336—352. Vor Oldud, s. 320. 


4 Nordens Gudeverden, 5. 90- 

knokler uten innblanding av kull eller aske fra likbålet. I en fold av tøiet 
lå en dolk i en slire av tre og lær omviklet med bånd av birkebark og 
avsluttet med en dopsko av bronse”. 

Lignende graver er også kjent fra andre deler av Danmark. ,Ørne- 
høien" på Bønnerup mark i Randers amt fortjener å nevnes, da den inneholdt 
fere interessante trekk. En stenkrets omgav haugen ved foten, og 25 fot 
innenfor fantes en annen krets eller rettere et gjerde, idet stenene var 
stablet oppå hverandre inntil en høide av fem fot. Tett utenfor denne sten- 
setning, altså i den yngste del av haugen, fant man en avlang stenkiste, 
som var over 61: fot lang. Også denne kisten var så omhyggelig tettet 
med mindre sten at neppe en håndfull jord hadde trengt inn i graven. På 
bunnen av graven lå en dynge brente ben under et stykke ulltøi. En bøilenål 
syntes å være stukket inn i tøiet, og oppå det lå et bronsesverd i en vel- 
bevart treskjede sammen med to bronseknapper. Den eldre grav, som den 
indre del av haugen var dannet over, rummet restene av en ekekiste, men 
ingen oldsaker. 

Fra en så tidlig tid som bronsealderens første periode stammet en 
grav med brente ben i en haug ved Schafstedt i Slesvig-Holsten. Også her 
var misforholdet mellem grav og innhold iøinefallende. Knoklene og grav- 
godset var nemlig lagt ned i en stor og omhyggelig beskyttet ekekiste. 

Fra Sverige kjennes også bruken av mannslange kister som gjemme 
for benrestene efter bålet. En større bronsealderhaug i Köpinge nær Ystad 
var reist over fire stenrøiser som stod på bunnen av haugen. Hver av dem 
inneholdt en smal kiste, som igjen omsluttet en ekestamme. I tre av disse 
lå liket ubrent; i den fjerde, som også hadde mannslengde, fantes en hel 
del brente og rensede ben*. 

Utviklingsgangen viser altså at likbrenningen ikke fra først av førte 
med sig noen forenkling i anlegg og utstyr av graven. Det kan da ikke 
ha vært trangen til å slippe lettere og billigere fra jordfestelsen som har 
banet vei for likbrenningen. Hvor fjernt man har stått en slik tankegang, 
viser et fund som blev gjort i 1894 ved Skallerup, Udby sogn i Præstø 
amt på Østsjælland* Haugen — den såkalte , Trushøj" — lå høit og fritt 
i lendet med vid utsikt over egnen. Det eldste gravanlegget I den var formet 
som en ikke mindre enn 4 meter lang, flat fordypning i den gamle jord- 
overflaten, med en større sten for hver av endene, i øst og vest. Utdypningen 
har sannsynligvis rummet en ekekiste, og over denne har der ligget en stor 
stendynge som skjermende dekke skjult under svære jordmasser, så haugen 


1 Vor Oldtid, s. 320 — 321. 

2 Vor Oldtid, s. 321. 
Schuchardt: Vorgeschichte von Deutschland, s. 113 flg- Smln. også Rothmann i Archiv 
f. Anthr. u. Geol. Schleswig-Holsteins V, 1907. 

4 Montelius i Svenska fornminnesföreningens Tidskrift V, s. 16—117. 

5 Blinkenberg: Etruskisk Kedelvogn, funden ved Skallerup. Årb. for nord. Oldk. 1895, 
s. 360 flg. Smln. også H. Kjær i ,Ligbrændingens Historie i Danmark“, s. 23 flg. 

nådde en heide på over 7 meter. I jordfyllet var der ingen lagdeling å se 
eller annet som kunde tyde på at haugen var bygget op i flere perioder. 
Det ligger derfor nær å tro at den gravlagte har vært av høi ætt. En 
mønstring av utstyret for den døde gjorde dette inntrykk til visshet. Grav- 
godset viste samtidig at den jordfestede var en mann. Det omfattet nemlig 
en rakekniv, en nipptang, et sverd og en kostbar armring av gull foruten 
en del brudstykker av gjenstander så ødelagt at det var uråd å bestemme 
dem nærmere. Men den døde selv var der bare de brente benene igjen 
av. Enda merkeligere var det at de fattige levninger fra likbålet ikke hadde 
fått plass i ekekisten. Som bengjemme hadde man brukt en egen beholder 
og valgt ut en gjenstend så verdifull og sjelden som vel mulig, en kjedelvogn 
av drevet bronseblikk frå midten av bronsealderen, ca. 800 f. Kr. eller tiden 
nærmest forut, ikke et hjemmelaget produkt, men et luksuskar fra etrurisk 
område. Karet var gjort av tre stykker, og sammenføiningene var tettet 
med harpiksmasse, et trekk som tyder på at det før begravelsen har vært 
anvendt efter sin sydlandske bestemmelse som drikkekar. 

Men det merkeligste eksempel på hvor lett likbrenningen kunde gli inn 
i de gamle hevdvunne gravskikkene uten å røre en tøddel ved dem, er vel 
„kung Björns hög“, den næsten 9 meter høie høvdingegraven syd for 
Uppsala. Alt tok her sikte på å følge tradisjonene fra legemsgravenes tid 
på den mest storstilede måte. De brente benene var gjemt i en mannslang 
ekekiste, skjønt graven stammer fra den fjerde perioden av bronsealderen, 
en tid altså da den vesle kisten av sten ellgr lerurnen for lengst var kommet 
i bruk. Gravhaugen overgår i størrelse alt hvad den yngre bronsealder har 
å by på, og det samme storslåtte preg hadde utstyret for den døde, et rikt 
utvalg av vakre og kostbare høvdingesaker". Men jordferden ved Håga 
hadde ikke bare krevd gods og arbeidskraft. Den hadde også kostet men- 
neskeliv. Ved undersøkelsen blev det gjort fund som tyder på sakrale 
ceremonier i forbindelse med begravelsen. Rundt om i haugen lå nemlig 
en mengde ubrente ben, både av tamme og ville dyr. De er øiensynlig 
kommet inn i haugen under opførelsen av anlegget og får — hevder Alm- 
gren — sin naturligste forklaring om man betrakter dem som „minnen af 
de måltider, hvarmed den såkerligen från alla delar af den aflidnes rike 
samanströmmande folkmassen trakterats under det långvariga arbetet med 
högens uppbyggande"?. Inn imellem disse dyrelevninger fantes også en del 
ubrente menneskeben av minst tre individer, to menn og en kvinne. Disse 
skjelettrestene kan ikke stamme fra sekundærgraver, da de næsten utelukkende 
forekom i urørt leie. Heller ikke kan de skrive sig fra eldre graver som er 
blitt ødelagt ved opførelsen av Hågahaugen; for jorddekket over denne 
var dannet av tynne, avflådde gresstorver; „och det år ju ej sannolikt at 
skeletten legat så grundt, att de kunnat rubbas ved denna procedur“ ?. Den 


u 


1 O. Almgren: „Kung Björns hög“. Stockholm 1905. 


? Smsts. s. 44. 


3 Smsts. s. 44. 

eneste mulige forklaring er derfor at vi her står overfor et menneskeoffer 
ved graven, og da et lårben var kløvd, tyder Almgren dette som et vidnesbyrd 
om rituell antropofagi i den yngre bronsealder. Grunnlaget for denne siste 
hypotesen er dog unektelig nokså spinkelt, og den har da heller ikke vunnet 
almindelig tilslutning blandt våre arkeologer”. 

Med sitt på én gang luksuriøse og barbarisk-primitve preg inntar 
Hågafundet en særstilling blandt nordiske graver fra yngre bronsealder. En 
må helt til kongegraven ved Seddin i Vest-Priegnitz i Mark Brandenburg 
for å finne et sidestykke. I en godt og vel 10 meter høi gravhaug fant 
man her en grav under en mektig stenkjerne. Kammeret var forsynt med 
siksakmaling som veggepryd og rummet et stort lerkar med en mindre, 
praktfull bronseurne oppi; i den lå de brente restene av en mann på 
30—40 år, mens et annet lerkar inneholdt levningene av en kvinne i noen 
og tyveårs alderen — „dronningen“ og et tredje asken av et yngre, 
kvinnelig individ, en bihustru eller kanskje snarere en tjenerinne?. I et så 
storstilet og likevel gammeldags miljø som i disse fyrstegravene optrer ikke 
likbrenningen andre steder i Norden, og på undtagelsestilfelle kan de almene 
trekk i en tidsalders gravskikker selvsagt ikke bygges op. Men selv de store 
i samfundet kunde ikke følge sitt eget hode på områder hvor skikk og bruk 
hadde foreskrevet faste og ubrytelige lover; den luksus som de kunde tillate 
sig ved jordferden, måtte holdes innenfor den rammen som de gamle fore- 
stillingsvaner og hevdvunnen livspraksis hadde trukket op. Heller ikke det 
mest egenartede trekk ved hele Hågafundet — den eiendommelige kombinasjon 
av likbrenning og forskriftene for legemsbegravelsen gjennemført uavkortet —— 
berettiger én til å tale om et virkelig motsetningsforhold til rådende skikk 
og bruk; eldre fund av brente ben i mannslange kister viser at en her 
snarere har å gjøre med en ellers ukjent konservatisme. Overalt ellers i 
Norden hadde man på denne tid for lenge siden opgitt de mannslange 
ekekistene som gjemme for benrestene efter likbålet. Det er betegnende at 
denne frigjørelse fra tradisjonens makt skjedde uhyre langsomt og skrittvis?, 
Stenkistene blev ikke med ett slag kassert; men de blev stadig mindre. 
I en overgangstid brukte man fremdeles avlange stenleier eller kister med 
dekksten; men de er betydelig kortere enn i eldre tid, to til fire fot lange, 


1 Smln. Ekholm i Studier II, s. 35, og A. W. Brøgger i „De forhistoriske Tider i Europa" 
Til 5 SER 

2 Ekholm: Studier II, s. 36 med anf. litt. Dessuten A. Kiekebusch: Das Königsgrab von 
Seddin. Führer zur Urgeschichte bd. V. 

3 Allerede av den grunn tør det være ganske misvisende med enkelte forskere å tale om 
en opdagelse av at de gamle gravkamrene nu var blitt overflødige. Det var naturligvis 
ikke fordi og når man „opdaget“ dette at de mannslange kistene kom av bruk. Selv 
folk på et betydelig lavere utviklingstrin enn våre forfedre i bronsealderen skulde vel 
kunne tiltros så pass sundt vett at de kunde gjøre denne opdagelsen i løpet av noen 
århundrer! Men her som så ofte ellers har hevdvunnen praksis hindret menneskene 


i å trekke konsekvensene av sin innsikt og sine opdagelser. 

med en bredde av en til to fot og en dybde av en halv til to fot!. Et 
eksempel på graver av denne art er trollkvinnens grav i Maglehøi ved 
Fredrikssund. Graven var lagt i en utdypning i den oprinnelige jordflaten; 
den bestod av fire sidestener og en dekksten som det var bredt et tykt 
lag med tang over, og derefter en stor dynge sten. Utenfor sidestenene 
stod en opstilling av mindre stener. Den firkantede kisten målte innvendig 
bare to fot i lengden, en og en kvart i bredden og en og to tredjedeler 
i dybden. Den var fullstendig jordfri, så innholdet lå helt synlig da dekk- 
stenen blev løftet av. Over en brolegning i bunnen lå det et tett lag med 
brente menneskeben og noen kullstykker av furu og ek fra likbålet. Over 
og under benene kunde en spore rester av tøiet som de hadde vært svøpt 
inn i, og dessuten forekom det også hist og her ovenpå benene små stykker 
lindebast, noe som også er iakttatt i andre graver?. Med sin ringe størrelse 
er kisten en utpreget brandgrav. Men den store haugen som dekket den, 
viser — likesom gravgodset — tilbake til eldre tid. Med et tverrmål av 
19—20 meter har Maglehøi hatt en betydelig høide, ved undersøkelsen 
enda godt og vel 4 meter, og denne størrelse synes haugen å ha hatt fra 
første ferd av. Til den samme typen som Maglehøigraven hører den i 
,Baunehøi" på Lyngby mark, Voldborg herred. Graven var hele 90 -too 
fot bred, 12—13 fot høi og omgitt av en stenkrets. Midt i haugen stod en 
avlang, stensatt kiste, som var gravd ned under den oprinnelige jordflaten; 
den var dannet av 6 sidestener og 1 stor dekksten, og i bunnen lå en 
annen stor, flat sten. Også her var alle åpninger mellem de store stenene 
så omhyggelig utfylt at det ikke hadde trengt jord inn i rummet. Graven 
var godt og vel 3 fot lang, noe over 2 fot bred og 1 fot dyp. Midt på 
bunnen av den lå en dynge brente ben uten innblanding av kull eller aske. 
Oppå dyngen lå en bronsedolk og ved kanten dv den en bøilenål på restene 
av det ulltøiet som oprinnelig hadde dekket det hele. Midt i dyngen lå det 
også en liten kniv. Alle sakene fra disse to kvinnegravene hørte til den 
senere del av den eldre bronsealder”. 

Med kister som disse var den første avgjørende tillempning til den 
nye gravskikk begynt. Veien var brutt for den forenkling som før elles 
senere måtte komme. Mot slutten av den eldre bronsealder er da brytningen 
mellem gammelt og nytt på det nærmeste utkjempet. Bare rent undtagelsesvis 
har man i den yngre bronsealder støtt på avlange, stensatte graver av den 
eldre typen, og disse tilhører alltid tidsrummets begynnelse*. Ellers er det 
nu regelen at det er benrestene alene som bestemmer størrelsen av den dødes 
bolig, og graven er blitt en beholder akkurat stor nok til å gjemme de 


=) 
brente ben. En liten firkantet kasse eller kiste satt op av I sten i hver 


! Vor Oldtid s. 322. 

2 Årb. f nord. Oldk. 1889, s. 317—340. Vor Oldtid, s. 322. Ligbrændingen i Danmark, 
s. 29 flg. 

3 Vor Oldtid, s. 322—323- 

1 Smsts. s. 364. 

side, I bunn- og 1 dekksten*, det er på denne tid alt som er igjen av den 
gamle boligtanken. Den vesle stenkisten er dog ikke alltid det eneste gjemme 
for restene av den døde. Undertiden er benene og asken først anbragt i en 
uthulet stokk, en tre- eller nevertine. Denne dobbelte benbeholder var 
regelen i brandgravene i Köpinge?”. Samtidig begynner en helt ny gravform 
å komme i bruk. Det er lerkarret eller urnen. Noen annen type utvikler 
sig ikke i den senere del av den yngre bronsealder. Urnen beholder man 
helt til tidsrummets slutning, men varierer dekkstenene omkring. Til å begynne 
med settes urnen inn i ett lite stensatt rum med en takhelle over. Også 
i dette tilfelle kan en tale om et dobbelt bengjemme. Det er altså ikke noen 
egentlig ny gravkonstruksjon som vi her har å gjøre med. Det er gammel 
tradisjon som lever videre under nye former, når man erstatter beholderne 
av tre med en urne av ler’. Det var vel i første rekke av rent praktiske 
grunner dette skjedde. Lerurnen var jo mere holdbar enn tretinen, og 
trengte derfor heller ikke den samme omhyggelige beskyttelse. I tidens løp 
blir da også stenkisten avløst av en mere tilfeldig formet stenklædning. 
Kantsteneneé kan f. eks. sitte i to høider; først har man pakket mindre stener 
omkring karets nedre del og derefter rundt halspartiet. Her har da sten- 
setningen tapt sin karakter av kiste*. 

Som et typisk eksempel på urnegraven kan en nevne den ene av de 
tre bronsealdergravene fra Bobølhaugen. Graven bestod av en liten stenkasse 
dannet av 11 flate og noe tilkløvede sidestener, mens en eneste sten ut- 
gjorde bunnen i graven. Kassen hadde en utvendig bredde av ca. 0.50 meter 
og var gcdt og vel 0.40 meter bred; den omsluttet et lerkar som var fylt 
med brente ben og lukket med et lerlokk. Mellem benene lå en liten rakekniv 
av bronse og en nipptang. De to andre urnene i haugen var ikke omgitt 
av noen stenkasse, men satt ned i muldet ut ompakning>. 

Urnegraven er utbredt over store deler av Europa. Også på norsk 
og svensk grunn optrer den hyppig. Olahaugen, på gården Støle i Sønd- 
hordland, var således opført over en stenkiste som målte 40 cm hver vei. 
På bunnhellen stod urnen med en forholdsvis liten mengde brente ben. 
Både urnen og kisten var ganske fri for jord; men på og under bunnhellen 
var det enkelte kullsmuler og ved kistens nordvestre hjørne en liten klatt 
kull på aurbunnen*%. Undertiden rummer ett og samme gravkammer flere 
lerkrukker. I Nærbø på Jæren stod det således hele fem kar med brente 
ben i et gravkammer, som var bygget av fire heller og hadde en lengde 
på 70 cm. Blandt benene blev det funnet en liten stangknapp av bronse; 


) Vor Oldtid, s. 365. 
C. Rydbeck: Undersökningar af bronsealdershögar i Köpinge, Fornvännen 1912, S. 93. 


Smin. også Folke Hansen i Fornvännen 1923, S. 232. 

Fornvännen 1923, S. 233. 

1 Smsts. 

5 Neergaard: Høie med mange Grave. Arb. f. nord. Oldk. 1910, s. 330—333- 
é Oldtiden III, s. 44—46. 

det var hele utstyret". Bare i de heldigste tilfelle har den skrøpelige sten- 
kisten motstått trykket fra sten- og jordmassene over den. Som oftest er 
kisten mere eller mindre ødelagt, og av lerkarret er da gjerne bare stykker 
igjen. Stundom har dette også vært det oprinnelige forhold. Man har nøid 
sig med å legge benrestene på lokket eller bunnen av en urne med en flat 
sten under, hvelve et annet stykke av et lerkar over og dekket det hele 
med en liten stenhaug”. Selv om det bare er en stenleggning som omgir 
urnen, hender det likevel at denne er ganske godt bevart. En av de mange 
brandgravene i bronsealderhaugen ved Rom by og Sogn utgjorde således 
en avrundet, firsidet stenpakning, orientert omtrent i nord—syd, og lagt av 
temmelig ensartede, omtrent 12—15 cm store sten. For den søndre enden 
var det anbragt en noget større, kantsatt sten, og ytterst var noen av 
stenene stillet på kant. Mellemrummene var fylt med strødde småsten, 3—5 
cm store, vel sortert og ensartede, mest av lys farve. Hele overflaten var 
jevn. Stenlegningen gjemte et enkelt lerkar, som stod oprett på en flat, 
tynn stenflage og var dekket med et lerlokk; over dette lå det igjen en flat 
rhombisi: sten, som delvis blev båret oppe av andre stener. Karet var så 
godt som helt, men så fortrykt at det var uråd å ta det op i hel tilstand, 
også fordi det viste sig at det bare var halvt fylt av brente ben?. Benrestene 
lå i karet, med en regelmessig avrundet overflate, så det var tydelig nok 
at dette var gjort med hånden. De brente benene utgjorde en tett og 
ganske jordfri masse. „Endnu paa dette Tidspunkt, ved Midten av den yngre 
Bronzealder, ca. 8—700 f. Kr., har man med Omhu samlet de brændte Ben 
sammen fra Baalet, renset dem, og nedlagt dem i det Lerkar, der skulde 
gemme dem*." 

Meget almindelig er det også at graven hverken har rummet kiste eller 
urne; restene fra likbålet har da ikke hatt annen beskyttelse enn noen 
småsten som er lagt ganske skjødesløst over benene. Av og til ser det 
endog ut til at man har nøid sig med å grave et hull i jorden og puttet 
knoklene i det; mulig er det dog at man i dette siste tilfelle har laget en 
liten beholder av tre, som det stundom er funnet rester av, eller benene 
har kanskje vært svøpt inn i et dyreskinn eller et klæde?. 

Hånd i hånd med den gradvise forenkling av graven går det en 
langsom forringelse av omhuen for de jordiske levninger av den døde. 
Dette må vel sies å være en naturlig og uundgåelig konsekvens av lik- 
brenningen, hvorledes man nu enn opfatter tankegrunnlaget for den nye 
gravskikken. Det er naturligvis ikke dermed sagt at omsorgen for den døde 
selv er svekket. Men interessen har fått mere uanselige former, fordi den 


I Finska fornminnesföreningens tidskrift bd. 34, 5.93. Beltz: Vorgeschichte von Mecklenburg, 
nevner endog eks. på 6 og 9. Smin. Götaelvområdets fornminnen, S. 273. 

2 Vor Oldtid, s. 365. 

1 Ligbrændingens Historie i Danmark, s. 46—47. 

4 Smsts. s. 49. 

5 Vor Oldtid, s. 365. 

koncentrerer sig om de fattige benrestene og beholderen som rummer dem. 
Undertiden blir urnen dekket med tang, eller en pakning av småsten omgir 
den på alle kanter. Oftere er benene viklet inn i tøi, som det nu og da er 
funnet rester av. Også i valget av gravkar kan det spores en viss omsorg. 
Undertiden er urnen spesielt laget for begravelsen. Slik må en ialfall opfatte 
den typen som forekommer hyppigst: krukkeformede kar med en snever 
åpning, som er lukket med et lokk forsynt med bred kant eller fals'. På 
nordisk grunn blev det dog aldri noen rituelt utformet skikk at gravurnen 
bare skulde brukes for den døde, slik som f. eks. tilfellet var med den 
italiske Villanova-urnen. Ofte røper de nordiske gravkarene ganske tydelig 
at de først har vært i profan bruk som de levendes eiendeler. Der er åpne 
kar med lokk av tilfeldig form, bunnen av et lerkar eller et tilpasset potteskår, 
kar i form av kanner og kopper, og endelig flate skåler. I alle disse tilfellene 
er det rimeligvis brukte matkar som har måttet gjøre tjeneste ved begra- 
velsen?. Særlig gjelder dette om de lave, vide skålene; de må ha vært 
upraktiske som bengjemmer, og har vel oprinnelig hørt hjemme blandt 
husgerådet. De er av utenlandsk type og gjerne gjort av bedre og 
tynnere gods enn de øvrige karene. Innvendig er de ofte forsynt med et 
tykt, sort belegg, kanskje en levning fra karets anvendelse i husholdningen? 
Når urnen er dekket av et lokk, er dette ofte kittet fast med harpiks”. Man 
har altså lagt vekt på å gjøre beholderen så tett som mulig. 

Som regel er det bare ett kar i graven. Men det hender at der finnes 
to; det ene har da sannsynligvis rummet gravgodset eller fødemidlene for 
den døde”. 

Urnene er meget forskjellige av form, arbeide og størrelse. Snart er 
de små, smukt formet, med bred, lav buk og høi, smal hals, snart store og 
rummelige. Der er urner som er inntil 70 em høie; men også rene miniatyr- 
kar forekommer. I en av bronsealdergravene i Köpinge blev det således 
funnet en 6 cm hei krukke, forsynt med ett øre og en liten fot. Graven 
bestod av en liten stenkiste, og ovenpå denne hadde man plasert krukken 
op ned. Man tør vel med O. Rydbeck gå ut fra at ,sparsamhets- och 
bekvåmlighetsskål förorsakat, att man, jåmte askan, i stenkistan nedlagt en 
kruka i miniatyr i st. f. en större sådan, hvari benresterna skulle legat“ 6, 
Som en mellemting mellem denne miniatyrurnen og de vanlige gravkarene, 
kan en betrakte et 16 cm høit lerkar som blev funnet i en annen av Köpinge- 
gravene. Den rummet en del av gravgodset og de brente benene, mens 
resten lå utenfor, så den bare ufullkomment opfylte sin funksjon”. 


1 Vor Oldtid, s. 365. 

2 Smsts. 

3 O., Rydbeck i Fornvännen 1912, S. 97. 
4 Smsts. Vor Oldtid, s. 368. 

5 Vor Oldtid, s 236S 

6 Fornvännen r912, s. 98. 

Smsts. 

De fleste av urnene er krukkeformet. Men der forekommer også av- 
lange, firkantede eller ovale lerkar med lokk, sikkert efterligninger av tre- 
beholderen for liket. Snart er de nøiaktig og symmetrisk laget, snart skakke 
og skjeve på alle kanter. Oftest er de tykkvegget og dannet av en grov, 
slett brent masse; men undertiden kan de være ganske tynnvegget og av 
meget fint, godt brent ler, så de er blitt sterke likevel. Farven veksler 
mellem lys gul og næsten sort. Ornamentering forekommer sjelden og spar- 
somt; som oftest innskrenker den sig til noen linjer som løper rundt 
halsen!. Kunstnerisk sett er derfor gravurnene av liten interesse. „Lerkarrene 
vare Hjemmearbeide i ringe Stof, der hverken saaledes som Metallerne 
indbød til kunstnerisk Behandling eller let kunde komme under Indflydelse 
udefra2.* Ennu mindre er det de har å fortelle om dødstroen. Selv om ikke 
hver enkelt urne har vært en nyttegjenstand for de levende, før de blev 
tatt i bruk for de døde, hører jo lerkaret først og fremst hjemme i de 
levendes verden og avspeiler livets behov. Anvendelsen som beholder for 
de brente ben er av sekundær oprinnelse og krevde ikke noen gjennem- 
gripende omdannelse av urnens form og størrelse. 

Bare om en enkelt mindre gruppe av gravkarene gjelder det at døds- 
troen på en avgjørende måte har bestemt dens form og utseende. Det er 
de såkalte husurner. De har fått dette navn, fordi de minner om og visstnok 
også skulde gjengi den samtidige hustypen. Den skikk å gi beholderen 
for de brente ben form av en hytte er velkjent fra mange egner av Europa. 
Den optrer omtrent samtidig — fra det re. årh. — i Italia og Skandinavia 
og brer sig fra Norden over Vestpommern og det mellemste Elbenområde 
og senere sydover til traktene syd for Halle og Østalpene?. De tyske 
husurnene skulde da være yngre enn de skandinaviske, en antagelse som 
også bekreftes av et par gottlandske eksemplarer; bronsesakene i dem viser 
nemlig at „dessa urnor nog äro ännu äldre, än man hittills antagit, då de 
höra till övergången mellan per. IV och V, kanske rentav slutet av per. V“ 4. 
Forholdene taler derfor mot Montelius’ opfatning, at denne gravskikken i 
Norden er lånt fra Italia. Det synes naturligere med F. Behn å se de 
germanske og italienske husurnene som selvstendige uttrykk for en almen- 
menneskelig tanke, forestillingen om graven som den dødes hus. Tanken 
avspeiler sig ikke bare leilighetsvis og famlende i konstruksjonen av grav- 
urnene; den er tvertom så konsekvent gjennemført at det kan sies å råde 
den mest intime samsvarighet mellem bolig og husurne i former og typer. 
Husurnene er derfor ,kulturgeschichtliche Dokumente allerersten Ranges, 
denn sie vermitteln uns ein sicheres Bild von der åusseren Erscheinung 


I Vor Oldtid, s. 366. 

2 S, Müller: Oldtidens Kunst i Danmark IL. Bronzealderen, s. 35- 

3 G, Wilke: Die Religion der Indogermanen in archäologischer Beleuchtung. Mannus- 
bibliothek no. 31, 5. 61. 

4 H. Hansson: Gottlands Bronsålder, s. 60. 

5 O. Montelius: Minnen från vår Forntid, 1415—18, teksten. 

der vorgeschichtlichen Hausbauten"". Den store form- og typerikdom som 
de rummer, utelukker enhver hypotese om en fellesgermansk hustype i 
bronsealderen. Forskjellige typer har vært i bruk — Behn stiller op følgende 
skjema: 1. Die Frdkuppelhiitte (Wohngrubenbau). 2. Die Zelthitte (Dachhaus). 
3. Die Rundjurte. 4. Das Rechteckhaus. 5. Das Pfahlhaus — og alle disse 
typene har tjent som forbilleder for husurnene. 

På nordisk grunn er husurnene kjent fra Danmark og Sverige. De er 
ikke mange, men rummer flere karakteristiske detaljer. Et jysk gravkar fra 
Bramminge, Ribe amt, var således forsynt med en stor, firkantet åpning, 
lukket med en plate med en fals — en tro kopi av husdøren>?. Karets 
øverste del er en tydelig gjengivelse av rundjurten*. Veggene helder sterkt 
innover, et trekk Behn opfatter som en , Wiedergabe der wirklichen Stellung 


der Wandpfosten, die so erfolgreicher dem Drucke des Daches zu wider- 
u5 


stehen vermöchten, als bei völlig senkrechten Aufstellung” *. De skråttliggende 
spær er gjengitt ved linjer. Et særskilt parti utgjør selve midten eller toppen 
av taket, idet det er angitt ved en innrisset cirkel. Dette parti kunde sann- 
synligvis løftes eller skyves til side for å gi plass for røken%. En annen 
jydsk husurne — fra Tollestrup i Viborg amt — har øiensynlig hatt telt- 
hytten til modell”. Selve døren mangler her; men den ene veggen er forsynt 
med en enkel, firkantet døråpning uten lister?*. Ingen av de jyske husurnene 
har merker efter at døren var fast anbragt og innrettet til å dreie. Men 
S. Miller holder det for lite sannsynlig at den blev løftet helt av, når den 
skulde åpnes. Den har visstnok gått i tapper og ikke på hengsler, som først 
treffes ved oldsaker fra den eldste jernalder*. 

Det er ikke bare formen og døråpningen som røper husurnens slekt- 
skap med boligen. Enkelte av de jyske lerkarene har også hatt et utvendig 
kalkbelegg, som det undertiden er bevart rester av. Dette er et trekk som 
ikke kjennes fra andre urner fra bronsealderen; det må — hevder S. Müller — 
sikkert stå i forbindelse med at disse lerkarene skulde forestille hus. Og når 
det på ett av karene er funnet rester av en rødbrun farve, trekker han 
derav den slutning at husene har vært malt på samme måte". 

En av de interessanteste av de nordiske husurnene er et skånsk gravkar 
fra Store Hammar ved Skanör". Når en ser bort fra selve materialet, er 
det her ingenting som minner om karet. „Jede Einzelheit ist für das Hausbild 


! Friedrich Behn: Hausurnen. Vorgeschichtliche Forschungen I, 1, Berlin 1924, 5. 6 
Behn, s. 7. 

a S. Müller i Arb. for nord. Oldk. 1907, S. 109—110. 

4 Behn, s. 49. 

5 Smsts. 

6 Arb. for nord. Oldk. 1907, s. 110. 

Behn, s. 49. 

å Arb. for nord. Oldk. 1907, 5. I 11. 

9 Smsts. 

Smsts. s. IIL- TIZ 


O. Montelius: Minnen från vår Forntid, nr. 1415 og s. 60. 

auszudeuten. Die Urne ist bis ins kleinste mit einer liebevollen Sorgfalt 
ausgeführt, die uns die willkommensten Aufschlisse über das vorgeschicht- 
liche Hausbauwesen eröffnet und die wir bei so vielen anderen Exemplaren 
leider vermissen!.“ Urnen har form av en oval og er nede ved foten 
forsynt med en omløpende sokkel. Denne detalj går igjen ved næsten alle 
de italiske husurnene, men mangler helt ved de germanske’. Den er, mener 
Behn, ,die Wiedergabe eines wirklichen Sockels aus Steinen oder Rasen- 
sticken, der den Fuß der Wandpfosten gegen eindringendes Wasser sichern 
soll ?, Veggene stiger loddrett op og er oventil skarpt og tydelig avgrenset 
mot taket. Døråpning mangler; men dørene er antydet ved en stor sort 
firkant på hver langside. Men det interessanteste ved denne husurnen er 
bemalingen, som tydelig fremhever hovedtrekkene i konstruksjonen. Rundt 
hele karet er nemlig veggene prydet med jevnstore mørke felter, adskilt 
ved hvite striper; de synes å antyde ,omvåxlingen mellan stolpar och ler- 
klinade fyllningar"*. På lignende måte må en opfatte de mørke stripene på 
taket; de gjengir øiensynlig takkonstruksjonen, hvad enten man med Behn 
opfatter dem som grenene og stokkene som skulde beskytte halmtaket mot 
stormens herjinger, eller med Bengt Thordemann betrakter dem som de 
,konsentriskt lagda sparrar, som i hörnen förbundos med smårre, snett 
placerade, förmodligen böjda grenar" g 

Også de andre husurnene som er kjent fra Sverige", synes å ha hatt 
sitt forbillede i den samme boligtypen. „Nur eine einzige Hausform kommt 
vor, die Rundjurte mit senkrechter Wand, kegelförmigem Dache und Rauch- 
klappe auf der Spitze** En smuk bekreftelse på denne antagelsen oplevde 
man da det i 1905 blev funnet rester av en bronsealderhytte ved Boda i 
Uppland. Hustuften bestod av en oval grunnmur dannet av sammenlagte 
stener med en åpning midt på den ene langsiden, trekk som gjenfinnes på 
husurnen fra Store Hammar’. På grunn av jordbunnens beskaffenhet fantes 
der ikke spor efter stolpehuller. Men hytten var opført av lerklining, som med 
sikkerhet forutsetter den samme stolpekonstruksjon som ved Hammar-urnen ". 

Også utenfor Norden har utgravninger av boligrester fastslått at hus- 
urnen er en bevisst efterligning av de levendes bolig. Vanskeligere turde 
det være å avgjøre om forbilledet er å søke i den samtidige hustypen eller 
i en eldre form for boligen. Spørsmålet er blitt inngående behandlet av 
Fr. Behn, og det er ganske bestemte resultater han mener å ha kommet 


1 Behn, s. 53. 

Smsts. 

Smsts. 

1 O. Almgren: En uppländsk bronsåldershytta. Fornvännen 1912, 5. 142. Smiln. Behn, s. 54. 
5 Behn, s. 54. 

6 Fornhistoriska hustyper i Norden. Rig, bd. 3, 1929, 5. 88. 

7 Montelius: Minnen, nr. 1416—1417- 

8 Behn, 5. 55. 

9 Fornvännen 1912, $. 142. 

10 Fornvännen 1912, S. 142. Rig 1920, S. 88. 

til. Med eftertrykk avviser han den mulighet, at husurnen avspeiler et eldre, 
forlatt trin i boligens historie. „Wir glauben jede Spur archaisierender Züge 
im Gedankenkreis der Hausurnen ablehnen zu sollen und sehen in ihnen 
die unschåtzbaren Zeugen für das gleichzeitige Wohnhaus jener Zeiten!“ 
Derimot kan det ikke være tvil om at husurnen representerer et eldre 
stadium i dødstroen enn de vanlige gravurnene; gravens urform er jo de 
levendes bolig. Det vilde derfor gi en tiltalende samsvarighet mellem den 
religionshistoriske og kronologiske sammenheng, om én kunde gå ut fra at 
husurnen også er en eldre gravform, som senere blev avløst av gravkaret. 
Men en slik opfatning lar sig ikke lett forlike med den kjennsgjerning at 
husurnene er alt for få til å kunne representere den herskende gravskikk på 
noe tidspunkt av utviklingen. „In keinem Lande", skriver Fr. Behn, „ist 
der Hausgedanke so allgemein gewesen, daß jeder Tote seine Hausurne 
erhielt, in Ventulonia bargen von 800 Gråbern nur 40 eine Hausurne, in 
den deutschen Steinkistenfeldern beträgt die Höchstzahl nur fünf, auch in 
Dernowo war nicht jedes Grab ein Hausurnengrab, wenn das Verhältnis 
hier auch höher ist als anderswo?" Denne innvending mister dog sin 
berettigelse hvis en med Schumann turde gå ut fra at en større del av 
husmodellene for de døde var laget av tre eller andre forgjengelige emner. 
„Genetisch werden solche Hausurnen ja geradezu gefordert, denn es ist 
doch ohne Zweifel das nåchstliegende, das Grabhaus aus den Baustoffen 
des Originalhauses zu formen, und die tönernen Hausurnen sind dann bereits 
der weitere Schritt, den die Verbindung der Aschenurne mit dem Haus- 
modell veranlafat hat.“ 


Både husurnene og de vanlige gravkarene var først og fremst beholdere 
for de brente ben. Det ligger i sakens natur at knokler og aske har langt 
mindre å fortelle om den døde enn det ubrente lik. Dertil kommer at 
benrestene hittil bare i liten utsrekning er blitt undersøkt nøiere. I Danmark, 
hvor hovedmassen av fundene er gjort, har man først i den seneste tid 
sørget for å få sendt inn til Museet de brente ben fra de mange lerkar 
som er funnet ved tilfeldige utgravninger”. Man har gjort den iakttagelsen 
at jo eldre graven er, desto mindre forbrent er knoklene. Gjennemgående 
har de vært så sterkt utsatt for ilden at de er sprukket i mange stykker. 
Ofte er benstumpene så små at en kunde tro knoklene var blitt slått itu; 
men forsøk har godtgjort at det er selve brenselsprosessen som har hatt 
denne virkning‘. Det er regelen at bronsealderens graver ikke inneholder 


Behn sne: 

Smsts. s. 119. 

3 Smsts. s. T19. 

4 H. Kjær i ,Ligbrændingens Historie i Danmark“, s. 58. 
Fornvännen 1912, S. 10I. 


6 Mannus, bd. r1—12 (1950), s. 77- 

andre rester fra likbålet enn benene alene. „Det er øiensynlig blevet om- 
hyggelig undgaaet at medtage andet fra Baaltomten end just Benene af den 
Afdøde, og kun yderst sjælden er der, sikkert af en Feiltagelse, indblandet 
enkelte Smaasten og smaa Kulstykker'." Det var ikke bare her i Norden 
at man omhyggelig undgikk å blande sammen ben og bålmørje. Den samme 
fremgangsmåten er også overalt ellers knyttet til likbrenningens første optreden. 

Når benene var samlet og renset, blev de lagt i urnen. Nedleggingen 
synes i regelen å ha skjedd uten noen fast plan. Men undertiden har man 
kunnet iaktta en bestemt gruppering av benene. De større lemmer og 
knokler ligger underst, hodeskallen øverst og i midten restene av hals og 
bryst. Man har heri villet se et forsøk på å gjengi kroppens opbygning”. 
I så fall skulde denne fremgangsmåten danne en interessant arkeologisk 
parallell til en forestilling som er velkjent og overordentlig utbredt i folketro 
og folkediktning: at den døde kan vekkes til live igjen, når benene samles 
og legges i den rette orden. 

Sammen med benene blev også gravgodset lagt ned i urnen. Dette 
har undertiden fått plass på bunnen av karet, stundom midt i benmassen*. 
Men regelen er den at gravgodset ligger øverst, ofte dekket av sand helt 
op til randen 5. 

Fund av oldsaker fra den yngre bronsealder er overordentlig tallrike. 
S. Miller uttaler at „mange af denne Periodes Oldsaker foreligge i langt 
betydeligere Antal end nogen anden Art af Sager fra Nordens Oldtid“ 6, 
En skulde således tro at gravfundene måtte kunne sette en i stand til å gi 
et ganske fyldig billede av gravskikkene i den yngre bronsealder. Men for- 
holdet er tvertom det, at det er meget vanskelig å trenge dypere inn i dette 
område av tidens kulturliv. S. Müller fremhever — og med rette — at dette 
ene og alene beror på at likbrenningen nu er den herskende gravform. 
„Der mangler da først ganske den Støtte til Bestemmelsen af Sagerne, som 
haves, når de optages ved det ubrændte Lig, hvis Kjøn kan angives, og 
paa deres rette Plads ved Hals, Haandled eller Klædning. Fremdeles — og 
dette er Hovedsagen — aftager Gravgodset baade i indre Værd og i Fylde 
med den overhaandtagende Ligbrænding, og hermed svækkes følelig det 
Materiale, hvoraf Kundskab skulde øses”." 

Både i kvalitet og kvantitet varierer gravgodset sterkt. En og annen 
gang har den døde fått med sig et forholdsvis rikt utvalg av bruksting 


1 Vor Oldtid, s. 367. 

2 Hans Hahne: Totenehre im alten Norden, s. 73. R. Stampfuß : Das germanische Hugel- 
gråberfeld Diersfordt (Führer zur Urgeschichte, bd. 2) s. 20. 

3 Bolte-Polivka: Anmerkungen zu den Kinder- und Hausmärchen der Brüder Grimm I, 
5. 422—423. 

1 Vor Oldtid, s. 368. 

5 Fornvännen 1912, S. 98. 

é Vor Oldtid, s. 370. 

1 Vor Oldtid, s. 370. 

og smykker; men langt oftere har han måttet nøie sig med en enkelt liten 
gjenstand. Hvor vekslende forholdene kan være, vil en få et levende inntrykk 
av, når en sammenligner inventaret fra de forskjellige gravene i Köpinge- 
haugene. Grav 3 i haug X inneholdt således bare en to cm lang bete av 
en tynn, vridd bronsesten, mens grav 6 i haug I rummet en knapp, en 
kniv og en syl. I grav 9, haug I var en liten syl hele dødsutstyret, mens 
den døde i grav 7, baug VIII, hadde fått med sig en dolk, to rakekniver, 
to pilespisser, en pinsett, en knapp og en syl!. Den ene av de fire grav- 
haugene ved Kvarnby utenfor Malmö rummet fire sel:undærgraver i toppen 
av haugen. Grav 1 bestod av en liten kiste bygget av kantstillede stener; 
i bunnen lå de brente benene og et knivblad av bronse. Litt fyldigere var 
inventaret i grav 2: en nål med profilert hode, en pilespiss, en rakekniv 
og en dobbeltknapp. Enda bedre var utstyret i grav 3 og 4; ved siden av 
de vanlige småsakene hadde den døde her fått med sig en dolk; dette 
utstyret er i det hele typisk for de eldre brandgravene?. Stort sett Synes 
det å være en almindelig regel at gravgodset tiltar i rikdom, jo dypere 
ned én kommer i haugen; de yngre brandgravene er med andre ord 
gjennemgående fattigere enn de eldre. Og mellem disse to grupper "an 
forskjellen være ganske stor. Nu og da har man funnet kostbare gullsaker 

en armring, en nål eller en nipptang — i graver med brente ben’, og 
I flere tilfelle har et enkelt fund inneholdt en hel rekke gjenstander. Således 
blev det i en urnegrav ved Snedsted i Thisted amt tatt op et miniatyrsverd, 
en rakekniv, en nipptang, en syl, en nål med hode, tre runde knapper og 
en stangknapp og to beslag til et skaft, alt av bronse. Et lerkar med brente 
ben, som stod omgitt av stener dypt i en haug ved Strærup på Fyen, 
inneholdt en bred armring cg en vakker nål med hode av gull, dessuten 
en rakekniv, en stor kniv med skaft, en stangknapp og en liten ring av 
bronse, og endelig et stykke rav. S. Miller henfører begge disse fundene 
til mannsgraver*. Fra en kvinnegrav stammer et fund ved Ydby, Thisted 
amt; det inneholdt en halsring, to armringer, to fingerringer, en stangknapp 
og en liten ring, alt av bronse og lagt ned i en urne, Det er da — som 
H. Kjær fremholder — ,et fremtrædende og meget tiltalende Træk, at 
Ændringen af Gravskik ingenlunde altid førte til ringere Gravudstyrelse**, 
Som et talende eksempel nevner han et fund fra Vestre Skerminge, Svend- 
borg amt. Graven var anlagt ganske simpelt av småsten i overdelen av 
haugen. Men utstyret var rikelig: to bronsesverd, to knapper med gullbelegg, 
en nipptang av massivt gull, en gullbelagt rakekniv med futteral av tre, og 
endelig et bronsekar som det bare var fragmenter igjen av. ,Fundet er 


1 Fornvännen 1912, s. 98 flg. 

2 Finska Fornminnesföreningens Tidskrift, bd. XXVI, s. 79 flg. 
3 Vor Oldtid, s. 371. 

+ Smsts. 

5 Vor Oldtid, s. 371. 

ë Ligbrændingens Historie i Danmark, s. 28. 

paa sin Vis et Overgangsfund. Henlæggelsen av Sværdet er efter ældre 
Tids Brug, men Toilettesagerne viser frem mod Bronzealdergravskikken i 
senere Tid. Det fortjener i denne Sammenhæng ogsaa at nævnes, at selv 
paa et Tidspunkt, da Skikkene viser den fortsatte Afslappelse, hænder det, 
at de ledsagende Genstande vælges af udsøgt Art!“ 

Men langt almindeligere er det at graver fra den yngre bronsealder 
enten slett ikke inneholder oldsaker eller bare et enkelt eller ganske få 
stykker. Toalettsakene, den mest personlige del av den dødes eiendeler, er de 
gjenstandene som sist går av bruk som gravutstyr. Undertiden rummer 
urnen et virkelig fyldig sett av tidens toalettsaker — rakekniv, tatovernål 
og nipptang; men ofte blir utstyret bare antydet ved et tilfeldig bronse- 
stykke? I siste tilfelle nærmer vi oss det siste trin i utviklingen: de brente 
ben uten noe som helst gravgods. Denne gradvise forenkling av utstyret 
for den døde efter likbrenningens innførelse kan en stundom følge i ett og 
samme gravfelt. På gravplassen ved Svarte fisklåge på grensen mellem 
Ljunits og Herrestad herreder vår således gravgodset i de små stenkistene 
rikere enn i urnene; gjenstandene i de stensatte karene var som regel hele, 
mens forholdet var det motsatte i de små urnene, med et fåtall brente ben 


og uten noen egentlig stenpakning?. Hvor gravgodset helt mangler — og 
det er gjerne tilfelle i den siste perioden av bronsealderen — er det ofte 


uråd å avgjøre om graven hører til slutten av bronsealderen eller begynnelsen 
av jernalderen‘. 

Med likbrenningens seir blir det somæregel også vanskeligere å skjelne 
mellem manns- og kvinnegraver. Skjeletter mangler jo helt, og den veiledning 
som en har i gjenstandenes art og sammensetning, strekker ikke alltid til. 
Når gravgodset omfatter et sverd eller en dolk sammen med rakekniv, 
nipptang eller syl, tør en vel trygt gå ut fra at det har tilhørt en mann. 
Med samme sikkerhet kan saker som smykkeringer til hals eller arm, ringpar, 
kniv, nål og knapper opfattes som kvinnelig utstyr. Av de gravene som 
en har kunnet bestemme på denne måten, har de fleste hørt til mannlige 
individer; de sikre kvinnegraver er påfallende få; man har regnet ut at 
forholdet er som rs å 20 til 3 å 4% Dermed er det dog ikke uten videre 
gitt at kvinnegravene har vært så meget ferre. Meget tyder på at disse 
siste er blitt mere stedmoderlig behandlet enn mannsgravene, det ligger da 
nær å tro at kvinnegravene er i flertall blanet de mange fattigere og ikke 
definerbare likgjemmer med brente ben”. 

Undertiden har man iakttatt dobbeltutstyr I graven, to rakekniver, to 
nipptenger, to syler, et miniatyrsverd ved siden av det virkelige sverdet 


Smöts. s. 29. 

2 Smsts. s. 49. Vor Oldtid, s. 371- 
3 Fornvännen 1923, 5. 239- 

å Fornvännen 1912, S. IOI. 

5 Vor Oldtid, 5. 373. 

6 Fornvännen 1912, 5. 98. 

o. lign. En slik dobbelthet i gravgodset, er ukjent for den eldre tids ved- 
kommende, og Sophus Miller er derfor tilbøielig til å opfatte den som et 
vidnesbyrd om at man ikke lenger betraktet gravgodset som et virkelig 
utstyr for det annet liv". Men det kan også tenkes at graver hvor en og 
samme gjenstand optrer i to eksemplarer, i virkeligheten har rummet to 
lik?. At dette ikke uten videre kan konstateres, er der jo intet merkelig i 
efter likbrenningens seier, da det bare var asken og benrestene som blev 
igjen av den døde. Under særlig heldige omstendigheter har da også ut- 
gravningene en og annen gang blottlagt fund av brandgraver som vanskelig 
kan tydes anderledes enn som dobbeltbegravelse. Blandt de yngre brand- 
gravene i bronsealderhaugen i Rom by og sogn rummet et av anleggene 
to lerkar. Det ene stod omsatt med runde småsten og var vel vedlikeholdt. 
Også innholdet var urørt, takket være et dekkende falslokk og en omhyggelig 
tetning av harpiksmasse mellem karet og lokket. Merkelig nok var urnen 
bare halvfylt med brente ben, og oppå dem lå en tatovernål med treskaftet 
delvis bevart. Det andre mindre lerkaret stod ved siden av og var også 
bare halvfylt; en flat, ganske smal og tynn bronsestump var det eneste 
gravgodset i denne urnen. Da det store lerkaret uten vanskelighet kunde 
ha rummet benrestene fra begge urnene, ligger det nær å tro at det her 
ikke har vært én, men to personer som efter likbrenningen har funnet plass 
i samme grav’. Men i så tilfelle må en vel forutsette en samtidig jordfestelse 
av to individer som har tilhørt samme familie; fremmede personer vilde det 
jo være urimelig å gi plass for i samme gravrum. „Antingen har det varit 
man och hustru, hustru och barn, två barn, en hel familj el. dyl.*." I ett 
sikkert tilfelle av dobbeltbegravelse må da også forholdet opfattes på denne 
måten. En mannslang gravkiste i en haug ved Snabhede under Øster 
Brønderslev by i Vendsyssel inneholdt to tydelig adskilte hauger av brente 
ben. Både benrestene, som straks blev sakkyndig undersøkt, og utstyret 
pekte i retning av at det her var en mann og en kvinne som var blitt 
jordfestet side om side. I begge benhaugene blev der funnet lammeknokler, 
en omstendighet som tyder på at begravelsene har skjedd samtidig >. Men 
kan disse samtidige begravelser i én og samme familie uten undtagelse 
skyldes samtidige dødsfall? Det vilde være et merkelig spill av tilfellet om 
dette alltid var sammenhengen. Dobbeltbegravelser er jo ikke noe isolert 
og enestående fenomen. Man kan med sikkerhet følge dem fra slutten av 
dyssetiden frem gjennem den senere del av den yngre stenalder og inn 
i bronsealderen’. Kan begge de gravlagte individer i så mange tilfelle ha 
fått en naturlig død? Er det ikke langt rimeligere å tenke sig at hustruen 


1 Vor Oldtid, s. 373. 

Smin. Fornvännen 1912, s. 99— 100. 

° Ligbrændingens Historie i Danmark, s. 45— 46. 
t Fornvännen 1913, s. 238. 

> Ligbrændingens Historie i Danmark. s. 51—54- 


% Fornvännen 1923, S. 237- 

har måttet følge sin mann i graven, eller barnet sin mor? Dette spørsmålet 
som dobbeltbegravelsen reiser, er blitt aktuelt på nytt efter undersøkelsen 
av Egtvedgraven med det overraskende fund av brente barneknokler ved 
føttene til det ubrente kvinnelik. Til denne motsetning i selve gravskikken 
kommer her også en forskjell i utstyret. Den voksne kvinnen er blitt forsynt 
med smykker i øret, om håndledd og ved midjen. Men barnet har man 
behandlet så pietetsløst som vel mulig. Man har lagt det helt nede ved 
skinnebenet til den voksne, ikke — som en kunde vente — ved brystet 
eller i fanget på henne. Ingenting har den lille fått med sig i graven, og 
da man opdaget at noen av knoklene ikke var kommet med i klædet, puttet 
man dem uten videre inn i spånesken til den unge kvinnen". At den brente 
har vært et barn, kan ikke forklare den skjødesløse behandling det har fått; 
for også i barnegraver finner man tydelige utslag av omhu for den døde. 
Forklaringen må være den, at den små har ,staaet i tjenende Forhold til 
Kvinden, har været hendes Tjenerinde eller har skullet opdrages til at blive 
det“? At det ikke har vært hennes eget barn, viser også knokkelrestene; 
på grunnlag av dem har man anslått kvinnens alder til 18—23 år, barnets 
til 8—93. Naturligvis er det ikke — som Th. Thomsen fremhever -— absolutt 
utelukket at herskerinne og trælkvinne kan ha dødd samtidig av en smittsom 
sykdom. Men med rette finner han den tanken mere nærliggende „at Barnet 
er givet Kvinden med i Graven, for at det ogsaa efter Døden kunde opfylde 
sin Bestemmelse, ligge ved hendes Fødder og frembære Drikken for hende, 
naar hun ønskede det — at Barnet altsaaser at betragte som et Dødsoffer 
til hendes Ære“ +. 

Det svenske Håga- og det danske Fgtved-fundet kan da på en måte 
sies å supplere hverandre. Mens menneskeofringen i det første tilfellet har 
karakteren av en øieblikkelig handling som ledd i ceremoniene ved begra- 
velsen, er barnet i Egtvedgraven ofret for å stilles til den dødes fortsatte 
rådighet i den annen verden. Således forklares det at levningene av de 
ofrede i „kong Björns“ haug er funnet spredt omkring i gravhaugen, mens 
restene av barneliket i Egtved er lagt ned i kisten selv som dødsfølge for 
den unge kvinnen. Opfattet på denne måten inntar Håga-fundet en sær- 
stilling; det er visstnok uten sidestykke i nordisk bronsealder at man har 
ofret mennesker til den døde uten å begrave dem sammen med ham. 
Menneskeofring med følgende dobbeltbegravelse — som Egtvedfundet er et 
vidnesbyrd om — mener man derimot å ha funnet flere eksempler på. I 
noen graver fra eldre jernalder ved Hasle på Bornholm var således skjelett- 
grav og brandplett dekket av samme stenlegging. Knut Stjerna slutter derav 
at det her er tale om ,en begrafning af tvenne åttemedlemmar af hvilke 
den ena frivilligt eller ofrivilligt följt sin herre i grafven*>. Tydningen er 

1 Th. Thomsen: Egekistefundet fra Egtved. Nordiske Fortidsminder II, h. 4, s. 197. 
? Smsts. 
7 Smsts. 


+ Smsts. 
5 Antikvarisk Tidskrift för Sverige, bd. 18, s. 120. 

dog usikker; det er jo ikke her som ved Egtved absolutt nødvendig å anta 
en samtidig begravelse", Den samme innvending rammer Hans Hildebrands 
opfatning av fundforholdene ved en skånsk grav fra den yngre bronsealder. 
Graven bestod av en stensatt kiste og inneholdt to skjeletter, hver med en 
bronsekniv. Den ene var gravlagt senere og uten omhu. Umiddelbart ved 
de ubrente ben lå der stumper av brente. Ved gravens fotende fant man 
dessuten på fire steder en hop ubrente ben, som syntes å ha tilhørt personer 
som var satt inn i sittende stilling ved veggen. ,Tilhörde vål dessa ben 
trälar som ännu i dödskammaren sutto uppvaktande kring sin herres fötter?“ 
spør forfatteren”. 


Det var reglen i den yngre bronsealder at gravgodset ikke kom med 
på likbålet; først efterat de brente ben var samlet op på bålplassen, blev 
utsyret for den døde lagt ned i graven ovenpå knoklene og asken. Der 
kjennes nok eksempler på at sakene har vært utsatt for ild; men disse er 
ganske få og hører alle til periodens slutning’. I et enkelt tilfelle har man 
endog gått så vidt at man har brent den døde i drakten hans, men ikke 
de gullbelagte knappene som hørte med til klærne*. Kravet om en tilintet- 
gjørelse i ild har altså ikke omfattet utstyret for den døde. Forestillingen 
om at gjenstanden måtte ødelegges, drepes så å si, før den døde kunde 
gjøre bruk av dem — har da vært fremmed for bronsealderen. 

Sammenlignet med den eldre bronsealder gir gravgodset efter lik- 
brenningens innførelse gjennemgående et fattigslig inntrykk. Alt i den eldre 
bronsealder var utstyret langt fra fullstendig; allerede dengang hadde man 
ølensynlig opgitt å tilfredsstille den dødes materielle behov i alle retninger. 
I den yngre bronsealder er tallet på de nødvendighetsartikler som mangler 
i gravene, blitt meget større. Toalettgjenstandene og smykkene dominerer 
nu helt; ikke bare kvinnene, men også mennene forsynes først og fremst 
med saker til legemets pryd og pleie. Gjenstandene er blitt færre — og 
fremfor alt — mindre enn tidligere. Dette behøver ikke være noen direkte 
eller bevisst konsekvens av nye forestillinger om den døde. Sakene skulde 
få plass i det lille gravrummet eller i urnen, og det var vel en selvfølgelig 
forutsetning at de måtte være i umiddelbar forbindelse med levningene av 
den døde; slik ligger de også næsten uten undtagelse*. Bare ganske få 
sverd er da lagt ned ved siden av urnen, og de er alle fra likbrenningens 
første tid, fra slutningen av den eldre bronsealder> Skulde de større 
gjenstandene få plass i selve likgjemmet, måtte de bøies sammen, og virkelig 
har man også av og til funnet et sammenbøiet sverd eller en lang, 


1 Innvendingen er Thomsens, s. 198. 

2 Ant. tidskr. bd. 3, s. 37- 

3 Vor Oldtid, s. 374. Smin. Reallexicon der Vorgeschichte, bd. 7, S. 27. 
14 Vor Oldtid, s. 375- 


5 Smsts. 

sammenrullet nål". Men oftere har man tydd til en annen utvei og forsynt 
den døde med en kortere efterligning av de våben som han brukte i levende 
live. I løpet av den yngre bronsealder blir denne fremgangsmåten så 
almindelig at gravene næsten utelukkende inneholder miniatyrsverd eller 
symbolske sverd, mens de tilsvarende virkelige våben er funnet i mark og 
mose?. Hvorledes denne praksis har utviklet sig, er det anledning til å 
følge skritt for skritt; gravfundene rummer alle overganger mellem lengere 
efterligninger av sverdet og ganske små våben med en klinge på bare to 
centimeters lengde’. I motsetning til den tilsvarende praksis i stenalderen 
er det i bronsealderen som regel bare sverdene som foreligger i miniatyr. 
Dette tyder på at det er plasshensynet som har vært det avgjørende. Men 
helt tilfredsstiller ikke denne forklaring, hvis 'en da overhodet vil se noe 
mere enn en ren pietets- eller vanehandling i nedleggelsen av gravgods 
i brandgravene. O. Montelius tyr i denne forbindelse til sjeletroen og tenker 
sig at ,svårdets sjål skulle följa den dödes sjål till den andra vårlden, om 
blott en avbildning av detta vapen nedlades i graven" *. Men denne tydning 
er for kunstig til å virke overbevisende. Langt rimeligere er det å anta 
at primitiv likhetsmagi har spillet inn; under en slik forutsetning blir der 
mening i den praksis å erstatte originalen med en kopi i forminsket måle- 
stokk. Man har da også leilighetsvis funnet andre ubrukelige gjenstander 
enn sverd i graver fra den yngre bronsealder. I en av brandgravene ved 
Svarte fisklåige — fra den femte perioden — lå det en fiskekrok oppå 
de brente benene. Den var forsynt med runde ornamenter, manglet hull, 
var klosset formet og laget av et skjørt benstykke, som ikke vilde kunne 
tåle noen større påkjenning. Det ligger da fristende nær med Folke Hansen 
å opfatte den som en symbolsk gjenstand. ,Ornamentens antal nio å vardera 
sidan, bestyrkar den framkastade teorien. Har man kanske med detta magiska 
tal velat framlocka eller tiltvinga åt den döde i det tillkommande livet en 
god fiskelycka?*> 


Når opsamlingen var ferdig, og ben og gravgods hadde fått plass i 
urnen, blev denne båret til graven. Ofte var karet forsynt med ører til 
bærebånd eller med fremspringende knopper som håndtak. S. Miller mener 
derfor at det som regel har vært en lengere avstand mellem likbålet og 
gravhaugen*. Det er i hvert fall intet som tyder på at man her i Norden 
har brent liket i selve graven. Men hos andre germanske folk — likesom 
hos grekerne og romerne — var denne fremgangsmåten ikke ukjent. I det 
forhistoriske Hellas blev likbrenningen ofte utført nede i graven. Legemet 


1 Vor Oldtid, s- 375- 

2 Smsts. s. 376. Vår Forntid, S. 142. 
3 Vor Oldtid, s. 376. 

+ Vår Førntid, s. 142. 

5 Fornvännen 1923, 5. 241. 

6 Vor Oldtid, s. 368. 

blev da senket i jorden, hvor brenslet allerede var anbragt; bålet blev 
tendt, og når ilden hadde fortært liket, kastet man graven til, og haugen 
blev reist over den. Flere av disse greske brandgravene er funnet". I Rom 
har utgravningene godtgjort at byen i forhistorisk tid hadde sitt ustrinum 
publicum?. Men ofte har de italiske gravene også gjort tjeneste som bål- 
plass’. Man grov da en fordypning på ca. 1 meter, reiste vedstablen nede 
på bunnen og brente liket”. Gravdimensjonene og kullagets bredde likesom 
de greske vasebilledene viser at den døde for det meste inntok en sittende 
stilling på bålet; men undertiden blev liket også brent stående, som i en 
zylindrisk snorkeramisk sjaktgrav fra Dederstedt*. Utviklingsgangen fra den 
rene skjelettbegravelse til fullstendig likbrenning i sjaktgraven mener Schlitz 
å kunne påvise i graver fra den snorkeramiske kulturkrets i Sydvesttyskland. 
Enkelte hauger — som den i Sinsheim — inneholder ennu ren jordfestelse 
med spor av rituell ild i gravmulden; andre hadde et helt brandlag over 
skjelettgraven; atter andre rummet rene brandgraver med brenning av liket 
i sjaktgraven. „Der Gang der Bestattungsfeier ist der, dafs der im Schacht- 
grab niedergelegte Körper von der Glut des darauf angeziindeten Holzstosses 
verzehrt wurde, daß während dem das Leichenmahl stattfand und nach Nieder- 
brennen der Glut die Beigaben und Grabgefåsse mit Opferspeise gefüllt in 
die heisse Asche des Schachtgrabes zu den Knochenresten hereingestellt 
wurden 6.“ 


Likbrenningen i den eldre bronsealder har ikke bare bestemt omfanget 
og arten av den beholder som skulde gjemme restene av den døde. For- 
enklingen gjelder også gravens ytre dimensjoner. Det var vel i regelen så, 
at man fremdeles tydde til en haug for den døde. Men denne blev sjelden 
reist fra nytt av. Langt oftere nøide man sig med å gravlegge i de haugene 
som eldre tider hadde opført. „Det kan siges næsten at være en Regel, at 
Høie, som i Bunden indeholde en eller flere Grave fra den ældre Bronze- 
alder, højere oppe eller tæt under Overfladen have flere, undertiden mange 
Gravsteder fra den senere Del af Perioden.“ Haugene hadde man altså; 
„det gälde endast att gräfva ett litet hål i en sådan och där stoppa ned de 
brända benen med eller utan grafkärl eller kista*." Men ikke alltid gikk 
man like lettvint og overfladig til verks. Snart arbeidet man sig et stykke 
ned i stenkjernen; snart noide man sig med å gå en eller to fot dypt i det 


1 Pfuhl i Öster. Jahresh. II (1908), Beiblatt, s. 107 flg. Smln. Brede Kristensen: Livet fra 
Døden, s. 205. 

2 Duhn: Italische Gräberkunde, s. 414. 

3 Duhn, s. 426—427. 

4 Marquardt: Privatleben der Römer Il, 1886, s. 380. 

5 Max Ebert i Reallexicon der Vorgeschichte VII, s. 276 flg. 

é Zeitschrilt får Ethnologie, 1906, s. 321. 

7 Vor Oldtid, s. 369. 

å Fornvånnen 1912, s. 91. Smln. O. Rydbeck: Skåne under förhistorisk tid. Svenska 
turistföreningens Arsskrift 1919, s. 18. 

løse jorddekket, slik at urnen nettop så vidt kunde stå beskyttet; snart 
blev graven lagt ovenpå haugen og dekket med et nytt jordlag. „I alle 
saadanne Tilfælde har man kun opsøgt et ældre Mindesmærke for paa let 
Maade at slippe til et fredeligt Hvilested for den Døde", 

Hvorledes jordhaugene fra den eldre bronsealder gang på gang har 
optatt nye brandgraver, gir Köpingehaugene ypperlige eksempler på. Den 
jordmassen som disse haugene blev øket med i løpet av den yngre bronse- 
alder, veksler fra 3 til 2 meter i mektighet, og i disse nye jordlag er det 
brandgravene er å finne”. Haugene trakk; men de gamle skjelettgravene 
i dem skydde man; så blev man ,nödsakad att påfylla ett nytt jordlager 
för att ej skada de äldre, skrymmande skelettgrafvarna“ 3, 

Men selv en meget flittig bruk av eldre hauger behøvde ikke alltid 
føre til noen nevneverdig økning av omfanget. Gravhaugen ved Rom by 
fikk således — som tidligere nevnt — sin endelige størrelse efterat den 
andre jordfestelsen i haugen hadde foregått. Men de mange brandgravene 
i haugen stammer fra en senere tid. Der blev tatt op minst 12—13 yngre 
graver; men de har alle sammen tilhørt et begrenset tidsrum, noen få år- 
hundrer efter år 1000 f. Kr., så ,Erindringen vanskeligt kunde gå tapt 
mellem hver enkelt Gravlægning**. 

Det er dog ikke alle brandgraver som er å finne i eldre hauger. Den 
ene av Köpingehaugene inntar for så vidt en særstilling, som den ikke 
stammer fra begynnelsen av bronsealderen, men fra den fjerde eller kanskje 
den femte perioden? Denne haugen skiller sig i det ytre fra de andre på 
plassen; den er så flat og utjevnet at man tidligere hadde kunnet pløie 
og så på den*. I form og utseende er den et typisk eksempel på hauger 
fra den yngre bronsealder. Disse er sjeldne og som regel ganske små; 
de danner således en overgang til haugene i den eldre jernalder og minner 
i omfang om de jyske tuegravene”. Sedvanlig rummer de bare en enkelt 
eller få graver fra den yngre bronsealder, og den første graven er da ofte 
anlagt et par fot under den naturlige overflaten. En sjelden gang rummer 
dog disse haugene mange graver, og de kan da nå en større høide, op 
til en halv snes fot. Efter S. Millers opfatning kan de dog ikke ha fått 
dette omfang med én gang; de må være blitt til litt efter litt, idet haugen 
blev øket noget ved hver ny begravelse. Der kan være inntil 30 graver 
i disse haugene, og her tør det da være på sin plass å tale om en ubrutt 
og tradisjonsmessig bruk av en og samme gravplass under flere på hver- 
andre følgende slektledd*. 


1 Vor Oldtid, s. 369. 

Fornvännen, 1912, 5. 88. 

Smists. s. 89. 

4 Ligbrændingens Historie i" Danmark, s. 45. 
Fornvännen 19192, s. 89. 

Smsts. 

Fornvånnen, 1912, s. 80. 

Undertiden har en større stensetning trådt i stedet for jordhaugen. 
Ved Asnæs Vesterskov i nærheten av Kallundborg var hele gravfeltet 
samlet under en omhyggelig stenpakning. Størrelsen var ganske betydelig; 
de forreste stenene i anleggets bunn var meterhøie. Feltet rummet et halvt 
snes urnegraver fra seneste bronsealder”. 

Hauger fra den yngre bronsealder ligger ofte samlet i større eller 
mindre grupper ved siden av mere anselige gravminner fra eldre tid, og 
utenom disse igjen kan der nu og da være anlagt graver under den natur- 
lige jordoverflaten uten noen synlig haug over. Urnebrandgraver eller 
brandgraver under flat mark hører først og fremst jernalderen til. Men de 
senere års undersøkelser har godtgjort at denne gravskikken ikke er så 
bundet til jernalderen som man tidligere har antatt. Både i Danmark og 
Sverige er markgraver med brente ben og gravgods av bronse kommet 
for dagens lys? I jernalderen er disse gravene gjerne samlet i større 
grupper. Slike gravfelter hører til sjeldenhetene i bronsealderen. De 
kjennes særlig fra Bornholm, hvor de sydlige påvirkninger har gjort sig 
sterkt gjeldende i dette tidsrummet”. Men også andre steder i Norden har 
man leilighetsvis støtt på større grupper av markgraver i de senere årene. 
Et gravfelt av denne art har Folke Hansen undersøkt ved Svarte fisklåge 
på grensen mellem Ljunits og Herrestad herreder i Skåne. Gravene var 
fordelt på to grupper; den ene omfattet ca. 70, den andre over 20 brand- 
graver, alle fra den yngre bronsealder. Folke Hansen betegner dem som 
„typiska gemensamhetsgravfålt under flat mark". I disse markgravene var 
benene alltid lagt ned i en urne. Men stendekket omkring varierte. Noen 
var kringsatt av flate stener, andre ompakket med runde strandstener 
eller omgitt av en liten stenkrets, atter andre stod ubeskyttet. Gravgodset 
var meget enkelt: en liten gjenstand av bronse eller ben eller til og med 
bare et lite stykke av en ting. Våben manglet helt; smykker og toalett- 
gjenstander hadde trått i stedet". Fra Lilla Köpinge i nærheten av Ystad 
kjennes et urnegravfelt på 7 stykker 18—20 tommer under jordoverflaten. 
Hver av urnene var dekket av en taksten og omgitt av 34 flate stener 
som var stillet på kant. Feltet blev blottlagt under et jernbaneanlegg; 
senere er andre fund av samme art kommet for dagens lys”. En annen 
gravplass for benurner er undersøkt på Glemminge prestegårds eiendom. 
Den omfattet 7 graver fra den femte perioden. Alle urnene stod ca. 40 cm 
dypt i sand, og enkelte var omgitt av stener“. 


1 Ligbrændingens Historie, s. 62. 

2 Vor Oldtid, s. 370. O. Almgren: Sveriges fasta fornlämningar fran Hednatiden, s. 56. 

3 Vor Oldtid, s. 370. E. Vedel; Bornholms Oldtidsminder og Oldsager, Kjøbenhavn 
1886, s. 29. 

1 Folke Hansen: De arkeologiska fynden vid Svarte fiskläge. Fornvännen 1923, S. 119 flg. 
og 229 flg. 

5 Bror Schnittger: Flatmarksgravar från den yngre Bronsåldern i Skåne och Blekinge, 
Rig bd. 2, 1919, 5: 109. 

I Mellemeuropa begynner urnegravielter under flat mark å optre på 
en tid som svarer til den andre eller tredje perioden i nordisk bronsealder. 
Det kunde da ligge nær å tro at denne gravskikken her i Norden er blitt 
til under fremmed påvirkning. Men nødvendig er en slik opfatning ikke. 
Det er jo her tale om en gravtype så enkel at den godt kan tenkes opstått 
uten ytre impulser. Bror Schnittger er nærmest tilbøielig til å betrakte 
den som et ,hemmabruk, ett utslag av en under hela forntiden vid sidan 
om speciella gravskick levande sedvånja att nedsånka den døda under mar- 
kens nivå". 

Mot slutten av bronsealderen er da gravfelter med benurner under flat 
mark blitt så almindelig at vi med en viss rett kan tale om en ny grav- 
type på denne tid. Mens urnegravene i begynnelsen av den yngre bronse- 
alder som regel optrer som sekundærgraver i eldre hauger, begynner de 
i denne perioden å danne sammenhengende gravfelter, og på dette punkt 
i utviklingen står vi ved inngangen til jernalderen i landene omkring den 
vestre del av Østersjøen. Sammenlignet med eldre tider betegner begge 
typene en uhyre forenkling i arbeidet med gravene, og i samme retning 
peker — har vi sett — gravenes innhold. Samtidig har man iakttatt en 
påfallende nedgang i fundenes tallrikhet mot slutten av bronsealderen. 
I Uppland er således forholdet det, at 67,5 % av fund fra den yngre bronse- 
alder faller på den femte perioden, mens det følgende avsnitt bare kan op- 
vise 6 %, og en lignende nedgang har man konstatert i andre svenske 
bronsealderprovinser?. Man har satt dette forhold i forbindelse med en 
tilsvarende svekkelse i folketall og velstand fremkalt av en forverrelse av 
klimaet. Det er ikke her stedet til å opta den ivrig diskuterte og heftig 
omstridte klimateori til drøftelse. Vi skal nøie oss med å trekke frem et 
moment som samtidig har betydning for vårt emne. Klimateoriens tilhengere 
synes å resonnere alt for meget ut fra den forutsetning, at fundene rent 
automatisk avspeiler befolkningsforholdene i de tidsrum som de stammer 
fra: mange og rike fund — stort folketall og velstand, få og fattige fund 
— nedgang i folkemengde og fattigere kår. Men man er da tilbøielig til å 
overse at det som gravfundene — og de danner jo den største og viktigste 
gruppen — først og fremst avspeiler, ikke er de levendes kår, men fore- 
stillingene om de døde. Men ingen vil vel for alvor påstå at forholdet her 
har vært så enkelt at det som de døde har fått, til enhver tid har utgjort 
en viss fast prosent av det som de levende har hatt. Selvsagt har de døde 
ikke alltid delt gode og dårlige tider med de levende, og stigende kultur 
og velstand har ikke alltid automatisk kommet de hedengangne til gode. 
Snarere synes gravfundene å tyde på at utviklingen ofte har gått i motsatt 
retning. Primitive tider kan ha gitt mere av sin fattigdom enn høiere 
kultur av sin overflod. Fra gravenes tall og innhold kan en derfor ikke 


1 Smsts. Smln. Knut Stjerna i Ant. Tidskr. f. Sverige, bd. 18, 1918, s. 6. 
2 G. Ekholm: Studier i Upplands Bebyggelseshistoria II. Bronsåldern, s. 75- 

uten videre trekke slutninger med hensyn til folkemengde og levekår. 
Bak vekslinger i fundene kan der skjule sig endringer i gravskikkene, 
endringer som på avgjørende måte har virket inn på mengden og arten av 
fundene. Det vilde derfor — som H. Shetelig engang har understreket — 
være „utenfor al videnskabelig argumentation at forlange at alle perioder 
skal være forholdsvis representeret ved sin fundmasse i statistikken, at 
fundene numerisk skal fylde i forhold til periodens lengde". Helt uviden- 
skapelig vilde det også være å forklare fundfattigdommen i den siste del 
av bronsealderen ved hjelp av klimateorien alene hvor vel begrunnet 
denne enn kan være — uten å undersøke de nærmere årsaker, de økono- 
miske og kulturelle forhold, som kan ha stått i forbindelse med tilbake- 
gangen. Hvor avgjørende bestemte sosiale og kulturelle forhold kan virke 
inn på fundmengden, viser gravskikkenes historie i Grekenland i den efter- 
homeriske tiden. Stort sett har utviklingen her gått fra primitiv overdådighet 
i dødsutstyret til færre og enklere saker. Alt i Mykene-tiden syner det 
sig en tendens til å minske gravgodset. Det yngre lag av graver på 
Akropolis i Mykene rummer nok ennu tallrike og kostbare gjenstander; 
men de står langt tilbake for utstyret i de eldre gravene. I århundrene 
efter den doriske vandring fortsetter utviklingen i samme retning, om enn 
med ulike fart og konsekvens i de forskjellige landskaper. Det er beteg- 
nende at de kulturelt høiere stående stater går i spissen for denne for- 
enklingsprosessen. Thera og Samos gir i det 7. og 6. årh. gjennemgående 
bare vaser med i graven, likeså Attika efter Dipylontiden. Det er fremfor 
alt våbnene som forsvinner. Fjernt fra primitiv gravluksus står også de 
sisilianske og storgreske koloniene med Syrakus i spissen. Også de gresk- 
egyptiske koloniene som Naukratis og Alexandria gir den døde saker uten 
synderlig verd; men de røper dog ennu det oprinnelige tankegrunnlaget, 
og her har vel egyptiske forestillinger virket inn”. E. F. Bruch, professor 
i rettsvidenskap, mener å kunne fastslå som resultat av hele denne utvik- 
lingen „daß der Totenteil auf dem kultivierten rein-griechischen Festland, 
auf den griechischen Inseln, in Sizilien und Grofsgriechenland in der Zeit 
vom Ausgang des griechischen Mittelalters bis zum Beginn der hellenistischen 
Epoche immer mehr zurückgegangen ist". 

Denne gradvise nedgang i gravutstyret setter Bruck i forbindelse med 
endringer i forestillingene om de døde. Den gamle tro på at samme vesen 
og behov bøier levende og døde inn under felles livskår, forsvinner litt 
efter litt. Forestillingen om det levende lik må vike for opfatningen av 
den døde som psyke‘. „Diese Vorstellung mufs auch auf Art und Umfang 


! Vestlandske graver fra jernalderen. Bergens museums skrifter. Ny Række, bd. II, 
no. 1, S: 10 flg. 

2 E, F. Bruck: Totenteil und Seelgeråt im griechischen Recht (Münchener Beiträge zur 
Papyrusforschung und antiken Rechtsgeschichte nr. 9), München 1926, s. 137— 138. 

3 Smsts. s. 140. 


1 Om forståelsen av den greske psyke-forestilling se nedenfor. 

der Grabbeigaben eingewirkt haben. Geht der Leib zugrunde, und bleibt 
nur die „Psyche“ übrig, dann bedarf sie auch nicht mehr der alten massiven 
Totengabe“', 

Bruck advarer dog mot å overvurdere virkningene av denne yngre 
og mere spiritualistiske opfatning av den dødes vesen. Like så litt som 
det primitive menneske kan frigjøre sig fra en naiv sanselig opfatning av 
den døde og tilegne sig forestillingen om ham som et luftig, ulegemlig 
åndevesen, like så litt kan han trekke konsekvensene av denne „sjeletro“ 
i sin dødskultus. Sjeletroen kan nok svekke den urgamle omsorg for den 
dødes rent materielle ve og vel; men helt opgitt blir den aldri på primi- 
tivitetens grunn. Betrakter man innholdet av de greske gravene i det femte 
og fjerde årh. og for den saks skyld enda senere, vil man legge merke til 
at utstyret visstnok minker i omfang og verdi; men helt sløifet blir det 
ingen steder. Overalt fortsetter man med å forsyne den døde med kammer 
og speiler, pinsetter og salveflasker, dessuten forskjellige sfags kar, som 
ennu stadig blir fylt med mat og drikke, alt sammen selvsagt ut fra den 
opfatning at den døde trengte og gjorde bruk av alle disse sakene”. Selv 
langt inn i hellenistisk tid fortsetter dødskultussen i de gamle spor. Ut- 
styret i gravene skrumper visstnok nu inn til et minimum; men den perio- 
diske dødskultus efter begravelsen blomstrer frodigere enn noensinne, og i 
den kristelige tid antar denne dødskultus endog meget massive former’. 
Det må da — hevder Bruck — være andre forhold enn sjeletroen som 
førte til at det efterhånden gikk tilbake med gravutstyret i den efterhome- 
riske tiden. Størst betydning tillegger han den omstendighet at gyldigheten 
av den personlige eiendomsrett efter døden er blitt sterkt svekket. „Ein 
Recht des Toten auf den Selbsterwerb wird seit dem Ausgange des grie- 
chischen Mittelalters nicht mehr anerkannt"* 

Denne endrede rettsopfatning henger efter Brucks mening sammen med 
den politiske utvikling i denne tid. Med utgangen av den greske middel- 
alder begynner stenderkampene i det 7. årh., og disse fører efterhånden til 
at det gamle slektsstyre går til grunne i de fleste statene. En demokratisk 
lovgivning setter inn, og til dens program hører også kampen mot grav- 
luksusen og de store gravgjenstandene for de rike og mektige. Man vil 
likhet, i det minste i døden. Den jevne mann som nu står ved roret, 
hadde jo ikke anledning til å gi den døde saker av større verdi. Det 
kom da dithen at der blev satt maksimalbestemmelser for gravgodset, og 
dette forklarer i første rekke den sterke reduksjon i gravutstyret mot slutten 
av den greske middelalder. Tendensen kommer tydelig til orde i gravene. 
I de landskaper hvor det greske demokrati ikke trengte igjennem, holder 
utstyret for de døde sig best, således ved det makedonske og spartanske 


1 Brooks. TAg 
2 Bruck, s. 148— 149- 
3 Smsts. 5. 149. 


4 Smsts. 


88 GEORG SVERDRUP HERRI 


kongehoff og i Bøotia; det er i de demokratisk mere fremskredne stater at 
forenklingen av gravgodset særlig kan iakttas!. 

Den utvikling av gravskikkene som vi her har skissert, er selvsagt 
sterkt preget av spesielt greske forhold; dens resultater kan ikke derfor 
uten videre overføres til våre nordiske. Men ett og annet har denne av- 
stikker likevel å lære oss. En tilbakegang i den mere håndgripelige omsorg 
for den døde er ikke alltid vidnesbyrd om nedgang i kultur og velstand. 
Når gravene her i Norden blir færre og enklere utstyrt i løpet av den 
yngre bronsealder, kan vi ikke derav slutte at det også er gått tilbake med 
folkemengden og velstanden. Selvsagt er der til enhver tid en viss avstand 
mellem gravutstyret for de store og de små i samfundet; evnen til å gi 
har vel alltid i nogen grad bestemt hvad den døde har fått. Men større 
vekt enn den enkeltes personlige lyst og evne har rådende skikk og bruk 
hatt; for den har de mektige måttet bøie sig, og for den har også småfolk 
strukket sig sa langt de har kunnet. Det er da intet i veien for å anta at 
en tarvelig utstyrt grav kan rumme en større velstandsmann enn en rikere 
grav fra et helt annet tidsrum. Men fattige graver betyr også færre graver 
for en sen eftertid. Jo enklere graven er bygget og utstyrt, desto vanske- 
ligere har den for å motstå tidens tann, og desto lettere undgår den efter- 
tidens opmerksomhet. I Grekenland kommer dette forhold tydeligere frem 
enn hos oss. Her er det ikke bare høve til å vise at reduksjonen i grav- 
utstyret ikke henger sammen med noen som helst nedgang i folkets ut- 
vikling; det kan tvert om sies at samtidig som dødskultussen skrumper inn, 
er kulturveksten raskere enn noensinne. 

Jevnføringen med forholdene i Grekenland har da skjerpet blikket for 
en sannhet av prinsipiell betydning for all oldforskning: fra gravfundenes 
tall og innhold kan én ikke uten videre trekke slutninger med hensyn til 
folkemengde og velstand. Derimot tør det være liten hjelp å finne i det 
greske materiale, når en spør efter de egentlige årsaker til at gravene blir 
så meget enklere og fattigere her hos oss i løpet av den yngre bronse- 
alder. Den demokratiske utvikling, som i Grekenland førte til en bevisst 
kamp mot gravkultussen i 7. og 6. århundre, har neppe hatt noe sidestykke 
her i Norden på et så tidlig og relativt primitivt kulturtrin som bronse- 
alderen. En måtte i så fall forutsette et påfallende brudd i kulturutviklingen; 
for ikke bare den eldre bronsealder, men også den senere jernalder har 
øiensynlig kjent en virkelig høvdingeklasse, som de store gravhauger og 
gravrøiser blev reist for. 

Det er vel i det hele lite vunnet med betraktninger av mere almen 
rekkevidde. Det problem som omslaget i gravskikkene under den yngre 
bronsealder stiller oss, må først og fremst sees ut fra spesielt nordiske 
forhold. 


! Bruck, s. 149—151. 

Årsaken til — eller i hvert fall en av årsakene til — at gravgodset 
avtar så sterkt i den yngre bronsealder — har man da også villet finne 
i den velkjente nordiske skikk å gjemme gjenstander annensteds enn i 
graven, i vann og mark og mose. Forholdet mellem gravfundene og mark- 
og mosefundene skifter sterkt i de forskjellige tidsrum av vår forhistorie. 
I den eldre bronsealder er det gravfundene som er hovedkilden til tids- 
rummets historie; som tillegg hertil slutter sig offer- og skattefundene fra 
mark og mose. Dette forhold er i den yngre bronsealder snudd om. Grav- 
fundene blir nu efterhånden både færre og ringere; til gjengjeld vokser 
mark- og mosefundene i mengde og fylde". „Just de anseeligste og mærke- 
ligste Sager fra den yngre Tid foreligge i hele Rækker endnu udelukkende 
i disse Fund, eller ere dog kun yderst sjælden trufne nedlagte hos den 
Døde“? Det er ikke bare i Danmark at mark- og mosefundene tiltar så 
sterkt i den yngre bronsealder. Det samme gjelder i Sverige, og også i 
Norge er denne fundgruppen representert, ,relativt fyldig, og i aldeles 
samme former som de danske fundene**. I mark og myr, i vann og kilder 
har det vært lagt ned alt det vi har av større bronsearbeider fra denne tid. 

Alt i 1886 kunde S. Miller legge til rette synspunktet for den riktige 
forståelse av denne skikk, og det nye materiale som senere er kommet 
frem, har bare gitt hans opfatning øket sannsynlighet”. En del av disse 
mark- og mosefundene kan betraktes som midlertidig bortgjemte skatter, 
som handelsmenns eller metallarbeideres varer; det hersker det nu full 
enighet om. Andre kan ikke godt ha hatt slike praktiske motiver, men 
må opfattes som offergaver til høiere makter. Av hvad art disse makter 
har vært, synes det valgte sted å gi oss et vink om. Når man har senket 
gjenstandene i sjø eller myr, var det rimeligvis sjøens eller myrens vette 
man søkte å komme i forhold til®. Og når disse myrfundene tiltar så sterkt 
i løpet av bronsealderen, har man nylig villet se dette forhold i sammen- 
heng med den sterke økning av myrene i samme tidsrum. G. Lindqvist 
tenker sig at man har søkt å hindre denne utvikling ved å ofre til myrens 
vette”. Som slike ofre til maktene må vel særlig de fundene forklares som 
rummer flere gjenstander av samme slags. De store lurer finnes stadig 
parvis eller flere par sammen, de prektige ceremoniøkser likeså, gullkarrene 


1 S, Miller: Votivfund fra Sten- og Bronzealderen, Årb. £ nord. Oldk. 1886, s. 216 flg. 
Vor Oldtid, s. 379 fl. Hans Kjær i Arb. 1915, S. 131 flg. 

? Vor Oldtid, s. 379- 

3 Montelius: Kulturgeschichte Schwedens, s. 138 flg. Ekholm: Studier i Upplands Be- 
byggelseshistoria II, s. 41 og 49. 

1 Shetelig: Norges Forhistorie, s. 98. 

5 Shetelig i „Det norske Folks Liv og Historie” I, 1930, 5. 7I- 

é Arb. f. nord. Oldk. 1886, s. 216 flg. 

7 H. Kjær i Arb. f. nord. Oldk. 1975, 5. 131 flg. 

& Smln, mitt arbeide „Fra gravskikker til dødstro i nord. stenalder", s. 41. 

9 Studier i Ölands myrmarker. Sveriges geol. undersökning. Arsbok r928. 

er trukket frem flere i følge, gullbåtene i Thy var over 100 i tall osv. 
Om disse votivfundene bemerker Karl Helm treffende: „Die Duplizität der 
Gegenstände in diesen Funden hat man wohl mit Recht als Zeugnis für 
einen rituell geforderten gewissen Reichtum der Opfergabe aufgefafst, der sich 
gerade in der Zahl, weniger, wie es scheint, in der Art der Gegenstånde aus- 
Til samme gruppen har man også ment å kunne henføre 
forskjellige jordfunne praktstykker av bronse, skjønt de bare forekommer 


“g 


drücken müßte 


enkeltvis. I dyrkelsen av de høiere makter spiller jo ofringen av kostbare 
gjenstander en overordentlig stor rolle. Kjente eksempler er solvognen 
fra Trundholm, den gullagte skive fra Jægersborg hegn og den med hjul 
forsynte praktskive fra Balkåkra ved Ystad i Skåne. Et par nyere fund 
som det fra Faardal på Jylland? og Vestby i Norge? viser at også sam- 
linger av uensartede gjenstander kan ha hatt en religiøs karakter, slik at 
det ikke lenger blir mulig å skille ut fund av ensartede saker som en sær- 
gruppe. Særlig mot bronsealderens slutning øker votivfundene sterkt, 
således i Danmark alene 110 fra syvende og 92 fra ottende periode‘. 
Men tilbake blir det fra den yngre bronsealder et stort antall små og store 
fund, ofte av betydelig omfang, som ikke leder tanken hen på ofringer til 
høiere makter og heller ikke kan betraktes som depotfund for de levende. 
Disse fundene — eller rettere sagt en del av dem — har enkelte forskere 
stillet i forbindelse med dødstroen. Man har da snart betraktet dem som 
de efterlevendes ofre til de døde, snart som en slags depoter utlagt av 
dem som skulde nyte godt av dem i den annen verden. Forutsatt at disse 
fundene har noe med dødstroen å gjøre, vilde det imidlertid være ganske 
ørkesløst å veie disse to momentene mot hverandre, da det selvsagt er 
umulig for eftertiden å avgjøre om det ene eller det andre har spillet hoved- 
rollen i det enkelte tilfelle. Det skulde forøvrig ikke være noe i veien for 
å anta at begge har virket sammen og skjuler sig bak en og samme hand- 
ling, både den døendes siste vilje og de efterlattes ønske. Det er jo her 
tale om en fremgangsmåte som nærmest har fått karakteren av en her- 
skende skikk og altså forutsetter enighet og samvirke mellem flere. I det 
enkelte, isolerte tilfelle kan en da nok tenke sig sammenhengen slik, at man 
selv foretrakk i levende live å gjemme bort det man vilde ha med sig efter 
døden, fremfor å betro saken til de efterlatte. Fristelsen til å beholde for 
sig selv nettop de kostbareste ting kunde jo bli for sterk for de efter- 
levende. „Sikrere er nu en gang sikrere, og det, man selv havde skjult, 
saa det ikke kunde genfindes, var man usvigelig vis paa kom en personlig 


! Altgermanische Religionsgeschichte I, s. 241. 

2 H. Kjær: To Votivfund fra yngre Bronzealder. Arb. f. nord. Oldk. 1927, s. 235 flg. 

3 A. Bjørn: Vestbyfundet. Et yngre bronsealders votivfund fra Hadeland. Universitetets 
oldsakssamlings skrifter. Oslo 1928. 

+ H.C. Broholm: To fynske votivfund fra den yngre bronzealder. Årb. f. nord. oldk. 
1930, 5. 276. 

til Gode i det kommende Liv, „dødt“ som det var for dette“!, Fra nyere 
tid har man da også kunnet trekke frem eksempler på denne tankegang 
og handlemåte. O. Almgren har henledet opmerksomheten på de islandske 
sagaer, hvor det flere steder fortelles om menn som før sin død gjemmer 
bort skattene sine, så de ikke kommer de efterlatte til gode. Særlig kjent 
er dette trekk fra Egils saga. Med en stor kiste og en kobberkjel fulle av 
kostbarheter rir Skallagrim ut i marken sent en kveld. Den næste morgen 
finner man ham sittende død i sengen, og ingen vet hvor han bar gjort 
av skattene sine. Almgren formoder — og sikkert med god grunn — at 
det ikke bare var for å spille arvingene et puss at Skallagrim og andre 
islendinger bar sig slik ad, når de følte døden nærme sig, men også for å 
„tillförsäkra sig själf ett fortsatt åtnjutande af densamma (d. v. s. skatten), nām- 
ligen i det andra lifvet“?, At denne tankegangen ikke har vært ukjent for vår 
almue, viser i hvert fall senere folketro. Om en rik bonde i Furnåsdalen 
— han levde så sent som i begynnelsen av det 19. århundre — fortelles 
det at han omhyggelig grov ned alt det han eide av ,silfverpenningar och 
blanka specier". Da han døde, var det ingenting å finne efter ham, og 
folk trodde at han hadde gjemt bort pengene sine for å „efter uppståndelsen 
söka rått på dem för att ej då behöfva börja med tomma händer“ 3. 
Om en av forfedrene til denne bonden — han levde på 1600-tallet - 
kunde folk fortelle at han før sin død grov ned alt det han hadde skrapt 
sammen av penger, både på redelig og uredelig vis (han hadde myrdet en 
mann og tatt pengene hans), „för att icke yara så barskrapen då han stod 
upp igen". Men hvor han hadde gjemt syndegodset sitt, var det ingen 
som fikk greie på*. Samme skikk og tro har man også funnet sidestykker 
til hos lapperne. I von Dübens bok „Om Lappland och lapparna“ svarer 
en lapp på spørsmålet om hvorfor han graver ned pengene sine: „Om 
mine pengar efter min död fölle i andras hånder, hvad skulde jag då hafva 
att lefva af i de dödas land?"5 

En kan være enig med Almgren i at nyere folketro i dette tilfelle 
gir arkeologen midler i hende til å belyse den forhistoriske skikk som mark- 
og myrfundene er håndgripelige utslag av. Men én må bare ikke overse 
at det er skikken i forfall vi har for oss i disse eksemplene, og at de derfor 
ikke egentlig er i stand til å gi oss de oprinnelige motiver til den. Når 
den levende selv tar saken i sin hånd og i all hemmelighet graver 
ned det han mener å ha bruk for i det annet liv, har jo hans handlemåte 
preg av noe usedvanlig og unormalt; han handler ikke i overensstemmelse 


1 W. Dreyer: Nordens Oldtid, s. 169. 

5 0. Almgren: En sen kvarlefva af en forntida tro. Sv. fornm. fören. Tidskr. bd. 10. 
S. 231. 

Smsts. s. 232. 

1 Erik Modin: Öfvertro om de döde i Herjedalen. Sv. fornm. fören. Tidskr. bd. 10, s. 313. 


5 Almgren, anf. avh. s. 232. 
gren, 

med, men på tross av skikk og bruk. På en tid da tradisjonen var levende 
og blev almindelig fulgt, var det neppe nødvendig å gå så hemmelighets- 
fullt til verks; en har vel snarere rett til å forutsette at den døende trygt 
kunde overlate saken til sine efterlatte. Og at vi her kan tale om en her- 
skende dødsbruk, er en formodning som støtter sig på noe mere enn en 
fortolkning av visse markfund fra den yngre bronsealder. Almgren henviser 
til den velkjente Odins lov gjengitt i Snorres Ynglingesaga kap. 8: Odin 
bød at man skulde brenne alle døde og bære på bålet med dem alt det 
de eide. Han sa at hver skulde komme til Valhall med slik rikdom som 
han hadde hatt med på bålet; „þess skyldi hann ok njóta, er hann sjålfr 
hafdi i jord grafit"!. Disse ordene viser tydelig, mener Almgren, at vi 
her har med en tro å gjøre som ,varit allmånt rådande i Norden under 
hednatiden, och att den ännu på 1200-talet, når Snorre skref sin historia, 
ej varit alldeles bortglömd“?. På Island ser det likevel ut til at meningen 
med skikken i hvert fall var gått i glemmeboken før Snorres tid; for sagaen 
angir helt andre motiver for Skallagrims og Egils handlemåte enn ønsket 
om å få rikdommene sine med sig til den andre verden’. Den tradisjon 
som Snorre kan ha øst av — og det er vel lite rimelig å tro at frem- 
stillingen hans bare er lærd konstruksjon — må han da ha fått fra en helt 
annen kant. Sune Lindqvist peker på østre Sverige som den del av Norden 
hvor den „vid hednatidens slut i största utstråkning tillåmpast**. 

Også S. Müller var opmerksom på Snorres beretning da han gjorde 
rede for mark- og mosefundene 1 den eldre bronsealder. Men han finner 
det „urigtigt at bestemme de her omhandlede Fund alene ved en Sammen- 
ligning med senere, historiske Tider". Senere har også K. Helm avvist 
Snorre som brukbar kilde i dette spørsmål?. Men samtidig overser han at 
Almgren selv uttrykkelig avviser den tanken at alle mark-fundene skulde 
være dødsdepoter*. 

At der må være en indre sammenheng mellem myr- og gravfundene 
i den yngre bronsealder, er en opfatning som senere forskning har gitt 
øket sannsynlighet. I Danmark har man således påvist -— endog for de 
enkelte landsdeles vedkommende — at de to arter av fund står i omvendt 
forhold til hverandre hele tidsrummet igjennem”. Dette kan vanskelig for- 
ståes på annen måte enn at de dødsgaver som tidligere blev lagt ned i 
gravene, nu blir gjemt annensteds. De fleste arkeologer som har uttalt sig 
om spørsmålet, synes å opfatte sammenhengen slik at det er innskrenkningen 


1 Heimskringla, ed. Jönsson I, s. 20. 

2 Almgren, anf. avh. s. 231. 

3 Sune Lindqvist: Snorres uppgifter om hednatidens gravskick och gravar. Fornvännen 
1920, S. 78. 

4 Smsts. 

5 Altgerm. Rel.geschichte I, s. 244. 

Almgren, s. 231. 

7 Det danske Folks Historie 1, 1929, s. 195- 

i gravutstyret som har ført til den skikk å oprette depoter for de døde ute 
i marken!. Ofringene til de døde har da, som Shetelig nylig har frem- 
holdt, tatt den form som alt blev brukt overfor de høiere makter?. Men 
er denne opfatning riktig, går det ikke an å forklare reduksjonen i grav- 
godset ved hjelp av markfundene; det vilde jo være å bytte om årsak og 
virkning. Det er dog lite trolig at det sparsomme utstyr i brandgravene 
alene kan ha ført menneskene inn på den tanken å grave ned skatter i 
mark og myr til bruk i den annen verden. Når man har valgt slike plasser 
som gjemmesteder, må man selvsagt ha trodd at de var lett tilgjengelige 
for de døde. Fremgangsmåten synes altså å bygge på en endring i op- 
fatningen av de dødes opholdssted. Den hedengangne var ikke lenger 
bundet til sin bolig i graven. Han kunde ferdes mere fritt omkring, og 
dette betydde at dødspleien, som i uminnelige tider hadde konsentrert sig 
om graven, nu også kunde søke sig andre steder. Der hvor den døde 
med forkjærlighet tenktes å opholde sig — i jordens skjød, i berg eller 
haug — kunde menneskene også komme i kontakt med ham; der kunde 
de bringe ham alt det jordiske gods som enn ikke den grundigste til- 
intetgjørelse av legemet i ilden sådan med ett slag kunde gjøre ham uav- 
hengig av. Når gravgodset skrumpet inn — sikkert ikke bare fordi den 
døde blev utstyrt på andre steder — vokste så ønsket om å gi ham er- 
statning for alt det han måtte savne i graven selv, og slik kunde det gå 
til at markfundene øket i tall og fylde, samtidig som gravgodset blev enklere 
og fattigere. 

Hele denne utvikling vilde komme i et klarere lys, om en hadde midler 
til å avgjøre hvilken rolle depotene for de døde har spilt blandt mark- 
fundene i den yngre bronsealder. Men her blir arkeologien oss svar skyldig. 
I hvert enkelt tilfelle er det naturligvis vanskelig å avgjøre om det er de levende 
eller de døde man har sørget for. Uklart blir derfor også det gjensidige for- 
hold mellem gravutstyr og markutstyr for den hedengangne. Men selv om den 
fremtidige forskning skulde gi oss materiale til å skjelne skarpere mellem 
de forskjellige arter av fund, vilde den neppe derfor løse spørsmålet om 
årsaken til at brandgravene er så fattig utstyrt i den yngre bronsealder. 
Her må også andre forhold ha spilt inn, og et viktig moment har A. Olrik 
pekt på i sitt verk om Nordens gudeverden. Olrik fremhever at bronse- 
alderen øiensynlig har vært en religiøs brytningstid for de nordiske folk, 
en tid da den gamle slekt- og dødskultus fikk en farlig rival I en ny og 
livskraftig kultus, dyrkelsen av himmelboende gudemakter. „Den magt de 
døde engang har haft over sindene som midtpunkt for menneskers religiøse 
følelser og håb går mere og mere over på de egentlige guder, hvis ind- 
griben i verdensløbet og menneskelivet føles som den store oplevelse af 


1 Smln. Ekholm i Studier II, s. 49. Almgren anf. avh. s. 232 —33 (med videre  litt.). 
S. Grieg: Vikingetiden i Norge, s. 138— 39- Senest Shetelig i „Det norske folks liv 

deres dyrkere"'. Hvor riktig denne opfatning er, har O. Almgren rikt 
dokumentert i sitt verk om „Hällristningar och Kultbruk". Det mere inn- 
trengende studium av helleristningene viser at vi tør regne med personlige 
guder i Nordens bronsealder og kanskje også i den yngre stenalder’. 
I skyggen av dem skrumper dyrkelsen av de avdøde inn. ,Gravhøjen 
som deres opholdssted og helligsted fortoner sig, og dermed er deres rolle 
som de nære, næsten håndgribelige hjælpere udspillet“ 3, 

Men mest avgjørende har vel til syvende og sist selve likbrenningen 
vært. Den nye gravskikken, som betydde et brudd med den gamle likpleien, 
måtte også uten ytre impulser bane vei for en innskrenkning av gravgodset 
som efter hele sin karakter tok sikte på den dødes legemlige trivsel. Denne 
utvikling har selvsagt ikke hatt preg av en plutselig og voldsom omdannelse, 
og det er nettop også den gradvise opløsning og tilbakegang i gravutstyret 
som særkjenner brandgravenes historie i bronsealderen. Følger en denne 
prosess i detalj, vil en snart innse at ytre årsaker — som stigende gudstro 
og nedlegging av saker i myr og mose — umulig kan ha vært momenter 
av avgjørende betydning. Selvsagt kan man nu og da ha veket tilbake 
for de naturlige konsekvenser av likbrenningen og sikret den døde et rikelig 
utstyr utenfor graven; men dermed er det også gitt at bare et fåtall av 
mark- og mosefundene får sin forklaring ut fra ønsket om å holde den døde 
skadesløs, efter hvert som likbrenningen forenklet og forringet gravgodset. 
I hovedsaken turde derfor H. Kjær ha rett, når han avviser forsøket på å 
etablere en fast sammenheng mellem den samtidige økning av mark- og 
mosefundene og nedgang i gravutstyret i den yngre bronsealder”. 


* * 
+ 


Studiet av primitiv mentalitet møter fra første ferd av en prinsipiell 
vanskelighet i den uhyre avstand som her rår mellem emnet og iakttageren, 
Men nu og da kan dette studium overraske og forvirre forskeren ved å 
stille ham ansikt til ansikt med skikker og forestillinger som synes å være 
mere beslektet med hans eget enn med primitive menneskers kulturnivå. 
Likbrenningen i bronsealderen hører til disse skikkene. Tross alt hvad der 
er tenkt og sagt om saken, står det stadig som nce gåtefullt og ufattelig 
at hine tiders mennesker kunde bekvemme sig til å overgi sine avdøde til 
flammene. Det er en fremgangsmåte dette som synes å betegne et radikalt 
brudd med de eldre gravskikkene. I løpet av stenalderens mange årtusener 
hadde gravkultussen utviklet sig til å bli den rikeste og mest omhyggelige 
likpleie. Så går man i den yngre bronsealder til den motsatte ytterlighet 
og lar ilden tilintetgjøre den dødes legeme. Det er da forståelig at for- 
skerne gjennemgående har opfattet denne omveltning i behandlingen av de 


1 Nordens Gudeverden, s. 91. 
? Hållristningar och Kultbruk, s. 262 flg. 
? Nordens Gudeverden, s. 91. 


t Ligbrændingens Historie i Danmark, s. 58. 

døde som et utslag av et fullstendig skifte i dødsøroen, hvor uenige de enn 
har vært om innholdet av disse nye forestillinger'. Skarpt og klart er 
denne opfatning formulert i følgende ord av den svenske arkeolog Sune 
Lindqvist: „Det år helt visst med full rått, som man satt en genomgri- 
pande föråndring av förestållningarna om livet efter detta i samband med 
de stora motsåttningar, som förefinnas mellan den åldre och yngre brons- 
åldern lika vål i Norden som inom ett mycket vidstråktare område. Under 
större delen av den åldre bronsåldern lade man de döda obrånda i ofta 
våldiga högar och försedda med en rik personlig utrustning; under den 
yngre bronsåldern brända man dem och nedsatte en del från bålplatsen 
uppsamlade benskårvor merendels i en åldre hög eller under flat mark, 
altså utan att bekymra sig om något besvärligare högbygge"?. 

Det samme standpunkt inntar de fleste av de religionshistorikere som 
har drøftet spørsmålet. Karl Helm uttaler således: „Wenn nun also keine 
neue Bevölkerung als Tråger der neuen Sitte anzunehmen ist, und wenn 
wir andererseits beachten, dab eine so fest im Seelenglauben wurzelnde 
Sitte wie das Begraben der Leiche nicht ohne schwerwiegende innere Grinde 
aufgegeben werden kann, so muß notwendig der Schluf3 gezogen werden, 
daß die Vorstellungen des Seelenglaubens in dieser Zeit eine fundamentale 
Umgestaltung erfahren haben und neue religiöse Vorstellungen durch- 
gedrungen sind", 

Selv de mest metodisk arbeidende arkeologer som holder sig strengt 
til selve gravskikkene og ikke innlater sig På å drøfte deres trosgrunnlag, 
kan være bestemte nok når det gjelder dette punkt. Det er f. eks. tilfelle 
med H. Shetelig når han uttaler: ,Likbrændingen er en ny skik, som 
utvilsomt betyr en revolutionerende omvæltning i tanker og tro om døden, 
og om et liv efter dette“ +, 

Det kan kanskje være på sin plass å fremholde at selv denne i én 
forstand meget reserverte holdning til spørsmålet lett kan bli utsatt for å 
misforståes. Uvilkårlig vil man opfatte uttalelsen derhen, at jordfestelse og 
likbrenning gir uttrykk for diametralt motsatte opfatninger av døden og de 
døde. Men allerede dette standpunkt bygger på slutninger som de arkeo- 
logiske kjensgjerninger ikke tillater. Selvinnlysende er bare den ting, at 
våre forfedre i bronsealderen betraktet det som en plikt å brenne det 
legeme som stenaldermenneskene hadde vernet om av ytterste evne. Men 
derav følger ikke uten videre at man nu ønsket å tilintetgjøre legemet, og 
enda mindre at man hadde oppgitt den oprinnelige og eldgamle forestilling 
om den døde med fullt kroppslig utstyr og behov. Selv om utslettelsen av 
det kroppslige var hensikten, er det i og for sig ingenting i veien for å 


1 Smin. S. Müller: Vor Oldtid, s. 324. O. Montelius: Vår Forntid, s. 145 flg. G. Gustafson: 
Norges Oldtid, s. 52. 

Fornvännen 1920, s. 82. 

3 Altgerm. Religionsgeschichte, s. 150. 

4 Norges Forhistorie, s. 89. 

anta at det bare var forholdet til den døde som hadde skiftet, ikke fore- 
stillingen om ham, og et omslag av denne art er det ikke vanskelig å finne 
tilløp til i den yngste stenalderen. At de nordiske folk kan ha optatt lik- 
brenningsskikken som et nytt middel i gamle forestillingers tjeneste, er da 
en mulighet som ikke uten videre kan avvises. 

Likbrenningens nærmeste påviselige resultat og derfor også dens nær- 
meste, negative hensikt var tilintetgjørelsen av de mere forgjengelige deler 
av det døde legeme. Den første slutning som skikken tillater, må da bli 
den, at de mennesker som brente sine døde, har næret en avgjort like- 
gyldighet for bevarelsen av hele legemet. Det som de så foregå for sine 
øine, når flammene forvandlet liket til ben og aske, har selvsagt også vært 
tilsiktet. Men denne likegyldighet var ingen ny og fremmed følelse i de 
nordiske folks dødstro. Allerede hellekistetidens gravskikker bærer tydelig 
preg av at man mere og mere ønsket liket godt og vel av veien; grav- 
kisten var først og fremst opbevaringsstedet for den dødes levninger og 
ikke en bolig for ham som de efterlevendes gode hjelper. Også i den eldre 
bronsealder har forestillingene om de døde øiensynlig gått i samme retning. 
„Det levende lik" er neppe et fullgyldig uttrykk for dødstroen i dette tids- 
rum, hvor megen „materialisme“ det enn kan synes å gjemme sig bak 
gravutstyret. 

Bronsealderens mennesker kan da ikke ha delt stenalderfolkenes le- 
vende omsorg for den dødes rent legemlige velferd. Likgjemmet trær mere 
og mere i bakgrunnen for gravhaugen, og i den yngre bronsealder kommer 
så kravet på at liket skal opløses i ild. De forestillinger som har gjort 
dette krav til en bydende nødvendighet, kan gravskikkene alene ikke gi 
oss beskjed om. På dette punkt er det derfor at uenigheten melder sig, 
og at muligheten for feilslutninger gjør sig gjeldende. Et positivt og meget 
bestemt resultat vilde riktignok være vunnet, om en uten videre kunde 
stemple likbrenningen som en tilintetgjørelsesprosess; men det er ikke vanskelig 
å påvise at en slik slutning i virkeligheten bygger på en ganske overfladisk 
og unøiaktig iakttagelse. Allikevel er det dette standpunkt de fleste for- 
skere — bevisst eller ubevisst — står på, ikke bare de som i likbrenningen 
ser et utslag av frykten for de døde, men også de som tar den til inntekt 
for sjeletroen. I den siste opfatning er også en annen forutsetning smuglet 
inn, den nemlig at likbrenningen skjedde i de dødes interesse. Bare under 
den forutsetning at man opfylte en plikt mot den døde når man brente 
liket, blir den slutning uundgåelig at man ikke lenger tilla det døde legeme 
liv og kraft. Men denne opfatning mister enhver berettigelse, hvis en går 
ut fra at bålferden hadde til opgave å gjøre den døde uskadelig. I dette 
tilfelle står jo den mulighet åpen at liket selv eide krefter av en slik art 
at man for enhver pris vilde tilintetgjøre det. Noen indre logisk sammen- 
heng mellem likbrenning og sjeletro kan der således ikke være tale om. 
Spørsmålet om animisme eller preanimisme som tankegrunnlag for den nye 
gravskikken er vi ute av stand til å besvare, før vi på andre veier har 

vunnet innsikt i forholdet mellem levende og døde i den senere bronsealder. 
Var det — som i hellekistetiden — frykten som var grunnstemningen, 
eller hadde avhengighetsfølelsen og omsorgen for den hedengangne atter 
fått overtaket? 

Alene byr da likbrenningen ingen plattform for sikre slutninger; tvertom 
reiser den straks et problem som bare kan løses ved hjelp av annet materiale 
enn det som tidsrummets gravskikker gir os. Til syvende og sist fører 
derfor de spørsmål som likbkenningen i vår bronsealder reiser, utenfor Norden. 

Det vilde imidlertid ligge utenfor vår opgave å drøfte tankegrunnlaget 
for likbrenningen i sin almindelighet. Det er jo overhodet et spørsmål om 
det er mulig å finne forestillinger som er felles for en så utbredt skikk. 
Vi må regne med den mulighet at likbrenningen har avstreifet en del av 
sitt trosinnhold under sin utbredelse og tilpasset sig til tro og tanker hos 
de folk som optok skikken. Det er derfor ikke tilstrekkelig å kjenne til den 
dødstro som rådde hos de folk som nordboerne mottok likbrenningen av; 
vi må også ha greie på våre forfedres egne tanker om de døde på den tid 
da likbrenningen vant innpass hos dem. 

Når vi har innsett dette, vil vi også med én gang være klar over de 
vanskeligheter som problemet byr på. For hverken nordboerne selv eller 
nabofolkene i syd har efterlatt sig andre kilder til studiet av likbrenningen 
enn selve gravskikken. Men like så sikkert som det er at enhver nøktern 
vurdering av bålferdens mening og vesen må ta sitt utgangspunkt i en 
nøiaktig iakttagelse av alle detaljer som brandgravene selv gir oss i hende, 
like så visst er det at en slik undersøkelse ikke af/ene kan føre til målet. 
Det er da ingen annen utvei enn å ty til jevnføringens metode. At denne 
fremgangsmåten like så ofte har ført til videnskapelige utskeielser som til 
sikre resultater, betyr ikke det samme som at den overhodet ikke kan lønne 
sig. Har vi høve til å studere likbrenningen hos et folk ikke bare gjennem 
de tause gravskikkene, men også i skriftlig overlevering på hjemlig grunn, 
vil meget være vunnet. Vi vil få fastere grunn under føttene i og med 
kjennskapet til folkets egen tro og egne tanker. Å komme i besiddelse av 
denne kunnskap er unektelig mere verdifullt enn å være orientert i lærde 
og sindrige hypoteser om emnet. Riktignok har vi liten utsikt til i noen 
overlevering å møte folketroen ren og uforvansket; heller ikke kan vi vente 
å finne kilder som er så klare at feiltolkning er utelukket, og enda mindre 
kan vi være sikre på at disse kilder fører oss inn i det oprinnelige tros- 
grunnlag for likbrenningen. I det etnologiske rundskue er det altså all 
grunn til å ruste sig med tvil og kritikk; tvilende må vi forholde oss til 
den skriftlige tradisjons verdi i og for sig, og enda mere kritisk må vi være 
i vår bruk av de fremmede kilder på egen, hjemlig mark. 

Enhver som sysler med de spørsmål likbrenningen reiser, vil uvilkårlig 
rette blikket mot India. Her er vijo i det heldige tilfelle å ha en ledsagende 
og forklarende tekst til bålferden fra selve det tidsrum da skikken blev et 
fast ledd i dødskultussen. I Rigveda, som for øvrig ikke beskjeftiger sig meget 

med døden og de døde, finnes der en liten gruppe hymner (X. bok, nr. 
14—18) som hovedsakelig har vært diktet med bålferden for øie, vers som 
skulde resiteres som en slags ritualer ved de forskjellige ceremonier under 
begravelsen". Det merkelige er nu, at en av disse hymnene — nr. 18 — 
kan gi en utførlig skildring av fremgangsmåten ved begravelsen uten at 
likbrenning overhodet blir nevnt; det fremgår tvertom tydelig av sammen- 
hengen at det er en jordfestelse der siktes til. Situasjonen er den at den 
døde er båret til graven og anbragt på en forhøining; omkring står slekt- 
ningene og enken. Presten trer frem og maner døden bort fra de efterlevende. 
Så setter han en grense som skal skille gravstedet fra de levendes verden? 
vier derpå de efterlevende til livet og opfordrer kvinnene til å komme frem 
med sine salver til den ophøiede plass hvor liket hviler, og hvor hustruen 
sitter taus og sørgende. Den dødes bror, som skal ekte enken, trer nu frem 
og fører henne bort. Så tar presten buen av den dødes hånd; den har han 
beholdt til det siste som sitt viktigste våben. Liket blir derpå senket i 
graven, som er stivet av med bjelker, forat jorden ikke skal trykke den 
døde. Ofrene legges ned, og til slutt kaster presten mulden over, som 
skiller den døde fra de levende”. 

Slik omtrent har jordfestelsen funnet sted hos inderne, da de som et 
ungt kobberalderfolk ennu bare hadde herredømmet over femflodlandet, 
sletten nær ved de høie fjell som deres fedre hadde steget ned fra. liden 
som spiller en slik uhyre stor rolle i indisk tro og tenkning, er det her 
ennu ikke tale om. Den døde bor og lever i graven, ikke lutret eller til- 
intetgjort av den rensende og fortærende ild, men med fullt menneskelig 
utstyr. Derfor innrettes graven ,som et permanent Opholdssted for den 
Døde**; derfor får han ofre ,dryppende av smør“, og derfor vernes han 
mot den tunge og trykkende jord. ,Trykk ham ikke!" heter det. Formlen 
virker ikke tom og død; det viser prestens inntrengende bønn til jorden 
om å holde sig åpen, være lett tilgjengelig og lett å komme igjennem. 
Forestillingen er den samme som i det latinske „sit tibi terra levis“, ord 
som varieres i det uendelige på romerske gravskrifter. 

Selv i India — likbrenningens forjettede land — har da jordbegravelsen 
vært almindelig i de eldste tider og sannsynligvis lenge levd jevnsides med 
brenning av likene*. Det burde gi de forskerne noe å tenke på som forut- 
setter et vidt forskjellig tankegrunnlag for de to gravskikkene. I indisk 
dødstro er en slik kontrast i hvert fall utelukket. For her er jordfestelse 


1 W. Caland: Die altindischen Todten- und Bestattungsgebråuche. Amsterdam 1896. 
Dines Andersen: Livet efter Døden. Studier over de ældste indiske Begravelsesritualer" 
København r1915 (universitetsfestskrift). 

2 Smin. nærværende avhandling s. 43- 

3 Dines Andersen: Livet efter Døden, s. 17 flg. 

4 Smsts. s. 22. 

5 J, P. Jacobsen: Manes. De Døde og Menneskelivet, s. 78 flg. 


6 Dines Andersen, s. 17- 

og likbrenning forenet i én handling. Først blir bålet reist ute på marken 
og den døde lagt på det innhyllet i fettet av en slaktet ko. En gjet legges 
så ved siden av som en gave til guden Agni, at han skal føre den døde 
bort på riktig vis. Et beger står tett ved, fullt av den rusende , guddommelige" 
somasaft; det er offergaven til gudene, og det skal på deres vegne tømmes 
av de tilstedeværende prester. Så trer presten frem, tender bålet og taler 
til ilden, ikke den fortærende, men den hellige ild; den skal varme op den 
døde og så sende ham bort til fedrene. Til slutt blir benene omhyggelig 
samlet sammen og overgitt til jorden. 

Dette er hoveddragene i den indiske likbrenning, slik som den særlig 
skildres i nr. 16 av gravhymnene i Rigvedas tiende bok". At inderne ikke 
har valgt mellem jordeferd og bålferd, men støpt begge skikkene sammen, 
er et forhold som gir oss et vink om hvorledes problemet bør gripes an. 
Vi kan helt se bort fra den mening at forskjellen i skikk er betinget av en 
grunnforskjell i forestillingen om livet efter døden, og uten videre bygge 
på forutsetningen om slektskap i tankegrunnlaget. At vi her er på rett vei, 
viser også den omstendighet at likbrenning og jordfestelse har gått hånd 
i hand hos andre folk 6g. Hos grekerne kunde den nye gravskikken aldri 
helt få bukt med den gamle jordfestelsen. Det er først i eftermykensk tid 
at likbrenningen med sikkerhet lar sig påvise på hellensk grunn”. Spredt 
og i sterk konkurranse med den gamle gravskikken vinner den efterhånden 
terreng. Den er enerådende i noen egner (som i de store gravplassene på 
øen Thera)’. I Attika gjør den sig lenge gjeldende uten å fortrenge jord- 
festelsen. I Eleusis kunde man således konstatere 27 kargraver med likene 
nedlagt ubrent, 59 skaktgraver med legemsbegravelse, 19 brandgraver hvor 
likene var brent i graven selv, og ro askeurner av lert. Endelig er der 
visse landskaper som stiller sig helt avvisende overfor brandskikken. Hvor 
begge skikkene rår, kan man på gravplassen finne urnegraver side om side 
med graver for ubrent lik. ,Tydeligere end noget andet taler dette for, at 
ligbrændingen ikke kan være udtryk for et radikalt skifte i de religiøse 
forestillinger om det andet liv: der er ingen spænding mellem forskjellige 
anskuelser, som brydesd." Over den eneste brandgraven blandt de 19 atenske 
Dipylongravene hadde man stillet et lerkar uten bunn til å opta offergavene. 
„Saa lidt berøres altsaa den fortsatte Gravkultus af Ligbrændingen*." Hvor 
lite de to gravskikkene blev følt som uttrykk for motsatte og stridende 
opfatninger av døden og de døde, viser også det forhold at liket ofte blev 


1 Dines Andersen, s. 22 flg. 


2 Tidspunktet har lenge vært omstridt, ikke minst på grunn av iakttagelsenes mangel- 
fullhet. Se Blinkenberg i „De forhistoriske tider i Europa" I, s. 228. Ennu så sent som 
i 1907 kunde Zehetmaier sette likbrenningens begynnelse til ,die ausgehende neolithische 
Periode". (Leichenverbrernung und Leichenbestattung im alten Hellas, s. 41). 

3 De forhistoriske Tider i Europa I, s. 234. 

4 Fr. Poulsen. Dipylongravene og Dipylonvaserne, S. 32—33. 

35 De forhistoriske Tider i Europa I, s. 235. 

€ Poulsen, s. 40. 

brent i graven selv. Legemet blev da senket i jorden, hvor brenslet alt var 
anbragt; bålet tendtes, og når ilden hadde fortært liket, kastet man graven 
til og reiste gravhaugen over stedet!. Hos romerne optrer legemsbegravelse 
og likbrenning jevnsides så langt tilbake i tiden som fundene rekker. I Rom 
er begge skikker påvist i graver på Forum fra 9.—8. århundre dg KE 
og slik er forholdet også i historisk tid. I samme by, til dels i samme 
samfundslag, ja i samme familie blir de døde snart brent, snart gravlagt 
ubrent, og det er ingenting som tyder på at den kultus man ydet dem, 
har vært forskjellig efter den ulike behandling”. 

En slående parallell til disse forhold i Italia byr den berømte grav- 
plassen ved Hallstatt fra begynnelsen av jernalderen. De over tusen gravene 
som her er funnet og undersøkt, omfatter omtrent like mange tilfelle av 
skjelettbegravelse og likbrenning*. Grupperingen antyder ingen som helst 
tendens til isolasjon, enn si fiendskap mellem de to gravskikkene; for brente 
og ubrente lik hviler fredelig i nærheten av hverandre. Likbrenningen synes 
ikke å ha øvd noen innflytelse på utstyret, og gravgodset viser også at 
det hverken avhang av den dødes kjønn eller velstand om han blev begravd 
eller brent*. Her synes da — som Otto Schrader uttrykker det — „schon 
im fünften Jahrhundert vor Chr. ein absolut friedlicher und humaner Zustand 
gegenseiliger Anerkennung erreicht gewesen zu sein“. Riktignok er det 
her tale om situasjonen i senere tid, da begge gravskikkene fantes jevnsides 
og hadde alders hevd. Om det oprinnelige forhold ved likbrenningens inn- 
førelse kan da disse tilstander ikke gi oss beskjed. Både i Hallstatt og i 
Rom kan forholdet finne sin forklaring i en toleranse som hadde arbeidet 
sig frem efterat det oprindelige trosgrunnlag var glemt. Men det er unektelig 
lettere å forstå dette helt igjennem fredelige samliv mellem de to grav- 
skikkene, hvis en forutsetter at de også oprindelig var uttrykk for beslektede 
forestillinger om døden og de døde. 

Da likbrenningen nådde Norden i løpet av den eldre bronsealder, 
trengte den ikke den gamle gravskikken til side". Den forente sig med den, 
og — som A. Olrik uttrykker det — banet sig vei helt inn i hjertet av den 
gamle dødningepleie*. De ytre skikkene holdt sig til en begynnelse uforandret. 
Lenge vedblev graven å være mannslang, skjønt den bare rummet et par 
håndfull ben, og selv efterat kister av mindre dimensjoner var kommet 
i bruk, holdt man fast ved de gamle typene i sten og ek. De små meterlange 


1! Helbig: Zu den homerischen Bestattungsgebråuchen. Sitzungsber. d. kgl. bayer. Akad. 
d. Wissensch. 1900, H Il, s. 217 og 220. Smin. også: Brede Kristensen: Livet fra 
døden, s. 205. 

2 Iwan Müller: Handbuch d. klass. Alt. wissensch. 4, ll, 2, s. 487. 

3 P. Jakobsen: Manes I, s. 73. 

4 M. Hoernes: Das Gräberfeld von Hallstadt. Mitteil. des Staatsdenkmalamtes 1920, bd. 2—3. 

5 Begraben und Verbrennen, s. 24. 

Smsts. s. 25. 

7 Se ovenfor S. 96. 

ê Nordens Gudeverden, s. 80. 

stenkistene med brente ben røper tydelig sin avstamning fra hellekistene 
i megalittiden. Alt mot slutten av stenalderen bygget man helt korte kister, 
og disse blev snart også forminsket i høiden, så man til slutt før likbrenningens 
seier hadde nådd frem til den mannslange, to å tre dm høie stenkisten til 
bruk for ett lik). Ennu lengere beholdt man haugen og innpakningen av 
likrestene, og gravgodset gikk aldri helt av bruk?. At likbrenningen ikke 
kan ha kommet med nye, revolusjonerende tanker og krav i sitt følge, viser 
f. eks. den ene av haugene i Stora Köpinge, hvor alle fem gravene rummet 
mannslange ekekister, skjønt den ene bare inneholdt benene og asken av 
den døde? 

Tydeligere enda er det sprog som Egtvedfundet taler. Vi møter her 
brent og ubrent lik ikke bare i samme grav, men også i samme kiste, til 
og med så intimt forbundet at barneknoklene lå under den samme kohud 
og teppe som den døde kvinnen*. 

Da så turen kom til likbrenningen å tape terreng og bli foreldet i 
begynnelsen av jernalderen, skjedde dette — så vidt vi kan dømme av 
fundene — uten brudd og uten strid. Den nye gravskikken med ubrente 
lik krevde et rikelig utstyr, særlig av fødevarer. Det kunde ligge nær å tro 
at en slik praksis vilde tilspisse motsetningen mellem de to gravskikkene. 
Men prosessen kom til å forløpe ganske anderledes. I jyske brandgraver 
fra jernalderens ne har man funnet op til 14—16 lerkar, fat, skåler, 
kopper, begere og vaser? På gravplassen ved Ryomgård i Randers amt 
hadde brandgravene det samme fyldige sett av lerkar til mat og drikke 
som legemsgravene. Ved siden av lerkaret med de brente ben kunde der 
stå et helt bordstell for den døde, i et enkelt tilfelle arrangert slik at et 
stort lerfat forsøkte å dekke det alt sammen og gjøre det til en helhet*. 
Der var ikke bare kar til å spise maten på, men også saker til å spise den 
med. ,Hvorledes man forstandsmæssigt har kunnet affinde sig med noget 
saadant som at føje hele dette Madudstyr til en Brandgrav, er temmelig 
vanskelig forstaaeligt", skriver Hans Kjær. Ja, på bakgrunn av den gjengse 
opfatning av likbrenningen som sjelefrigjører blir denne fremgangsmåten 
unektelig nokså ubegripelig. Men før vi stempler slik adferd som meningsles, 
fordi vi forlanger at den tids mennesker skal tenke og handle som vi, 
kunde det være grunn til å undersøke om de ikke har hatt sine egne 
tankeveier å følge. 

Med slike kjennsgjerninger for øie som de vi her har pekt på, blir det 
uråd å tale om et radikalt brudd i utviklingen i forbindelse med likbrenningen. 


1 Folke Hansen i Fornvånnen 1923, S. 231—232- 
2 Smln. f. eks. Hvidegårdsfundet, ovenfor s. 76. 


Spise Gå. 
4 Th. Thomsen: Egekistefundet fra Egtved. Nordiske fortidsminder II, h. 4, 5. 197. 


5 Ligbrændingens Historie i Danmark, s. 75—76. 
6 Ligbrændingens Historie i Danmerk, s. 83. Smin. K. Friis Johansen i Arb. f. nord. 

Når man det har gjort, har man betraktet bålferden som en fullstendig til- 
intetgjørelse av den dødes legeme i den fortærende ild og sett den som 
en kontrast til den omhyggelige likpleie gjennem stenalderens mange 
årtusener. Denne opfatning beror — som vi skal se — på en misforståelse 
eller et overfladisk kjennskap til de to gravskikkene. De kjensgjerninger 
som kunde tyde på sammenheng, har man søkt å bortforklare ved å henvise 
til vanens makt til å konservere en skikk som hadde mistet kontakten med 
den tro og det tenkesett den hadde vokset frem av. Men vanens makt rår 
bare så lenge ingen ny tro evner å skape nye skikker og gjøre de gamle 
meningsløse. Selv i primitiv kultur er der visse grenser for inkonsekvensenes 
levedyktighet. Når det nye betegner en omveltning ikke bare i skikk, men 
også i tankegang, vil det gamle og utlevde snart vike plassen og gå til 
grunne; det har ikke lengere grokraft til å holde stand mot unge spire- 
dyktige forestillinger. Hvor gammelt og nytt smelter inderlig sammen eller 
trives side om side, taler da det nære slektskap sitt tydelige sprog. Når 
vi nu blir vidne til hvorledes likbrenningen så å si glir inn i jordbegravelsen, 
lemper sig efter de gamle gravskikkene og delvis optar dem, er det derfor 
all grunn til å spørre om det nye er så nytt enda. Før vi har undersøkt 
om det er sammenheng og slektskap her, kan vi 1 hvert fall ikke uten videre 
gå ut fra et brudd i utviklingen. I en jevnføring mellem de to gravskikkene 
vil vi da få det rette utgangspunkt for en vurdering av likbrenningens egenart. 

Hos mange ville folk faller jordfestelsen i to akter: først en foreløbig 
begravelse like efter dødsfallet, dernæst en efterbegravelse, som er den av- 
sluttende og mest betydningsfulle handling. Tidsrummet mellem de to akter 
varierer noe på de forskjellige steder; men stort sett synes det å falle 
sammen med den tid forråtnelsesprosessen tar; det er først når de for- 
gjengelige deler av legemet er opløst, at efterbegravelsen kan foregå '. Ikke 
alltid venter man til naturen selv har besørget opløsningen. Når forråtnelsen 
er kommet så langt at kjøttet med letthet lar sig fjerne fra benene, blir 
skjelettet ofte skrapt rent, og efterbegravelsen finner sted’. Særlig almindelig 
er denne fremgangsmåten hos stammer som pleier å begrave de døde i trær. 
Trebegravelsen er da undertiden den eneste og endelige; men ofte blir den 
efterfulgt av en bisettelse i jorden. Blandt australnegerne kunde således 
Spencer og Gillen konstatere at dobbeltbegravelsen var meget utbredt, 
ytree-burial first and earth-burial afterwards" *. En lignende behandling av 
likene praktiseres hos mange folk i Nordamerika og Asia, hvor trebegravelsen 


! Robert Herz: Melanges de sociologie religieuse et folklore. Paris 1928, s. 3 flg. J. G. 
Frazer: The Belief in Immortality and the Worship of the Dead I, s. 166. Th. Preuss: 
Die Begråbnisarten der Amerikaner und Nordostasiaten. Königsberg 1894, s. 118. 
R. Karsten: Innledning till Religionsvetenskapen, s. 312 flg. Smln. min avh.: Likbrenningen 
i India og annensteds. Norsk teologisk tidsskrift 1933, $. 39 flg. med eks. 

Smsts. s. 40. 

3 Northern tribes of Central Australia, s. 505 flg. Smln. Frazer: The belief in immortality 

and the worship of the dead I, s. 166. 

er særlig almindelig". Hos nordamerikanske folk er skikken knyttet sammen 
med forestillingen om den dødes reise til den annen verden. Når forråtnelsen 
var fullbyrdet, så bare benene var tilbake, tenkte man sig at den døde 
hadde nådd frem. Ofte blev da likene gravd op igjen, og satt der enda litt 
kjøtt tilbake, blev det skrapt av benene og i regelen brent. Så jordfestet 
man liket for annen gang med knoklene i en haug og kraniet ovenpå, og 
nu var alt samkvem avbrutt mellem levende og dede’. En lignende behandling 
av knoklene har enkelte oldforskere tenkt sig som forklaring på ophopningen 
av skjelettlagene i de nordiske jettestuer. S. Miller avviser imidlertid denne 
hypotesen med bestemthet og — som det synes — med gode grunner’. 
Men hos andre kulturfolk har efterbegravelsen av benrestene øiensynlig vært 
praktisert i forhistorisk tid. I Vesteuropa later det til at den har vært i bruk 
i neolitisk tid, sannsynligvis i forbindelse med en foregående provisorisk 
begravelse av hele liket*. Skikken er påvist i greske graver fra mykensk 
tid. Ossilegier har man også funnet i den følgende perioden i Megara 
Hyblæa, den samiske nekropol og Kerameikos-gravene, alle fra den efter- 
mykenske tiden’. Hvor seigt denne skikken har holdt sig helt ned til våre 
dager, derom vidner en merkelig benrenselsesprosess som den engelske 
forfatter Lawson blev vidne til på østkysten av Lakonia. Behandlingen blev 
foretatt på to lik som var blitt gravd op igjen og funnet i frisk tilstand, så 
man trodde det var vampyrer man hadde å gjøre med. For å gjøre dem 
uskadelige besluttet man å fjerne alt kjøtt fra benene, rense knoklene og 
grave disse ned igjen. Den dag idag er det almindelig skikk i den greske 
kirken å grave op den dødes ben når tre år er gått hen efter begravelsen, 
da man antar at legemet da er fullstendig opløst”. 

Til denne toleddede begravelse danner likbrenningen en slående parallell. 
Heller ikke bålferden er en fullstendig og avsluttende akt; også til den 
knytter det sig en senere og avsluttende behandling av den dødes levninger’. 
I det gamle indiske ritual blir restene av kroppen omhyggelig samlet ihop 
sammen med asken og deponert på forskjellig vis, 1 jorden, i elven, eller 
— for familiefedrenes vedkommende — i et gravmæle”. Lengden av det 
tidsrum som bør gå hen mellem bålferden og den endelige begravelse 
varierer noe i de forskjellige tekster; den mest utbredte skikk i våre dager 


Preuss: Die Begråbnisarten, s. 199 flg. Wachtmeister: Primitiv Sjålavandringstro (Natur 

och Kultur nr. 46), s. 16 flg. 

2 Kr. Bahnson: Gravskikke hos amerikanske folk. Arb. f. nord. oldk. 1881. s. 218. 

Vor oldtid, s. 93. 

1 Dechelette: Manuel d'archéologie I, s. 409. O. Menghin: Weltgeschichte der Steinzeit, 
s. 407 med anf. litt. 

5 Fr. Poulsen: Dipylongravene og Dipylonvaserne, s. 21. Zehetmaier: Leichenverbrennung 
und Leichenbestattung im alten Hellas, s. 77—78- 

6 Citert hos Feilberg: Sjæletro, s. 93—94. 

7 Feilberg s. 88. 

5 Smin RK. Herz, 5.24: 

9 Oldenberg: Die Religion des Veda, s. 494 flg. Caland, s. 99 flg. 

er å begrave restene den tredje dag; men den eldre tradisjon synes å la 
denne ritus falle sammen med en urenhetsperiode på seks dager”. 

I europeisk bronsealder går likbrenningen og innsamlingen og begra- 
velsen av benene alltid hånd i hånd, og det er nettop i den ulike behandling 
av benene at forskjellen mellem bålferden i bronsealderen og jernalderen 
trer frem. I brandgravene fra bronsealderen er benene så rene og hvite som 
om de var vasket, og de er aldri blandet sammen med kull og andre rester 
fra bålmørjen. I den eldre jernalder derimot utgjør de brente ben den 
minste del av gravinnboldet; kull, aske, småsten og jordklumper er nu 
kommet med i graven. Med stor enstemmighet fremheves dette av arkeologene”. 
Misvisende er det dog sikkert, når mange forskere i denne forbindelse taler 
om en skjødesløs sammenfeining av ben og bålrester. Fremgangsmåten har 
vært alt annet enn skjødesløs; tvertom har man omhyggelig passet på å få 
så meget med av likbålet som mulig. 

En lignende forskjell avspeiler sig også i opbevaringsrummet for lik- 
restene. Dette blir i løpet av bronsealderen stadig kortere, inntil det i den 
yngre perioden bare er en ganske liten stenkasse satt op av en sten i hver 
side og en bunn- og dekksten. Resultatet av denne utvikling var da at 
man efterhånden opgav det store gravkammer fra jordbegravelsens tid; det 
lå i sakens natur. Men hvad man i bronsealderen sjelden forsømte, var å 
gjøre gjemmestedet for benene så omhyggelig som mulig. Kisten omslutter 
gjerne et lerkar som rummer de brente ben, og ofte er urnen omhyggelig 
dekket av tang eller en pakning av småsten. H. Schreuer uttrykker for- 
holdet paradoksalt, men riktig, når han 1 denne fremgangsmåten ser en 
„Drang nach Konservierung**. Så langt bort fra hypotesen om en tilintet- 
gjørelsesprosess kan altså den mere inngående analyse av fremgangsmåten 
ved likbrenningen føre én. løinefallende forskjellig fra denne behandling er 
likbrenningsskikken i den eldre jernalder. Man nøier sig nu med å begrave 
benene sammen med restene fra bålet i en fordypning i marken uten noen 
dekkende haug (brandgroper); undertiden er dog bålrestene gjemt i en urne 
og satt ned i en grop (urnebrandgroper). 

Rensningen og den omhyggelige opbevaring av benene er da et karak- 
teristisk trekk ved likbrenningen i vår eldre bronsealder, da skikken ennu var ny 
og levende. Det kan derfor ikke være tvil om — hvad allerede Sophus Miller 
har pekt på — at denne ceremoni har stått i nøie forhold til likbrenningens idé*. 
Når den går av bruk i den eldre jernalder, står vi således overfor en av- 
gjørende endring i forholdet til de døde. Enkelte arkeologer — f. eks. 
Knut Stjerna? — går endog så vidt at de erklærer skillet mellem de to 


1 Caland, s. 99, 160, 130. Eksempler på lign. fremgangsmåte hos ville folk i Norsk teol. 
tidsskr. 1933, S. 40—41. 

2 Enrekke uttalelseridenne retning er samlet av M. M. Lienan, Mannus bd. 11—12, 1920,5. 45 flg. 

Das Recht der Toten. Zeitschrift für vergleichende Rechtswissenschaft, bd. 33, 1916, s. 380. 

4 Vor Oldtid, s. 368. 

Bidrag til Bornholms Befolkningshistoria under Järnåldern. Antikvarisk tidskrift för 

Sverige, bd. 18, 1908, s. 7- 

former for likbrenning for større enn skillet mellem begravelse med og 
uten bålferd. 

En illustrerende parallell til denne utvikling danner likbrenningens 
historie i Grekenland. I Homers skildring av Patrokles' bålferd vender Akilles 
sig til de sørgende krigere og opfordrer dem til å slukke „det ulmende bål 
med den søte funklende vin overalt hvor de veldige luer har raset". Op 
til den mektige vedstabel legges de døde kroppene av hester og hunder 
og 12 fangne trojanere. Men Patrokles' ben er likevel lette å finne; ,ti 
innerst lå han i midten av bålet; men utenfor brentes de andre, henslengt 
langs med den ytterste kant, både hester og stridsmenn*. Så samles heltens 
ben ,tildekket med dobbelte fettlag ned i en gullskål" og bæres til graven”. 
Med denne skildring stemmer de arkeologiske utgravninger godt overens. 
Brandgravene på Thera vidner således om at bålet blev slukket med vin, 
så blev benene omhyggelig samlet op og lagt i et klæde; som urne tjente 
for det meste et lerkar? De greske askeurnene inneholder i regelen ikke 
noe annet enn benene av det brente lik. Bare en enkelt gang har man 
funnet forkullede offerrester sammen med knoklene. Men senere blev man 
langt mindre nøieregnende i dette stykke; i de attiske ostotheker ligger 
således menneske- og dyreknokler mellem hverandre’. 

Vår jevnføring vil ha skjerpet blikket for et forhold som gjerne blir 
oversett eller ialfall lite enset i diskusjonen om likbrenningen: denne grav- 
skikk er en sammensatt handling, hvor interessen ikke utelukkende samler 
sig om selve bålferden, men er delt mellem denne og den følgende begravelse 
av benene og asken. Når A. Olrik uttaler at likbrenningen flytter tyngde- 
punktet fra den dødes gravbolig over til en øieblikkelig handling, til 
bålferden*, er det da i grunnen bare den halve sannhet. Utvilsomt 
ligger det nær å tro at selve bålferden har trukket til sig noe av den 
hellighet som må ha omgitt og gjennemtrengt hele likbrenningsceremonien. 
En slik tankegang har i hvert fall noe mere enn et almindelig religions- 
psykologisk resonnement å bygge på. I Iliadens skildring av Pratokles' 
begravelse har vi et tydelig vidnesbyrd om likbålets rituelle betydning. 
Akillevs har opfordret krigerne til å samle benene av sin døde venn og 
gjemme dem i en gullskål. Så sier han: 


Ei vil jeg be jer å reise ham nu en kjempehaug veldig. 
Gi ham en sømmelig grav, så kan jo akaierne siden 
vide den ut og gjøre den høi, når selv jeg er segnet, 

I som skal spares og bli ved de toftede snekker tilbake. 


Mennene skynder sig med å utføre heltens vilje: 


1 Iliaden, 23. sang, efter Østbyes oversettelse, s. 93. 
2 Gercke und Norden: Einleitung in die Altertumswissenschaft II, s. 64 
3 Fr. Poulsen: Dipylongravene, 5. 84. 


4 Nordens Gudeverden, s. 90. 

Likbålet slukket de først med funklende vin som de helte 

ut hvor flammen var nådd, og asken faldt sammen i dynger. 
Gråtende sanket de så de blekede ben av den milde 

trofaste venn i en gullskål, og da den var dekket med fettlag, 
satte de den i hans telt innhyllet i fineste linduk”. 


Skildringen kan ikke forståes på annen måte enn at gravhaugen blir 
reist over det bålet som Patrokles blir brent på, mens den gyldne urne 
med den dødes levninger blir satt inn i teltet til Akillevs og opbevart der. 
Det kan da — som M. M. Lienau har gjort opmerksom på? — bare bero 
på en misforståelse, når Rohde skriver: „Die Gebeine des Patrokles werden 
gesammelt, in einen goldenen Krug gelegt und im Hügel beigesetzt3 “ 
Nei, Akillevs må vente med bisettelsen, fordi han har lovt at den samme 
urne skal gjemme hans og Patrokles' ben. At dette løfte blir innfridd, får 
vi da også vite av Odysseen XXIV. Men bålet som Patrokles blev brent 
på, kan ikke derfor prisgis; skjønt det ikke rummer noen levninger av 
den døde ennu, får også det sin gravhaug som skal verne det mot vanhelligelse. 
Med rette uttaler derfor M. M. Lienau: „So hoch stand also der Scheiterhaufen 
im Ritus des homerischen Zeitalters. Schon der Scheiterhaufen als solcher war also 
ein Ehrenakt für den Toten, welchem Schutz durch einen Grabhigel gebihrte*." 

Karakteristisk for likbrenningens historie i Norden er det nu at bronse- 
alderens omhu for benene av den brente i jernalderen trer tilbake for 
omsorgen for hele likbålet. Knut Stjerna, som først har betonet denne forskjell, 
uttaler: „Under det att förut af människan endast de brända benen begrofvos, 
skyddade nu grafhöljet alla de brånda eller obrånda delarna af liket. Detta 
visar, att man numera började betrakta hela liket såsom heligt.“ Sikkert 
kommer man dog sannheten nærmere, når man med Shetelig taler om 
„hele likbålet som innviet og hellig"%. I jernalderen har da likbrennings- 
ceremonien omfattet bålferden og begravelsen i en eneste handling, mens 
man 1 bronsealderen har skjelnet mellem bålet og benene av den brente. 
Ethvert tydningsforsøk som setter isoleringen og begravelsen av likrestene 
i bronsealderen ut av betraktning, er derfor på forhånd dømt til å strande. 

Med påvisningen av slektskapet mellem jordeferd og bålferd har vi 
rykket selve spørsmålet om likbrenningens oprinnelse nærmere inn på livet 
og kan bedre orientere oss i striden om den. 

I de nyere innlegg i diskusjonen om dette problem har den opfatning 
vært fremherskende at likbrenningen er hvad tyskerne kaller en ,, Abwehrritus'*, 
og at det er frykten for de døde som har fremkalt den. ,Die Scheu vor 
der Seele des Toten“, skriver K. Helm, „die schon für den Ausgang der 


! Iliaden XXIII. sang, efter Østbyes oversettelse, s. 394. 
2? Mannus, bd. 11—12, 1920 s. 88. 

3 Psyche, s. 23. 

4 Mannus, bd. 11—12, 1920, S. 90. 

5 Antikvarisk Tidskrift för Sverige, bd. 18, 1908, s. 6. 
Det norske folks liv og historie, bd. I, s. 90. 

Steinzeit vermutet wurde, hat in dieser Zeit an Macht gewonnen und Maß- 
regeln begünstigt, die vor der Berührung mit der Seele schützten. Solange 
der Leib bestand, war der Seele die Rückkehr möglich; sie ganz unmöglich 
zu machen, gab es nur das eine Mittel, den Leib zu vernichten“ '. 

Helm kunde støtte sig til Erwin Rohdes monumentale verk om gresk 
sjeletro, hvor den apotropeiske tydning av likbrenningen er gjort gjeldende; 
ved å overgi legemet til ilden vilde de homeriske grekere fjerne sjelene 
fra denne verden, så de ikke skulde kunne vende tilbake og plage de efter- 
levende med krav og redsler?” Hånd i hånd med det voksende kjennskap 
til primitiv tenkning har denne opfatning stadig vunnet terreng. Den er 
således knesatt av ingen mindre enn Wilhelm Wundt 1 hans stort anlagte 
verk ,Völkerpsychologie": „Zuerst begrub man den Leichen um seine 
Seele in die Tiefe zu bannen . . . . Dann suchte man den gleichen Zweck 
vollkommener durch die Verbrennung zu erreichen"*, 

Teorien har øiensynlig vokset frem av trangen til å finne en forklaring 
som er enkel og primitiv nok, og nettop derfor har den i senere tid tatt 
farve av den preanimistiske opfatning av døden og de døde. Men derved 
er dens tilhengere kommet i opposisjon til den eldre lære om en sjele- 
frigjørelse gjennem likbrenningen, hvad enten denne betraktes som en 
vennetjeneste mot den døde, eller — som hos Rohde — er forbundet med 
forestillingen om frykten for ham; denne lære kan vel — for å citere et av 
de nyere innlegg i diskusjonen — passe „für einige geistig bereits sehr 
entwickelte Völker, darf aber nicht auf Kulturstufen übertragen werden, denen 
der Låuterungsgedanke sicher fern lag“ +. 

Det er da betegnende for de nyere innlegg i striden om likbrenningen, 
at sjeletroen blir satt ganske ut av betraktning. Det er, hevder H. Naumann, 
helt falskt „mit der Priorität der Seelenvorstellung an die Verbrennung 
heranzugehn: sie resultiert erst aus ihr"> Det legeme som blir overgitt 
til ilden, er efter primitiv opfatning den døde helt og holdent, ikke bare 
hans avsjelede kropp. ,Die Verbrennung dient nicht oder doch zunåchst 
nicht dazu um die Seele etwa vom Leib zu lösen, auch nicht um den Leib 
rasch zu vernichten, damit die Rückkehr der Seele zu ihm unmöglich werde“ ê. 
Det er i en helt annen tankeverden at likbrenningen hører hjemme. „Hocker- 
stellung, Einschnüren und Zusammenschnüren der Toten, der Übergang zu 
den engeren Kisten- und Muldengråbern, Aufschüttung von oft ungeheurem 
Stein- und Erdgeröll, schließlich das unterirdisch verborgene Grab usw. 


! Altgermanische Religionsgeschichte I, s. 158. 


2 Psyche I, s. 31 flg. 

3 Volkerpsychologie IV, r, s- 156. Lign. uttalelser hos H. Schumann: Die Steinzeitgråber 
der Uckermark, 1904, S. I5, 19, 67, 68. 

4 Lutz Mackensen: Die Entstehung des Leichenbrandes. Zeitschr. får Ethnologie, bd. 25, 
1923, 5. 48. 
Primitive Gemeinschaftskultur, Jena 1921, s. 59. Smin. hertil W. Y. Otto: Die Manen 
oder von den Urformen des Totenglaubens, s. 42 —43 (kritikk av Naumann). 


Naumann, s. 58. 

werden ja wohl mit Recht heute als Schutz- und Abwehrmafsregeln der 
Lebenden gegen die Toten gedeutet“ !, og i hele denne utvikling betegner 
likbrenningen avslutningen og høidepunktet som det mest radikale av alle 
de midler menneskene har tydd til for å gjøre de døde uskadelige. Nau- 
manns opfatning deles av flere yngre forskere. Også Lutz Mackensen betrakter 
likbrenningen „als Endglied einer Vorstellungsreihe . . . . die mit Ein- 
schliefsung des Toten im festgefügten Steingrab begann und in der Hocker- 
bestattung ihre Fortsetzung erlebte"”. Og i et nylig utkommet verk om 
primitiv dødstro sees Hocker og likbrenning under samme synsvinkel. 
„Entsetzliche, die Seele von Grund aus aufwühlende Angst trieb den 
Menschen erst zur Fesselung, dann zur gänzlichen Zerstörung der weiter- 
existierend gedachten Leichen seiner Angehörigen’. “ 

Det er ikke vanskelig å påvise at frykten for de døde har spilt en 
stor rolle til de forskjelligste tider og på de mest uensartede kulturtrin, 
både hos primitike stammer og blandt kulturfolkene. Men overalt hvor frykten 
har drevet menneskene til å tilintetgjøre den døde ved ildens hjelp, er det 
alltid under bestemte forutsetninger. Den som blir utsatt for en slik behandling, 
er en farlig og fryktet person, ikke i og med dødsfallet, men fordi han var 
det alt i levende live. Døden øker hans farlighet, men den skaper den ikke. 
Den følelse av utrygghet som menneskene vel alltid har næret overfor sine 
døde, fører ikke i og for sig til forsøk på å utrydde dem; tvertom er den 
mest varsomme behandling det naturlige utslag av en slik usikkerhetsstemning. 
Bare i de særlige tilfellene hvor forholdet er avgjort fiendtlig, kommer 
utryddelsesmidlene til anvendelse. 

At denne opfatning holder stikk, viser sig straks, om vi går bevisene 
for likbrenningens apotropeiske karakter efter i sømmene. Og bevisene er 
det gjerne naturfolkene som må levere. Mange ville tyr rett som det er 
til ilden for å bli kvitt de besværlige døde. Dør en syk hos samoanene, 
blir det syke lem skåret av og brent. I Østafrika tilintetgjør man gjengangere 
ved å brenne dem. Forskjellige sagn hos Bonaksindianerne forklarer lik- 
brenningen som et forsøk på å utrydde de biller og ånder som bor i liket. 
På samme måte heter det hos kaliforniene at en må brenne de døde for 
å hindre dem i å gå igjen. Chilenene pleier å brenne sine onde trollmenn, 
forat intet farlig skal bli tilbake av dem. Også hos kulturfolkene kann en 
støte på lignende forholdsregler overfor de døde. I det huset hvor Caligula 
blev myrdet, spøkte det så lenge at hans søster til slutt brente liket. I 
Middelalderen blev likbrenningen ofte anvendt som siste middel mot gjen- 
gangere. Bosnierne og herzegovinerne ødela vampyrlik i ilden. Ennu så sent 
som i begynnelsen av det 19. århundre var det almindelig skikk blandt 
rutenerne å grave gjengangere op igjen, lemleste og brenne dem, en frem- 
gangsmåte som også er påvist hos albanesere, nygrekere og russere. 

UES mstS. SA57: 


2 Zeitschr. für Ethnologie 1923, S. 49. 
3 Joachim v. Trauwitz-Hellwig: Urmensch und Totenglaube, München 1929, s. 188. 

Jeg har her med flid valgt eksempler som er blitt anført til støtte for 
teorien om at det først og fremst er frykten som har banet vei for lik- 
brenningen som almindelig gravskikk. „Angesichts dieser Beispiele“, skriver 
Lutz Mackensen, „darf man wohl den Schritt wagen, dieselben Vorstellungen 
auch auf vorgeschichtliche Zeit zu übertragen und in dem Aufkommen des 
Leichenbrands eine restlose Vernichtung des Leichnams zum Schutze der 
Überlebenden zu erblicken!.“ En vil straks se at disse eksemplene slett 
ikke kan danne noe grunnlag for en slik opfatning, fordi det her ikke er 
tale om almindelige døde, men gjengangere, vampyrer, trollmenn o. i ale 
disse tilfellene er de dødes skadeevne betinget av deres fortid, og døden 
har ikke skapt en frykt som man ikke nærte for dem i levende live. Også 
om de døde gjelder det at de får høste som de har sådd. Rammer ikke 
straffen dem i levende live, så kan de være sikre på at den innhenter dem 
efter døden. For rettferdighetens arm rekker inn i døden. 1 all primitiv 
tro danner dette liv og det hinsidige en fast, ubrutt sammenheng, og i 
motsetning til kirkens lære forlegger folketroen straffen over de døde til 
deres liv i nærmeste nærhet av de levende; den venter ikke på den ytterste 
dag. Men straff forutsetter en forbrydelse, og det er — som H. Schreuer 
bemerker — „Ausnahme, nicht Regel, geschweige denn etwas allgemeines. 
Gestraft werden verbrecherische Tote. Aber nicht alle die Toten, die ver- 
brannt wurden, sind verbrecherisch.“ En må derfor gi Schreuer rett, når 
han bestemt avviser „das Zusammenwerfen der Leichenverbrennung als 
allgemeiner Sitte mit jenen Fållen, wo sie als Strafe auftritt*?”. Derfor er 
også R. Much på villspor, når han søker å forstå likbrenningen som almindelig 
gravskikk ut fra senere tiders heksebrenning*. 

Hvileløs og ond og fiendtlig blir da den døde bare under den særlige 
forutsetning at hans regnskap med denne verden ikke er gjort fullstendig 
op. Når den døde er kommet ordentlig i jorden, når all hemmelig brøde 
er sonet eller tilgitt, når hans gjeld er betalt og de efterlatte har fått sitt, 
og når sorg og savn hos de nærmeste pårørende er slukket, så intet mere 
kan tvinge den døde til å vende tilbake til de levende, da er det en 
ufravikelig regel i all ekte folketro at han får ro i graven. Han plager ikke 
de levende og blir ikke straffet eller uskadeliggjort av dem. En kan visst 
trygt våge den påstand at menneskeheten ikke på noe trin av sin utvikling 
har skåret alle døde over én kam og behandlet dem utelukkende som onde 
makter. Selv den forestilling som er så sterkt utbredt blandt slaviske folk, 
at mennesket skifter karakter ved sin død og blir til et farlig, vampyraktig 
vesen, danner neppe noen undtagelse fra denne regel. 

Som ,Abwehrritus" mot farlige gjengangere har da også likbrenningen 
en helt annen karakter enn når den optrer som almindelig gravskikk. Hvor 
det er en ugjerningsmann en vil til livs, er bålferden bare ett middel blandt 


1 Zeitschrift fir Ethnologie 1923, S. 49. 
2 Zeitschrift für vergleich. Rechtswissenschaft, bd. 33, 1916, 5. 397- 
3 Anzeiger für deutsche Altertumskunde, bd. 28, s. 315 flg. 

flere i en fullstendig tilintetgjørelsesprosess. Man nøier sig ikke med å brenne 
liket; man lemlester det, strør asken for alle vinder, kaster den i havet osv. 
Det er på denne måten gjengangerne blir behandlet i de islandske sagaer, 
I slavisk folketro er det særlig vampyrene som blir gjort uskadelige på 
denne grundige måten. Vil man bli kvitt disse uhyggelige vesener for alltid, 
må man la en prest grave liket ut, skjære hodet av på det, gjennembore 
hjertet med en pel, brenne det og strø asken på graven”, 

En behøver ikke lese mange av disse gjengangerhistoriene for å se 
hvor uendelig langt de fjerner oss fra likbrenningen, slik som vi møter den 
i det gamle indiske ritual og i europeisk bronsealder. I alle disse historiene 
står skikken å brenne de døde helt og holdent på linje med ethvert annet 
forsøk på å bli kvitt besværlige gjengangere; derfor optrer den også ofte 
som siste tilflukt når alle andre midler glipper. Men man gjør sig skyldig 
i en skjebnesvanger misforsåelse når man forveksler denne gjengangerfrykt 
med frykten for de døde. Der er — som K. von Amira uttrykker det — 
en avgjørende forskjell mellem „das strafweise Verbrennen“ og „der Leichen- 
brand"; den første tilsikter den fullstendige utslettelse, den annen forutsetter 
at den døde lever videre i en eller annen tilstand? Også grekerne hadde 
sine spøkelseshistorier, og de kjente en grum skikk som vern mot gjen- 
gangerne; maskjalismos, lemlestelse, hette den. Morderen skar hender og 
føtter av på den myrdede, trædde dem inn på et snøre og hengte dem om 
halsen på ham. Slik søkte han hindre den døde i å hevne sig, likesom 
australnegeren skjærer tommen av på den drepte, forat han ikke skal kunne 
slynge spydet, eller klipper av neglene hans, så han ikke kan klatre op av 
graven. Skikken er et karakteristisk utslag av gjengangerfrykten; men med 
gresk dødstro har den selvsagt ingenting å bestille. Den møter én derimot 
i forfedredyrkelsen, som viser at grekerne først og fremst betraktet og 
behandlet sine døde som vennligsindede og hjelpende makter. Det var derfor 
et høiere, guddommelig liv man gikk inn til gjennem døden, og begravelsen 
og likbrenningen var i Hellas bare forskjellige midler til å opnå delaktighet 
i dette liv. Nyere forskning har da også tatt avstand fra Rohdes opfatning 
av likbrenningen som et middel til vern mot de døde. Denne tolkning hører 
til de mest omstridte i hans verk, fordi den ikke lar sig forlike med den 
kjensgjerning at forfedredyrkelsen var ett av de viktigste elementer i gresk 
religion*. Andre forskere har da også opfattet likbrenningen hos grekerne 
som en forholdsregel for den døde, ikke mot ham. Men om ildens opgave 


1 Smin. Grettis saga (utg. av Boer), kap. 18,1 og 35,2. Eyrbyggja saga (utg. av H. Gering) 
kap. 63. Laxdælasaga (utg. av Kålund) kap. 24. 

? R. Köhnau: Schlesische Sagen I, s. 149. Smin. St. Hock: Die Vampyrsagen in der 
deutschen Litteratur, 1900. Fr. Krause: Slavische Volksforsehung. 

3 Die germanischen Todesstrafen. Abh. der bayer. Ak. der Wissensch. phil. Kl. XXXI 
B. 3. Abh., s. 173—174- 

t Smin. E. Meyer: Geschichte des Altertums II, s. 119, 425. Schreuer i Zeitschr. f. vergl. 
Rechtsw. bd. 33, s. 397, anm. Max Eber i Praehist. Zeitschr, SE E aE 

under dødens renselses- og forvandlingsprosess er meningene ennu til dels 
avvikende. Således antar S. Eitrem at ilden som mottar og bortfører sjelen, 
derved selv blir besjelet og satt i stand til å fremkalle nytt menneskeliv”. 
W. Brede Kristensen mener at ,kjendsgjerningerne vidner om det motsatte; 
ilden blir ikke besjælet, men sjælen blir ild". Ilden gav, men mottok ikke 
absolutt liv. Likesom hos inderne var også den greske likbrenning et 
sakrament, en innvielse til evig liv. Det var derfor et høiere, guddommelig 
liv man gikk inn til gjennem døden, og begravelsen og likbrenningen var 
i Hellas bare forskjellige midler til å opnå delaktighet i dette liv. I ilden 
blev ikke den døde utslettet, men gjenfødt”. 

Også på italisk grunn viser gravfundene tydelig at likbrenningen ikke 
kan tas til inntekt for teorien om frykten for de døde. Urner av alle slags 
former og størrelser med asken og benene av de døde blev satt inn i be- 
holdere av sten eller tre. Ofte fulgte matkar med sammen med våben og andre 
saker til pryd og nytte. Undertiden er nåler og spenner til å feste drakten 
med funnet i asken, noe som viser at liket blev lagt på bålet klædd som i 
levende live. I mange tilfelle er urnen og dens innhold behandlet som om 
de utgjorde en menneskeskikkelse og forsynt med en hjelm eller lignende. 
Over store deler av Italia synes urnen selv å være en mere eller mindre 
realistisk efterligning av boligen. Det er da bare naturlig at man har funnet 
brent og ubrent lik i samme grav’. 

Heller ikke på nordisk grunn optrer likbranden som ledd i en til- 
intetgjørelsesprosess. Tvertom glir den her inn i en helt igjennem hensyns- 
full behandling av den døde. Liket blir pakket omhyggelig inn, utstyrt 
med gravgods, lagt i en kiste og haugsatt. Men man kan ikke ha ønsket 
å rydde den døde av veien, samtidig som man forsynte ham med våben 
og verktøi, mat og smykker. „Wollte und könnte man den Toten wirklich 
durch das Feuer vernichten, dann håtten die Beigaben, die mitverbrannt 
werden, keinen Sinn"*. Overflødig, ja selvmotsigende blir også den om- 
hyggelige behandling av likrestene. Urnen som benene og asken gjemmes 
i, har — som vi så — ofte form av et lite hus med sper, dør og tak; 
det er den gamle boligtanken som her dukker op igjen og avpasser sig 
efter den nye gravskikken. Overgangen fra begravelse har da — som 
Fr. Behn så sterkt fremhever — ikke kunnet påvirke ,den Grabritus in 
seinen Grundlagen. . . .. Die Brandbestattung gab aber die Möglichkeit, 
das Grabhaus in seiner råumlichen Ausdehnung stark zu reduzieren und 
dem Aschengefåfs selbst die Form des Hauses zu geben. So entstanden 
die Hausurnen"3. Hos mange ville folk er disse husurnene særlig praktfullt 


1 Opferritus und Voropfer der Griechen und Römer, Kr.a 1915, S. 154. 

Livet fra Døden, s. 204. 

3 H.J]. Rose: Ancient italian beliefs concerning the soul. The Classical Quarterly bd 24, 
1930, 5. 131 —32- 

4 Sehreuer i Zeitschr. d. vergl. Rechtsw. bd. 33, s. 398. 

5 Fr. Behn: Hausurnen. Vorgeschichtl. Forsch. I, s. 6—9- 

utstyrt. De er gjerne malt i vakre farver, og stundom er de laget av gull. 
Således pleide urinnvånerne i Columbia å gjemme asken av høvdingene 
sine i gullurner som blev satt ned i dype hvelv. Bare ved å stirre sig 
blind på bålferdens flammende og fortærende ild kan man komme på den 
tanken at det her gjelder om å bli kvitt en ond og farlig gjenganger. 
Gjør man alvor av å følge ceremonien i dens helhet og i alle enkeltheter 
— og det er det en har høve til hos inderne — vil en snart bli slått av 
den stemning av høitid og andakt som hviler over den. De pårørende 
som samles om bålet, koen som slaktes til offermåltid, gjeten som legges 
på ilden som en gave til guden Agni, begeret til gudene og presten som 
tar ild av bålet og bringer den til hjemmet, så den kan tjene som ildoffer 
for fedrene? intet av alt dette leder tanken hen på frykt og fiendskap. 
I samme retning peker vidnesbyrdene fra gresk døedstro. Natten før bal- 
ferden viser Patroklos sig for den sovende Akilles og bønnfaller ham om 
å bli brent så raskt som mulig; det er en tjeneste han ber sin beste venn 
om, forat han kan komme inn i Hades” bolig og slippe å streife husvill 
omkring. Det er den gamle troen at den som ikke blir begravd, ikke far 
ro i graven, passet inn i den homeriske tankeverden. Og hvorledes op- 
fyller nu Akilles sin døde venns siste bønn? Han dreper tolv trojanske 
fanger, fire hester, to hunder, okser og får i mengde. Riktignok skjønner 
ikke dikteren skikken, vet ikke at alt dette skal tjene den døde i den andre 
verden. Han opfatter det hele nærmest som et barbarisk utslag av Akilles” 
overveldende sorg og vennetroskap. 

Lytter vi endelig til vår egen stammes røst — fra den forholdsvis 
sene tid da også den begynner å få mæle — møter vi beslektede tanker. 
Likbrenningen er på én gang en sorgens 0g festens handling, en ærefull 
avskjed med den døde. En behøver bare minne om Snorres skildring av 
Balders bålferd og Sakses av Harald Hildetands. Da danekongens lik var 
brent til aske, bød Ring sine høvdinger gå sørgende rundt og bad alle 
om gavmildt å legge på bålet våben og gull og gode gaver. Asken til 
det brente lik la han i en krukke og lot den bringe til Leire; og her lot 
han ham sette i haug med hest og våben på høvdingevis"?. Om ger- 
manerne forteller Tacitus at de med ytterste livsfare sleper bort sine falne 
fiender for å brenne dem*; en kan vanskelig tenke sig at de vilde ha båret 
sig slik ad, hvis det var farlige gjengangere de vilde til livs. Og når det 
sies at høvdingene blir brent med en særlig utvalgt tresort, kan jo dette 


I R. Karsten: Innledning til Religionsvetenskapen, s- 317- Smin. Preuss: Die Be- 
gråbnisarten, s. 202 flg. At gravurnen er et ledd i den omsorgsfulle behandling av 
den døde, er en opfatning som ikke på noen måte svekkes av den nylig fremsatte 
teori om urnen som en kopi av forrådskammeret. Se herom Zeitschrift fur Ethnologie 
1932, S. 141 flg. 

2 Dines Andersen: Livet efter Døden, s. 23 flg. 

3 Sakses Danesaga oversatt av J. Olrik, s. 78. 

4 Tacitus: Germania, kap. 6. 


5 Smsts. kap. 27- 

bare opfattes som et hedersbevis. Naivt understreket forekommer den 
samme tankegang hos enkelte ville folk. Om roucouyenne-indianerne i 
Guyana fortelles det at når noen er døende, så legger hans pårørende sitt 
vennskap for dagen ved å bære inn store bører med ved, som de viser 
den syke; samtidig forklarer de ham at dette er den veden som de skal 
lage dødsbålet hans av”. 

Tilhengerne av teorien om likbrenningens apotropeiske karakter har 
undertiden søkt å bortforklare kjensgjerninger som disse ved å fremholde 
at man må skjelne mellem bålferdens oprinnelige og senere, sekundære 
betydning. Således antar O. Schoetensack at både Hocker-begravelsen og 
likbrenningen fra først av har vært et middel til å gjøre den døde uskadelig. 
„Erst allmählich knüpfte sich die edle und schöne Auffassung daran, daß 
durch das Feuer eine reinigende Macht ausgeübt und die Seele aus den 
Banden des Leibes befreit werde“?, I tilslutning til Seger hevder Georg Wilke 
at likbrenningen. er opstått som følge av den skikk å tende ild i graven 
for den døde. På den måten opnådde man samtidig å uskadeliggjøre ham. 
I sjeletroens tid fikk så likbrenningen en annen opgave: å befri sjelen fra 
legemet. Når man likevel fortsatte med gravgods, var grunnen den at 
man tenkte sig at sjelen opholdt sig en stund i graven’. Også O. Almgren 
synes tilbøielig til å tro at ,fruktan för gengång varit den egentliga driv- 
kraften till likbrånningens införande“, men at skikken senere har tatt farve 
av ,nyframvuxna föreställningar om en annan värld, dit själen skulde resa 
efter döden"*. Men en slik utvei er det ganske overflødig å ty til. Vi 
har sett at det helt fra første ferd av er en og samme sjelelige innstilling, 
ett og samme tankegrunnlag som likbrenningen hviler på; forutsetningen 
om en overgang fra et (primært) fiendtlig til et (sekundært) vennligsindet 
forhold beror på en villfarelse. Likbrenningen som almindelig gravskikk 
har man forvekslet med den samme fremgangsmåten som et ledd i en til- 
intetgjørelsesprosess overfor de døde som det var en særlig grunn til å 
frykte; den logiske konsekvens av denne forveksling er da blitt teorien om 
et forskjellig tankegrunnlag for likbrenningen fordelt på forskjellige tider 
og kulturtrin. 

Nu kan det jo innvendes at det indiske ritual også kjenner helt andre 
følelser for den døde enn vennskap og omsorg. Straks efter dødsfallet 
skulde man binde sammen tommelfingrene og stortærne på den døde?; 
dette påbud er jo et velkjent middel mot gjengangere både hos ville og 
europeiske folk. Mellem den hedengangne og de levende blev der reist 
alle slags hindringer; grøfter blev gravd og fylt med vann, ild blev tent, 
og med larm, musikk og sang søkte man å skremme ham. Omhyggelig 


! R. Karsten, s. 316. 
2 Zeitschrift für Ethnologie 1901, s. 527. 

3 Die Religion der Indogermanen. Mannusbibliothek nr. 31, s. 63. 
4 Hällristningar och Kultbruk, s. 278 og 275. 


5 Caland: Die altindischen Todten- und Bestattungsgebräuche, s. 176. 

angav man reiseruten for ham til de dødes rike, og likeså omhyggelig søkte 
man å utslette alle spor som førte tilbake til de levendes verden”. Men 
nettop disse forholdsregler er jo de beste beviser på at man slett ikke 
tenker sig den døde tilintetgjort i ilden. Hadde det vært meningen med 
likbrenningen, vilde disse vernemidler være ganske overflødige. Og følte 
man sig ikke trygg på ildens evne til å utslette den døde, hadde det vært 
den naturligste utveien å gjøre tilintetgjørelsesprosessen så grundig som 
mulig — akkurat som ved forbrydere og gjengangere i senere folketro. 
Ofte overser man også at fryktens gjenstand ikke alltid er den døde 
selv. Om lenguaindianerne i Paraguay forteller misjonæren B. Grubb at 
de avdødes ånder, aphangak, ikke blir fryktet, da man ikke tror at de in- 
teresserer sig synderlig for de levendes gjøren og laden. Derimot frykter 
man dødsåndene i den grad at man ikke engang gir sig tid til å vente til 
den syke har utåndet. Redselslagne rømmer landsbyens innvånere på noen 
få indianere nær, som er utsett til å foreta de siste dystre ceremonier, og 
ikke sjelden begraver man den syke før livet ennu har forlatt ham. Noen 
av begravelsesritene består i at man legger glødende kull ved likets føtter 
og på hans hode. Hvis det onde har sitt tilhold i hodet, bearbeider man 
dette med klubber, innen man begraver liket. Hadde det sitt sete i hjerte- 
regionene, avskyter man piler mot hjertet, osv. Det er tydelig at den ånd 
som disse forholdsreglene er rettet mot, ikke er identisk med den avdødes 
sjel eller personlighet. Det sies uttrykkelig at de gjelder de sykdoms- og 
dødsånder, kilyikhama, som disse indianerne er særlig redde for*. Et lig- 
nende skille må vi gjøre i andre folks dødstro og. De riter som er rettet 
mot den farlige dødsånden, må en ikke forveksle med dem som gjelder 
selve den avdøde? Efter primitiv tankegang beror jo sykdommen i de 
fleste tilfelle på onde ånder som på en eller annen måte har trengt inn i 
kroppen. Snart er det en trollmann som har forgjort den syke ved magiske 
midler eller ved det „onde øie"; snart er det en sykdomsdemon som har 
faret i den syke. Slik er det som bekjent også i våre evangelier, hvor 
sykdom og besettelse på ekte folkelig vis går i ett, ja hvor sykdommen 
enda likefrem kan identifiseres med demonen*. På samme måten opfattes 
døden; den er en sykdom for sig og den verste av dem alle. Ethvert 
dødsfall — selv døden av alderdomssvakhet — har derfor sine ,overnatur- 
lige" årsaker. Man dør overhodet ikke av sig selv. Døden er en ulykke 
som tilføies mennesket. Mange ville folk lever derfor i den tro at de aldri 
vilde dø om ikke onde mennesker med trolldom gjorde ende på deres liv. 
„Sykdom og død", skriver W. H. Bentley om Kongonegrene, „betraktes 
alltid av de innfødte som usedvanlige hendelser, som krever en forklaring. 


1 Caland: Die altindischen Todten- und Bestattungsgebråuche, s. 171 flg. 

2 W. B. Grubb: An unknown people in an unknown land, s. 141. 

3 Klart og energisk er dette fremholdt av R. Karsten: Innledning till Religionsveten- 
skapen, s. 318 flg. 

+ Vilh. Schepelern: Dåb og Dæmon (Religionshist. småskrifter, nr. VII). 1915, S. 25. 

Man tilskriver dem ikke naturlige årsaker; det er alltid trollmenn som har 
voldt dem. Om man drukner i elven eller stuper i krigen, knuses av et 
fallende tre, treffes av lynet eller etes op av et rovdyr — alle former av 
død tillegges hårdnakket og skråsikkert en ond vilje. Noen har forhekset 
offeret, og det er denne som er den skyldige". Det gjelder da å finne 
gjerningsmannen og straffe ham, og straffen er i regelen døden. Over- 
ordentlig tragisk er det billede J. G. Frazer gir av den utryddelseskamp 
som disse forestillinger har ført til hos mange ville folk. „We seem bound 
to conclude“, skriver han, „that a belief in magic or sorcery has had a most 
potent influence in keeping down the numbers of savage tribes; since as 
a rule every natural death has entailed at least one, often several, some- 
times many deaths by violence. This may help us to understand what an 
immense power for evil the world-wide faith in magic or sorcery has been 
among men“? ` 

Når trollmannens virksomhet har deden til følge, blir sykdomsånden 
værende i kroppen, og det gjelder da om å drive den ut igjen. I denne 
sammenheng har øiensynlig et par av de eksemplene hjemme som Lutz 
Mackensen anfører som bevis på frykten for de døde. Når samoanene 
skjærer bort og brenner det syke lem på en nylig avdød, er det ikke den 
døde selv de vil til livs, men sykdomsånden som ennu holder til i det 
bestemte organ. Men demonen nøier sig ikke med å ta ophold i det døde 
legeme; ofte gjør den forestillingen sig gjeldende at dødsånden også søker 
å gjøre sig til herre over den dødes sjel, identifisere sig med denne, og 
da kan den døde bli til en ond demon, uansett hvorledes han har vært i 
levende live. Således forklares det kjente faktum — som ofte har voldt 
religionshistorikerne så meget hovedbrudd — at en person som i denne 
verden kanskje var æret og avholdt, efter døden ikke sjelden fryktes som 
en hevnlysten og farlig gjenganger. Forandringen beror på at den heden- 
gangne eller sjelen hans er blitt „besatt“ av den fremmede sykdoms- eller 
dødsånd, og jo mere sjelekraft en person eide i levende live, desto farligere 
blir han efter døden; for den fremmede demonen legger nu beslag på denne 
kraft. Dette er grunnen til at især trollmenn så ofte fryktes efter døden. 
Blandt mange ville folk er det en utbredt tro at gamle personer har en 
sterkere sjel enn andre mennesker; derfor fryktes de også mest efter døden, 
endog av sine nærmeste? 

De dødes ånder blir da i naturmenneskets fantasi den viktigste av alle 
dødsårsaker, en forestilling som har gitt sig uttrykk i det gamle ordtaket 
at den døde drar den levende med sig. At også våre forfedre engang gav 
de døde skylden for mange sykdommer, viser en rekke sykdomsnavn som 
daudmannsmot, daudgrep, daudklyp, daudkyss, liksvek, draugrispe, nårisle 


1 W. H. Bentley: Pioneering on the Congo I, s. 263. Citert hos L. Lévy-Bruhl: La 
mentalité primitive, Paris 1925, 5. 26. 

2 The belief in immortality I, s. 53- 

3 R. Karsten: Innledning til Religionsvetenskapen, 5. 319. 

osv.!. Flere av disse navnene synes å vise hvorledes denne troen er op- 
stått. Man har lagt merke til at den som har vært i berøring med et lik, 
ofte selv får samme sykdom som den døde hadde”. 

En hel mengde gravskikker og sørgebruk får sin naturlige forklaring 
i frykten for disse hemmelighetsfulle sykdoms- og dødsånder. For å bli 
kvitt demonen søker man f. eks. å stenge den inne i graven. Chaco-indi- 
anerne nøier sig således ikke med å stampe graven hårdt til; de legger 
også en mengde tregrener med veldige tagger på gravhaugen’. Men de 


o 


går ikke derfor så vidt at de prøver å „drepe“ den døde; det vilde være 
å helle barnet ut med badevannet. En slik fremgangsmåte kunde i det 
høieste tenkes under ekstraordinære forhold, f. eks. når epidemier river bort 
slekt og venner og skaper en panisk redsel for døden og de døde. Da 
hender det at man til sist griper til den utveien å ødelegge og forlate den 
hjemsøkte landsbyen, hvor de døde blir latt tilbake uten begravelse og de 
syke og døende uten pleie. Med stokker og tregrener stenger de flyktende 
indianere veien efter sig for å hindre sykdomsåndene i å følge i deres spor‘. 

Men tilstander som disse er undtagelser, ikke reglen; fra dem kan 
man ikke slutte sig til hvad de ville under normale forhold mener om døden 
og de døde. Tvertom har misjonærer og forskningsreisende gang på gang 
hatt anledning til å konstatere og forundre sig over hvor lite det primitive 
menneske bryr sig om døden. Usiviliserte folk kan leve i et intimt sam- 
kvem med de døde, bære dem på sin rygg, føre dem med på reiser, 
spasere og danse med dem*. Gravøllet er det siste måltidet som den døde 
deltar i sammen med de levende, ofte rent kroppslig. Romerne innrettet 
måltidsoffer på gravplassen — en kan ennu se eksempler i Pompei — så 
de levende kunde være de dødes gjester; i visse trakter av Russland feires 
ennu et stort gilde hos de døde på kirkegården*. 

Nettop det indiske dødsritual viser hvor omhyggelig man kunde stelle 
med den døde selv, samtidig som man søkte å verge sig mot den fare 
som utgikk fra ham. Med klare ord uttales det i gravhymnene at ilden 
ikke skal tilintetgjøre liket, men varme og belive det: ,Brenn ham ikke 
op, o ild, og angrip ham ikke med dine flammer! Laikke hans hud eller 
legeme fortrekke sig; men når du, hellige ild, får ham opvarmet, så send 
ham bort til fedrene"". Det gjaldt da om å beskytte den døde mot glørne: 
yInnhyll dig med koens deler til vern mot ilden, og dekk dig helt til med 
talg og fett at ikke den griske (ild), begjerlig efter å få fatt i dig, skal 
gripe dig med sitt sterke tak og brenne dig helt op"*. For sikkerhets 

1 Reichborn-Kjennerud: Vår gamle Trolldomsmedisin, s. 7- 
2 Smln. A. W. Persson: Kungagraven i Dendra, s. 157. 
3 R. Karsten, s. 320. 
i Smsts. 
5 Smsts. s. 313. 
6 M.P.N. Nilsson: Primitiv Religion, s. 102. 
Caland, s. 59. 
8 Smsts. 


1933: No. 4. FRA GRAVSKIKKER TIL DØDSTRO I NORDISK BRONSEALDER TEF 


skyld bød man ildens ødeleggende krefter et substitutt: „Din part er gjeten; 
brenn den med din hete. La din brann og din lue drepe den". 
På bakgrunn av denne voldsomme betoning av den dødes rent legem- 


lige velferd blir det heller ikke lett å komme til rette med den eldre op- 


fatning av oprinnelsen til likbrenningen. Denne går jo — som vi alt har 
berørt — ut på at det er forestillingen om den frittlevende sjel — ånde- 
sjelen, psyke eller hvad man nu har kalt den — som har fremkalt den 


skikken å brenne det døde legeme; ved bålferden befridde man sjelen fra 
det forgjengelige legeme, så den uhindret kunde begi sig til de dødes bolig. 
Denne teorien blev omtrent samtidig fremsatt av en førende arkeolog og 
religionshistoriker, Sophus Müller? og Erwin Rohde’. I likbrenningen ser 
S. Miller et uttrykk for helt nye forestillinger om de døde: ,'Sjælen døer 
ikke”, lød det på ny, men med en dybere Betydning og med større Kraft 
end i hin Tid, da Livet tænktes fortsat i Gravhuset; ‘ved Baalferden be- 
fries den fra det forgjængelige Legeme; frigjort ved Ilden begiver den sig 
i Fred til de Dødes Bolig”. I Løbet af Bronzealderen bredte denne Tro 
sig bestandig og blev i Periodens sidste Halvdel ganske fremherskende“ +, 
S. Müller kunde støtte sig til Kr. Bahnsons påvisning av hvorledes india- 
nerne i Amerika ved likbrenningen tilsiktet å frigjøre sjelen, så den kunde 
finne fred i det annet livd. At læren fant almindelig tilslutning i en tid 
da kjennskapet til primitiv tro og tenkning ennu ikke var synderlig dypt- 
gående, er forståelig nok. De betenkeligheter som den kan vekke, er da 
også først og fremst av prinsipiell religiorishistorisk natur. Derimot lar det 
sig neppe gjøre å føre et stringent bevis mot dens gyldighet. Helms inn- 
vending — at likbrenningen efter denne teori er skjedd i de dødes in- 
teresse — er neppe avgjørende. Helm synes å glemme at det ikke bare 
var de døde som var avhengige av de levende, men at denne avhengighet 
var gjensidig. Like så selvinnlysende som det er at man ikke har ofret til 
gudene for disses skyld alene, like så selvfølgelig skulde det være at be- 
frielsen av sjelen — hvis dette var hensikten med likbrenningen — også 
skjedde i de levendes interesse og var et middel til å komme i det rette 
forhold til den døde. Max Ebert fremhever — som det synes med full 
rett — at man efter den animistiske tankegang „am besten seiner Pflicht 
gegen den Toten gerecht würde, wenn man seinen Körper vernichte, um 
die Seele zu befreien*"". 

Større vekt bør man tillegge den innvending at sjeletroen ikke er til- 
strekkelig primitiv, d. v.s. så naturlig og enkel at våre forfedre i bronsealderen 


1 Smsts. s. 60. 

? Vor Oldtid, s. 33T. 

3 Psyche s22 g: 

t Vor Oldtid, s. 331. 

5 Gravskikke hos amerikanske Folk. Arb. f. n. Oldk. 1882, s. 179 f.g. 
6 Altgerm. Religionsgeschichte I, s. 152, 

7 Praehistorische Zeitschrift bd. XII, s. 18. 

kan ha skapt eller tilegnet sig en slik tanke. Læren om sjelefrigjørelsen 
ved likbrenning forutsetter ikke bare at det preanimistiske standpunkt nu var 
opgitt, men også den første og mere primitive sjeleforestilling, nemlig legems- 
sjelen som knyttet til en del av kroppen. Har vi rett til å anta at den 
religiøse utvikling hadde nådd så langt mot slutten av den eldre bronse- 
alder? Vi rører her ved et spørsmål som det neppe lar sig gjøre å gi et 
fullt tilfredsstillende svar på. Dertil er vårt kjennskap til tidens åndelige 
kulturnivå alt for magert. Dog er det langt fyldigere enn det billede vi 
kan danne oss av stenalderkulturen. Det er i bronsealderen vi møter de 
første klare vidnesbyrd om gudsdyrkelse", mens megalittiden bare synes å 
ha kjent vettetro og dødedyrkelse, ikke forestillingen om himmelboende 
guder. Bronsealderens kultur rummer nok trekk som umiddelbart fortsetter 
det religiøse liv i hellekistetiden, særlig på redskapsdyrkelsens område. 
Men samtidig utfolder gudsdyrkelsen sig med en rikdom som vilde være 
utenkelig uten sterke fremmede impulser. At likbrenningen i Norden kan 
ha sin forutsetning i mere utviklede forestillinger om døden og de døde, 
bør da ikke på forhånd ansees for utelukket. Denne lære har da også for 
nylig fått tilslutning fra kyndigste hold. Den er nemlig gjenoptatt i verket 
om „Nordens gudeverden" av Axel Olrik og Hans Ellekilde. 

For å komme bak skikken til trosgrunnlaget for den vender Olrik sig 
til inderne, det eneste ariske folk som virkelig har gjort rede for hvad det 
har tenkt og ment om likbrenningen. I de indiske gravhymner finner Olrik 
den forestilling at „ilden, som er gudenes tjæner, skal føre den afdøde 
til de egne, hvor guder og forfædre har hjemme“?, Det er, hevder han, 
ytanker af samme art som disse: sjælens frigørelse for det døde legeme, 
for at den kan gå til det land, der skal være dens hjemsted, — som har givet 
ligbrændingen kraft til at brede sig fra folk til folk, virkende en omveltning 
i den mange århundreder gamle pleje, man ydede sine forfædres legemer 
ved jordfæstelsen"?. Forestillingen om at ilden fører den døde bort gjennem 
luften til et sjelenes fremtidige værested, er „man kunde sige naturnødvendig 
bunden til ligbrændingens indtræden som hovedpunkt i gravskikken*4 

Noen egentlig begrunnelse for denne opfatning gir Olrik oss ikke. Og 
enn ikke hans autoritet er i stand til å avlive de mange betenkeligheter 
som den må vekke. Selve sammenligningen som den bygger på -— mellem 
nordisk og indisk kulturkrets — har jo ikke karakteren av et bevis, noe 
Olrik selv innrømmer; fra det indiske materiale kan en hente et anskuelses- 
billede, sier han, men ikke et vidnesbyrd som har gyldighet for likbren- 


! Sml. Faardalsfundet, beskrevet av Hans Kjær i Arb. f. nord. Oldk. 1927, s. 242 flg, 
og G. Rosenberg: Et Gudebillede fra Bronsealderen. Danske Studier 1929, s.1 fl 
Se forøvrig „Nordens Gudeverden*, s. 65 flg. og Nils Ödeen: Studier över den nor- 
diska gudavårldens uppkomst. Acta philologica scandinavica IV 1929, s. r. 

? Nordens Gudeverden, s. 87. 

3 Smsts. 

+ Smsts. s. 89. 

ningen i nordisk bronsealder. Det samme gjelder naturligvis om henvis- 
ningen til beslektede tanker hos enkelte naturfolk. Selvsagt vilde det være 
av overordentlig stor betydning, om en ved omfattende etnografiske paralleller 
kunde godtgjøre at sjelefrigjørelsen ved likbrenning representerte et mere 
eller mindre fellesmenneskelig grunnsyn. Men når Olrik har nøid sig med 
å bygge på den danske etnograf Kr. Bahnsons avhandling om likbrenningen 
hos amerikanske folk, har han naturligvis hverken villet eller kunnet gi en 
slik påvisning. Slutninger av mere almengyldig art kan denne avhandling 
i hvert fall ikke by noe grunnlag for. Det er særlig blandt kalifornske 
indianerstammer Bahnson finner den forestillingen utbredt at det var nød- 
vendig å tilintetgjøre legemet for å befri sjelen. ,Uden at legemet bliver 
brændt, kommer sjælen aldrig til de dødes land“; „når det sprutter i bålet, 
glæder sjælen sig over sin befrielse", „og i den varme røg svinger den 
sig op mod den strålende sol for at glæde sig ved dens varme og lys; 
derpå flygter den bort til det lykkelige land i vest"!. En tilsvarende 
tankegang ser Bahnson i den skikken å rense benene før jordfestelsen: 
„Man har såvel ved renselsen av knoklerne som ved forbrændingen af 
ligene haft sjælens befrielse for øie. De to skikke synes at være udsprungne 
af samme forestilling "2. 

Bahnsons avhandling blev publisert i 1882. Det materiale han rådde 
over til belysning av likbrenningen hos naturfolkene, er senere blitt betydelig 
øket. I sin doktoravhandling har den tyske etnolog og religionshistoriker 
Th. Preuss behandlet gravskikkene hos afnerikanerne og nordostasiatene”. 
Også han finner — eller fant dengang* — at likbrenningen meget ofte 
betyr peine Befreiung der Seele von den Banden des Körpers“. Det er 
ikke bare hos kalifornierne at denne forestilling er kjent. Også olchonerne 
syd for S. Fransisko ønsket sjelen en lykkelig reise. Lignende forestillinger 
finnes også hos andre amerikanske og nordasiatiske stammer. Men hverken 
Preuss eller Bahnson har hevdet at dette er opfatningen hos alle indianer- 
stammer. Bahnson fremhever uttrykkelig at likbrenningen hos amerikanske 
folk ikke noe sted har vært enerådende selv innenfor snevre områder. Sine 
steder blir den tilmed bare anvendt mot dem som var falt i krig, eller som var 
kommet av dage på annen voldsom måte, overfor dem som var bitt av slanger, 
dem som døde i fremmed land, og mot dem som europeerne hadde hengt. 

Et lignende resultat kommer Frazer til i sitt verk om udødelighetstroen 
og dyrkelsen av de døde. På grunnlag av et meget omfattende materiale 
polemiserer han energisk mot den opfatning at hver stamme bare har en 
måte å behandle sine døde på, slik at likbrenning skulde være enerådende 
hos noen folk, legemsbegravelse hos andre. ,Not infrequently the same 


1 Årb.f. nord. Oldk. 1882, s. 179- 

2 Smsts. s. 180. 

3 Th. Preuss: Die Begråbnisarten der Amerikaner und Nordostasiatea. Königsberg 1814. 
1 Senere har jo Preuss i flere arbeider bekjempet den Tylorske animisme og sluttet sig 

tribes disposes of different classes of dead people in quite different ways; 
for instance, it will bury some and burn others"!, Avgjørende er da som 
regel den avdødes stand, kjønn, alder og moralske karakter. Men behand- 
lingen av en og samme menneskegruppe er ofte forskjellig hos de for- 
skjellige stammer. Gjennemgående synes bare det trekk å være at de gamle 
blir brent og de unge begravd, et forhold som enkelte forskere har satt i 
forbindelse med reinkarnasjonstroen. Den frihet i forholdet til de to grav- 
skikkene som vi har funnet vidnesbyrd om hos kulturfolkene, har da øien- 
synlig vært enda større hos de kulturfattige. Men denne iakttagelse er jo 
ikke særlig opmuntrende for den som leter efter et fellesmenneskelig tanke- 
grunnlag for likbrenningen hos de primitive. 

Vidnesbyrdene om gravskikker og dødstro hos naturfolkene stammer 
hovedsakelig fra forfattere som har stått under innflytelse av Tylors animisme. 
Men selv om vi helt ser bort fra ensidigheten i dette standpunkt, er det 
meget langt fra at iakttagelsene hos tilhengerne av animismen peker i ret- 
ning av en uløselig sammenheng mellem likbrenning og forestillingen om 
sjelens frigjørelse fra sitt jordiske hylster. Materialet fra de kulturfattige 
gir oss heller ikke rett til å hevde at det er tanken om et felles opholdssted 
hos de døde som har fremkalt skikken å brenne likene. Troen på et døds- 
rike er påvist hos mange folk som aldri har kjent likbrenning. For vårt 
problem blir da utbyttet av denne avstikker til de farvede folk nokså magert. 
Det hele smuldrer hen i en vissen påstand om at troen på ildens evne til 
å frigjøre sjelen efter døden er én blandt flere mulige opfatninger av tanke- 
grunnlaget for likbrenningen i nordisk bronsealder. 

Det er imidlertid særlig i indisk tro at Axel Olrik søker et grunnlag 
for sin opfatning. Dobbelt tungtveiende blir derfor den innvending at in- 
diske dødsritualer ikke synes å bygge på forestillingen om ilden som sjele- 
frigjører. Hensikten med den indiske likbrenningsskikk var — hevder en 
kjenner av deres dødskultus — den Verstorbenen die Welt des Jenseits, 
die Welt der Frommen, das Reich des Jama, den Himmel erreichen zu 
lassen“?, At likbrenningen hos inderne forutsetter forestillingen om et felles 
dødsrike, tør det da herske full enighet om blandt forskerne. Hvad enten 
den døde blev begravd eller brent, så håpet man at han måtte møtes med 
sine forfedre i kong Jamas rike, og dit skulde Agni føre ham. Men det 
var ikke som sjelevesen at den døde foretok sin siste reise. Gravhymnene 
forutsetter og betoner uttrykkelig at det er den døde helt og holdent som 
fortsetter sin tilværelse hisset, hele personen, og ikke noen fra legemet 
frigjort sjel. Agni skal gjøre den døde i stand, lutre det legeme som blir 
overgitt til ham, men ikke brenne det op som et forgjengelig og besværlig 
sjelehylster. „Hvad ondt den sorte fugl eller myren eller slangen eller de 


! The Belief in Immortality and the Worship of the Dead I, s. 162. Videre eksempler 
se L. R. Farnell: Greece and Babylon, s. 208 (Mesopotamia) og Kruyt: Het Animisme 
in den Indischen Archipel, s. 334 flg. 

? W. Caland: Die altindischen Todten- und Bestattungsgebråuche, s. 174- 

ville dyr har gjort dig, det skal den altetende ild gjøre rask igjen og 
somaen som brahmanene har fått", sa man til den døde". Her tenkes 
åpenbart på den skade liket kunde ha lidt, mens det ventet på bålferden. 
Men likbrenningen selv var også en farlig prosess; det gjaldt samtidig å 
hindre at ilden gjorde den døde noe men. Flammene skulde varme ham 
op, men ikke brenne eller fortære ham. 

Hos inderne kan da ikke likbrenningens opgave ha vært den å befri 
sjelen, men å gi den døde selv nytt liv, og skikkens troskjerne er den i 
indisk religion sterkt utviklede forestilling om ilden — Agni — som bærer 
av overnaturlig kraft. Så godt som alle ritualer foreskriver følgende tekst 
når bålet tendes: „Du (ilden, Agni) er født av den døde (d. v. s. han har 
i sitt liv tendt den bellige ild); nu blir han gjenfødt ved dig; derfor er du 
(lden) hans fødsels sted“? Den avdøde fødes altså til guddommelig liv 
ved likbrenningen. Kommentarene fremhever især at ilden er den dødes 
veiviser til himlen. 

Men hvor blir der i denne sammenheng av den velkjente indiske 
sjelevandringstro, forestillingen om en kontinuerlig rekke av fødsel og død, 
som ethvert individ har å gjennemgå? En kunde fristes til med den danske 
forsker Poul Tuxen å svare: Rigvedas diktere vet ikke noe om sjele- 
vandringen, fordi de ikke kjenner til begrepet sjel. Dødsritualene taler i så 
henseende ,et sprog, der ikke er til at misforstå; det er den døde helt 
og holdent, der fortsetter sin tilværelse hisset, ikke nogen udødelig sjæl. 
Derfor var det saa vigtigt, at legemet ikke kom noget til, og at intet af 
det gik tabt"*. De ord som man i Rigveda har villet gjengi med „sjel“ 
(manas, asū, åtman), betyr efter Tuxens mening ikke noe annet enn » be- 
vissthet, åndedrett, liv“ osv. og har intet å gjøre med forestillingen om en 
sjel som er skilt fra kroppen og materiend. Et slikt begrep var ukjent for 
inderne i den rigvediske tiden; først efter et langt og intenst tankearbeide 
begynner den å træ frem i den eldste Upanishadlitteraturen*. 

Tuxens opfatning har fått tilslutning fra flere hold (Charpentier", Ja- 
cobi*, Konow?” o.a.) Men den har også møtt kritikk. Således har den 
svenske forsker Ernst Arbman søkt å godtgjøre at sjeletroen tvertom passer 
utmerket inn i indernes opfatning av livet efter døden. Det legeme som 
blir lutret i forbrenningssakramentet og båret til himlen av Agni, var ikke 
for Rigvedatidens diktere hele personligheten, men nettop bare kroppen, 


1 Dines Andersen: Livet efter Døden, s. 23. 

2 Caland s. 189. 

3 Caland: Die altindischen Todten- und Bestattungsgebråuche, s. 63- 

4 Poul Tuxen: Forestillingen om Sjælen i Rigveda. Det kgl. danske Vid.selskab. Hist.- 
filos. Meddelelser II, 4, Kjøbenhavn 1919, S. 21. 

5 Smsts.s. 5 flg. 

f Smsts.s. 23 flg. 

7 Indien, Stockholm 1925, S. 489. 

s Die Entwickelung der Gottesidee bei den Indern, 1923, S. 7- 

3 I Illustreret Religionshistorie, s. 248. 

som hinsides skulde gjenforenes med den dede eller hans sjel. Derfor 
sørget man med alle midler for at den døde skulde få sitt legeme uskadd 
tilbake, så han i den andre verden kunde føre en menneskeverdig tilværelse 
og nyte godt av alle de materielle goder som der ventet ham”; ritualene 
går enda så vidt at de tar membrum virile med i sin omsorg; „for i den 
himmelske verden er der mange kvinner"?. Når tekstene taler om en gjen- 
forening med det materielle, jordiske legeme som betingelse for den full- 
endte himmelske tilværelse, er det da selvinnlysende at den døde som sjel 
eller ånd er klart og bevisst til stede. Riktignok blir den døde aldri tiltalt 
som sjel i ritualene’; men forklaringen er ganske enkelt den, at forestillinger 
om den sjel som overlever mennesket og fortsetter hans tilværelse inn i 
døden, for den naive opfatning flyter helt sammen med billedet av per- 
sonligheten. I og for sig nøitrale uttrykk som „den døde“ o. l. kan derfor 
like så godt bety sjelen som den døde rett og slett uten noen adskillelse 
av sjel og legemet. Vi må altså anta at den døde efter hymnedikterens 
opfatning er gått inn i en åndelig eksistensform, og at først bålferden forener 
ham med legemet igjen>. I motsetning til Tuxen finner Arbman en støtte 
for denne opfatning i de uttrykk som hittil har gjeldt som betegnelser for 
sjelen hos inderne. Særlig polemiserer han mot Tuxens opfatning av ordet 
asu som ensbetydende med et alt gjennemtrengende liv, ,noget svulmende, 
noget mægtigt, noget der rører sig og virker i alt*%. Gjennem en utførlig 
tekstkritikk kommer Arbman til det resultat at asu ikke bare betegner livs- 
kraften, men også psyke, sjelen løst fra legemet”. Denne tolkning har 
også den fordel, at den bringer indisk sjeletro i overensstemmelse med 
primitivt tenkesett som ikke kjenner vårt skarpe skille mellem åndelig kraftig 
og personlig ånd*. Likeså flytende er grensen mellem sjel og legeme i 
primitiv tankeverden. Når de indiske ritualer taler om en rent legemlig 
fortsettelse av den dødes liv, er da dette intet bevis for at sjeletroen var 
fremmed for dem. Den primitive tanke svinger overhodet stadig mellem 
en naivt spiritualistisk og en grovt sanselig opfatning av sjelen, og ved 
siden derav beholder man også overalt — selv i de høiere kulturer — 
den urgamle, krasse tro på det levende lik. Man tenker sig den døde 
ganske naivt i likhet med den levende, så snart bare omstendighetene til- 
later det. Men ved siden av denne rent materialistiske opfatning av den 
døde” løper også ganske klare og bestemte forestillinger om ham som 


! Untersuchungen zur primitiven Seelenvorstellung mit besonderer Rücksicht auf Indien. 
Le monde oriental bd. XXI, s. 37- 

2 Smsts. s. 37-38- 

3 Smsts. s. 76. 

4 Smsts. S. 75- 

duk ENGEL 

Tuxen, s. 14. 

7 Arbman, s. 60. 

3 Smit. 


° Psykologisk opfattet som utslag av assosiasjonsloven. Smin. ovenfor s. 64. 


1933. NO. 4. FRA GRAVSKIKKER TIL DØDSTRO I NORDISK BRONSEALDER 123 
sjelevesen. Usiviliserte mennesker kan derfor godt tenke sig at den døde 
lever videre med fullt kropslig utstyr, samtidig som de vel vet at han er 
blitt spist op av sine fiender. Sjelens utseende og vesen bestemmes hverken 
av logiske slutninger eller kjensgjerninger. Avgjørende er her erindrings- 
billedet av den levende; det er det som har fått objektiv realitet for tanken". 

For et nutidsmenneske kan disse forestillinger, som i ett og alt gjør 
sjelen til en dublett av eiermannen, synes ganske meningsløse. Men vi 
bygger da ubevisst på vår strengt enhetlige opfatning av sjelen som et 
vesen som bor i legemet og gir det liv og bevissthet, overlever legemets 
død og fortsetter tilværelsen som ånd. Nyere forskning? har imidlertid 
godtgjort at dødsånden, billedsjelen eller psyke, som man har kalt den, hos 
de kulturfattige ikke er identisk med sjelen som belivende og virkende 
kraft i mennesket. Dødsånden er i primitiv sjeletro et selvstendig vesen 
som ikke har noe med den levendes sjel å gjøre; den spiller ingen rolle i 
det våkne og ,bevisste menneske. Legemet har sin egen sjel eller kraft, 
som gir det liv og bevissthet, mens den overlevende sjel har sitt område 
utenfor kroppen og først trer i virksomhet i dødsøieblikket (foruten i drømme 
og i tilstand av bevisstløshet). Ved døden går altså mennesket inn i en 
ny åndelig tilværelse uten livssjelen som bindeledd mellem de to eksistens- 
former. Psyke kan tenkes å opholde sig i legemet, men bare som en 
ganske passiv, uvirksom gjest. Individet fører da efter denne opfatning på 
en viss måte en dobbelt tilværelse, men aldri samtidig, alltid bare vekselvis 
eller suksessivt, normalt som legemlig ménhneske, i drømme, bevisstløshet 
og i døden som psyke’. 

Med utgangspunkt i den homeriske tankeverden har W. F. Otto kommet 
til en lignende opfatning av primitiv sjeletro. Også han hevder at skillet 
mellem livssjelen og dødsånden er universelt, almenmenneskelig; en meter 
det på lavere og høiere kulturtrin, hos naturfolkene som hos grekerne, 
romerne og hebreerne. Alltid blir dødsånden opfattet strengt individuelt, 
idet den gjengir hele personligheten, mens livssjelen — likesom livet 
selv — ikke har noen fast individualitet; den kan optre i dyreskikkelse, 
og den kan også gå over i andre mennesker”. Men på ett punkt har de 
to forfattere avvikende meninger. Mens Arbman frakjenner Psyke enhver 
betydning for det levende menneske, går Otto et skritt videre og benekter 
dens eksistens overhodet før dødsøieblikket. Når den aldri blir nevnt i for- 


I Ernst Arbman: Untersuchungen zur primitiven Seelenvorstellung mit besonderer Ruck- 
sicht auf Indien. Le monde oriental, bd. XX, s. 99. 

2 Th, Preuss: Die geistige Kultur der Naturvölker (Aus Natur und Geisteswelt nr. 452) 
s. 15 flg. Sm. forf.: Die Nayarit Expedition, s. LIII. Krujt: Het Animisme in den 
Indischen Archipel. S’ Gravenhage 1916. Ankermann: Seelenglaube und Totenkult 
bei afrikanischen Völkern. Zeitschr. f. Ethnologie 1918 flg. Sm. forf. i Lehrbuch der 
Religionsgeschichte I, s. 135 flg. 

3 Arbman, s. go flg. 

a W.F. Otto: Die Manen oder von den Urformen des Totenglaubens, Berlin 1923, S. 47- 

bindelse med det levende menneske, så betyr dette at dens tilværelse først 
begynner i dødsøieblikket". 

I tilslutning til disse forskere gjør M. P. Nilsson opmerksom på at beslek- 
tede forestillinger i virkeligheten ikke er fremmede for moderne mennesker 
heller. Den populære opfatning av sjelen som innbegrepet av menneskets 
åndelige egenskaper frigjort fra alt legemlig gjelder bare for det levende 
menneske. Så snart vi vil forestille oss den avdødes sjel, blir denne straks 
opfattet som et personlig åndevesen. Denne dualisme er ganske naturlig, 
ja i grunnen uundgåelig. Efter den populære opfatning virker sjelen gjennem 
legemets organer og blir til på den måten at man likefrem tenker sig disse 
borte. Det er denne abstraksjon som setter skille mellem moderne og 
primitiv sjeletro, idet de kulturfattige alltid knytter sjelen til legemet”. 

Det vilde føre for vidt å ta op Ernst Arbmans interessante og tanke- 
vekkende utredninger til drøftelse i denne sammenheng. At de skulde bli 
det siste ord i saken, vil vel granskere av primitiv dødstro neppe være 
tilbøielige til å innrømme. Dertil strider disse resultater altfor meget ikke 
bare med den preanimistiske opfatning, som jo i den senere tid har fått 
adskillig motbør, men også med den helhetsrealisme som i arbeider av 
Levy-Bruhl, Preuss, V. Grønbech, Johs. Pedersen o.a. har vist sig som en 
så overordentlig fruktbar arbeidshypotese, når det gjaldt å kaste lys over 
primitiv mentalitet. Efter denne teori er sjeleforestillingen uttrykk for en 
utpreget realitetssans. Slik som tingene åpenbarer sig for den primitive, i 
bestemte situasjoner, sammenhenger, helheter, slik er de også. Da hele hans 
tenkemåte er kollektiv eller kompleks, ikke analytisk, har han ikke lært å 
sønderlemme sine inntrykk; ethvert inntrykk blir straks innført i den sammen- 
heng som det hører hjemme i. Den kulturfattige kan derfor ikke nå frem til 
tingenes kjerne ved å se bort fra alt det som i oplevelsens øicblikk knyttet 
sig til dem; abstraksjon og klassifisering er ikke hans sak. For den primi- 
tive tanke får da alt som lever, et miljø som utgjør en del av tingenes 
vesen. Således blir menneskets sjel ett med personen som den hører til, uten 
noen sondring mellem legemlig og åndelig. I virkeligheten har også Arbman 
gitt uttrykk for denne opfatning når han betegner billedsjelen, d. v. s. den 
overlevende sjel, som ,das lebhaft konzipierte und ins Bewusstsein ein- 
geprägte Erinnerungsbild das Menschen selbst, das fir die Vorstellung 
objektive Realität bekommen hat"? Men denne definisjon kommer han 
senere selv i strid med, når han hevder at man selv på de laveste kulturtin 
„sich auch der geistigen Beschaffenheit der Seele wohl bewusst ist“4, 
Hvad den kulturfattige nettop ikke kan nå frem til, fordi han optar alt det 
han ser og oplever, udifferentiert i bevisstheten, er forestillingen om en 
sjel uten legeme, en avmaterialisert sjel. 


I Otto, s. 26. 
2 Actes osv. 95—96. 
3 Le monde oriental, bd. XX, s. 100. 


4 Smsts. S. 103. 

Det tør kanskje også bebreides både Arbman og Otto at de ikke har 
prøvd å kontrollere sine resultater ved hjelp av det materiale som arkeolo- 
gien kan gi. Riktignok er dette materiale ofte lite givende, når talen er 
om primitiv tro og tenkning, og derfor lett utsatt for feiltolkning. Men 
det har i hvert fall den fordel at det utelukkende rummer kjensgjerninger, 
noe en ikke nettop kan si om det etnografiske stoff med dets mere eller 
mindre misvisende eller misforståtte uttalelser av naturfolk som spørresyke 
og teoribesatte europeere har tatt i forhør. For studiet av primitiv dødstro 
blir da gravskikkene det eneste sikre utgangspunkt, som forskeren aldri 
kan undvære hvor rikt han forsyner sig av vidnesbyrd fra naturfolkene, 
og ethvert aldri så sindrig opbygget system er dømt på forhånd, om det 
kommer i strid med selv den ubetydeligste arkeologiske detalj. 

Både det indiske ritual for likbrenningen og brandgravene i nordisk 
bronsealder rummer nu en enkelthet som det turde bli vanskelig å føie inn 
i læren om det skarpe skille mellem livssjelen og dødsånden. En tid efter 
bålferden i India blev benene samlet omhyggelig inn og begravd på den 
måten at de kom til å danne en menneskelig figur, mens følgende formel 
blev uttalt: ,Du har slått dig ned på disse knokler, offerren; fedrene vil 
anerkjenne dig; bring dette legeme sammen ledd for ledd; ved braman 
gjenopliver jeg atter disse lemmer*". Inderne i Rigveda-tiden betraktet det 
tydeligvis som en skjebnesvanger ulykke om benene av den døde gikk til 
spille. Både fremgangsmåten ved likbrenningen og den ledsagende tekst 
forutsetter klart og bestemt forestillingen om en rent legemlig gjenopstan- 
delse og troen på at denne gjenopstandelse var avhengig av at benene 
blev bevart. Det siste trekket kunde tyde på at vi her har å gjøre med 
en av de sjelene som Arbman kaller funksjonelle sjeler eller legemssjeler 
på grunn av den faste, intime sammenheng med legemet og dets organer. 
Men hvorledes skal det forlikes med den dualistiske sjeleteori at det er 
nettop denne sjel som samtidig representerer den døde? Klart og skarpt 
presiserer Arbman denne tvedeling i følgende ord: „Während die Körper- 
seelen . . . . aus Beobachtungen der physischen und psychischen Lebens- 
vorgänge des Menschen herrühren, als deren Ursprung und Sitz sie auf- 
gefasst werden, und also zunächst mit inneren Organen des Körpers zu 
vergleichen sind, ist die Psyche ja nichts anderes als der Mensch selbst, 
das ganze leibhaftige Individuum, obgleich in einer geistigen Erscheinungs- 
form, sein åtherisches, luftiges alter ego"*. Både han og Otto fremhever 
mere enn én gang at legemssjelen ikke interesserer lenger, når psyke i 
og med døden er trådt i funksjon. Den sjel som likbrenningens dødskultus 
konsentrerer sig om, kan altså ikke være noen av de funksjonelle sjelene, 
og dog er det et særkjenne ved den at den er knyttet til benene og så- 
ledes nettop eier den egenskap som Arbman vil frakjenne den overlevende 


1 Caland, s. 154. 
2 Le monde oriental, bd. 20, S. 172. 

sjel. Tyder ikke forholdet på at den dualistiske sjeleforestilling her er over- 
vunnet, om den noensinne har eksistert? Eller er det ikke rimeligere enda 
å bedømme likbrenningens trosgrunnlag med utgangspunkt i helhetsrealismen, 
som overhodet ikke regner med noen sjel som et selvstendig vesen uavhengig 
av og ved siden av personen? Når våre forfedre i bronsealderen brente 
liket, men omhyggelig tok vare på benene og asken, har den forestilling 
øiensynlig vært ganske fremmed for dem, at livsbetingelsen for den levende 
ikke spilte noen rolle for den døde. Skal vi overhodet tillegge forskjellen 
mellem bronsealderens rene og jernalderens blandede brandgraver noen 
vekt, tvinges vi til å slutte at man i bronsealderen hadde visse forestillinger 
om benenes fortsatte betydning for den døde, forestillinger som trådte i 
bakgrunnen i jernalderen. Den opfatning som Arbman polemiserer så energisk 
mot, at tanken på „irgend ein im Menschen wohnendes Lebensprinzip oder 
Lebensorgan" ikke kan ha behersket de primitive forestillinger om den 
overlevende sjel, denne opfatning kan vi altså slett ikke undvære som 
trosgrunnlag for likbrenningen. 

Det kan da ikke være tvil om at hovedtanken — eller ialfall den ene 
hovedtanken — i likbrenningen er troen på benenes særlige betydning for 
livet. Det er jo også en almenmenneskelig forestilling vi her har å gjøre 
med, kjent fra ville folkeslag som hos den europeiske almue’. Blandt Amerikas 
indianere og hos lapperne har det således vært skikk å ta vare på benene 
av drepte dyr, så de kan få nytt kjøtt og liv til næste års jakt. I europeisk 
middelalder var det almindelig bruk å hjemføre og begrave benene til den 
som døde i krig eller på reise; knoklene blev da renset ved kokning. 
Jødene i den første kristne tiden pleide å samle benene av de råtnede lik 
og legge dem i stenkister, ossuarier, for å skaffe plass for nye lik. På den 
måten overtrådte man ikke forbudet mot å forstyrre den dødes ro; man lot 
nemlig kisten bli i gravrummet. Benene blev tvertom pietetsfullt opbevart, 
og den dag de blev lagt i ossuariet, feiret man som sørgedag*. Samme 
trosgrunnlag har også en rekke europeiske sagn og legender om mennesker 
eller dyr som blir spist op, men får liv igjen takket være den omstendighet, 
at benene er bevart. Mest kjent er vel motivet i fortellingen om hvorledes 
Tor slakter og spiser bukkene sine, men gjør dem levende igjen ved hjelp 
av benene‘. Hit hører også troen på at benet av en myrdet kan angi 
morderen enten ved å blø når han nærmer sig, eller — som i sagnene 
om det syngende ben — ved å synge eller berette om ugjerningen, når 
han har skåret sig en pipe av det og spiller på det*. 


1 Smsts. 

? Smin. Hartland: The legend of Perseus 1l, s. 192. Macculloch: The Childhood of fiction, 
London 1905, s. 110. Uno Holmberg: Gudstrons Uppkomst, s. 39. 

? Actes du VS congrès international d'histoire des religions å Lund. Lund, 1930, s. 307-— 309. 

t+ Smin. W. v, Sydow: Tors färd till Utgård. Danske studier 1910, s. 65 flg. 

> Smin. Villads Christensen: Bårepröven, s. 246. Feilberg: Sjæletro, s. 46 —48. 

€ Bolte-Polivka I, s. 260 flg. 


TOSS No. 4. FRA GRAVSKIKKER TIL DØDSTRO I NORDISK BRONSEALDER 127 


Når troen på benenes betydning har kunnet få en slik utbredelse 
verden over, skyldes det vel først og fremst en iakttagelse som menneskene 
kunde gjøre overalt og til alle tider. Man må ha innsett at livet eller sjelen 
ikke kunde være knyttet til de forgjengelige og hurtig råtnende kroppsdeler; 
dermed var det banet vei for en opgivelse av den tusenårgamle legems- 
begravelsen, så snart det forelå en særlig opfordring til det. Men at 
tilintetgjørelsesprosessen til slutt også omfattet benene, det var en innsikt 
som de kulturfattige ikke kunde vinne på den vanlige erfaringsvei. Benene 
var jo de kroppsdeler som holdt sig lengst efterat døden var inntrådt, og 
så har den tro kunnet festne sig, at benene var livets eller sjelens sete. 
Psykologisk har denne tanken samme bakgrunn som troen på stenens kraft 
i megalittiden, og religionsforskerne har da også jevnført de to forestillinger. 
Således skriver Edv. Lehmann: pLebend ist der Stein, mehr von Leben 
erfüllt als andere Gegenstände sonst. Überlebt der Stein sie nicht alle? 
Ewiges Lebeņ ist im Stein und ewige Kraft. Er kann schlagen und töten 
und bleibt heil, während das Erschlagene und Getötete sterben muß. Er 
tötet uns, nicht wir ihn. Drum sind auch die Gebeine des Menschen oder 
des Tieres lebenserfillter als sein schwaches Fleisch und Blut, weil dauer- 
hafter und beständiger. An ihnen hat die Seele immerhin einen Halt, wo 
alles übrige Körperliche vergangen und verschwunden ist“! Ønsket om 
å skille benene fra kroppen og ta godt vare på dem vokste så naturlig 
frem sammen med forestillingen om deres særlige betydning. Likbrenningen 
måtte da bli — om ikke den eneste mulige -— så ialfall den mest nær- 
liggende fremgangsmåten. liden var jo ikke noe nytt i dødskultussen for 
bronsealderens mennesker; alt i stenalderen møter vi den skikk å tende 
offerild i graven. Med utgangspunkt i denne skikk har man fra arkeologisk 
hold søkt å bygge bro mellem legemsbegravelse og likbrenning. Således 
hevder H. Seger at likbrenningen som tilintetgjørelsesprosess har sitt for- 
billede i varmebålet i de neolitiske gravene. Denne praksis måtte leilighetsvis 
føre til at likene blev svidd eller brent, og i dette tilfeldige og ikke tilsiktede 
resultat lå et tydelig fingerpek for mennesker som ønsket å befri sig fra 
farlige og besværlige gjengangere”. Mot denne opfatning innvender Max 
Ebert at den lar tilfellet skape tro og skikk: ,Das ist nicht die Art, wie 
neue religiöse Vorstellungen entstehen. Verånderungen im Kultus folgen aus 
Verånderungen in den Ideen, nicht umgekehrt. Durch das Herdfeuer ver- 
kohlte Leichen finden sich schon zahlreich im Palåolithikum, ohne dafs 
daraus die Brennsitte entstanden sei, wie allerdings einige Diluvialforscher 
irrtümlich annehmen. Sie entstand nicht, weil die geistige Disposition dafür 


damals noch nicht vorhanden war". 


1 Chantepie de la Saussaye: Lehrbuch der Religionsgeschichte I, s. 29. 
Anthropologisches Korrespondenz-Blatt 1910, S. 115. Real. der g*rm. Altertumskunde, 


ba 4, 5555. 
3 Die Anfänge des europäischen Totenkultes. Praehistorische Zeitschrift 1922, s. 16. 

Eberts kritikk har sin fulle gyldighet, forsåvidt som den er rettet mot 
en teori som lar det rene tilfelle bestemme den religiøse utvikling). Men 
den mister sin brodd overfor en opfatning som nettop regner med ,den 
åndelige disposisjon" som den mest avgjørende faktor. Om mennesker som 
ut fra tidligere og tilfeldige erfaringer hadde lært å frigjøre og rense den 
dødes ben ved ildens hjelp, kan man ikke med rette hevde at de var et 
bytte for slumpen. Utgangspunktet for en slik behandling av liket var 
tvert om en bestemt tanke, som hadde tatt tilfellet i sin tjeneste. Hvis vi 
går ut fra at denne tanke var forestillingen om benenes særlige betydning, 
har vi i fullt monn regnet med en viss åndelig disposisjon som grunnlaget 
for likbrenningsskikken. Inntørringen av benene, som tidligere naturen selv 
hadde besørget — ved den foreløbige begravelse med menneskenes uttrykkelige 
viden og vilje, opnådde man nu på en langt raskere og sikrere måte ved 
bålferden. Og hurtig hjelp var her særlig påkrevd, fordi opløsningsprosessen 
som skulde forberede en ny og sikker tilværelse for den hedengangne, på 
et mere primitivt kulturtrin gjerne blir betraktet som en farlig overgangstid, 
en tid da mennesket har skilt lag med de levende, men ennu ikke er blitt 
optatt blandt de døde. Klart og fyldig har Robert Herz fremhevet dette 
i en liten studie ,sur la représentation de la mort". Så lenge opløsnings- 
prosessen ennu ikke er ferdig, er det en almindelig utbredt tro at den 
endelige begravelse ikke må finne sted. Men i denne mellemtid mellem de 
to akter i likpleien er den døde en fare for de levende. ,Elle vit en quelque 
sorte en marge des deux mondes: si elle s'aventure dans l'au-dela elle y 
est traitée comme une intruse; ici-bas elle est un höte importun dont on 
redoute le voisinage".? I primitiv tro og tenkning er det da selvsagt ikke 
de smittekilder liket inneholder, som gjør den døde farlig for sine omgivelser, 
og det er derfor også ganske utenkelig at praktisk-hygieniske hensyn kan 
ha ført til likbrenning på lavere kulturtrin. Til støtte for en slik opfatning 
fremhever Schuchardt at de europeiske brandgravene synes å optre først 
på steder hvor man tidligere var vant til å begrave den døde i boligen, 
f. eks. i Vesteuropa i paleolitisk tid’. Men hygiene forutsetter at man regner 
med naturlige årsaker til sykdom og død, og når en tar i betraktning hvor 
lite slike forestillinger gjør sig gjeldende blandt de kulturfattige, gjør en 
sikkert rettest i ikke å regne med dem i forhistorisk tid. 

Det er hos naturfolkene at Hertz har opsporet og gjort rede for fore- 
stillingen om en særlig faretid for de døde. Men rester av lignende tro er 
i rikelig monn til stede hos kulturfolkene og. Det tør være tilstrekkelig å 
henvise til folketroen om at den dødes gjengangerliv nettop er knyttet til 
tidsrummet mellem død og forråtnelse. Når liket er opløst i jorden, da først 


I En annen sak er det om denne innvending rammer Segers teori. Denne er da også 
gjenoptatt av G. Wilke i Reallexicon der Vorgeschichte bd. VII, s. 276 flg. 
R. Hertz: Mélanges de sociologie religieuse et folklore, s. 14. 


w» 


3 K. Schuchardt: Vorgeschichte von Deutschland. München 1928, s. 132. 

er det for alvor slutt på den dødes uhyggelige virksomhet og inngrep i de 
levendes verden. Den frykteligste straff man kunde tenke sig, var derfor 
å la den døde ligge ubegravet, og den verste forbannelse en kunde uttale 
over sin fiende, var ønsket om at jorden ikke vilde ta imot ham. ,Gid 
jorden ei måtte fordøie dig, gid den sorte jord måtte spytte dig ati er 
forbannelser som den dag i dag kan høres hos den greske almue'. Med 
lignende trusler søkte de gamle romere å verge sig mot dem som brøt 
gravfreden; dem skulde dødsriket ikke motta, og selv skulde de ikke finne 
ro i graven”. At det blev betraktet som en ulykke for den døde, om liket 
ikke blev begravd og opløst i jorden, er en forestilling som også møter 
oss i eventyrene om den takknemlige døde? og i sagnene om den døde 
som får tilgivelse”. 

Å få en ordentlig begravelse var da en livsbetingelse for den døde; 
uten den blev han i bokstavelig forstand hjemløs i den annen verden, 
likesom hans liv visnet bort når der ikke lenger var noen til å dyrke og 
og minnes ham. Hvor alvorlig man tok saken, viser den skikken å reise 
en gravhaug for den døde selv om man av en eller annen grunn ikke 
kunde få tak i liket og jordfeste det. Slike hauger over tomme centralrøiser, 
kenotafier, bar man funnet flere av i nordisk bronsealder. En temmelig stor 
haug ved Mogenstrup, Præstø amt, Sjælland, dekket således over en om- 
hyggelig oplagt stenrøis uten grav eller oldsaker. Nord for denne haugen 
lå der en annen mindre, som også rummet en velbygget, men tom stenrøis 
på bunnen”. I den store Brønshaug på øen Sylt fantes to stenrøiser som 
ikke skjulte noen grav eller annet som kunde synes anlagt med hensikt. 
Men utenfor røisene stod det en grav som var omhyggelig lukket i den 
vestlige enden, og her lå der et avhugget hode, men intet gravgods. Som 
forklaring på dette eiendommelige fund har man fremsatt den formodning 
at graven har tilhørt en høvding som er falt utenlands; der har hans folk 
begravd hans legeme, mens de har tatt hodet hans med sig tilbake, så det 
kunde få hvile i hjemlig jord, en skikk som ennu i det 7. århundre var 
kjent hos frankerne*. En lignende kenotafisk grav mener Folke Hansen å ha 
funnet på det vestre gravfeltet ved Svarte fisklåge. Graven var bygget av 
flate stener som var stillet på kant og dekket av en flat takhelle. Innenfor 
stensetningen fantes ingen rester av urne, ben eller annet som kunde tyde 
på at noen var gravlagt her. Folke Hansen tenker sig derfor at den tomme 


1 Lawson: Modern greek folklore, s. 387 flg- 

2 J.P. Jacobsen: Manes I, s. 79. 

3 Bolte-Polivka: Anmerkungen zu den Kinder- und Hausmärchen der Brüder Grimm II, 
s. 511—512. Sven Liljeblad: Die Tobiasgeschichte und andere Märchen mit toten Helfern. 
Lund 1927, s. 105 flg. 

4 Feilberg: Sjæletro, s. 94 flg. Sverker Ek: Sågnen om den döde som vinner förlåtelse. 
Våstsvenske hembygdsstudier 1928. 

5 Årb. f. nord. Oldk. 1866, s. 222—224. 

é E. de Lange: Kenotafier fra bronsealderen. Oldtiden 1914, S. 70. 

graven er bygget for en person som ,omkommit på havet eller eljes spår- 
löst försvunnit', 

Et av de merkeligste kenotafier her i Norden er vel den norske haugen 
,Kjørkhaug* i Torvestad prestegjeld på Karmøy. Den var bygget på samme 
måten som bronsealderhaugene for øvrig på disse kanter. Den indre del 
bestod av en stenkjerne dekket av jord, en bygningsmåte som ved kultur- 
impulser fra Jylland må være nådd Jæren og Karmøy i løpet av bronse- 
alderen”. Haugen rummet ingen graver, men et system av ganske tomme 
stenrøiser, 7 i tallet. „Den omhyggelige oplagning av disse røiser”, skriver 
E. de Lange, som har forestått utgravningen og beskrevet fundet, „og den 
store haug der dækket dem, betegner et saa betydelig arbeide, at en bestemt 
hensigt maa det ha været hvori monumentet er reist, en bestemt tanke maa 
ha gjort sig gjældende ved dette arbeide" 3, I likhet med røisene fra Sjælland 
og Sylt forklarer han Kjørkhaug som et kenotafium eller rettere som flere, 
idet han tenker sig at de syv røisene i haugen er minnesmerker over syv 
personer som ,mulig kunde være omkommen ved skibbrud eller paa anden 
maate ved voldelig overfald"*. Da ikke alle røisene var like store og heller 
ikke like omhyggelig bygget, går de Lange enda et skritt videre i sine 
slutninger og antar at de to vakreste røisene i Kjørkhaug var reist til minne 
om de to mektigste av den flokk som samtidig har funnet sin død borte 
fra hjemmet”. 

Som kenotafier forklarer E. de Lange også et par andre tomme reiser 
fra vår bronsealder, således en stor stenrøis på gården Linge i Strandebarm 
og den midterste av de tre store røisene ved Todnes i Sparbu. 

Hos sjøfarende folk må opfordringen til å bygge kenotafier ha vært 
særlig stor, og det er da betegnende at man har funnet disse tomme gravene 
i land som Norge, Danmark, England”, på Gottland og i Grekenland*. På 
Gottland har man påvist en gruppe jernaldergraver hvor liket savnes. Knut 
Stjerna antar at de er ,symboliska grafvar, som anlagts til minne af krigare, 
hvilke i utlandet stupat. Typologiskt tidigaste kenotaftyp representeras af 
grafvar, i hvilka bilder af de frånvarande døde nedlades. Nåsta utvecklings- 
stadium år det, som åskådliggöres af de hår behandlade grafvarna. I 
Skandinavien brukade ofta, sårdeles under nårmast följande tid, grafven 
betecknas med en öfver jordytan något uppskjutande sten, motsvarande 
„Stele“ i Grekland, och senare begagnades därtill allt högre och högre 
stenar. Då den döde fallit i utlandet, byggde man ej längre någon graf, 


1 Folkvännen 1923, S. 154. 

2 Oldtiden 1914, s. 61. 

3 Smsts. s. 66. 

1 Smsts. 5. 71- 

5 Smsts.s. 72. 

oPSmsts.s. 72. 

7 Archæologia XXXVI, 1, 182. 

8 Selvsagt kan kenotafier også forekomme hos innlandsfolk; se Lienau i Mannus 1920, 


s. 72—73. 

men fortfor att resa bild- och runstenar. Detta år ett ennu senare stadium 
i kenotafutvecklingen.!" 

Særlig kjent er skikken å reise et kenotafium over den døde fra de 
homeriske dikt. I Odysseen heter det om Telemakos, som i beilernes flokk 
ber om skib og folk for å dra ut og høre nytt om sin far, kong Odysseus: 


, Får du så spurt om din far at han lever og nu er på hjemferd, 
tåler du visselig ennu et år den tort du må lide. 

Men får du høre hans død og får spurt at han ei er i live, 

da får du vende tilbake og ty til dit elskede hjemland. 

Der skal du reise ham haug og gi ham en hederlig likferd, 
feiret med sømmelig prakt, og gi så din mor til en husbond?." 


Om sitt ophold i Egypten forteller Menelaos følgende: 


„Men da mitt offer var bragt og gudenes vrede var sonet, 


. > o > å 
reiste jeg der Agamemnon en haug for å hedre hans minne? 
å 


Da Odysseus flykter fra Kikonene, kaller han tre ganger på sine falne krigere. 
Hvis en slik kallen blev utført rituelt riktig, fulgte den anropte vennene til 
hjemmet og fikk der et hvilested i en tom grav, hvor slekten kunde gjøre 
sin plikt mot den døde*. Slike kenotafier ser vi ofte omtalt i forbindelse med 
heros-kultusen. For å få del i herosens underkraft var det ikke — som 
i den kristne kirke — nødvendig å sikre sig en relikvie; man kunde nøie 
sig med å reise en tom grav; den var i sig selv tilstrekkelig til å fastbinde 
den fjerne dødes ånd. 

At skikken hos grekerne ikke bare hører hjemme i diktningens verden, 
har utgravninger nylig godtgjort. Sommeren 1926 fant svenske arkeologer 
under Axel W. Perssons ledelse et mykensk kenotaf i Dendra ikke langt 
fra Nauplion*. I kammeret — en mektig kuppelgrav — blev der gjort for- 
skjellige fund, bl.a. tre steatittlamper, fragmenter av fire alabastvaser, den 
ene av egyptisk oprinnelse, et brukket bronsesverd med hundrer av tynne 
glasperler, som øiensynlig engang har prydet grepet, villsvintenner, som har 
tilhørt en lerhjelm, små gullsaker, en jernknapp med gullbeslag, en karneol 
med fremstilling av en hjort, hundrer av glasspaster med forskjellige mønstre, 
og endelig ca. 40000 små glassperler, som engang har smykket en perle- 
stukket drakt. ,Es handelt sich offenbar um ein ågyptisches Prachtkleid, 
demjenigen aus dem Grabe Tut-Ankh-Amens åhnlich"." De keramiske fund 


1 Antikvarisk Tidskrift för Sverige, bd. 18, 1908, S. 123. 

Odysseen I, v. 289 flg. (Østbyes oversettelse). 

3 Smsts. IV, v. 583 flg. 

4 J. P. Jacobsen: Heros og helgen, s. 17. Smln. Rohde: Psyche, s. 66 og 163. 

5 J.P. Jacobsen, S: 17. 

é Axel W. Persson: Ein mykenisches Kenotaph in Dendrå. Archiv für Religionswissen- 
schaft, bd. 27, 1929, s. 385 flg. 

7 Smsts. s. 387. 

tydet på at graven tilhørte tiden omkring 1250 f. Kr. Men likrester fantes 
der ikke spor av i graven. Anlegget var et kenotafium, og eiermannen var 
aldri blitt gravlagt i det. Døden hadde rammet ham langt borte fra hjemmet, 
og så hadde hans nærmeste slekt gitt ham en grav efter de beste mønster 
og utstyrt den med alt det som kunde lokke den husville døde hjem igjen. 
Og ikke nok med det! På et stort slaktebord med blodgroper i hjørnene 
hadde man bragt dyreofre, okser, får og gjeter, som der fantes knokler og 
tenner efter i offergruben ved siden av. Ifølge velkjent gresk skikk har 
blodet av de ofrede dyr skullet mette den døde (haimakuria). Til grav- 
inventaret hørte også noen idollignende stener med skålgroper og riller, som 
Persson i tilslutning til Schuchhardts opfatning av menhirstatuene opfatter 
som en slags sjeletroner. ,Sie sind als eine Art Ersatz der Körper auf- 
zufassen. Die Steine sind grob behauen worden, um den Seelen als materielles 
Substrat zu dienen E eF Ich vermute also, daf3 die Seelen nach 
mykenischem Bestattungsritual im Grabe zu Dendrá zu Ruhe gebracht wurden, 
aber es konnte, da die Körper fehlten, nicht seinen gewöhnlichen Hergang 
nehmen — darum hat man das „heidnische“ Ritual, welches in der Erinnerung 
der Einwanderer noch lebte, mit Opfern auf dem Schalsteine nebenbei 
verwendet’. “ 

Det ligger nær å tenke sig en sammenheng mellem den greske og 
nordiske gravskikk med kenotafier. Men å påvise en slik innflydelse er 
vanskelig, så lenge vi mangler sikre data fra de nordiske kenotafiene. Om 
Kjørkhaug vet vi at den må være anlagt før midten av det 13. årh.; men 
den er sannsynligvis eldre, den kan godt — hevder E. de Lange — skrive 
sig fra bronsealderens annen periode. Det samme gjelder de danske haugene 
med tomme graver, og den store Brønshaug på Sylt setter Handelmann 
nettop ved sammenligning med greske kenotafier til en tidlig del av bronse- 
alderen, idet oldsaker funnet i disse svarer til bronser fra en tidlig periode 
innenfor det nordiske bronsealderområde?”. Hvis de nordiske kenotafiene går 
tilbake til Mykenekulturen, måtte vi vente å finne den samme gravskikken 
også i Mellemeuropa. Her er den også påvist, om enn de kjente tilfellene 
ikke er mange. I Oldenburggravfeltet kunde således Lienau påvise flere 
tomgraver 3. 

Religionshistorisk sett har kenotafiene sin store interesse. De er et 
utslag av forestillingen om graven som en livsbetingelse for den døde, og 
de er samtidig et vidnesbyrd om hvor lite likbrenningen formådde å rokke 
ved dette grunnkrav. Bålferden kunde ikke gjøre begravelsen til en pietetsak 
alene, fordi det fremdeles var noe som skulde og måtte i jorden; det var 
benene av den døde. 


1 Archiv för Religionswissenschaft, bd. 27, 1929, s. 380. Utførligere har Persson behandlet 
kongegravene i Dendra i „The royal tombs at Dendra near Midea“. Skr. utg. av kungl. 
hum. vetens.samf. i Lund XV. (En populær fremstilling på svensk utkom 1928). 

2 E. de Lange i Oldtiden 1914, 5. 74- 

3 M. M. Lienau: Oldenburgergrabungen. Mannus 1920, S. 72—73- 

Men er nu likbrenningen forklart med denne henvisning til troen på 
benenes makt? Vi måtte i så fall betrakte denne forestilling som hoved- 
tanken og selve bålferden som et mere eller mindre tilfeldig middel til å 
opnå hensikten. Under en slik forutsetning skulde vi vente at også andre 
midler til å befri benene hadde vært i bruk, soltørring av liket eller ben- 
skraping og maling av knoklene. Fremgangsmåter som disse måtte det ligge 
så meget nærmere å ty til, fordi de i motsetning til ilden ikke rummet 
noen resiko for benene, samtidig som de på en like så virkningsfull måte 
som likbrenningen frigjorde den døde for alt det som betydde en fare for 
ham i den annen verden. Og dette har vel — hvad Herz ikke skarpt nok 
presiserer — vært den egentlige og oprinnelige hensikt med alle disse 
renselsesprosesser som har fått en slik bred plass i primitiv dødspleie. Hvor 
nær og likevel uendelig fjernt står vi ikke her forestillingen om likbrenningen 
som en sjelefrigjørelse! Begge opfatninger ser i likbrenningen en lutring; 
men mens denne prosess efter den animistiske lære betydde sjelens befrielse 
fra det jordiske og forgjengelige hylster, har bålferden efter det synspunkt 
som her blir gjort gjeldende, hatt til opgave å hjelpe den døde ved å skille 
ham av med alt det som gjorde ham særlig mottagelig for angrep av farlige 
makter i den annen verden. For så vidt kan en også efter denne tankegang 
tale om likbrenningens apotropeiske karakter, når en bare er klar over at 
de avvergende midler ikke er rettet mot den døde, men tvertom skal tjene 
og verne ham. 

Hvis forestillinger som disse — troen på benene som et vilkår og de 
øvrige likdeler som en hindring tor den dødes trivsel og trygghet 1 den 
annen verden — har vært med om å forme og festne likbrenningen, blir 
det på forhånd lite sannsynlig at vi vil finne denne gravskikken i sin eldste 
og enkleste form hos våre forfedre i bronsealderen — like så litt som hos 
inderne. For ingen av disse folkene har kjent og brukt andre midler enn 
ilden som likrensing. Derimot kan det ikke være tvil om at ilden i det 
indiske likbrenningsritual har hatt en ganske særlig betydning ut over den 
å rense benene; vi har tidligere hatt anledning til å fremheve det. Og hvad 
nu vår egen folkestamme angår, er det neppe tilfeldig at likbrenningen 
holder sitt inntog i Norden samtidig som soldyrkelsen utfolder sig med en 
enestående kraft og rikdom. I sitt grunnleggende arbeide om helleristningene 
har Almgren gjort det overveldende sannsynlig at hele den rike hellerist- 
ningskunst i bronsealderen i første rekke har stått i sol- og fruktbarhets- 
kultussens tjeneste. Alle disse merkelige stenristninger, som har gitt forskerne 
så meget stoff til strid og til galskap, er efter Almgrens opfatning lutter 
hellige tegn og billeder, hugget inn på plasser hvor man vilde „befästa och 
forlånga samt kanske också inom vidare områden sprida kraftverkningarna 
av riter, som dramatiskt utfördes endast vid vissa tilfållen med långa mellan- 
tider samt på vissa kultplatser och processionsvågar" '. Skålgropene, som 


1 Hällristningar och Kultbruk, s. 219 flg. og s. 249. 


134 GEORG SVERDRUP H.-F. Kl. 


synes å betegne den guddommelige befruktning ', fotsporene, som skal mane 
guden til å tre inn på plassen’, hellige trær, solhjul og andre solbilleder, 
båter som solgudens fartøier, økser og sverd som lynets tegn, snart gjengitt 
enkeltvis, snart samlet i kultscener som avbilder høitidelige optog, alt dette 
viser med en kraft og en tydelighet som ikke er til å ta feil av, at gudene 
nu for alvor har holdt sitt inntog i Norden. Det er, som Axel Olrik frem- 
hever, en påtagelig religiøs forskjell „mellem stenalderen, der ser mod 
jorden, og bronsealderen, der skuer mod himmelen*?. Himmelboende gude- 
makter griper nu inn i verdensløpet og menneskelivet og overtar mere og 
mere av den kultus som i stenalderen var viet de døde, og i denne guds- 
dyrkelse spiller solkultussen en hovedrolle; den er bronsealderens særkjenne. 
I en slik religiøs atmosfære måtte sindene være særlig mottagelige for den 
tanken at ilden hadde makt til å lutre og belive også det døde menneske. 
Troen på ildens evne til å rense og befri en fra det som er urent og farlig, 
er jo overordentlig utbredt. Men det er kanskje ikke for dristig å anta at 
hovedvekten for bronsealderens sol- og fruktbarhetsdyrkere lå i ildens makt 
til å fremme og gjenskape livet. Ut fra denne opfatning får helleristningenes 
sol- og fruktbarhetstegn i gravene sin fulle forklaring. De er ikke — således 
som Gunnar Ekholm ivrig har forfektet — utslag av en isolert dødedyrkelse, 
men hører hjemme i hele den kultus som i bronsealderen skulde fremme 
fruktbarhet og trivsel på marken og i dyre- og menneskelivet. Særlig de 
båhuslenske helleristninger gir et overveldende inntrykk av den dominerende 
rolle som vegetasjons- og kanskje også jaktritene? må ha spilt i folkets liv. 
Vi møter her i rik fylde en forestillingsverden som trer frem i de mang- 
foldigste former og på de mest forskjelligartede kulturtrin, at menneskenes 
lykke og trivsel avhenger av den rette utførelse av ritene. Om Cora- og 
Uitotoindianerne forteller Preuss at de hellige ceremonier, festene og sangene, 
var langt viktigere for dem enn hele markarbeidet*. Også for den nordiske 
bonden i bronsealderen må magien ha vært det viktigste verktøi i kampen 
for tilværelsen. Tilsynelatende er det en atmosfære av fest og lek som 
helleristningene fører oss inn i; i virkeligheten er de utslag av livets bitre 
alvor. For det som foregikk i de hellige ritene, det var noe langt mere 
enn en efterlignende fremstilling av naturprosesser; ritene betydde ikke, 
nei, de var disse prosesser i full virkelighet. 

Det ligger da nær å søke det psykologiske utgangspunkt for helle- 
ristningene i de levendes interesser. Men dette behøver ikke være ensbety- 
dende med at gravristningene representerer en avsvekket form av bronse- 
alderens fruktbarhetskultus. Strevet efter å bevare og fremme livet og lykken 


1 Smsts. s. 212 flg. 

2 Nordens gudeverden, s. 66. Smln. også nærværende arbeide, s. 93 og 118. 

3 Å ha påvist dette er særlig Wolfgang Schultz’ fortjeneste. Smln. hans avh.: Die religiöse 
und geistige Kultur der germ. Bronzezeit. Jahreshefte der Gesells. f. Anthr. u. Urgeschichte 
der Oberlausitz, bd. III, s. 73—119. 

4 Smln. Preuss i Globus bd. 87 (1905), s. 336. 

kan ha omfattet de døde like så klart og bevisst som de levende, og der 
er ingen grunn til å anta at de magiske midler som skulde tjene dette 
formal, har mistet sin fulle og oprinnelige betydning når de optrer i gravene. 
At bronsealderens mennesker har kjent trangen til å la de hedengangne 
få nyte godt av den livsfremmende kultus og fulgt de hevdvunne former 
og forskrifter uten avkortning også i dødepleien, er den skånske Kiviksgraven 
et merkelig vidnesbyrd om. Her er på et enkelt minnesmerke tidsrummets 
mest karakteristiske helligtegn samlet". På den ene av hellene sees to store 
skafthulløkser, som i form minner sterkt om noen parvis optredende hellig- 
økser fra Skogstorp i Södermannland. Mellem dem er der anbragt en langstrakt, 
rektangulær gjenstand, som både Nordén? og Almgren? sammenligner med 
obelisken på Hagia Triadasarkofagen, det berømte minoiske gravmonumentet 
fra det 15. hundreåret f. Kr. ,En tidlig tids fetisjagtige gudebillede" kaller 
A. Olrik figurent. Den er omgitt av to smale, spisst ovale figurer, som neppe 
ennu har fått en tilfredsstillende tydning. Når enkelte forskere tolker dem 
som spydspisser, bygger de på senere og usikre avbildninger, og austral- 
negrenes churingas, som Karl Beth sammenligner dem med3, kjennes der 
intet sidestykke til i nordisk bronsealder. Nedenfor disse kultgjenstander er 
der anbragt en båt, som øiensynlig har spilt en bestemt rolle i gravcere- 
moniene. Båten optrer også på en annen av hellene i Kivikgraven og er 


b 


vel med Almgren å opfatte som „en upprepning i bild för att öka den 
magiska kraften“. Det samme synes å være tilfelle når solhjulet forekommer 
i to par, og når der over dem er anbragt to andre figurer omtrent som 
liggende halvmåner‘. 

Ennu interessantere er en tredje og fjerde av stenflatene i Kivikgraven, 
merkelige fordi de gir oss et glytt inn i de ceremonier som ledsaget 
begravelsen. Menneskefigurene på den ene av disse hellene opfatter Almgren 
som prosesjonen til graven, på den andre som en fremstilling av ceremoniene 
ved denne, idet han med Just Bing fremhever at alt er i bevegelse fremover 
på den første flaten, mens alt står stille på den andre”. Skikkelsene ved 
graven er samlet om en gjenstand som synes å være et trekar. Det er en 
smukk konstruksjon når Bing setter dette karet i forbindelse med hestene 
på den andre hellen og tyder sammenhengen slik, at de to hestene først 
har trukket kultvognen i prosesjonen og så kjempet med hverandre, og at 
man til slutt har ofret dem og samlet blodet i karet*. Almgren minner om 
det minoiske dyreofret, som her er blitt erstattet av det typiske nordiske 


Almgren, s. 170—175, med videre litt. 

2 Kiviksgraven och andra fornminnen i Kivikstrakten. Svenska fornm. nr. 1, S. 25. 
Almgren, s. 170. 

4 Nordens Gudeverden, s. 71. 

5 Einführung in die vergl. Rel.geschichte 1920, S. 25: 

6 Bings tydning, godkjent av Olrik s. 71 og Clemen: Religionsgeschichte Europas I, s. 59, 


mens Almgren, s. 172, forholder sig tvilende. 

Mannus VII, 1915 s. 69. 

hesteoffer". En kunde også henvise til blodgropene på det store slaktebordet 
i Dendrå-kenotafen. Dyreknokler som de håndgripelige utslag av dyreofret 
er det sjelden å treffe sikre spor av i brandgravene fra bronsealderen. I 
den stensatte kisten ved Snabhede med de to skilte hauger av brente ben 
fant H. Winge knokler av et får, fem i alt, derav tre i den østre og to 
i den vestre haugen”. Fundet er enestående, men behøver ikke bevise at 
også skikken har vært det. Bare i liten utstrekning har benrestene fra lik- 
bålet vært fagmessig undersøkt, og det er da — fremholder Kjær — „en 
vis Mulighed for i de brændte Benrester foruden Menneskebenene at finde 
Vidnesbyrd om Ofringer" *. At også vognen har spilt en viss rolle i døds- 
kultussen og ikke bare hatt praktisk betydning som likvogn, er både Bing 
og Almgren tilbøielige til å tro*. Den siste henviser til det store indiske 
hesteoffer, hvor offerdyret sammen med tre andre hester blev spent for en 
forgylt vogn, kjørt til et vann og badet der, og til det romerske hesteoffer 
som fant sted i forbindelse med kappkjøring. Det er vel en levning av en 
slik skikk når man her i Norden holdt kappkjøring efter julemorgen og 
Staffansridning annen dag; den som kom først, trodde man vilde få høsten 
først i hus Kappkjøringen ved de antikke begravelser og de nordiske 
hingstkamper har kanskje også oprindelig hatt den opgaven å utse den 
sterkeste hesten til offerdyr*. Til støtte for den opfatning at Kivikhellen 
virkelig fremstiller en hestekamp, anfører Almgren billedet av en hingstestrid 
på den upplandske Hågebystenen fra c. 500 e. Kr.; også her har vi å gjøre 
med et minnesmerke over en død”. 

Som den fornemste kulthandling på Kivikhellene betrakter Almgren 
fremstillingen av en rekke musikanter øverst på den flaten hvor også offer- 
karet og de ofrende deltagere har fått plass. Også dette billedet har sitt 
motstykke på Hagia Triada-sarkofagen; men mens de minoiske musikantene 
trakterer fløite og citer, er de nordiske lurblåsere. Den rituelle musikken 
på helleristningene henviser Almgren til gudekultussen; når den også har 
fått plass blandt billedene av gravceremoniene, har den, mener han, „väl snarare 
varit till för att tala till gudarna än för att förnöja den döde"*. Nu er det 
imidlertid en over hele verden kjent forestilling at larm og musikk jager 
de onde ånder på flukt, og ved de store vendepunkter i livet, fødsel, bryllup 
og død, spiller de magiske instrumenter en viktig rolle som demonfordrivende 
midler”. Ut fra denne forestilling får vel lurblåserne på Kivikhellen sin 


! Hällristningar, 5. 175- 

2 Ligbrændingens Historie i Danmark, s. 53—54- 

3 Smsts. s. 58. 

1 Hällristningar, s. 190. 

5 Smsts. E. Wessén i Namn och bygd, bd. 9, 1921, s. 107 flg. 
6 Hällristningar, s. 191. 

7 Smsts. s. 175- 

3 Hällristningar, s. 193. 

9 E, Samter: Geburt, Hochzeit und Tod, s. 58 flg. 

naturligste forklaring. At gravristningene i stor utstrekning har lånt sine 
uttryksmidler fra fruktbarhetskultussen, utelukker vel ikke den mulighet at 
enkelte helligtegn kan ha fått en selvstendig betydning i dødedyrkelsen, 
selv om de er felles for begge kultområder. 

Til venstre for lurblåserne er der anbragt et billede av to mennesker 
som sammen utfører en eller annen rituell handling; billedet er avgrenset 
av en ring, som kanskje betegner en magisk cirkel (Bing), eller snarere en 
virkelig innhegning eller en hytte (Almgren). Bing tolker scenen som ild- 
boring, og Almgren, som slutter sig til denne tydning, sammenligner bore- 
apparatet med noen ankerlignende figurer på båhuslenske og liguriske 
helleristninger!. Ved endene av det bueformede tverrstykke på Kivikhellen 
er der anbragt noen runde gjenstander; det er en naturlig og nærliggende 
tolkning når Almgren opfatter dem som tyngder til å øke borets virkning?. 
Iidboringen hører først og fremst hjemme i fruktbarhetsmagien. Når den 
også optrer i dødskultussen, kan nok forklaringen være den som Almgren 
peker på, at ildboringen hos mange folk sammenlignes med den menneskelige 
befruktningsakt. „Den har därför lätt kunnat användas för att symbolisera 
pånyttfödelse.? “ 

De øvrige gravristninger fra bronsealderen har ikke mange nye trekk 
å føie inn i det billede av dødskultussen som Kivikhellene tegner for oss. 
Billedforrådet innskrenker sig til noen få elementer. Der er vanlige, enkle 
skib, hester (Ölandsstenen), solhjul (Halland og Krapperup), koncentriske 
kretser, stundom med en skålgrop i midten (Rege på Jæren og andre 
norske stener samt Klinta på Öland), fotsåler (Møklebust på Jæren og Tuna 
i Södermanland), dessuten skålgroper og ellers en del geometriske orna- 
menter og utydelige figurer. 

Ikke i selve graven, men i umiddelbar nærhet av en sådan blev det 
for noen år siden funnet en skibsristning i Brandskogen ved Boglösa kirke 
i Uppland. Ristningen gjengir både skib og roere — seks i tallet og 
fremstiller kanskje overrekkelsen av et votivskib til den døde i graven*; 
en større mannsskikkelse griper nemlig om skibets aktre kjølende og bærer 
det oppe. En stor jordblandet gravrøis blev funnet bare 22 meter fra rist- 
ningen; det kunde derfor tenkes at det er et votivskib til den døde i graven 
som Brandskogristningen gjengir; men det er neppe mindre sannsynlig at 
det her dreier sig om en kultristning som har attrahert graven”. 

Flere av bronsealderens helleristninger forekommer utelukkende som 
bergskur, ikke i gravene. Derimot kjennes der intet eksempel på helligtegn 
som utelukkende optrer i dødskultussen. Solhjulet og de andre solbilledene, 


1 Hällristningar, s. 175 og 142. 

2 Smsts. s. 175- 

3 Smsts. S. 193. 

1 Smsts. s. 176 med litt.-fortegn. 

5 Norden i Uppsala Nya Tidning 25. sept. 1925. Samme forf. i Fornvåinen 1925, 5. 376 flg. 


6 Hällristningar, S. 299. 

øksen som symbol for tordenen og det hellige treet er alle sammen kjent 
fra fruktbarhetskultussen. Dette er jo et moment som i høi grad styrker 
Almgrens opfatning av helleristningene. I dødskultussen har de sekundært 
fått plass, fordi det, skriver han, „låg nära till hands att använda samma 
symboliska magi för de dödas återuppvåckande som för våxtlighetens"". 
Gjennem disse ordene synes Almgren å gi uttrykk for den opfatning, at 
man i gravene tilla ristningene evnen til å gjenopvekke de døde. Men rent 
bortsett fra om ordet ,gjenopvekkelse" her er på sin plass, er det et stort 
spørsmål om det er nødvendig å anta en slik svekket og forvansket bruk 
av helleristningene i dødskultussen. Det var jo ikke menneskelige, men 
overnaturlige eller rettere sagt supernormale krefter som disse helligtegn 
skulde sette i gang, og efter den imitative magi opnådde man dette ved 
å gjengi de gjenstander og handlinger som man ønsket å få herredømme 
over. Å anta at disse tegn i gravene skulde kunne kalle de døde til live 
igjen, er imidlertid å ta grunnen bort under hele den tankegang som billed- 
magien hviler på. Også i dødskultussen tvinges vi til å anta at den imitative 
magi har hatt sin fulle mening og gyldighet, og den enkleste forklaring på 
ristningenes optreden i gravene blir da den, at de livsfremmende makter 
som de skulde sette i virksomhet, hadde den samme verdi for de døde 
som for de levende. Helleristningene, som i fruktbarhetskultussen skulde 
tvinge (resp. anrope) de himmelske makter til å virke efter menneskenes 
ønsker, har i dødedyrkelsen beholdt sin karakter av hellige tegn for disse 
krefter, som man vilde stille til rådighet også for de døde. På den samme 
måten som man gav den døde med i graven de redskapene som han tidligere 
hadde brukt i det praktiske liv, således forsynte man også graven hans 
med fruktbarhetstegn, så han kunde fortsette med å utføre de hellige handlinger 
efter døden. Ut fra denne opfatning mister det livlig omstridte prioritets- 
spørsmål unektelig noe av sin interesse, fordi det samme tanke- og tros- 
grunnlag legges til grunn for helleristningene som bergskur i de levendes 
verden og som helligtegn i gravene. 

For bronsealderens mennesker var da dødens problem blitt mere 
komplisert enn i hine tider da omsorgen for den hedengangne konsentrerte 
sig om graven som hans fremtidige hjem. Nu skulde han også forlate denne 
verden for å opsøke en ny; og reisen var lang, for gudenes bolig var 
målet. I det indiske likbrenningsritual fremheves det derfor uttrykkelig at 
ilden skal være den dødes veiviser til himlen?. Også i Norden hadde 
gudstroens fremvekst bragt et nytt element inn i dødskultussen. Her som 
i India meldte nu det spørsmålet sig: hvorledes kommer den hedengangne 
i samkvem med de himmelboende gudemakter. For bronsealderens fest- og 
kultusivrige mennesker lå løsningen nær. Ved siden av solhjulet, skålgropene 
og fotsålene er båten det billede som optrer hyppigst blandt helleristningene. 


1 Hällristningar, s. 178— 179. 
2 Caland, s. 176- 


1933. No. 4. FRA GRAVSKIKKER TIL DØDSTRO I NORDISK BRONSEALDER 139 


Enkelte svenske arkeologer har villet tyde ale disse skibsbilledene som 
dødsskib, en opfatning som Almgrens grunnleggende verk vel tør sies å ha 
avlivet. For vurderingen av dette spørsmålet synes det forhold å være av- 
gjørende at skibsbilledene sjelden er å finne på eller i gravene. ,Vad de 
ansluta sig till, år de båsta odlingsmarkerna. Dem omkransa de i ofta tåta 
stråckor!.* Særlig om de bohuslenske ristningene mener Almgren å kunne 
slå fast at de ,icke visa något samband med de samtida gravarna, men 
däremot nära ansluta sig till den bästa odlingsbygden"”. 

På tross av denne kjensgjerning setter Wolfgang Schultz bronsealderens 
skibsristninger i forbindelse med dødstroen ut fra den betraktning at av- 
standen mellem gravene og ristningene ikke kan tillegges noen avgjørende 
vekt. ,Da man sicher an eine Fernwirkung solcher Bilder geglaubt hat", 
skriver han, „brauchte die Ritzung des Schiffes nicht an dem Grabe zu erfolgen, 
das auf der Höhe mit dem Ausblicke aufs Meer lag, sondern es gab offenbar 
Griinde, sie an anderen, zauberisch zu dem Grabe in Beziehung geritzter 
Stelle anzubtingen.** Men selv om en går med på denne nokså tvilsomme 
fjernvirknings-teorien, står det jo tilbake å forklare det eiendommelige forhold, 
at skibet for den døde ikke blev anbragt på graven hans, men der hvor 
de levende holdt til med sitt arbeide. En slik forklaring mener også Schultz 
å ha funnet i troen på de døde som fruktbarhetsdemoner. , Weil die Toten 
an der Fruchtbarkeit der Flur mitwirken sollten", så valgte man å riste 
skibstegn på bergflatene i nærheten av den dyrkede mark*. Men dette dødsskib 
som settes i forbindelse med fruktbarhetsdemoner og blev anbragt op til 
aker og eng, blir unektelig et nytt argument for Almgrens opfatning av 
helleristningsbåten som et ledd i bronsealderens fruktbarhetskultus. Ja, god- 
kjenner en først teorien om de døde som vegetasjonsvetter, kunde en fristes 
til å gå et skritt videre og stemple alle skibstegn som kultskib og de 
hedengangne som medvirkende i det rituelle årtidsdrama. Bare skade at 
en så tiltalende teori i hvert fall foreløbig har et alt for usikkert grunnlag 
å bygge på. Men her åpner der sig kanskje nye perspektiver for det frem- 
tidige arbeide med helleristningsproblemene; på denne vei turde det kanskje 
bli mulig å nå frem til et helhetssyn med levende og døde på hver sin 
plass i bronsealderens fruktbarhetsmagi. 

På forskningens nuværende standpunkt står ennu opfatning mot opfatning. 
Således synes A. Olrik mest tilbøielig til å ville gå til den motsatte ytterlighet 
og henlegge alle skibsbilledene til de levendes verden: „Hvad om det blot 
var skibsejeren, der anså det for det hensigtsmæssigste middel til at skaffe 
sine skibe bliden bør til deres færd over det stormfulde Kattegat at riste 
skibstegn og soltegn i sin hjemegns store, mægtige sten?"? Men på skibs- 
billedene i gravene kan jo denne forklaringen ikke passe. 


1 Almgren, s. 198. 

2 Smsts. s. 200. 

3 Die religiðse und geistige Kultur der germ. Bronzezeit, s. 105. 
1 Smsts. s. 109. 

5 Nordens Gudeverden, 5. 74- 

Det er en av de bærende idéer i Almgrens verk at helleristningens 
skibsbilleder både hører hjemme i de levendes og de dødes verden, primært 
som kultskib knyttet til vegetasjonsritene, sekundært som dødsskib i gravene. 
Når skibet blev valgt som fremkomstmiddel for de døde til den annen 
verden, var da grunnen ikke bare den, at nordboerne var vant til å ferdes 
til sjøs og i båt. Båten kjente de også som solgudens fartøi; intet var derfor 
naturligere enn å la også den døde få skibsleilighet, når målet for reisen 
hans var det lysende solrike. Beviset for denne opfatning — at dødsskibet 
har sitt forbillede i gudeskibet — finner Almgren særlig i det forhold, at 
de eldste skibsgravene som vi kjenner i Norden, nemlig de gottlandske 
skibssetningene fra den yngre bronsealder og eldste jernalder, som regel 
er orientert mot syd!; og når samme skikk mere enn tusen år senere 
dukker op igjen knyttet til de norske skibsgravene*, vidner dette om hvor 
rotfestet forestillingen om den dødes reise har vært gjennem tidene. 

At de stensetningene som det her er tale om, har sammenheng med 
de døde og med skib, tør være sikkert nok. Det har vist sig at de på 
Gottland alle sammen enten inneholder urnegraver fra den yngre bronse- 
alder eller graver med ubrent lik, som i hvert fall 1 et enkelt tilfelle kunde 
tidfestes til jernalderens første periode’. Stenenes plasering i en spiss oval, 
med lavere i midten og jevnt stigende mot begge endene, viser at man 
har lagt vekt på å efterligne tidens virkelige fartøier. Øiensynlig har da 
tankegangen vært den at en stensetning i form av et skib kunde ha samme 
nytte for den døde som en virkelig båt. 

Mellem skibssetningene på Gottland og de norske båtgravene er jo 
spranget langt, og en levende og særpreget tradisjon burde en vente å 
finne utslag av i form av gravfund fra den mellemliggende tid. Almgren 
nevner et skibsbillede på en helle i en gottlandsk grav fra o. 200 e. Kr.4, 
og H. Hansson supplerer dette fundet med to båtgraver under flat mark 
på Gottland; men ingen av dem var daterbared. Dette blir jo litt lite til 
utfylning av et tidsrum på 1000 år. Om de gottlandske skibssetningene, 
som Almgren støtter sin hypotese på, kan en nok si at orienteringen 
nord—syd er den vanligste. Men, skriver H. Hansson, „avvikelser på 
omkr. 45° äro ej ovanliga, och minst ett tiotal ligga rakt i Ö—V", Også 
den nylig avdekkede skibsgrav fra Lugnarohaugen i Halland — den hittil 
eneste kjente fra bronsealderen på fastlandet — var nærmest orientert i 
østlig — vestlig retning”. 


1 Hällristningar och Kultbruk s. 181 og anf. litt. 
Smsts. 
3 Almgren: Sveriges fasta Fornlämningar, s. 48. H. Hansson: Gotlands Bronsålder, 


n 


s. 61 flg. 
4 Hällristningar, s. 184. 
5 Gotlands Bronsalder, s. 88 — 89. 
6 Gotlands Bronsalder, s. 63 flg. 
7 Folke Hansen: Bronsåldersgraven vid Lugnaro. Svenska fornminnesplatser, nr. 5,5. 9- 


1933.N0.4. FRA GRAVSKIKKER TIL DØDSTRO I NORDISK BRONSEALDER 141 


En annen opfatning av dødsskibet har Helge Rosén tidligere fremsatt. 
I en avhandling om „dødens ö“ fremhever han at det ikke er noe som 
tyder på „att germanerna i de nordiska länderna föreställt sig dödsriket 
beläget på andra sidan om et stort hav". Han trekker derav den slutning 
at skibsgravene ikke kan ha hatt til opgave å gi den døde et fartøi for 
reisen til den annen verden?. Men han overser at denne påstand inneholder 
noe annet og mere, og han har ingen annen tolkning å sette i stedet. En 
virkelig forklaring dreier det sig jo ikke om, når han betegner båtgravene 
som utslag av trangen til ,att göra en begrafning så storartad som möjligt 
eller som fremkalt av rena bekvåmlighetsskål". 

Et lignende resultat som Rosén er Sune Lindqvist kommet til med 
hensyn til de norsk-islandske skibsgravene fra vikingetiden. De som har 
anlagt disse gravene, kan ikke — mener han ha hatt noen forestilling 
om at den døde skulde seile til Valhall eller til noe annet dødsrike „på 
andra stranden"? Som vidnesbyrd anfører han enkelte litterære kilder. 
Men størst vekt legger han på fundforholdene ved Osebergskibet: „Redan 
om man betraktar den tunga sten och den grova tross, varmed Oseberg- 
skeppet förankrats, får man det intrycket, att man velat säkert fästa skeppet. 
Det ordentliga, hänsynslösa sätt, varpå man sedan stenat över detta, har 
tolkats på samma sätt“^. Forholdsregler som disse taler imot hypotesen om 
at dødsskibet skulde tas i bruk på en sjøreise. „Skeppet i högen var tyd- 
ligen likt övriga ägodelar ämnat till högbons förnöjelse under den lång- 
variga ensligheten"*%. I sin fortsatte behandling av disse spørsmål har 
S. Lindqvist presisert sitt standpunkt enda skarpere. Han fremhever at 
båtgravene i Norden utvikles samtidig med at gravene i det hele får det 
allsidige og rike utstyr som utmerker vikingetiden; det er da en helt naturlig 
forklaring at fartøiet i graven ikke har noen annen mening enn gravgodset 
ellers, enn arbeidsredskap og husgeråd, hest og hund, med andre ord at 
det er en bruksgjenstand til nytte i den annen verden. 

Nu har imidlertid Shetelig påvist sannsynligheten av at båtgraver og 
skibsgraver slik som vi møter dem i vikingetiden, beror på meget gammel 
overlevering, og at fartøiet i gravene da også har en mere spesiell be- 
tydning enn det øvrige gravgodset*. Han har også festet opmerksomheten 
på det forhold at alle de store norske skibsgravene fra vikingetiden er 
orientert i nord til syd, og at forstavnen i alle påviselige tilfelle vendte mot 
syd uansett beliggenheten av den nærmeste havstranden. Med Magnus Olsen 


Om dödsrike och dödsbruk i fornnordisk religion, Lund 1918, s. 69 flg. 

Smsts. s. 104. 

Snorres uppgifter om hednatidens gravskick och gravar. Fornvånnen 1920, s. 88. 

1 Smsts. s. 87. 

5 Smsts. s. 88. 

é Osebergfundet I, s. 230. Smln. også Holmedalsfundet i Sunnfjord. Bergens museums 
årbok 10928. Hist.-ant. rekke, nr. 1, s. 54. Se forøvrig samme forfatter: Tidlige båt- 
graver. Oldtiden VIE, 1918, s. 73 flg, særlig 87. 

finner han forklaringen på dette forhold i den tankegangen som Snorres 
Edda uttrykker i ordene: veien til Hel går nedover og nordover. Det 
ligger da nær å slutte at man tenkte sig æsernes bolig i motsatt retning”. 
Når Osebergskibet allikevel er så vel forankret i haugen, kan det — mener 
Almgren — bero på at to opfatninger av de dødes verden her er blandet 
sammen, ,förestållningarna om Valhallsfården och om den dödes boende i 
graven*”. 

Hvis denne tydning er riktig — og mere enn en tiltalende hypotese 
kan man vel ikke stemple den som — har forestillingen om den dødes 
sjøreise til Valhall ikke vært uadskillelig knyttet til likbrenningen. Da 
skjelettgravene atter kom i bruk, fortrengte ikke den nye skikken den gamle 
troen på den dødes båtferd til gudenes verden; de store skibsgravene fra 
vikingetiden er alle på én undtagelse nær skjelettgraver. Der er i dette 
forhold et tydelig vink om hvor lite en kan bruke solkultussen som uni- 
verselt og almengyldig trosgrunnlag for likbrenningen. Der var også andre 
måter å komme i forbindelse med de himmelboende gudemakter enn bål 
og brand, og valget var avhengig av skiftende tiders skiftende forutsetninger. 
Folk som har dyrket solen som en guddom og trodd på et felles dødsrike, 
har aldri kjent noe til likbrenning. 

Men en ypperlig grobunn for bålferdsskikken må bronsealderen med 
sin soldyrkelse ha vært. Det viser også likbrenningens optreden utenfor 
vår folkestamme. Hos de primitive er den særlig knyttet til stammer som 
har dyrket solen enten som en naturmakt eller som en guddom. De lik- 
brennende buryeter og gilyaker ærer ilden som en gud, og i flere sprog 
kommer ordet ild av en rot som betyr „viet til gud“. Preuss er derfor 
tilbøielig til å tro, „dab beim Übergang zur Verbrennung die Sonnen- oder 
Feuerverehrung u. a. mitgewirkt hat“ +. 

En lignende betydning må solkultussen ha hatt for likbrenningen her 
i Norden. At den har vært en medvirkende faktor, så meget tør en med 
sikkerhet slutte av Almgrens grunnleggende undersøkelser. Men vi har 
ikke derfor uten videre rett til å forutsette et ensartet og uforanderlig 
forestillingskompleks omkring bålferden gjennem hele den yngre bronse- 
alder. Kanskje var den åndelige disposisjon ikke like kraftig til stede fra 
første ferd av. Riktignok er det meget som taler for det synspunkt at 
spredningen av den orientalske jordbrukskultur sammen med dyrkelsen av 
himmelske gudemakter har banet vei for likbrenningsskikken i Europa, 
Men vi står her overfor et kompleks av kultbruk og forestillinger som hver 
enkelt kulturgruppe måtte ha sin tid til å opta og smelte inn i sitt eget 
trosliv. De former som sol- og fruktbarhetskultussen fikk her i Norden, kan 


! Osebergfundet I, s. 230. 

Hällristningar, s. 181. 

3 Preuss: Die Begräbnisarten der Amerikaner und Nordostasiaten, s. 278. 
A Ereus, 151278: 

5 Hällristningar och Kultbruk, s. 275- 

vi neppe uten videre opfatte som felleseuropeisk åndseie. Vi må regne 
med et lokalt særpreg, et eget nordisk miljø, som likbrenningen først litt 
efter litt er blitt innarbeidet i og — turde en kanskje legge til — hevet 
op i. For der er ialfall en og annen arkeologisk kjensgjerning som kunde 
tyde på at likbrenningen ikke fra først av har hatt den høie sosiale anseelse 
og det religiøse innhold som den måtte få i soldyrkelsens miljø. Mot en 
helt annen tankegang peker Egtvedfundet med legemsbegravelse av den 
høiættede unge kvinnen og likbrenning av trælebarnet ved hennes føtter. 
I dette tilfelle synes brandskikken ikke å ha hatt noen annen betydning 
enn den som må ha ligget til grunn når man brente gravgodset for den 
døde. Opfatter vi barnet i Egtvedgraven som en del av den dødes utstyr, 
blir det derfor i grunnen misvisende å tale om likbrenning i denne sam- 
menheng. Det var ikke — som ved bålferden i egentlig forstand — en 
ære og en tjeneste man viste den lille ved å brenne henne; omsorgen har 
utelukkende omfattet den ubrente kvinnen. Derimot er det — som enkelte 
forskere har, fremholdt! — ingenting i veien for å anta at brenningen av 
gravgodset kan ha banet vei for likbrenningen. Kunde man ofre utstyret 
til den døde ved å la flammene fortære det, så skulde den tanken ikke 
ligge så langt borte å ofre den døde selv i ilden. I begge tilfelle var jo 
fremgangsmåten den samme. I det indiske ritual betegnes endog bålferden 
likefrem som et brennoffer. ,Dødssakramentet", heter det i en bevart sutra, 
„består i kroppens forbrenning. Offeret av en kropp uten lyte er Agni 
velbehageligst; gjennem offeret av denne når han (den døde) gudenes ver- 
den“? At den døde likestilles med brennofferet, viser også den omstendig- 
het, at likbålet efter forskriftene skal anordnes som et regelrett brennoffer- 
alter med dets tre forskjellige ilder. Den døde nedlegges her med de 
offerredskaper han selv brukte i livet; ofreren blir nu selv offer. 

Det er en gammel teori som her dukker op igjen — bare dypere 
begrunnet og utformet. Allerede Jacob Grimm var inne på den tanken at 
likbrenningen kunde ha utviklet sig av brennofferet?. Men hverken dengang 
eller senere vant læren synderlig anklang. Både fra ledende arkeologisk 
og religionshistorisk hold blev den bestemt avvist. Sophus Miller forkastet 
den ut fra den betraktning, at det døde legeme ikke kunde opfattes „som 
et Offer der var Guderne til Behag. Døden og Alt, hvad der stod i For- 
bindelse med den, blev sædvanlig i Oldtiden opfattet som noget urent. 
Enhver Berøring hermed krævede omhyggelige Rensninger ++ > ++ Intet 
synes at pege paa, at man er kommen til Ligbrændingen gjennem Ofret 
til den hellige lld**. Omtrent samtidig uttalte Erwin Rohde sig i samme 
retning. I Grekenland måtte det i tilfelle være et offer til underverdenens 


1 Blinkenberg i „De forhistoriske Tider i Europa” bd. I, s. 246, og nu nylig Hans Kjær 
i ,Ligbrændingens Historie i Danmark“, s. 13- 

2 Caland, s. 175- 

2 Über das Verbrennen der Leichen (1879), Kl. Schriften IL, s. arr flg., 215- 

4 Vor Oldtid, s. 326. 

guder; „aber nichts weist in griechischem Glauben und Brauch auf eine so 
grausige Vorstellung hin“!. Enda skarpere fordømmer K. Helm teorien om 
likbrenningen som et offer til en guddom: „Diese Anschauung beruht auf 
einer Verkennung des Menschenopfers. Bei diesem wird der Lebende der 
Gottheit übergeben, die Tötung ist nur das technische Mittel dafür; mit 
anderen Worten: das „Leben“ des Opfernden wird der Gottheit hingegeben, 
was auch in später Zeit noch deutlich hervortritt. Deshalb ist der bereits 
gestorbene, nicht erst zum Zweck des Opfers getötete Mensch, ebenso wie das 
tote Tier kein zum Opfer geeignetes Ding“?. Hos høiere stående folk blir døde 
dyr og mennesker overhodet aldri ofret, hos grekerne selv ikke sårede dyr’. 

Denne kritikk vilde være fullt berettiget, hvis den var rettet mot en 
hypotese som gjorde likbrenningen til menneskeoffer i egentlig og primitiv 
forstand. Men selvsagt bygger ikke teorien på forestillingen om at gudene 
fortærer den brente, hverken i sin helhet eller bare den mere åndelige del 
av ham. Det som likbrenningen har til felles med brennofferet, er derimot 
tanken om at ilden bringer den døde i den tilstand som gudene ønsker, 
og fører ham til deres verden. For så vidt kan en meget vel se et ut- 
gangspunkt eller forbillede for bålferden i brennofferet, men selvsagt ingen 
uttømmende forklaring. Likbrenningen bar sikkert også hatt andre forut- 
setninger, og en av disse har vi allerede pekt på*. Men når det ligger 
særlig nær å se likbrenningen i nordisk bronsealder i sammenheng med 
brennofferskikken, er grunnen den at den nye gravskikken her øiensynlig 
har fått sin religiøse bakgrunn i troen på en himmelboende solgud, en 
guddom altså av et slikt vesen at han uvilkårlig måtte føre tanken hen på 
ilden som offer- og foreningsmiddel. I et arbeide om Israel uttaler den 
svenske religionsforsker S. A. Fries at ,likbrånningen år en följd av världs- 
åskådningens celesta omläggning under solkultens ledning. Förbrånningen 
år helt enkelt ett sakrament, som den döde — i mera storslagna fall redan 
den levande — undergår för att komma i förening med solgudens ljus- och 
salighetsrike"*. Om denne opfatning har universell gyldighet, tør være 
tvilsomt nok; ialfall har nok også andre momenter spillet inn — med 
større eller mindre styrke hos de forskjellige folk og på skiftende kultur- 
trin. Men på likbrenningen i nordisk bronsealder synes Fries” uttalelse å 
passe godt. Også hos våre forfedre var bålferden et sakrament som skulde 
gi den døde nytt liv og sette ham i stand til å foreta himmelferden til 
solgudens rike. 

Ønsket om å la den døde få nyte godt av solens lys og varme har 
også på annen måte gitt sig utslag i gravskikkene. I de store bronsealder- 
haugene er sekundærgravene fra den yngre perioden næsten utelukkende 


! Psyche, s. 28. 

? Altgerm. Religionsgeschichte, s. 150. 

3 Smsts. s. 50. 

Se s. 120 og 133. 

3 Israel i ljuset av arkeologiska och etnografiska forskningar i Palestina, s. 33. 

anbragt i den søndre delen!. Av 64 undersøkte sekundærgraver fant 
C. Rydbeck bare én på nordsiden av haugen; alle de andre lå enten i 
centrum eller i den sydlige delen. Både Neergård og Rydbeck og med 
dem også Almgren? ser i denne skikken et vidnesbyrd om bronsealderens 
gudstro. Tidsrummets mennesker var jo soldyrkere, ,och hvad var natur- 
ligare ån att de förlade grafvarne åt sølsidan, i afsikt att bringa den 
aflidne närmare guddomligheten"*. Bindende er nu denne slutning neppe. 
Riktignok kan en finne en interessant paralell til denne fremgangsmåten 
i naturfolkenes begravelse av de døde i trær eller på stillaser, en 
gravskikk Preuss mener må ha hatt samme eller lignende tankegrunnlag 
som likbrenningen. Man ønsket „unter den Augen des Sonnengottes be- 
stattet zu liegen"*. Her som ved bålferden skulde altså soldyrkelsen ha 
spillet inn. Men trebegravelsen optrer hos så mange folk og i så sterkt 
skiftende former og miljøer at det neppe lar sig gjøre å bedømme den ut 
fra samme synspunkt’. Valget av sydsiden for sekundærgravene i bronse- 
alderen er så naturlig at en ikke trenger å ty til soldyrkelsen for å for- 
klare den. Den samme forkjærlighet for solsiden gjør sig også gjeldende 
i langt senere tid, hvor enhver sammenheng med soldyrkelsen er utelukket. 
Kanskje har H. Kjær kommet tankegangen nærmere når han skriver: ,Uviljen 
mod Skyggesiden, som særdeles tydeligt viser sig paa gamle Landsby- 
kirkegaarde, beror paa ældgamle, naturlige Forestillinger. I Nord bor Kulde 
og Mørke; Syd er Lysets og Varmens Sæde"*. 
på sydsiden av haugen forteller kanskje ikke noe annet og mere enn at 
det var godt for den døde å ligge der hvor det var varmt og lyst”. 

For bedømmelsen av dette spørsmålet er det også verd å legge merke 
til at forkjærligheten for solsiden øiensynlig har hatt gamle tradisjoner i 
nordisk gravskikk*. Både jordgravene fra dyssetid og gravene i kjøkken- 
møddingene har øst-vestlig retning. Liket blev i disse gravene lagt i 
utstrakt stilling med hodet mot vest. I kjøkkenmøddingtiden har dog noen 
av skjelettene hodet i nordlig retning’. I storgravenes tid var det en gjen- 
nemgående regel å legge de døde i graver som åpnet sig mot syd eller 
øst. Hellekistene har på Sjælland alltid retningen øst —vest med åpning 
mot øst; liket blev lagt med hodet i vest, utstrakt og oftest på ryggen 
eller siden og da med ansiktet mot syd. I Jylland er lengderetningen 
derimot stadig nord—syd med forrummet og døren til gravkammeret mot 


Sekundærgravenes plass 


1 Neergaard i Årbøger 1910, s. 334 og Rydbeck i Fornvännen 1912, S. 1OI— 102. 

Hällristningar, s. 181. 

Fornvännen 1912, S. 102. 

Die Begräbnisarten, s. 282. 

5 Smln. A. Wachtmeister: Primitiv sjålavandringstro, S. 15 — 25- 

6 Vor Oldtids Mindesmærker, s. 98 — 99. 

7 Smin. J. S. Møller: Fester og Højtider, s. 395- 

8 En oversikt gir J. S. Møller, s. 391 flg- 

9 K. Frits Johansen: Jordgrave fra dyssetid. Årb. f. nord. Oldk. "917, S. 132 flg. og 
145 flg. Affaldsdynger fra Stenalderen, s. 78 og 100. 

syd, og undtagelsesvis synes liket her å ha ligget med hodet mot syd, noe 
som også en sjelden gang er iakttatt i graver fra jernalderen". Stenalderens 
yngre enkeltgraver, som danner overgangen til den eldre bronsealder, har 
retning øst—vest; fundene tyder på at hodet har ligget mot vest”. Den 
samme forkjærlighet for syd eller øst synes å ha vært fremherskende ved 
de sydsvenske enkeltgravene?. Fra de tider i bronsealderen og jernalderen 
da likene blev gravlagt ubrente, er gravens retning også mest øst—vest 
eller syd—nord. De mannslange stenkistene i den eldre bronsealder er 
således næsten uten undtagelse orientert øst—vestt Efter likbrenningens 
innførelse gikk dog denne tradisjon litt efter litt i opløsning, og kistens 
retning blev mere tilfeldig>. 

Orienteringen av gravene mot øst eller syd strekker sig således langt 
ut over det tidsrum da soldyrkelsen hadde sin glanstid her i Norden. Det 
ligger da nær å søke grunnlaget for denne urgamle skikk i mere primitive 
og almenmenneskelige følelser og forestillinger. Da den døde i den yngre 
stenalder mistet sin plass ved ildstedet på boplassen og blev lagt i den 
mørke og kolde stengrav, tendte man til gjengjeld bål i graven, så han 
kunde varme sig ved det. Eller man skaffet ham på magisk vis solens 
lys og varme ved å anbringe soltegn i taket på graven. I denne sammen- 
heng er det gravens orientering mot syd og øst får sin naturligste for- 
klaring. Man har vel ønsket — som J.S. Møller uttrykker det — at den 
døde, „om han aabnede Øinene, straks kunde se mod den varmende Sol**, 

Hvorledes bronsealderens mennesker tenkte sig den dødes himmelferd 
efter likbrenningen, vet vi selvsagt ingenting. Det er et utslag av senere 
spekulasjoner, når man både i India og i Norden tenkte sig at den døde 
steg op med røken. I Upanishadene, som er langt yngre enn Rigveda, 
kommer den tanken frem at man kunde få greie på den dødes skjebne av 
røkens gang fra bålet. Steg røken rett til værs, visste man at han hadde 
nådd himlen; hvis den først hevet sig noe, men senere stanste og delte 
sig, blev han værende i luftrummet; men senket den sig mot jorden, måtte 
han bli tilbake der”. Dette er jo en tankegang som er nær i slekt med 
den Snorre har gitt uttrykk for i Ynglingesaga kap. 9: Det var deres tro 
at jo høiere røken steg op i luften, desto mere ophøiet i himlen blev den 
som da blev brent. En lignende forestilling kommer også til orde i den 
bekjente skildring av den arabiske reisende Ibn Fadhlan, som blev vidne 
til en svensk høvdings gravferd i Rusland i ger eller 922. Den „russer“ 
(d. v. s. svenske) som uttalte sig til Ibn Fadhlans tolk, sa bl. a.: Vi brenner 

! H. Kjær: Gråvkister fra Stenaldersns Slutningstid. Arb. f. nord. Oldk. 1910, s. 169 flg. 
? Arb. f. nord. Oldk. 1898, s. 157 flg. og 1910, s. 312 flg. 
3 Fornvännen 1909, S: 107, 1912, S: 155 flg. og 1917, 5. 71 flg. 
1 Ligbrændingen i Danmark, s. 20. 
5 Smsts. s. 38. 
Fester og højtider, s. 394. 


7 Caland, s. 59. Om lign. forestillinger hos enkelte primitive stammer se Caland, smsts. 
Smin. også Bahnson i Arb. f. nord. Oldk. 1882, s. 179 flg. 

ham i en håndvending, så at han straks og uten nølen kan gå inn i 
paradiset. Den kjærlighet som hans herre (gud) nærer til ham, gjør at 
vinden allerede blåser og i et øieblikk tar ham med sig". 

Uttalelser som disse fra det ro. årh. e. Kr. og senere kan en selvsagt 
ikke uten videre ta til inntekt for likbrenningen i bronsealderen. At bål- 
ferden allerede på et meget tidlig stadium kan ha ført til en mindre massiv 
og materialistisk opfatning av den dødes eksistensform, kunde dog kanskje 
et enkelt fund tyde på. I 1904 blev det i et bronsealders lerkar tatt op 
vingene av seks kaier og to kråker sammen med knoklene av et ungt 
menneske. Vingene var skåret av i albuleddet, og andre rester av fuglene 
inneholdt krukken ikke, så det var tydelig at det var vingene som var 
hovedsaken. Viceinspektør Herluf Winge, som har beskrevet fundet, er 
ikke et øieblikk i tvil om hvad der har vært hensikten med å legge de 
mange vingene på bålet sammen med liket; de skulde bære sjelen til det 
ukjente land. Han jevnfører dette fundet med en beslektet gravskikk på 
Grønland; iygravene til barna sine la eskimoene ofte hodet av en hund, 
som skulde hjelpe den lille til å finne vei til den annen verden? Hvis 
man fra dette fundet virkelig turde trekke bestemte slutninger med hensyn 
til forestillingene om den dødes vesen, slik at det — som H. Kjær mener — 
vidner om „en forædlet Opfattelse af Ligbrændingen“?, vilde det jo gi et 
enestående verdifullt bidrag til nordisk dødstro i bronsealderen. Men det 
er jo også — en kunde fristes til å si desverre — en annen og mindre 
poesifylt måte å tyde dette fundet på. Vi har tidligere hatt anledning til 
å omtale den primitive forestilling om kraftoverføring: egenskaper og krefter 
som tilhører en ting eller et vesen, overføres til den som kommer i be- 
siddelse av tingen eller bruddstykker av den. Særlig verdifull måtte en 
slik kraftøking bli for svekkede personer som syke og døde, og når mange 
ville folk tillegger fjerene av demoniske fugler en særlig kraft, tør en kanskje 
i denne forestilling se forklaringen på forekomsten av vinger i graven. 
Denne hypotesen har i hvert fall en viss kontakt med primitiv tro og tenk- 
ning og er derfor unektelig mere plausibel enn en opfatning som gjør 
fuglevingene til flyveredskaper for et mere eller mindre luftig sjelevesen. 
At våre forfedre i bronsealderen — tross likbrenningen — ikke nådde frem 
til forestillingen om den døde som sjel eller ånd, forteller deres egne grav- 
skikker oss; vi har tidligere pekt på den omhyggelige behandling av benene 
og asken. Det nye element som gudstroens fremvekst bragte inn i døds- 
troen, berørte ikke så meget den dødes vesen som vilkårene for hans vekst 
efter døden. Både før og efter likbrenningen rummer gravskikkene her i 
Norden trekk som en vanskelig vil kunne tyde anderledes enn som vidnes- 


1 Montelius: Om hög:åttning i skepp under vikingetiden. Svenska fornminnesföreningens 
Tidskrift VI, s. 152 flg. 

2 Meddelelser fra naturhist. forening 1904, S. 315: 

3 Ligbrændingens Historie i Danmark, s. 61. 


4 Se ovenfor, S. 117 flg., særlig s. 124. 

byrd om en fast kontinuitet i opfatningen av den døde, og denne kontinuitet 
bør en ikke uten tvingende grunner se et brudd på i den yngre bronse- 
alder. Det er i det hele å arbeide i et feilt spor, når en regner med det 
rent begrepsmessige forhold til den døde, spekulasjonene over hans natur, 
som en kultusdannende faktor. Innenfor rammen av visse selvfølgelige 
grunntrekk kunde nok forestillingene om den hedengangne være flytende 
og skiftende. Men de interesserte ikke, blev derfor aldri annet enn et rent 
personlig anliggende og kunde følgelig heller ikke skape noe nytt i grav- 
kultussen. Det var forholdet til den døde som avgjorde hvorledes han 
skulde dyrkes, og dette forhold blev bestemt av livsinteressene. Med skif- 
tende og stigende behov kunde nok samlivet endres, nye elementer komme 
til i dyrkelsen av de døde; men det er lite trolig at livsfjerne grublerier 
over den dødes natur kan ha utkrystallisert sig av dødedyrkelsen og enda 
mindre grepet revolusjonerende inn i denne. Rent a priori bør en derfor 
opgi å regne med en ny og foredlet utgave av den døde i den yngre 
bronsealder; hverken som resultat eller årsak kan en sette en slik fore- 
stilling i forbindelse med likbrenningen. 

En lignende betraktning har øiensynlig Gustav Neckel vært inne på 
når han skriver: ,Jene Vorstellungen von der lebenden Leiche die wir 
in den letzten Jahrhunderten vor Einführung des Christentums finden, 
stimmen in der Hauptsache vollkommen zu dem Glauben, den die Funde 
der mykenischen Periode und der nordeuropäischen Steinzeit voraussetzen. 
Wir schliessen daraus auf einen durch Jahrtausende reichenden Zusammen- 
hang, den auch die zeitweilig herrschende Leichenverbrennung nicht unter- 
broehenfkaberde Der Tote, der sich ins Jenseits gerettet 
hatte, trotzte der Verwesung. So trotzte er auch der Verbrennung. Der 
Jenseitsbewohner des Brennalters braucht nicht wesentlich verschieden ge- 
wesen zu sein von dem des Higelalters"*. Det var da ikke som et fra 
legemet frigjort sjelevesen at den døde skulde gjøre sin siste reise. Hverken 
inderne eller nordboerne i bronsealderen kjente dette luftige produkt av 
kulturfolkenes abstraksjonsevne. Nei, den ting kunde de to folkene — 
tross forskjell i kultur og tenkesett — enes om: den døde skulde ha sin 
fysikk i orden, og fremfor alt, marg og bein måtte der være i kroppen på ham. 


1 Gustav Neckel: Walhall. Studien über germanischen Jenseitsglauben. Dortmund 1913, 


S. 44—45 08 46. 

